
ISTVÁN KIRÁLY V. 


Fenomenologia existențială 
a secretului 


- Încercare de filosofie aplicată — 


r) 


COLECȚIA „Cartea de filosofie“ 


Coordonatorul colecției: DAN DAMASCHIN 


INTRODUCERE EXCURSIVĂ 


Motto: 


„Numai că, potrivit esenței sale, filosofia 
niciodată nu ușurează, ci tocmai 
îngreunează totdeauna lucrurile.“ 


Martin Heidegger 


Introducerile se scriu, de regulă, la sfârşit. Ele încep deci acolo, 
unde — terminându-se — lucrările își ating sfârşitul. De aceea, 
introducerile întrec de fapt lucrările: altfel cărțile nu ar fi decât pur şi 
simplu întrerupte. la ultimui lor capăt de moment. 

Aceasta este cu atât mai adevărat în cazul de față, cu cât, din 
însăşi ideea unei filosofii aplicate — pe care ne străduim s-o schitäm si 
s-o promovăm aici — face parte, în mod organic, descrierea şi relatarea 
întâlnirii cu temele care le devin asumate. Prin urmare, orice fel de 
„justificare“ şi „date“ privind relatarea împrejurărilor în care o 
asemenea lucrare s-a înfiripat şi înfăptuit, nu se mai poate referi decât 
la ceva exterior ei și de aceea de-a dreptul neesential. 

Ceea ce se impune totuși, la acest sfârşit introductiv, este în 
primul rând o precizare cu privire la subtitlul lucrării: Încercare de 
filosofie aplicată. lar ceea ce trebuie precizat este tocmai termenul de 
„încercare“. El nu înseamnă aici deloc „eseu“, ci, dimpotrivă, chiar o 
tentativă de asumare filosofică a ceva ce ne încearcă în mod 
existenţial. 

Or, secretul este pentru noi, oamenii din destinul recent şi 
„actual“ al acestei regiuni, tocmai așa ceva. Încercând — încercați de el 
— să ni-l asumăm, noi ne înscriem însă deja pe o anumită cale şi pe o 
anumită traiectorie pe care însăşi tematica noastră ne-o determină ca 
pe o sarcină ce trebuie ridicată cu pregătirea şi circumspectia solicitată 
tocmai de către greutatea şi de dificultatea ei. 

Numai că tematica secretului ne prescrie şi ne înscrie pe un drum 
pe care noi ne întâlnim în mod preponderent tocmai cu ascunderea, cu 


acoperirea şi cu inväluirea înfăţişate într-un mod fenomenal, deci 
manifest. Adică: cu apariția şi cu înfățișarea refuzului şi a 
negativității!!! Cum însă negativitatea aparţine chiar fenomenalitätii — 
deci tocmai manifestării — secretului, urmărirea lui fenomenologică în 
direcția ființei sale, ne conduce şi ea exact în zona „diferenţei 
ontologice“, dar pe o cale anumită, specifică, particulară, care este — 
poate tocmai din acest motiv — şi privilegiată. 

Asumându-ne, fenomenologic, negativitätile noastre existenţiale 
prin şi împreună cu cele ale existentialului secretului, noi pătrundem 
deci în zona „diferenţei ontologice“ încărcaţi — şi îngreunati — deja 
de/şi cu un anumit bagaj. Aici nici nu putem şi nici nu trebuie să ne 
eliberäm de greutatea şi de conţinutul lui. Dimpotrivă — asumându-le — 
noi trebuie să ne îndreptăm, probabil, tocmai în direcția tragerii 
greutăţii lui!!! 

Or, direcţia „tragerii“ greutății negativitätilor este — în diferenţa 
ontologică — exact Nimicul. El ne trage deci tocmai către ceva, ce nu 
ne atrage deloc! Ba, din contră, mereu încercăm să fugim şi să ne 
întoarcem privirea de la el! 

„Nimicul este nu-ul ființării — spune Heidegger în Prefaţa la 
ediția a treia (1949) la studiul Despre esența temeiului (1928) — şi, 
astfel, ființa experimentată dinspre ființare... Acel „nu“ negator, 
propriu Nimicului, şi acest „nu“ negator propriu diferenţei, nu sunt, 
ce-i drept, unul şi acelaşi, dar sunt de aceeaşi natură, în sensul a ceea 
ce este intim legat înlăuntrul dăinuirii esențiale a ființei fiinţării. 
Această identitate de natură reprezintă ceea ce este demn de a fi 
gândit... Însă, dificultatea s-a dovedit a fi mult prea mare. Nu ar fi 
oare binevenit, ca cei ce cugetă, să se aplece în sfârşit cu gândul ` 
asupra amintitei identități care aşteaptă de două decenii să fie reluată? 
(s.n.)“ 

Este de-a dreptul surprinzător că, gândind „diferența ontologică“, 
Heidegger vorbeşte în primul rând despre un NU bifurcat — pe de o 
parte în Nimic şi pe de alta în diferenţa ontologică — şi, apoi, în al 


! Vezi: Heidegger, Martin — Despre esența temeiului, în: MH. — Repere pe drumul 
gândirii. Traducere şi note introductive de Thomas Kleininger şi Gabriel Liiceanu. 
București, 1988, p. 69. 4 

doilea rând, chiar despre coincidenta si identitatea naturii lor. Se pare 
că toate „diferenţele“, care vizează ființa proprie a unor fiintäri şi 
fiintärile în fiinţa lor — dar şi pe cele ale Fiintei şi ale fiintärii — nu se 
strâng laolaltă, decât în identitatea de natură a unui „negator“!!! 

Dar, chemarea la gândirea expresă a acestui negator nu poate fi 
auzită, ascultată şi înțeleasă nici ca fiind o invitaţie şi nici ca fiind o 
însărcinare trasată din sursele unei autorități. Căci „dificultatea ei“ ne 
pune numai — şi tocmai — într-o stare de aşteptare. Însă, ce anume şi — 
mai ales — cum anume se aşteaptă atunci, când gândirea are în vedere 
tocmai gândirea acelui „negator“, care, în concentrarea naturii sale, şi 
ale lor, adună laolaltă şi Nimicul dar şi diferența ontologică? Ea nu 
poate fi în nici un caz vreo „pregătire“. Căci pentru aşteptarea 
negativului noi nu suntem de fapt niciodată „pregătiţi“, ci, în cel mai 
bun caz, numai — sau mai precis eventual — hotărâți şi decişi. 

Deschisă fiind, această aşteptare nu poate fi apoi nici măcar — 
cum se întâmplă de obicei — surprinsă prin ceva neaşteptat. Ea poate fi 
doar izbită! Aşteptarea nu poate fi astfel nici vreo „stare generală a 
umanității“, în care — în urma unei revelații sau învățături — ea se 
poziţionează în vederea salvării ei. Dimpotrivă: aşteptarea este ea 
însăşi — şi de la început — cuipabilă, fiindcă ea nici nu este capabilă — 
şi nici nu-şi propune — prefigurarea şi nici preîntâmpinarea 
„conţinutului“ ei. Însă, tocmai în aceasta rezidă şi autenticitatea ei, ca 
fiind esențialmente dispoziţie şi dispunere. Aşteptând, aşteptarea se 
deschide izbiturilor pe care deja nu le mai „suportă“ ori le acceptă pur 
şi simplu, ci şi le asumă întocmai. 

Deschiderea asteptätoare, liberă, demnă şi asumatoare a 
izbiturilor istoriei articulate ca fiind exact domeniul responsabilitätilor 
umane în acest univers: iată sensul şi înțelesul filosofiei. Deci un sens 
care este mult prea apropiat nouă pentru a nu fi tot timpul tentaţi să-l 
îndepărtăm de la noi!!! 

Totuşi: „... dacă noi înşine nu suntem în stare să întreprindem 
ceva cu filosofia, nu întreprinde oare filosofia însăşi ceva cu noi, 
atunci când ne lăsăm atraşi în ea? De altfel aceasta este şi suficient 
pentru a lămuri ce anume nu este filosofia.“? 


2 Vezi: Heidegger, Martin — Mi a metafizika?, Budapest, 1993, p. 8. 


Or, tocmai în acest sens încercăm să vorbim noi aici de o 
„filosofie aplicată“ ca fiind — acum — fenomenologia existențială a 
secretului. 


Autorul 


Cluj, martie 1999 


CAPITOLUL I 


SECRETUL CA TEMĂ 
A UNEI ANALIZE DE FILOSOFIE APLICATĂ 


Preliminarii 


Nicicând şi nicăieri în istorie, fenomenul secretului nu a dobândit 
un rol atât de central şi esenţial în structurarea unei globalitäti epocal- 
concrete, ca în societăţile care s-au autointitulat „socialiste“. De aceea, 
analiza lui a devenit o sarcină şi o sfidare existențială pentru intelect si 
pentru cultură. 

Cum poate fi însă analizat şi înțeles un fenomen — cum este 
secretul — care se caracterizează în principal chiar prin ascundere, 
învăluire şi închidere? Această întrebare ne pune desigur pe căile unei 
căutări. Pe parcursul acestei căutări trebuie găsit însă, în primul rând, 
adevăratul domeniu spiritual, căruia întrebarea îi aparține de fapt şi 
care i se potriveşte în mod esențial. Or, aceasta presupune ca, pe acest 
parcurs, întrebarea însăşi să fie de-fixată şi reformulată pentru a-și găsi 
atât adevărata ei articulare, cât şi articularea domeniului teoretico- 
spiritual, care i se va conforma la modul cel mai esenţial. 

Tematica secretului nu face însă parte din problematica propriu- 
zis tradiţională a filosofiei! De aceea de la început se ridică întrebarea: 
În ce mod, filosofia este — sau poate fi făcută — capabilă, la receptarea 
unei problematici care nu face parte din inventarul ei tematic 
tradițional? Este limpede că această întrebare — într-un mod sau altul — 
atinge problema aplicării filosofiei. Rămâne însă neclar ce anume 
înseamnă — și aici — „aplicarea“ filosofiei, şi care anume este 
semnificaţia acestei aplicări pentru filosofia însăşi? 

De aceea în lucrarea noastră vom încerca, pornind de la o sfidare 
existenţială, lansată de însuşi ineditul existenţei noastre istorice, să 
analizăm posibilitatea şi felul în care filosofia este — ori devine — 
capabilă de asumarea ei tematică expresă. Numim acest tip de 

cercetare: filosofie aplicată. Prin si în ea, însăşi filosofarea se 
transformă, de fapt, într-o întâlnire existențială. Or, lămurirea 
cadrelor, a elementelor şi a termenilor întâlnirii, aceasta este ţinta 
imediată a acestui capitol, care se va angaja, de aceea, în două direcții 
principale paralele. Prima se orientează către analiza ideii de aplicare 
a filosofiei, schițând totodată şi ideea unei filosofii aplicate. Într-un 
strâns dialog cu aceasta, a doua parte se va înscrie în surprinderea şi în 
articularea primară a confruntării noastre istorico-existentiale - 
privilegiate — cu fenomenul secretului. 

De aceea — dincolo de multiplele aspecte „tehnico-conceptuale“ zi 
de „meserie“ a profesiei — această investigaţie se constituie de fapt şi 
într-o relatare a unei întâlniri cu o sfidare, cu care nu am încetat să ne 
confruntăm, şi care a fost — şi este încă — de neocolit. 


I. Schița ideii de „aplicare“ a filosofiei şi 
a unei „filosofii aplicate“ 


1. Fără îndoială, întrebarea: Ce este filosofia? si: Care anume 
este în fond sensul filosofării? însoţeşte filosofia pe parcursul întregii 
sale istorii. Determinarea propriei sale esențe aparţine într-atât esenței 
filosofiei, încât nimic esenţial nu s-a întâmplat în ea, fără ca asupra 
acestei esențe să nu se fi născut o nouă viziune sau vreo nouă 
articulare a ei. 

De aceea, nu credem că pentru oricine care se apropie de filosofie 
în mod serios ar putea fi ocolită întrebarea: Care este în fond sensul 
„preocupării“ de filosofie, adică sensul filosofării? Întrebarea are — în 
sine — propria-i greutate, apăsare şi seriozitate. Greutatea şi apăsarea ei 
cresc însă în raport cu noi înşine, care ne confruntăm cu ea aici şi 
acum, adică nu numai într-un colț mai retras al Europei Centrale şi 
Răsăritene, dar — pe deasupra — şi într-o limbă, sau în limbi, care sunt 
şi ele circumscrise şi determinate regional, fiind supuse — fatalmente — 
unei izolări informaţionale. Ce se poate spune, în fond, în asemenea 
condiții „despre“ filosofie; cu ce se poate interveni şi/sau, pe deasupra, 
ce i se poate „adăuga“ de aici filosofiei? 


10. 


În pofida acestor stări, fapte si condiţii, întrebarea trebuie totuşi 
pusă. Şi aceasta nu doar fiindcă ea este oricând actuală, ci fiindcă 
atinge esența filosofării. Căci aparține esenței filosofării faptul că, 
autentic, ea niciodată nu se poate transforma într-o meditaţie 
exterioară despre „foloasele şi păcatele“ filosofiei, ci că ea îşi poate 
vedea esența doar în și prin propria sa actualizare. A „actualiza“ 
înseamnă însă a aduce la act, a aduce la faptă. Aceasta nu înseamnă 
numai realizarea brută a unei posibilități, ci — poate mai mult — 
dezvăluirea unei posibilităţi ca posibilitate. De aceea „actualizarea“ 
este raportarea articulată la posibilitate ca posibil-itate, ca fiind deci 
capacitate, adică de fapt actualizarea dezvăluie, deschide şi, în acelaşi 


într-o modalitate a sa de a se actualiza în mod explicit. 


2. De câţiva ani, în Curricula multor universități occidentale 
figurează o „disciplină“ numită „filosofie aplicată“. Ea apare — tot ca 
„disciplină“ — şi în programele câtorva universități din Centrul 
Europei. De peste zece ani, încercările de a „aplica“ filosofia au 
dobândit şi un for de publicaţie internațională prin fondarea şi editarea 
revistei Journal of Applied Philosophy, cu sediul în Anglia şi în 
Statele Unite. 

În ciuda acestui fapt, sensul expresiei „filosofie aplicată“ rămâne 
extrem de neclar, dacă nu chiar suspect. Căci la prima vedere, 
termenul de „filosofie“ ne propulsează în mod automat în regiunile 
înalte ale teoreticului şi de aceea expresia „filosofie aplicată“ poate 
genera impresia aparentă că ea se referă la aplicarea a ceva teoretic, la 
ceva ce, într-un fel sau altul, nu este teoretic, sau este sub-teoretic, ori 
chiar în afara teoreticului. În cazul acesta însă, s-ar ridica întrebarea: 
cum anume am putea utiliza sau aplica noi filosofia la ceva, la care ea 
în fond nici nu „ajunge“; cu care ea nici nu are de a face, sau, mai 
grav, la ceva la care ea nu se potriveşte? 

Aceste suspiciuni nu sunt eliminate, ci doar evitate, nici de către 
înşişi adepții şi practicantii „filosofiei aplicate“. In viziunea lor, 
„filosofia aplicată“ este pe de o parte, o ramură a filosofiei practice şi, 

pe de altă parte, o disciplină filosofică, înzestrată cu putemice 
tendințe, nu atât de autonomizare autentică, cât, mai degrabă, de 
specificare. Astfel, „filosofia aplicată“ se leagă în primul rând de 
tulpinile tematice ale vechii filosofii practice (etic, politic, juridic etc.), 
însă în așa fel, încât, în al doilea rând, ea caută să realizeze şi contactul 
cu evenimentele, cu procesele etc. aflate la ordinea zilei. 

Ceea ce specifică deci filosofia aplicată ca „disciplină filosofică“ 
este faptul că ea ar fi o filosofie practică, legată de procesele aflate la 
ordinea zilei. În felul acesta ea reduce într-adevăr filosofia la domeniul 
său practic, iar actualizarea ei la varianta sa jurnalieră. 

Acea revistă de filosofie aplicată, de care am și amintit mai sus, 
Journal of Applied Philosophy, este organul de expresie al Societății 
pentru Filosofie Aplicată (Society for Applied Philosophy). Ea se 
concentrează, potrivit Programului ei, asupra problemelor aparținând 
sferei practice, pe care le studiază cu mijloacele analitico-critice 
caracteristice filosofiei, şi cu referire directă la chestiunea valorii. Aria 
ei include astfel: eticul, dreptul, politicul, economicul, medicina, 
educaţia, politica ştiinţei etc. Ea încurajează totodată şi contribuții 
constructive în aceste domenii, participând la identificarea, justificarea 
şi discutarea valorilor capabile să depăşească interesul local. 

Dincolo însă de generalitatea topografică a temelor, articolele şi 
studiile ce sunt publicate şi în revistă se leagă de probleme actuale, 
privind chestiuni de etică medicală, ale feminismului, ale tolerantei,ale 
problemelor binelui şi răului, sau de problemele juridice ridicate de 
actuala publicitate a proceselor etc. Sub acest aspect trebuie subliniat 
faptul că „filosofia aplicată“ — aşa cum este ea practicată de către 
adepții ei — se caracterizează printr-un grad scăzut de teoretizare 
reflexivă. Cum spune Jacek Holowka: este imposibii de a elabora o 
„teorie“ a filosofiei aplicate, căci ea nu este o ramură a filosofiei, cum 
ar fi de exemplu epistemologia sau estetica, ci mai degrabă „un efort 
al filosofilor de a avea în atenţie directă problemele sociale şi practice 
ale zilei.“ (s.n.)! 


| Vezi: Jacek Holowka — New Directions in Ethics: The Challenge to Applied Ethics, 
în Journal of Applied Philosophy, 1988, nr. 1. 

Contactul filosofiei aplicate cu problemele practice ale zilei nu 
este totusi conceput ca fiind ceva sträin filosofiei, ci el reprezintä chiar 
aducerea filosofärii la ultimele sale consecințe, însemnând totodată si 
„transpunerea ei în practică“. Adică „aplicat“ înseamnă aici „practic“, 
deci şi practicat. Aitfel spus: ceva atitudinal. Chiar pornind de la 
filosofii antici, filosofia nu se reduce la ceva ce ar viza doar „teoria“ şi 
ceea ce Gerald F. Downing numeşte nimerit „practica retorică“, ci ea 
are în vedere realitatea „vieții cuprinzătoare“. Prin felul în care este 
practicată, filosofia înseamnă nu doar comportament, ci şi atitudine, 
adică poziţie dobândită, afirmată şi asumată. Deci legătura între 
askesis şi praxis. 

Însă chiar din aceste motive, invocate de înşişi adepții acestui tip 
de filosofare aplicată, ideea lor rămâne totuşi extrem de neclară şi 
nearticulată. Căci nimeni nu poate face abstracție de faptul că între 
timp filosofia totuşi şi-a dezvoltat anumite „ramuri“ sau discipline, 
față de care trebuie lămurită problema organicității raportului dintre 
„filosofie“ şi „filosofie aplicată“. Altfel, esentialitatea acestui raport 
rămâne numai presupusă, nu şi realizată efectiv în filosofia aplicată. 
Cercetările de filosofie aplicată rămân apoi ancorate problematic în 
sfera filosofiei practice, care limitează atât fundamentele, cât şi 
consecințele filosofice — şi pentru filosofie — ale cercetărilor ei. Nu 
rămâne ea astfel legată în fond de o „ramură“ sau de o „disciplină“ 
filosofică — respectiv de filosofia practică — chiar dacă aceasta se 
extinde şi se prelungeşte până la problematicile aflate „la ordinea 
zilei“? Mai este ea oare astfel „filosofie aplicată“ sau ar trebui numită 
mai degrabă „filosofie practică aplicată“? 

Toate aceste întrebări şi suspiciuni ne conduc la concluzia că felul 
în care este concepută aplicarea filosofiei, de către adepții principali ai 
„filosofiei aplicate“, duce inevitabil nu atât la „prelungirea“ şi la 
împlinirea filosofiei, ci, mai degrabă, la un alt tip de îngustare 
disciplinară a ei. Şi asta în ciuda incontestabilei nobleti şi chiar în 
pofida rezultatelor efective ale cercetărilor lor. 


? Vezi: Gerald F. Downing — On Applying Applied Philosophy, în Journal of Applied 
Philosophy, 1996, nr. 2. 


B 


Este limpede că problema „aplicaţiei“ transgresează cadrele 
disciplinare ale unei „applied philosophy“. Ea a şi devenit, mai ales 
prin opera lui Hans-Georg Gadamer, una dintre ţintele cercetărilor 
hermeneutice. În opinia lui, orice proces hermeneutic autentic conţine, 
împreună cu înțelegerea şi cu interpretarea, şi o componentă 
aplicativă. „... În comprehensiune — spune Gadamer — textul ce este 
de înţeles este, într-un fel sau altul, de fiecare dată, aplicat asupra 
situaţiei prezente a interpretatorului.““ Pentru Gadamer, aplicaţia este 
un element constitutiv al procesului unitar al comprehensiunii şi nu o 
fază sau o etapă a ei. Ea este chemată să împlinească si să 
îndeplinească acea sarcină a comprehensiunii, de a media între Acum 
şi Atunci, între Eu si Tu etc. „Aplicația nu este aplicarea ulterioară, şi 
la cazul concret, a ceva general ce înainte fusese înţeles în sine, ci doar 
aplicarea înseamnă comprehensiunea autentică a acelui general care se 
constituie pentru noi prin textul dat.“ 

Orice înțelegere şi interpretare a unei tradiţii reprezintă în fond şi 
o comprehensiune de sine a interpretatorului, fiind în acelaşi timp atât 
o înţelegere a textului, cât şi a lucrului prezentat de text. Prin aplicare 
deci, procesul hermeneutic devine unul de concretiune, în sensul că în 
şi prin ea, comprehensiunea se împlineşte — cum în ideea phronesis- 
ului aristotelic — ca fiind ceva ce se înfâmplă cu interpretatorul însuși. 
Doar prin aceasta, comprehensiunea dobândeşte caracterul unei 
veritabile experiențe hermeneutice. 

Prin urmare, la Gadamer aplicaţia nu este aplicarea unui general 
la situații concrete, ci mai degrabă „concreţia sensului însuşi““.5 Totuşi, 
legând hermeneutica şi întreg procesul comprehensiv de tradiție, se 
lasă deschisă (sau poate rămâne chiar închisă) problema modului și a 
măsurii, în care ea este capabilă să se deschidă către noutatea noului. 
Altfel spus: către probleme care ori nu sunt în fond prezente în ` 
tradiţie, ori au o cu totul altă configuraţie în prezent, decât cea pe care 
au dobândit-o în tradiție. 


3 Vezi: Hans-Georg Gadamer — Igazság és módszer. Egy hermeneutikai filozófia 
vázlata, Budapest, 1984, p. 218. 

4 idem, p. 240. 

$ idem, p. 279. 

Aici însă este vorba, probabil, şi de o slăbiciune, şi de o 
incapacitate mai generală a hermeneuticii, ce o caracterizează cel 
putin pe calea pe care ea a parcurs-o pornind de la Gadamer, prin Paul 
Ricoeur până la Gianni Vattimo. Într-un alt capitol vom reveni la 
semnificaţiile existenţiale ale acestei deveniri spirituale. Aici va fi 
însă, credem, suficientă doar o trimitere exemplificatoare la Karl 
Jaspers care, într-o carte întreagă — în Die Atombombe und die Zukunft 
des Menschen — argumentează faptul că, prin fabricarea bombelor 
atomice, omenirea s-a aşezat de fapt în fața unei probleme care este cu 
totul inedită. Inedite par si problemele inter-conexiunii actuale 
informatizate si multe altele cu care acest secol alert şi zbuciumat ne 
confruntă. Se ridică de aceea întrebarea: care este de fapt puterea 
comprehensivă a hermeneuticii în raport cu probleme a căror regăsire 
în trecutul tradiției este în fond irelevantă pentru înțelegerea felului în 
care umanitatea istorică se întâlneşte cu ele în prezent? Căci, chiar 
dacă admitem teza lui Paul Ricoeur, care, în Temps et récit, afirmă că 
omul nu se află niciodată în situația unei inovaţii depline, apariţia 
noului nu poate fi totuşi contestată în istorie. Ori chiar noutatea noului 
nu poate fi înțeleasă prin reducerea ei doar la un „Wirkung“ (acțiune, 
influențare) sau doar la un „Wirkungsgeschichte“ (influențare 
desfăşurată pe parcursul timpului istoriei) al tradiției. 

În general se poate spune că punctul nevralgic al concepției 
hermeneutice a aplicării — care de altfei numai la Gadamer este 
prezentă ca fiind o temă hermeneutică reaimente pregnantă — este 
chiar raportul său cu prezentul ca purtător al noutätii noului. Noul nu 
este desigur „rupt“ de tradiție şi este la fel de sigur şi faptul că: 
„Experiențele noi pe care le facem au sens numai întrucât continuă 
dialogul cu acel ceva, pe care sipetul morții — istoria, tradiția, limbajul 
- ni l-a transmis.“ Aceasta însă nu poate nici dizolva şi nici obscuriza 
chestiunea noutätii noului. Nemaivorbind despre faptul că, din punct 
de vedere hermeneutic chiar, se ridică sarcina de a păstra sensul 
originar al experienței, ca fiind ceva negativ, legat deci de o 
semnificație a esuärii si a blocării. Nu vorbeşte oare Gadamer despre 


$ Fezi: Gianni Vattimo — Dincolo de subiect. Nietzsche, Heidegger şi hermeneutica, 
Constanţa, Ed. Pontica, 1994, p. 12. 

negativitatea dialectică a experienţei“ ca fiind o trăsătură 


inalienabilă a oricărei experienţe autentice? Or, noul este chiar ceva 
ce, deşi este întâlnit, rămâne totuşi, exact prin noutatea lui, în modul al 
încă ne-experimentatului, asupra căruia, deci, tradiția nu se mai poate 
pronunța, nici doar prin „transmitere“ și nici prin „aplicare“ înţeleasă 
sub forma concretiunii ei. Dar, atunci care este puterea şi forța 
comprehensivă a hermeneuticii în raport cu ne-mai-întâlnitul exemplar 
al chestiunii bombei atomice, al holocaustului, sau chiar al istoriei 
comuniste? 

În concluzie: nici sub forma lui „applied philosophy“ şi nici sub 
cea a interpretării hermeneutice ale „aplicaţiei“, nu dispunem de fapt 
de o idee şi de un „procedeu“ de „aplicare“ a filosofiei sau a unei 
„filosofii aplicate“, prin care am putea corespunde filosofic la acele 
sfidări existențiale pe care destinul nostru istoric le adresează nu pur şi 
simplu „conştiinţei noastre filosofice“ (ca pe o temă ce „l-ar putea 
interesa“), ci ca fiind ceva — cum este secretul — ce atinge, neocolibil şi 
neamânabil, existența noastră determinată. 


3. Martin Heidegger are probabil perfectă dreptate atunci când 
ne aduce la cunoştinţă faptul că filosofia niciodată nu poate avea 
sarcina de a „uşura“ lucrurile şi lucrările noastre. Dimpotrivă, ea le 
îngreunează, scoțând în evidenţă şi arătând chiar greutatea lor 
adevărată. „Greutate“ nu înseamnă însă nici simplă dificultate şi nici 
doar apariția a ceva în spaţiul constant — şi de aceea abstract şi 
nespecific — al gravitaţiei. Ea înseamnă, în primul rând, apăsarea a 
ceva ce, chiar prin această apăsare, solicită cântărirea ei. De aceea, 
cântărirea nici nu este de fapt doar măsurare, ci mai degrabă o 
deschidere articulată (prin gradaţii), către receptarea şi primirea 
corespunzătoare şi — pe deasupra — autentificabilă a greutăţii. Scalele 
şi unitățile de cântărire nu sunt de aceea decât articulații, prin care 
această esenţă apăsătoare a greutății este realizată şi adusă la act în 
modul aplicării determinante. 

Tot aşa, „problema“ filosofiei aplicate trebuie examinată, 
dezvoltată şi expusă în aşa fel încât — prin articularea apăsărilor, pe 


7 op. cit., p. 254. 

care ea, pe de o parte, le reprezintă, şi pe care, pe de altă parte, 
asumându-le, le primeşte şi le înglobează — să iasă la iveală adevărata 
ei „greutate“. Adică ea trebuie examinată atât din punctul de vedere al 
aplicării, cât şi din cel al filosofiei. 

Gramatical vorbind, expresia „a aplica“, „aplică“, este un verb. El 
exprimă o acţiune ce constă în primul rând în utilizarea a ceva — al 
unui procedeu, al unui obiect etc. — ca instrument. „Aplică“ mai 
înseamnă însă şi efectuarea unei operații de legare, de atasare, şi de 
unire, dar şi raportarea unui principiu general, sau a unor principii 
generale, la un caz concret ori chiar particular. În alte limbi, de 
exemplu în cea maghiară, (alkalmazâs) aspectul instrumentalizator al 
aplicării este exprimat mult mai evident în unele dintre sensurile 
cuvântului care-l exprimă.” Totuşi, la baza cuvântului maghiar se află 
o rădăcină („al“) care, etimologic vorbind, trimite tot atât la o 
adunare, cât şi la o prelungire.” Nu se vorbeşte deci de o simplă 
transgresare mediatoare între nivele „ontologice“ şi „gnoseologice“ 
diferite (teoretic şi practic; general şi concret etc.), ci de o adunare şi 
de o strângere iaolaltă din a cărei natură specifică face însă parte atât 
prelungirea, cât şi ex-creşterea articulată. Or, viziunea instrumentală a 
aplicării nu face decât să ascundă şi să acopere atât organicitatea 
intrinsecă a raporturilor aplicative, cât şi funciara lor reflexivitate 
deschizătoare. 

Gândind pe urmele sensurilor cuvintelor care exprimă în diferite 
limbi — apropiate nouă — „aplicarea“, realizăm şi faptul că ea nu 
reprezintă doar instrumentalizarea a ceva, ce se află deja, anterior — şi 
pentru sine — în posesia noastră! Chiar şi sub acest aspect, s-ar pune 
întrebarea referitoare la ce anume, din ce aplicăm, face posibil ca ea să 
se potrivească cazurilor „concrete“ pe care aplicarea le vizează? 

În fond, numai de aceea se poate aplica ceva la ceva, fiindcă ea i 
se „potriveşte“. Deci, dacă aplicarea aduce la suprafață posibilitatea 
unei potriviri si dacă însăşi aplicarea nu este decât realizarea 
actualizantàä — deschizătoare şi deschisă — a acestei posibilități. De 
8 Vezi: Dicţionarul explicativ al limbii române, Ediţia a Il-a, Bucureşti, 1996. 

* Vezi: Magyar rtelmeză kéziszótár, Budapest, 1972. 
19 Vezi: A magyar nyelv történeti etimológiai szôtara, Budapest, 1967. 

aceea, trebuie precizat că, în esenţă, orice aplicare nu este decât 
dezvăluirea şi deschiderea unor posibilități, articulate însă chiar de 
către ea însăşi în modus-ul actualizării lor. 

Actualizarea, ca articulare circumspectă şi conştientă a 


funcţionează şi în aplicațiile greşite ori nepotrivite. Aplicarea corectă 
este însă de fiecare dată o aplicare ce corespunde esenței, adică ea 
dezvăluie, deschide şi articulează — şi încă în modul actualizării — 
iar acea aplicare care nu actualizează ceva esențial, nu poate fi corectă, 
adică potrivită. 

În general, se poate spune că aplicarea este în fond un posibil 
raport actualizant cu esența. În şi prin aplicare, se instituie de fapt un 
raport actual cu esenţa, şi de aceea aplicarea nu poate fi tratată ca fiind 
ceva secundar, posterior ori neesential. 


4. Acest rezultat trebuie să ne conducă şi în înţelegerea si 
interpretarea cauzei filosofiei aplicate. Fiindcă devine astfel limpede si 
faptul că sarcina noastră nu mai este aceea de a-i găsi şi de a-i asigura 
un loc sistematic — să spunem în cadrul filosofiei pure sau în cadrul 
filosofiei practice etc. — şi nici aceea de a completa sau de a augmenta 
cu ea „disciplinele“ filosofice din programele universitare (ontologia, 
gnoseologia, filosofia limbajului, a acţiunii etc). Despre cu totul 
altceva este în fond vorba! 

Am văzut că aplicarea este de fiecare dată actualizare şi, dacă este 
„corectă“, atunci ea este actualizarea unor posibilități esențiale. 
Aceasta înseamnă însă şi faptul că actualizarea transgresează de fapt 
esența, căci ea este chiar actualizarea ei. Actualizare în aplicare 
înseamnă deschiderea unor posibilități esenţiale prin acte organice 
construite. De aceea, aplicarea luată în sensul actualizării este de 
fiecare dată fematică. În ea deschiderea şi ex-cresterea categorialä este 
totdeauna realizarea în act a aspectelor esențiale ce sunt determinate si 
circumscrise în mod tematizant. | 

Cu privire la filosofia aplicată, toate acestea nu înseamnă decât 
faptul că ea trebuie să se articuleze în mod expres tematic — adică să se 
facalizeze asupra unor domenii, teme şi întrebări determinate — însă în 

așa fel, încât, pe parcurs şi în rezultat, să stabilească si să mențină 
legătura si contactul, viu şi actual, cu ceva ce este esențial filosofiei. 

Iar ceea ce este în mod principal esenţial filosofiei e întrebarea sa 
centrală şi primordială, adică întrebarea despre Fiinţă, pe care 
Heidegger — pe urmele lui Leibniz — o formulează în felul următor: 
„De ce există ființarea, şi nu mai degrabă nimicul?“ 

Nu se poate nega că această întrebare — atât ca și chestionare, cât 
ca şi ceea ce este interogat — atinge ceva, ce este esenţial filosofiei. 
Ceea ce s-ar putea eventual discuta ar fi problema dacă ea vizează 
oare această esenţă în întregimea ei. Această problemă nu interesează 
însă acum cercetarea noastră. 

Căci ceea ce ne interesează acum este de a vedea cum anume 
filosofia aplicată este în fond — încă şi deja — filosofie? Iar la această 
întrebare, răspunsul nostru sună acum în felul următor: Filosofia 
aplicată este sau devine într-adevăr filosofie, doar în felul în care, pe 
parcursul şi/sau prin rezultatele cercetărilor sale tematice, ea re-leagă 
meditaţia, în modul actualizării, cu problematica Fiintei şi a 
Nimicului, şi asta în aşa fel încât o şi articulează ori o şi nuanțează, 
într-un mod nou sau îmbogățit. 

Această re-legare nu este însă un fel de „appendix“, adăugat la 
capătul cercetărilor tematice, şi nici o pretenție metodologică 
exterioară şi abstractă, ci doar pe parcursul tematizării se adevereşte 
faptul că — si dacă — tema respectivă şi/sau nivelul tratării ei conduce 
— ori nu — într-adevăr, la înălțimile sau profunzimile la care se 
deschide si se şi actualizează întâlnirea cu o posibilitate ce aparține 
vreunui aspect esenţial al filosofiei. 

Astfel concepută, filosofia aplicată nu este şi nu mai este pre- 


zie 


cantonatä în nici o „ramură“ şi în nici o disciplină „profesională“ a 


filosofiei. Dimpotrivă, ea devine o ipostază a filosofiei înseși, o stare ~ 


a ei, în care ea se deschide și se menţine deschisă către receptarea 
tematicilor cu care, Dasein-ul — prezenţa fiintärii noastre prezentificate 
de către noi înşine — se confruntă în destinul său (nostru) istoric, sub 
forma unor sfidări. Dacă înțelegem deci sensul sui generis al 
cercetărilor filosofice aplicate, atunci realizăm şi faptul că în ele 
înțelegerea, interpretarea şi aplicarea se articulează în aşa fel, încât 
depăşesc şi transgreseazä concretiunea constituită în raportul nostru 


Š 19 


tematic cu tradiţia, deschizându-se, prin actualizarea ce-i este de fapt 
Fiindcă, prin aplicare chiar se dezvăluie şi se adevereşte, de fapt, cât 
anume valorează ceva şi la ce anume este acesta în fond „bun“ şi tot 
aici se constată, de exemplu, şi faptul că într-un concept sau într-un 
sens acreditat în tradiție, nu mai încape deja bogăția şi varietatea 
chestiunii pe care chiar o tematizăm, şi că, de aceea, el trebuie re- 
interpretat, re-gândit sau, la nevoie, re-denumit. 

Chiar prin aceasta însă, filosofia aplicată lărgeşte, multiplică şi 
diversifică de fapt ferestrele prin care filosofia se deschide către lume, 
dedicându-se Fiintei si fiintärii. De aceea, nici nu se poate decide 
inainte că şi dacă o problemă - cu care ne ciocnim şi cu care ne 
confruntăm — este, sau nu, o temă filosofică. Practic, problemele devin 
teme filosofice doar prin faptul că altundeva căutăm inutil răspunsul 
ce li se potriveşte în mod autentic. 

Cum nu putem şti înainte care anume temă este, aşa-zis, 
„filosofică“, tot aşa nici disecarea unor tematici inventariate deja ca 
fiind „filosofice“ nu transformă în mod automat preocupările față de 
ele în „filosofie“. Inutil există, de exemplu, într-un prost manual de 
liceu, un capitol despre „Fiinţă“; el totuşi nu are propriu-zis nimic de a 
face cu filosofia. În aceeaşi situație se află şi miile de studii erudite şi 
uscate care, deşi tematicile lor sunt de mult inventariate de contabili 
pe conturile filosofiei, nu au în fond nimic comun cu pulsaţia ei vie şi 
productivă. 

Însă când o problemă devine într-adevăr o temă filosofică, atunci 
pentru tematizarea ei se cere mobilizat întregul instrumentar, existent 
sau solicitat, de care fiecare dintre noi dispune din filosofie. Fiindcă 
filosofia a fost, este şi va rămâne o cale a înţelegerii şi a deschiderii 
condițiilor şi posibilităților de a fi şi de a fiinţa ale omului. De aceea, 
în ciuda tuturor aparentelor de „încapsulare“, niciodată nu i-a fost 
indiferentă filosofiei nici „propagarea“ şi nici „acțiunea“ ei. 

Să ne gândim la Socrate, care şi-a pus viața pe miza discuţiilor 
maieutice cu tinerii talentaţi ai polisului, unul dintre capetele de 
acuzare pe baza căruia fusese condamnat la moarte. Platon, deja 
bătrân şi bolnav, riscă totuşi o călătorie maritimă periculoasă, fiindcă i 
se întrezăreşte posibilitatea realizării statului al cărui proiect l-a 

construit în mod ideatic. Aristotel adună şi analizează sute de 
constituții, visând în Alexandros personajul care le poate valorifica 
efectiv. De la moraliştii englezi, până la reprezentanții iluminismului, 
cu toţii doresc să „influențeze“ şi să „acționeze“ asupra lumii. 
Immanuel Kant, care a fost de mulţi considerat filistin, scrie Pacea 
eternă, pe care o consideră — nici mai mult, nici mai puţin — ca fiind 
un proiect de Constituţie, care poate fi şi trebuie să fie aplicat. Karl 
Marx aşază schimbarea lumii la vârful sarcinilor filosofiei; iar 
Kierkegaard împovărează de fapt omul aflat în relație aproape 
personală cu Dumnezeu cu responsabilitatea abia suportabilă a 
autenticității. Cultul emancipator al conştiinţei de sine a libertății la 
Hegel şi rolul geniului la romantici nu sunt în fond decât gesturi 
filosofice sui generis salvatoare. Nici Heidegger nu s-a putut sustrage 
impulsului inerent esenței filosofiei de a influenţa destinul lucrurilor şi 
cu siguranţă aceasta se află și la baza raporturilor şi legăturilor sale cu 
national-socialismul. Aceleași imbolduri motivează însă şi atitudinea 
unui György Lukács sau a unui Jean-Paul Sartre etc. 

Năzuinţa de a înţelege, de a atinge si de a influența lumea este, 
probabil, esențială filosofiei şi acest fapt este ilustrat de întreaga ei 
istorie, pornind de la mitul platonic al peșterii, până atunci când Karl 
Jaspers o numeşte — şi încă pe undele radiofonice propagate către un 
public invizibil — „gândire luminatoare“ (erhellende Denken). 

Cum ar putea însă „lumina“ această gândire şi cum ar putea avea 
filosofia vreo influență ori vreun sens în această lume, dacă ea ar nega 
sau ar evita problemele şi întrebările esenţiale ale omului problematic, 
părăsindu-l de fapt cu afirmaţia superficială că „această“ sau „cutare“ 
problemă nu este „treaba“ filosofiei sau că ea nu figurează în lista ei 
conceptuală tradițională? 


5. Cum ar putea fi tot ceea ce noi am numit aici filosofie 
aplicată o posibilitate filosofică autentică și o posibilitate autentică a 
filosofiei, dacă ea nu s-ar lega de tot ceea ce este esenţial filosofiei şi 
din direcţia originilor sale? Şi dacă această legătură nu s-ar constitui 
şi nu s-ar realiza chiar în modul acrualizării? 

Într-o scurtă prelegere dedicată chestiunii Originilor filosofiei, 
Karl Jaspers face o distincție extrem de sugestivă între începuturile şi 

originile ei.” Începuturile, spune el, sunt chestiuni istorice ce 


păstrează rezultatele deschizătoare — însă numai pregătitoare — aie 
lucrărilor filosofilor. Originea este însă ace] izvor, care — provenind 
din străfunduri — mobilizează si alimentează instinctul filosofării. În 
cuvântul său german (Antrieb) — într-unul dintre sensurile sale — el 
vorbeşte chiar despre „instinct“, şi cu aceasta vrea să exprime faptul 
că filosofarea aparține omului într-un mod oarecum constitutiv, ca o 
nevoie, ca o forță şi ca o putere, care îl mobilizează şi care-i adresează 
apeluri interioare. 

Numai că, în ciuda profunzimii izvoarelor originilor filosofiei, şi 
în ciuda generalitätii constitutive a instinctului filosofării, nu oricine 
devine filosof. Dimpotrivă: poate deveni filosof doar acela care se 
îndreaptă către izvoarele originare ale filosofiei nu instinctual, ci, din 
de a gândi şi de a fi. Or, din perspectiva posibilităţilor, această zonă a 
resurselor izvoarelor originilor filosofiei nu poate fi identificată şi 
determinată decât ca autenticitate a orientării spre original, ce numai 
astfel devine propriu-zis. Orice început nu face decât să realizeze şi să 
fixeze un atare efort şi eveniment. 

Începutul numai de aceea şi numai în așa fel este „început“ dacă 
el nu rămâne un simplu „punct de pornire“, ci dezvăluie şi fixează în 
mod original o posibilitate originară a filosofării. Deci ca fapte 
istorice şi ca premise — chiar dacă sub forma unor sarcini 
hermeneutice chinuitoare — începuturile totuşi „ne stau la dispoziție“. 
Originea însă — contactată în sensul autenticităţii, adică în cel al 
originalului — trebuie dobândită de fiecare dată prin efort şi luptă. 

Numai în acest sens poate deveni de exemplu mirarea într-adevăr 
originea a ceva, cum este filosofia. Nu cred că înţelegem în mod real 
mirarea ca o sursă a filosofării afirmând că există mai multe feluri de a 
se mira, de la „Câte nu sunt pe lumea asta...“ până la înțepenirea şi 
încremenirea blocată în fața a ceva ne-mai-întâlnit si, mai departe, 
până la „mirarea Fiinţei“, spunând apoi că originea filosofiei 
izvorăşte, probabil, din acest ultim act şi eveniment al mirării. 


M Vezi: Karl Jaspers — Einführung în die Philosophie, München, 1971, p. 16. 

Fără a-i răpi constitutiva ei spontaneitate, trebuie totuşi precizat 
că doar atunci poate deveni într-adevăr mirarea originea a ceva cum 
este filosofia când şi dacă se convinge de faptul că ea trebuie să 
găsească şi să nimerească acel ceva care este cel mai demn pentru a fi 
admirat. Și dacă ea se convinge şi de faptul că pe aceasta trebuie s-o 
surprindă în modul autenticității, adică în cel al originalului. Deci dacă 
surpriza celui care se miră se transformă în surprinderea mirabilului. °? 

De aceea, repetăm, nu trebuie poate preluată în mod mecanic acea 
înştiinţare, provenită de la Platon, că originea filosofiei este mirarea 
sau uimirea. Şi asta chiar dacă atât el, cât şi apoi Aristotel, vorbesc 
într-adevăr despre „mirare“ ca fiind ceva ce, aflându-se într-un proces 
de extensie, îşi „caută“, într-un fel, ceea ce-i este cel mai demn şi 
potrivit. La început ceea ce ne miră şi ne uimeşte este Luna, apoi 
Soarele, iar mai târziu ne uimesc cu precădere stelele, pentru ca, în 
sfârşit, să ne mirăm în fața Universului... 

Însă unde anume „intră în joc“ şi unde anume se coagulează, în 
procesul aflat în extensie, al mirării, filosofia însăși? 

Ce înseamnă aici „filosofie“ şi în ce raport s-ar putea afla ea cu 
„mirarea“, atunci când noi ne întrebăm asupra originilor filosofiei 
chiar din perspectiva filosofiei-aplicate? 

Cuvântul grecesc al „filosofiei“ a fost deja analizat, atât 
etimologic, cât şi istorico-filosofic şi cultural, de nenumărate ori. 
Aceste analize au şi deschis orizonturile convergente ale sensurilor 
cuvântului. Însă până ce — din textele rămase — se poate vedea, în mod 
cât de cât satisfăcător, ce se înțelegea prin „filosofie“ în leagănul ei 
grecesc, rămâne totuşi problematică înțelegerea faptului: pe cine 
anume considerau grecii ca fiind philosophos, adică „filosof? 

Căci din texte, în special din cele ale dialogurilor platonice, reiese 
foarte clar faptul că pentru greci „filosoful“ nu este pur şi simplu o 
persoană „preocupată“ de „chestiuni filosofice“. Nu discută oare 
Socrate, zi de zi, cu pseudo-intelepti care totuşi pretind să fie numiţi 
„filosofi“? 


12 Vezi şi Anton Dumitriu — Philosophia mirabilis. Încercare asupra unei dimensiuni 
necunoscute a filosofiei greceşti, Ediţia a Il-a, Bucureşti, 1992, pp. 29-32. 

Când atenienii doresc să afle: Cine este cel mai înțelept prints 
greci? atunci ei nu se adresează nici celui mai înzestrat cu putere şi cu 
forță, şi nici vreunui „consiliu al doctorilor“... E: se adresează 
oracolului din Delphi. Nu este deloc întâmplător că oracolul l-a numit 
chiar pe Socrate, ca fiind cel mai înţelept, căci el, ca şi vechii sophoi, a 
considerat că sarcina și cauza filosofiei este aceeaşi cu inscripția de pe 
frontispiciul oracolului: „Cunoaște-te pe tine însuți!“ Şi Platon afirmă 
în Carmides că apelul delphian şi socratic: „Tu eşti!“ şi „Cunoaşte-te 
pe tine însuţi!“ înseamnă în mod nemijlocit îndemnul: „Să fii 
intelept!“}? 

„Înţelept“ este acela care se cunoaşte pe sine ca fiinfare, adică 
drept cineva care s-a împărtăşit de Fiinţă şi care de aceea şi ia parte 
în Fiinţă! 

„Filosoful“ nu este, de aceea, deloc persoana care „se miră“ pas 
cu pas; care se întreabă şi se informează moment de moment, şi nici 
acela care îşi extinde necontenit sfera mirărilor, a uimirii şi a 
curiozitätii sale... Filosof este acela care se cunoaşte, se dezvăluie şi 
se deschide pe sine însuşi şi propria sa mirare, ca fiind ceva ce se 
întâmplă cu fiinţa atunci când el ia parte de şi în ea. Şi doar în acest 
fel poate fi într-adevăr „mirarea“ originea a ceva, cum este filosofia. 
Dacă deci filosofia „se miră“ din interiorul lumii de Fiinţa de care s-a 
împărtășit şi în care ia parte în şi prin destinul său istoric. Mirarea este 
astfel un imbold care ne mobilizează. Adică ne pune şi ne face să ne 
întrebăm. 

La întrebările noastre însă pot sosi mai muite răspunsuri. lar 
pluralitatea răspunsurilor ne aşază în situația indecisă a nesiguranfei. 
Indecizia nesiguranfei este aceea care pune în mişcare îndoiala, ca pe 
o altă sursă originară a filosofării.!* 

Poate nici îndoiala n-o înţelegem însă în adevărata ei putere, dacă 
o interpretăm ca fiind pur şi simplu o sträduintä către certitudine. Căci 
nu este vorba doar despre faptul că față de ce anume mă îndoiesc. 
Dimpotrivă: adevărata forță a îndoielii rezidă în aceea că abia putem 
întrezări şi stabili limitele şi marginile ei. În ea Lumea întreagă şi 


13 Vezi: şi Anton Dumitriu — op. cit., pp. 155-156. 
14 Vezi: Karl Jaspers — op. cit., p. 16. 

chiar Fiinţa însăşi se clatinä. Îndoiala se află deci fatä-n faţă, şi 
singură, cu o lume ce se clatină în întregimea ei! 

Tot ceea ce, în mirare, a fost găsit mirabil, începe acum să se 
clatine şi să-şi piardă lumina şi strălucirea. De aceea atât îndoiala, cât 
şi cel care se îndoieşte, trebuie să-şi dobândească, prin efort şi luptă, 
propria-i autenticitate, pentru ca ea într-adevăr să poată deveni o 
origine a filosofiei. Adică: îndoiala trebuie să devină metodă — cum de 
fapt s-a şi întâmplat prin Descartes — pentru ca din ea să poată origina 
realmente ceva, cum este filosofia. 

Atunci s-a fundamentat de fapt conştiinţa metodologicä filosofică 
— ca un aspect care vizează esenţa filosofiei — când, prin Descartes, 
îndoiala a fost într-adevăr dezvăluită ca fiind ceva ce se află la 
originea filosofiei. Desigur, gânditorii s-au „îndoit“ şi înainte de 
Descartes şi aceasta, de fiecare dată, i-a condus în vecinătatea 
„metodei“. Însă metodologia, adică reflexia teoretică expresă despre 
metodă, doar prin Descartes pătrunde în schița ce prefigurează de 
atunci fundamentele construcțiilor filosofice. 

Însă nici mirarea și nici îndoiala nu sunt originile filosofiei în 
calitatea lor de „concepte“, ci doar ca existențiale. 

Cum se ştie, Heidegger numeşte în Fiinţă şi Timp „existenţiale“ 
termenii ce surprind diferitele caracteristici şi moduri de a fi ale 
Dasein-ului.!* Atât uimirea, cât şi îndoiala sunt de fapt caracteristici si 
moduri de a fi ale Dasein-ului, moduri ce articulează impulsuri 
străfunde, transformându-le în acelaşi timp în surse originare ale 
filosofiei. Şi Aristotel susține că omul, în şi prin ființa şi existenţa lui, 
este de fapt pur şi simplu obligat la filosofare. Kant — care defineşte 
filosofia ca fiind cunoaştere pură din concepte — ajunge şi el la 
concluzia că, totuşi, întrebarea supremă si ultimă a filosofiei este: „Ce 
este omul?“ 

În filosofie, noi ne înfățişăm şi ne confruntăm cu uman-itatea 
noastră şi numai prin aceasta poate deveni orice confruntare autentică 
în timp cu propria noastră umanitate, într-adevăr ceva, din care se 
originează filosofie. Nu este vorba însă „numai“ de confruntarea cu 
„finitudinea“ şi cu „amenințările“ ce ni se dezvăluie de către 


'5 Vezi: Martin Heidegger — Sein und Zeit, Erste Hälfte, Halle, 1935, p. 44. 

„situațiile limită“ în care inevitabil ajungem din când în când, si care 
ne vizează în mod cutremurător. Este vorba mai degrabă de acea 
posibilitate, într-adevăr originar-filosofică, ca pe acestea să le 
receptăm şi să le realizäm ca fiind şansele unei transformări 
interioare. De aceea are dreptate Hegel, atunci când susține că 
filosofia este o formă a dobândirii conştiinţei emancipatoare si 
transformatoare a libertății, şi Jaspers, atunci când spune că, din 
„situaţiile limită“, filosofia se originează sub forma deciziunii. 

Deciziunea nu este însă simplă insistență, ci mai degrabă acea 
deschidere a hotărârii, care duce şi conduce posibilitățile noastre până 
la limitele lor dintotdeauna actuale. De aceea obstacolele, pericolele, 
amenințările şi epuizările noastre etc. ni se dezvăluie în modul cel mai 
autentic chiar în această deciziune originară. Adică, ele ni se dezvăluie 
ca fiind nu pur şi simplu ceva ce ne atinge şi ne apasă, ci ca fiind şi 
ceva ce ne aparține nouă. 

Faptul că ameninţarea (amenințările) este (sunt) dintotdeauna — 
adică prezente în fond în toate timpurile — înseamnă însă şi faptul că 
ele pot fi, de fiecare dată, altele. Iar Jaspers consideră că, în situația 
epocii noastre, amenințarea principală este aceea care vizează 
comunicarea autentică între oameni." Şi aceasta în primul rând prin 
faptul că această epocă în fond degradează comunicarea, 
transformând-o într-un proces mecanic si de suprafață, de schimburi 
de mesaje şi de informaţii. 

Dar, chiar în această ameninţare şi chiar în acest blocaj al 
comunicării se dezvăluie de fapt comunicarea dintre oameni, ca fiind 
una dintre originile adânci ale filosofării şi, evident, ale filosofiei. 
Fiindcă ruptura şi blocajul esențial al comunicării pun sub semnul 
întrebării întregul sens al filosofării!!! Tot ceea ce ameninţă 
autenticitatea comunicării dintre oameni ne de aceea, intreaga 
esență a filosofiei. 

Apărându-se deci î în faţa acestei ceai filosofia apără de fapt 
însă să iasă din autosuficiența sa pur auto-reflexivă, doar aparentă şi 
totdeauna insuficientă şi inautentică, şi să devină deschisă la 


16 Vezi: Karl Jaspers — op. cit., p. 22. 


receptarea şi asumarea propriu-zis tematică a problemelor ce, de 
fiecare dată, i se înfăţişează într-un mod specific, sau a celor care sunt, 
din când în când, chiar noi. 


II. Tematica secretului 


Destinul nostru istoric ne-a confruntat, printre altele, cu 
„problema“ secretului. Ce altceva amenință însă mai direct 
comunicarea dintre oameni, decât însuşi secretul? | 

În secret există deci ceva ce atinge, dar şi amenință, esența 
originară a filosofiei. De aceea tematizarea lui nu poate fi ne-esentialä 
filosofiei. Prin urmare, acea cercetare filosofică — adică cea de 
filosofie aplicată — care tematizează secretul, împreună cu apărarea şi 
actualizarea propriei sale esențe, apără şi autenticitatea posibilităţilor 
existenţiale ale omului. 

Adică ea opune tematicii secretului cunoașterea provenită din 
mirare; metoda izvorâtă din îndoială şi deciziunea hotărâtă, crescută 
din blocajele „situaţiilor limită“, cu scopul de a deschide, de a apăra şi 
de a actualiza posibilitățile comunicării autentice. 

Şi chiar în acest fel devine secretul, într-adevăr, tema filosofiei 
aplicate. Însă faptul că tematizarea secretului ne reconduce — sau nu — 
şi sub forma aplicării, la problema centrală şi primordială a filosofiei, 
nu se poate adeveri decât pe parcursul analizelor efective. Dar până 
atunci au mai rămas nelămurite câteva chestiuni extrem de importante 
şi esențiale. 

Deocamdată am încercat să expunem ideea unei aplicări a 
filosofiei şi schița unei filosofii aplicate concepute astfel încât ea să nu 
se distanteze — îngustându-se — de ceea ce este esențial şi originar 
filosofiei. Din contră, potrivit acestei idei şi viziuni, filosofia aplicată 
ar trebui să fie — şi poate chiar ar putea fi — o ipostază nu numai 
tematic deschisă, dar şi o sursă de îmbogăţire reflexivă a filosofiei 
înseși. Adică, o şansă, cu prilejul căreia, şi unele dintre problemele şi 
întrebările sale în aparenţă pur „tehnice“ pot fi — şi se cer — regândite! 

Excurs: 
Despre tematizare 


Orice întrebare, problematizare sau tematizare izvorăşte — într-u- 
nul din filoanele sale — din existentialul căutării. Este desigur adevărat 
şi faptul că direcția oricărei căutări este de la început fixată de către 
ceea ce este căutat sau, mai precis, de către ceea ce căutăm.” 

Nu este totuşi inutil să insistăm în circumscrierea şi determinarea 
acestui existențial, fiindcă ele ne-ar putea ajuta mai mult în înțelegerea 
a ceea ce noi numim aici tematizare. 

În nici un caz, căutarea nu este starea psihologică a asteptärii 
pasive, ci chiar expresia unei tensiuni mobilizatoare. Ceea ce căutăm, 
desigur, ne lipseşte, şi chiar felul în care el ni se înfățișează în lipsă, 
acela îl face de fapt ca el să devină direcţia căutării. Însă, numai la 
prima vedere căutarea este doar dezvăluirea — tensionată — a ceva 
anume, ca lipsind. Lipsa îndeamnă, înainte de toate, la „umplerea“ şi 
la „îm-plinirea“ golului ei. Ea nu epuizează de aceea amploarea 
existențială a căutării. Căci căutarea trimite totdeauna nu numai la un 
ceea ce şi nu numai la un cum anume se caută, ci şi la un cine, definit 
de „actul“ însuşi al căutării. Ea trimite deci şi la un căutător. În căutare 
nu se deschide şi nu se dezvăluie de aceca doar un „ce“ şi un „cum“, 
ci se deschide, se dezvăluie şi se precizează şi căutătorul însuşi. 

Căutând, căutătorul se aşază în ipostaza unei deschideri către 
întâmpinarea unei întâlniri. Întâlnirea în căutare nu este însă doar 
găsirea a ceea ce este căutat, ci — ca deschidere — căutarea întâmpină 
înainte de toate obstacolele, ascunzisurile, fundăturile etc. ale găsirii. 
Nu întâmplător, de exemplu, termenul german al căutării, „suchen“, 
este şi un vechi cuvânt vânătoresc, care deci exprimă urmărirea 
vânatului prin învingerea dificultăților terenului, prin descifrarea 
urmelor lăsate de el pe parcursul refugierii sale în ascunziş, cu scopul 


17 Vezi: Martin Heidegger — op. cit., p. 5. 


28 


de a-l găsi, adică de a-l întâlni pentru a-l răpune printr-un ultim efort 
de luptă solicitantă.!* 

În fond, aceeaşi semnificaţie se regăseşte şi în cuvintele cu care 
alte limbi numesc şi exprimă existentialul căutării. De exemplu, 
cuvântul românesc „caută“ se originează în latinescul „cautare“ care 
exprimă deopotrivă circumspectie şi grijă, dar şi înaintarea în procesul 
şi în direcția găsirii. Aceste sensuri s-au păstrat şi se regăsesc şi în 
cuvântul actual al limbii.” 

Caracterul deopotrivă circular (circum-spectie), tranzitiv (către 
ceea ce se caută) şi reflexiv (către căutător), se regăseşte desigur şi în 
numele maghiar al căutării. Cuvântul unguresc — „keres“ — înseamnă, 
etimologic, în primul rând înconjurarea a ceva, ce între timp este 
urmărit şi fugărit.* 

Deschizând cercurile căutărilor sale, căutătorul se deschide deci şi 
întâmpinării întâlnirilor cu obstacolele şi cu dificultăţile, care — în mod 
inevitabil — îl vizează si îl şi solicită. Prin urmare, prin cercurile 
căutărilor sale, căutătorul deschide de fapt şi cercul hermeneutic al 
propriei sale înțelegeri, situări şi articulări existențiale. Recompensa şi 
câştigul căutătorului nu este de aceea doar găsirea a ceea ce a fost 
căutat ci, în acelaşi timp, şi confirmarea lui existențială. De aceea, în 
limba maghiară de exemplu, cuvântul care exprimă căutarea, deci acel 
„keres“, are şi un sens în care el înseamnă şi modul în care cineva îşi 
câştigă existența. Oricât să fie acest sens legat de „condiții materiale“, 
în el se află totuşi fixat şi sensul existenţial autentic al căutării ca fiind 
asigurarea şi câștigarea existenţei.?! 

Heidegger numeşte căutarea cunoscătoare: întrebare.” Ea „caută“ 
fiintarea în Ceea ce? şi în Cum? este ea. Fiind căutare, întrebarea 
deschide orizontul unei lansări cunoscătoare către aflarea răspunsului 
care lipseşte. Lipsa răspunsurilor ne trimite însă și înapoi, către 
eventualele lipsuri ale întrebării înseşi. 


18 Vezi: Friedrich Kluge — Etymologisches Wörterbuch der deutschen Sprache, Berlin, 
1967. 

19 Vezi: DEX, idem. 

2 Vezi: A magyar nyelv történeti etimológiai szótára, Budapest, 1970. 

21 Vezi: A magyar nyelv értelmező szótára, Budapest, 1960. . 

2 Vezi: Martin Heidegger — ibidem. 


Lipsurile nu vizează însă corectitudinea gramaticală şi/sau logică 
a întrebării. Dimpotrivă, ele ating „corectitudinea“ ei existenţială. 
Aceasta este în fond semnificația imperativului heideggerian: 
întrebarea trebuie pusă. A pune însă o întrebare nu înseamnă decât 
exigenta că ca trebuie întrebară. 

lar intrebarea unei întrebări este chiar elaborarea ei în deschisul 
penetrat al reformulărilor sale eventuale, solicitate, de fiecare dată, de 
către parcursul întâlnirilor întâmpinate în căile căutării. Întrebarea 
devine astfei nu „corectă“, ci corespunzătoare atât chemării sele 
existenţiale, cât şi dimensiunilor a ceea ce — în şi prin ea — este de aflat 
şi cunoscut. Căutătorul se dezvăluie si se autentifică astfel ca fiind 
într-adevăr intrebător, iar întrebarea ca fiind într-adevăr autentică. 
Deci ca Dasein, care — printre altele — dispune şi de posibilitatea de a 
fi în şi prin modalitatea punerii întrebărilor. 

Ca oricare existenţial, si întrebarea trebuie deci să-şi dobândească, 
prin efort, autenticitatea ei. Nu orice întrebare, formulată sau ridicată, 
este autentică. Inautenticitatea nu se referă la „falsitatea“ sau la 
„banalitatea“ întrebării, ci mai degrabă la o stare şi la un curs 
existențial al ei. La aceea în care ea, deşi este „ridicată“ şi 
„formulată“, nu este totuşi pusă (cu efort circumspect), adică întrebată 
propriu-zis. 

Este inutil — credem — să expunem aici în amănunt, concepția 
heideggeriană a structurii întrebării despre „sensul Fiinţei“. Ceea ce 
trebuie însă subliniat este faptul că, în fond, cu ocazia acestor analize 
— desfăşurate pe parcursul unei întrebări într-adevăr fundamentale — 
Heidegger ajunge să expună de fapt nu doar structura acestei întrebări, 
ci schiteazä configuraţia existentialului întrebării ca o modalitate 
caracteristică de a fi a Dasein-ului ce tinde către autenticitate. 

În ipostaza sa de in-autenticitate, întrebarea este solicitarea — prin 
răspuns — a unei sau a unor informații. Dar umplând golul 
informaţional, răspunsul totodată şi /ichidează întrebarea. 

Întrebarea al cărei răspuns se numeşte „soluție“ se cheamă însă 
problemă, iar ridicarea acestor întrebări este problematizarea. 
Problemele nu cer deci un „răspuns“ oarecare, ci soluție. Soluţia este 
şi ea detensionarea și/sau re-armonizarea unei stări problematice şi/ori 
problematizate. Indiferent dacă soluţia ia sau nu forma unei rezolväri, 

şi ea desființează în fond problema. De aceea, problemele „insolubile“ 
apar în fata/sau pentru problematizare, ca fiind, de cele mai multe ori, 
false probleme. Şi asta chiar dacă statutul lor este definit în chipul 
aporiilor. Oricât am fixa aporiile ca făcând parte din esenţa 
cunoaşterii sau a fiintärii noastre în genere, cu aceasta nu am stabilit în 
fapt altceva decât imanenta unei tensiuni existențiale liminale, ce 
conţine în ea totdeauna şi impulsul congenital către e-liminarea ei.” 

Chiar din aceste motive însă, problematizarea nu înseamnă nici 
multiplicarea sau succesiunea, şi nici permanenta sau, mai corect, 
permanentizarea întrebărilor. Ea reprezintă mai degrabă o configurație 
a întrebărilor, care ca atare le structurează în mod direcționat către 
orizontul articulat al categoriilor. 

Este meritul lu: Eugeniu Speranţia că — într-un studiu pătrunzător 
şi deschizător de drumuri — a întrezărit faptul că întrebările noastre, 
prin interogativele fundamentale (Când?, Ce?, Cum? etc.), dincolo de 
orientarea lor „obiectuală“, ating de fapt şi categoriile. Altfel spus: 
contactul întrebărilor cu categoriile şi cu confluența orizonturilor lor le 
transformă în probleme direcționate şi orientate către soluţia lor. lar 
soluţia va fi cu atât mai „completă“ şi cu atât mai „potrivită“, cu cât 
răspunsurile se structurează având în vedere „cât mai multe“ categorii. 
De aceea, soluţia va prezenta problema chiar în unicitatea sa concretă, 
relevatä şi determinată de categorii. Tot de aceea, acolo unde întâlnim 
„soluţii generale“, nici nu dispunem de fapt de problematizări 
autentice şi duse până la capăt, ci doar de „cadre problematice“. 

Aceste „cadre“ prezintă problemele în  inautenticitatea 
„permanenței lor generale“, înfätisändu-le ca existând — după o 
expresie a lui Gadamer — „tot aşa cum sunt agätate stelele pe cer“. 
Căci o atare problemă iese în fond din contextul interogativ motivat, 
pierzându-şi claritatea sensului ei prin separarea „conținutului“ 
întrebării de întrebarea însăși.” 


3 Vezi şi Vasile Frăteanu — Eseu asupra subiectivităţii, Ediţia a 2-a revăzută, Cluj- 
Napoca, 1994. 

74 Vezi: Eugeniu Speranţia — Observaţii asupra propozitiilor interogative. Proiectul 
unei „Logici a problemei“, în volumul Logica interogativă si aplicaţiile ei, Bucureşti, 
1982. 

25 Vezi: Hans-Georg Gadamer — op. cit., p. 263. 

De aceea, dincolo de eliminarea şi de desființarea, prin soluții, a 
problemelor, ele ridică de fapt şi sarcina re-transformării lor în 
întrebări autentice. 

Pe acest parcurs însă, întrebarea devine, sau poate deveni, de fapt, 
tematizare. Spre deosebire de informații şi soluţii, întrebarea 
tematizatoare solicită, ca „răspuns“, emanciparea. Emanciparea nu 
este însă o stare, o poziționare sau un rezultat încheiat, ci un exerciţiu 
al libertăţii, ce deschide întrebarea către sensurile sale esenţiale. De 
aceea ea nici nu urmăreşte eliminarea tensiunii prin informaţie, soluţie 
ori rezolvare, ci, dimpotrivă, reprezintă chiar asumarea acestei 
tensiuni. Ea de-fixează astfel întrebarea şi o deschide atât către 
reflexivitatea sensurilor sale existenţiale, cât şi către expresia tematicii 
asumate. Această caracteristică este formulată, în fond, şi în exigenta 
heideggeriană — deopotrivă fenomenologică şi hermeneutică — a 
tematizării exprese. 

Punerea unei întrebări sub forma tematizării exprese dobândeşte 
de aceea, de fiecare dată, şi un caracter de urgenţă. Fiindcă astfel ni se 
dezvăluie şi sensul său existenţial — ca fiind ceva ce ne priveşte şi ca 
atare este ne-amânabil. 

Se pare că noi putem convietui, fără probleme, cu „problemele 
eterne“. Chestionările tematizărilor noastre exprese solicită însă 
asumarea lor ne-amânabilă, adică urgentă. lar urgenţa ce ni se 
dezvăluie astfel, pe parcursul căutării, devine de fapt acel impuls şi 
străpungere prin care cel ce tematizează accede la momentul prim al 
emancipării sale, emancipare ce-l va conduce şi-l va însoți de acum 
înainte în întregul proces tematizator. 

Altfel spus: nu poți întreba autentic şi nu poţi aduce o întrebare la 
starea sa de autenticitate decât dacă, prin întrebarea ei, ai dobândit şi 
o stare de emancipare care, forțat şi asumat, îţi dezvăluie temele 
chestionărilor tale ca sfidări, ca fiind ceva ce te priveşte şi care te şi 
solicită, sub forma unei exigenje la care trebuie „să corespunzi“. 

Corespondenta la exigenţele unei sfidări este ceva analog — la 
nivelul existentialului tematizării — cu acea „soluție“ pe care o reclamă 
orice problemă. Numai că problema, cum am mai spus, rămâne fixă şi 
fixată. Adică, agätatä în permanenta timpului. Soluţia ei depinde sau 
este prefigurată de acumulări efective ori măcar posibile în viitor. 

Asumarea temelor nu poate fi însă amânată: ne solicită întreaga 
prezență, în întregimea prezentului, ce numai astfel se deschide cu 
adevărat atât posibilităților noastre întemeiate în trecut, cât şi 
serozitätii viitorului. 

Fiindcă tematizarea, ca realizare a unei sfidăn, ne epuizează. 
Adică ea ne conduce atât până la limitele noastre actuale, cât şi la 
actualizarea acestor limite. Urgenta temelor nu provine de aceea nici 
din presiunea exterioară şi abstractă a timpurilor şi nici neapărat din 
cea a unei „stări a situației“. Ci ea rezidă în asumarea lor. Pur şi 
simplu, ceva asumat nu mai poate fi amânat. Până ce, o întrebare 
ne-asumată poate fi ridicată la ne-sfärsit! 

Asumarea tematizatoare este astfel ceea ce conferă în fond 
existentialului căutării cunoscătoare organicitate şi articulare 
autentică. Nu pur şi simplu „găsirea“, ci mai degrabă — şi pe deasupra 
— corespunderea responsabilă la exigenţele unei sfidări este acea care 
împlineşte orice căutare tematizatoare. Prin ea obținem nu doar „date“, 
informații şi, importante, cunoştinţe noi, ci actualizarea efectivă, 
prezentă şi circumscrisă, a unei posibilități de autentificare, în raport 
cu sfidările destinului nostru istoric. 

Desigur, pe parcursul tematizării, temele nu-şi pot pierde propria 
lor consistență şi articulare. Tematizarea este chiar tematizarea lor 
expresă şi asumată, şi nicidecum căutarea în van a vreunei „identități 
autentice“ a Dasein-ului. Dimpotrivă: doar prin tematizare prinde cu 
adevărat viaţă şi consistență tema, iradiind astfel atât propriile sale 
energii, cât şi trimiterile sale determinate. Lăsând temele să-şi iradieze 
şi să-şi manifeste si energiile trimiterilor lor, tematizarea autentică se 
va întâlni de aceea — de fiecare dată — cu noi şi noi teme adevărate. 

Într-un interviu destul de recent — dat lui Tamás Tóth — Paul 
Ricoeur face câteva consideraţii foarte interesante cu privire la natura 
intimă a raportului dintre „întrebare“ şi „răspuns“. El spune că, 
hermeneutic vorbind, în acest raport rămâne totdeauna un ,,reziduum“ 
ce se constituie prin faptul că, în fond, nici un răspuns nu epuizează 

întrebarea. Totdeauna rămâne ceva „fără răspuns“ în „soluţia“ 


întrebării. Apoi, pe parcursul căutării răspunsului la o anumită 
întrebare, de fiecare dată se deschid, inevitabil, şi alte întrebări.2$ 

Întelegem deci că acest ,reziduum‘ este propriu-zis constituit din 
non-răspunsul dintr-un răspuns şi din ne-intrebatul explicit din 
întrebarea pusă inițial. 

Lăsând deci: temele să-şi iradieze energiile trimiterilor lor, noi ne 
deschidem la întâmpinarea şi la receptarea acestui reziduum, care în 
jocul întrebării şi al răspunsului rămâne de fiecare dată ca un focar 
energizator. 

De aceea va trebui să tratăm şi tema secretului în aşa fel încât pe 
parcursul tematizării să deschidem şi să tematizăm şi orizonturile 
tematice către care ea, iradiind, ne trimite. Şi din această direcţie, 
întâlnirea temelor face deci parte organică din tematizarea însăşi... 

Cum anume ne-am întâlnit însă de fapt noi, cu tematica 
secretului? Trebuie precizat că, pentru noi, tematica secretului nu 
provine din „lecturi“. Nu în studii, tratate şi enciclopedii, şi nici în 
cărți fundamentale am întrezărit-o, şi nu de acolo am însuşit-o, ca 
fiind o problemă „importantă“, „interesantă“, sau chiar „exotică“, dar 
care îşi aşteaptă încă „soluţia“ sau în legătură cu care mai există multe 
„aspecte teoretice nelămurite“. Dimpotrivă, pe noi destinul nostru 
istoric ne-a confruntat cu fenomenul secretului, deci şi tematizarea 
noastră izvorăşte de fapt în primul rând din această confruntare. 

De aceea şi această întâlnire confruntantă trebuie relatată mai în 
amănunt. Dar relatarea ei ne-ar putea, printre altele, reconduce şi la 
acea întrebare anterioară, care chestiona sensurile — de aici şi de acum 
— ale filosofării noastre. 

Desigur, viața cotidiană nu poate fi, în mod direct, sursa 
întrebărilor filosofice. Căci, de obicei, ea nu întreabă şi nu se întreabă. 
Totuşi, primele ciocniri cu epi-fenomenele au loc, de cele mai multe 
ori, în acest mediu. 

Este vorba, mai precis, de acele câteva decenii în care noi ne-am 
dus viața de zi cu zi, în condițiile socialismului. Primele întâlniri 
răsfirate cu epi-fenomenele secretului aveau loc deci în condiţiile 


2 Vezi: Paul Ricoeur — Az „0ltvâny “,az „iiledek “ és az „emlékezet“. Két beszélgetés 
Toth Tamással, în Magyar Filozófiai Szemle, Budapest, 1997, nr. 5-6. 

minciunii generalizate caracteristice acestei societăți. Minciuna 
generalizată este acea stare incoerentă şi lipsită de consistență a 
existenţei, căreia nu i se mai poate opune nici „purul“ adevăr şi nici 
„pura“ sinceritate. Căci ea şterge şi späläceste atât importanța si forța 
adevărului, cât şi pe cea a sinceritätii. 

Minciunii generalizate i se poate opune doar autenticitatea, dar 
nici ea propriu-zis, ci doar ca o nevoie a ei. Autenticităţii trebuie la 
început să i se nască nevoia, pentru ca apoi ea să poate fi dobândită 
prin efort orientat şi structurat. În aceasta însă se naşte și posibilitatea 
şi nevoia apelului la filosofie. 

Nevoia autenticității este de aceea una din modalitățile 
existențiale propriu-zise ale întâlnirii noastre cu filosofia. Fiind vorba 
de un „apel!“ adresat filosofiei, nevoia autenticităţii este în acelaşi timp 
şi o modalitate.propriu-zisă a filosofiei, de a se întâlni cu sfidările 
destinului istoric. Adică de a participa — în mod asumat — în 
structurarea şi articularea comprehensivă și efectivă a eforturilor 
noastre orientate către autenticitate. 

Apelul la filosofie nu este însă doar „posibil“, ci el este chiar o 
necesitate. Căci, minciuna generalizată produce inevitabil dedublarea. 
Ruptura dintre „opinia privată“ şi cea afirmată „în public“ se produce, 
de exemplu, în mod necesar. Or, aceasta face şi mai dificilă 
identificarea frânturilor şi a urmelor eventuale ale autenticității. 
Fiindcă, în realitate, chiar şi opinia uzitată în sfera privată, nu putea fi 
elaborată decât extrem de rar — şi cu riscuri — cu claritatea unei poziţii, 
ori a unei doxe... 

Personal vorbind, primele mele experienţe legate de fenomenul 
secretului au avut loc în această situație existențială fundamentală a 
caracterului problematic al dedublării, dar fără să mi se formuleze încă 
„secretul“ ca fiind o problemă care solicită o examinare frontală.” 
Dincolo de tensiunile care apăsau, de la începutul vieții mele, 
intimitatea mediului familial, a intervenit, de exemplu, arestarea şi 
apoi condamnarea unui prieten, acuzat — într-un proces al justiției 


77 Nu cred cä nota personală a expunerii ar putea afecta caracterul ei filosofic. În 
Discurs, de exemplu, şi Descartes optează pentru un asemenea tip de relatare. Căci si 
acolo este vorba, în fond, de relatarea unei întâlniri. 

militare secrete — pe baza unor opinii afirmate tot în „intimitatea“ unui 
cerc de „prieteni“... Apoi, student fiind, am fost implicat într-o 
cercetare sociologică care, pe de o parte nu putea beneficia de datele 
necesare (ele fiind secrete) şi căreia, după aceea, nici rezultatele nu-i 
puteau fi publicate (căci datele obținute intrau sub incidența secretului 
de stat). Mai târziu, soarta făcându-mă să lucrez în cea mai mare 
bibliotecă universitară din România, m-am confruntat, aproape zi de 
zi, cu „fondurile secrete ale bibliotecii“... 

Totuși, întrebarea: Ce este de fapt „acest“ secret, care intervine în 
viața noastră în cele mai diferite forme si în cele mai diferite situati;, 
însă, de fiecare dată într-un mod decisiv? mi-am formulat-o doar la 
începutul anilor ‘80. 

Ceea ce m-a interesat atunci a fost a afla: ce este secretul?, de 
unde-i provine puterea şi forța? si dacă puterea lui este într-adevăr 
chiar atât de destinală si de nesfârşită cum îi place lui să ne-o 
înfățişeze. Trebuie însă precizat că atunci eu nu am fost încă deloc 
conştient că, în „problema“ pe care mi-am formulat-o, ridic de fapt o 
întrebare filosofică. Limpede mi-a fost doar faptul că este vorba de o 
problemă oarecum „existențială“, în formularea căreia, poate, a 
participat şi eventuala mea cultură şi educaţie filosofică, dar ceea ce 
pe mine m-a interesat atunci, în primul rând, a fost nu „chestiunea 
naturii“ problemei, ci dobândirea acelei conștiințe care ar fi fost 
necesară răspunsului la chestiunea însăşi care fusese ridicată. 

De aceea am şi început neîntârziat să caut „bibliografie“ şi 
„literatură“ despre secret sau despre „problema“ secretului. Am pornit 
în cercetarea literaturii sociologice, apoi politologice, antropologice, 
juridice etc. pentru a vedea unde anume voi găsi răspunsul si soluția la 
întrebarea şi la problema mea. 

În curând m-am convins însă că asemenea literatură „despre 
secret“ nu prea există. Şi asta în ciuda faptului că s-au produs multe 
scrieri care, din punctul de vedere al mai multor discipline, ating 
tangential „problema secretului“, însă nici pe departe nu o fac cu 
profunzimea care ar fi necesară pentru explicarea acelei modalități 
istorice exorbitante a secretului, în care noi — deci în propria noastră 
existență — ne confruntăm cu el. Doar atunci s-a desteptat în mine 
bănuiala că în chestiunea secretului de fapt nici nu este vorba de o 

„problemă şti :itică“, ci că în ea destinul nostru istoric ne confruntă 
în fond cu o 1: filosofică. 

Despre aceasta, desigur, nu puteam avea nici o certitudine 
factuală. Căci: mi-a fost limpede şi faptul că — chiar şi prin secret — noi 
trăiam într-o societate închisă, în care informațiile, cărțile şi revistele 
ajungeau extrem de carential şi filtrate, şi de aceea, există totdeauna 
posibilitatea şi pericolul ca la problema care chiar ne preocupă aici, 
altundeva este deja elaborată şi soluţia, numai că noi nu o putem afla. 

Însă, cum am mai spus, când o „problemă“ devine într-adevăr o 
temă filosofică, atunci tematizarea ei nu mai poate fi amânată. Deci, 
cu timpul şi pe parcursul multor fundături, căutări si reformuläri, 
problema secretului mi s-a aşezat ca fiind o temă filosofică. Aşa a luat 
tematizarea lui, la început, calea analizei categoriale, devenind apoi, 
pe parcurs, și cauza analiticii existențiale. Cu alte cuvinte: ea a devenit 
tema filosofiei aplicate. Capitolele următoare vor reda — în 
efectivitatea lor — aceste analize. 

Să revenim însă la relatarea noastră. Desigur, decembrie 1989 a 
reprezentat, şi în această privință, un punct de cotitură. Cu tot 
caracterul contradictoriu al procesului început atunci, ni s-a oferit 
totuşi posibilitatea de a călători în iume, de a contacta cercetători din 
alte țări şi de a avea acces şi la o literatură pe care altfel nu am fi 
putut-o consulta. Cu acest prilej a ieşit ia iveală şi faptul că — desigur — 
„problema secretului“ s-a ridicat și se ridică şi altundeva.” Tot cu 
acest prilej s-a adeverit însă şi faptul că acolo se înfățișează cu totul 
altfel acea temă a secretului care, aici, fusese unul dintre factorii 
decisivi care articulau destinul nostru istoric. 

Adică m-am convins de faptul că destinul nostru istoric, cu şi prin 
tot tragismul său existențial, ne confruntă, prin sfidări, cu fenomene 
cărora — deşi ele sunt prezente şi aiurea — doar aici li s-a oferit 


2 Notăm aici doar câteva dintre titlurile care ni se par cele mai relevante: Pierre 
Boutang — Ontologie du secret, Paris, 1973; Geheime Gesellschaft, Heausgegeben von 
Peter Cristian Ludz, Heidelberg, 1979; Lucian Hâlscher — Öffentlichkeit und 
Geheimniss, Stuttgart, 1979; Pierre-Arnaud Lambert — La Charbonnerie Français, 
Lyon, 1995; Politica Hermetica, Tome: 1-7, Paris, 1987-1994; Le secret, Textes 
réunis par Philippe Dujardin, Lyon, 1987; Clive Ponting - Secrecy in Britain, London, 
1990 etc. 

posibilitatea manifestării lor „privilegiate“, şi de ace:. eie doar aici 
pot fi tematizate în mod corespunzător. Rezultate:. +i concluziile 
acestor tematizări nu au însă doar o valabilitate regionaiă. Dimpotrivă, 
ele scot în evidență tendințe fenomenale constitutive, care sunt 
prezente şi active peste tot, numai că în multe alte părți ele rămân 
invizibile! Dacă noi într-adevăr asumăm aceste teme, prezenie aici, şi 
dacă pe acestea le si tematizăm cu seriozitatea filosofică 
corespunzătoare atât esenței lor, cât şi sfidărilor pe care ele ni le 
adresează, atunci, poate, ne deschidem totodată şi şansa reală de a 
comunica cu corpus-ul viu şi universal al filosofiei. 

De aceea am susținut și la începutul acestui capitol că nu se poate 
decide înainte dacă o problemă este ori nu o temă „filosofică“. Însă, 
chiar din motivele şi exigenţele tematizării, aici nu poate fi vorba de 
nici un veleitarism, arbitrar sau originalism exotic. Dimpotrivă, orice 
cercetare tematizatoare trebuie să corespundă exigenţelor specifice 
temei. De aceea, cum am mai spus, numai acea temă se dovedeşte a fi 
într-adevăr filosofică, care re-conduce tematizarea ei cunoscător- 
căutătoare emancipate şi la re-problematizarea si re-articularea 
actualizantă ale chestiunilor esențiale şi originare ale filosofiei înseşi. 

O asemenea temă propriu-zis filosofică s-a dovedit a fi, pentru 
mine, şi tematizarea secretului. În si prin confruntarea tematizatoare 
cu el putem însă recepționa simultan şi mesajul că si regiunile noastre 
mai izolate „sunt locuite de zei“ şi că ei se adăpostesc chiar în acele 
teme care într-adevăr au relevanţă filosofică şi cărora destinul istoric 
al regiunii le-a destinat — chiar tragic în multe privințe — o manifestare 
privilegiată. 

Mergând însă — căutând şi meditând — pe urmele acestei 
manifestări, mi s-a relevat şi faptul că nu doar în regiunea noastră 
restrânsă, dar şi în limbile noastre, la fel de restrânse geografic, se 
inevitabil, în primul rând la limba maghiară, ea fiindu-mi, în mod 
firesc, cea mai apropiată. De multe ori însă, şi nu numai pe parcursul 
dificultăților de exprimare a gândului, ci chiar din punctul de vedere al 
direcțiilor în care gândirea putea și trebuia să se angajeze, multe 
articulaţii ale multor cuvinte româneşti mi-au servit drept inspiraţie şi 
călăuză. 

În această privință însă, trebuie precizat ceva foarte important. 
Tematizarea . filosofico-aplicată, care pătrunde totodată si în 
articulațiile cuvintelor limbii sau ale limbilor noastre „regionale“, nu 
se poate opri la scoaterea la iveală a unor sensuri specifice lor doar 
dintr-un punct de vedere pur naţional. În fond aceasta nu ar însemna 
nimic altceva şi nimic mai mult decât trimiterea cuvintelor noastre pe 
scena unui festival etnografic al limbilor. Aici, ce-i drept, ele îşi pot 
manifesta întregul lor exotism, dar îşi pierd complet nu numai forța 
denotativă a cuvintelor lor, dar şi posibilităţile meditative ce se află 
totuşi — ascunse, adică încă negândite — în articulațiile elementelor lor 
componente, sau în „blocurile“ concentrării lor nearticulate. 

Dimpotrivă, cu aceste cuvinte noi gândim, înainte de toate, tema 
însăşi, adică ceea ce este de gândit, şi doar pe parcursul tematizării 
întrezărim de fapt posibilitățile şi capacitățile meditative ale cuvintelor 
noastre. Ceea ce reuşim să gândim cu ele, şi pe parcursul pătrunderii 
lor, va trebui să fie de aceea ceva ce apoi şi in alte limbi va trebui 
gândit atunci când şi ele tematizează ceva legat de tematizările 
noastre. 

Nu „traducerea“ cuvintelor, ci dimpotrivă, parafrazarea lor va fi 
de aceea limbajul comunicării prin care se stabileşte comuniunea 
tematizărilor — asumate de fiecare, în propria sa limbă — într-un mod 
expres şi responsabil. 

În felul acesta, poate, filosofia aplicată devine un prilej cu care 
noi putem transforma atât impulsurile străfund-instinctuale, provenite 
din originile filosofiei, cât şi limbile noastre — pe care tot pe o cale 
aproape naturală le dobândim — în posibilităţi filosofice autentice. 

CAPITOLUL II 


ANALIZA CATEGORIALĂ ŞI SECRETUL 


I. Filosofia aplicată şi analiza categorială 


Dacă am ajuns ca prin filosofie aplicată să înțelegem într-adevăr 
nu o disciplină filosofică, ci o stare, o ipostază a filosofiei înseși, în 
care ea se deschide către receptarea şi asumarea tematicilor cu care 
umanitatea istorică se confruntă în configurația determinată a 
destinului său, atunci şi „problema“ categoriilor redevine o cauză 
filosofică. 

De la început se ridică aici întrebarea: Care este — sau poate fi — 
legătura între cercetările tematic-orientate ale filosofiei aplicate şi 
orientarea categoriilor înseşi? Căci, pe de o parte, orice tematizare 
înseamnă în acelaşi timp şi aducerea la concept a tematicii respective. 
Aceasta însă nu se poate înfăptui decât cu ajutorul categoriilor sau — 
mai precis — decât prin categorii. Pe de altă parte, totdeauna se ridică 
şi întrebarea: Care este de fapt statutul conceptelor astfel obținute? Or, 
Şi la această întrebare numai cu ajutorul sau — iarăşi, mai precis — 
numai prin categorii putem răspunde. 

„Problema“ categoriilor face însă parte din problematica centrală 
a filosofiei. De aceea, contactul firesc şi organic al tematizărilor 
filosofice aplicate cu această problematică nu face decât să reconfirme 
posibila lor validitate şi importanță, propriu-zis filosofică. Adică să 
reconfirme faptul că aceste cercetări într-adevăr retrimit şi re-conduc 
către orizonturi problematice ce aparțin esenței filosofiei. Mai mult: în 
şi prin exigenţele aplicaţiei, analiza categorială însăşi este adusă la 
lumina unui unghi de vedere cu totul particular şi special. 

Fiindcă, ceea ce astfel realmente va deveni important aici, ea nu 
se va mai putea reduce doar la disecarea sterilă şi nesfârşită a 
diferitelor „tabele“ categoriale, ci va fi întrebarea care vizează 

structura, configuraţia si orizontul sensurilor si al direcțiilor acelor 
analize, care sunt orientate din interior şi de către diferitele categorii. 

Într-un fel sau altul, categoriile — în şi pentru filosofie — ating 
ființa. Din perspectiva tematică a filosofiei aplicate devine însă de la 
început decisivă şi întrebarea: Cum anume şi în ce direcţii se 
realizează această „atingere“? 

Ceea ce ne va interesa într-adevăr şi în primul rând aici nu va fi 
conținutul conceptual ai diferitelor categorii, sedimentat şi stabilit pe 
parcursul istoriei filosofiei, ci acel sens — deopotrivă conceptual şi 
terminologic — ce le conferă caracter categorial chiar şi dincolo de 
conţinutul lor conceptual, de fiecare dată, definit şi determinat în alt şi 
alt fel. 

Chiar din aceste motive însă, identificarea acestui sens nu se 
poate efectua la întâmplare, ci trebuie examinat felul în care sensul 
deopotrivă terminologic şi conceptual al categoriilor se realizează și 
funcționează într-adevăr la nivelele cele mai înalte şi autentice ale 
filosofiei. 


1. Conceptele pe care Platon le considera ca fiind „genurile 
supreme“ sau cele „mai mari“, Aristotel le numeşte pentru prima oară: 
„categorii“. Înțelegerea acestei denumiri este hotărâtoare, credem, şi 
pentru înţelegerea sensului şi orientării categoriilor. 

Cu atât mai mult, cu cât, de la început, denumirea însăşi a ridicat 
probleme abia surmontabile pentru comentatori. Şi acest fapt pare să 
întemeieze prezumția că micul volum al Categoriilor nu este deloc o 
scriere adresată începătorilor, ci una care face parte din cele numite de 
Aristotel însuşi „acroamatice“.! Aceasta este, probabil, și explicația 
prăpastiei hermeneutice care s-a deschis, aproape de la început, între 
operă şi comentatorii ei. 

Secole întregi, comentatorii au explicat această denumire, 
recurgând la descrierea şi la distingerea a două moduri în care 
Aristotel s-ar fi raportat la limbă: pentru exprimarea gândurilor sale, la 
nevoie, Aristotel a creat, din când în când, cuvinte noi; în alte cazuri 


l Vezi: Anton Dumitriu — Philosophia mirabilis, pp. 33-41. 

însă, el preia şi utilizează cuvinte care se află deja în limbajul cotidian, 
numai că le atribuie sensuri muit mai înalte si, în fond, totai diferite. 

În această a doua situație s-ar afla şi cazul cuvântului (numelui) 
„categorie“, pe care — deşi el în limbajul cotidian numeşte „învinuirea 
publică“, totuşi — Aristotel îl foloseşte într-un sens în care ajunge să 
însemne expresiile cele mai generale ce pot fi rostite despre lucruri.? 

Prima întrebare care se ridică aici este aceea dacă într-adevăr 
Aristotel atribuie numelui de ,,kathegoria“ un sens cu totul diferit de 
cel pe care el îl avea în limbajul cotidian sau dacă nu cumva în 
surprinderea acestei alteritäti — în comentarii — se află deja decisă, în 
mod ascuns, şi o configurație preponderent tehnicistă a filosofiei şi a 
filosofării? 

„Kathegorein“ înseamnă, cum am mai spus, o învinuire formulată 
în sfera publică a pieţei, a „agorei“. Învinuirea aduce pe scena 
judecății publice o anumită faptă (determinată) a unui anumit fäptas. 
Acolo, pe scena pieței publice, învinuirii i se opune apărarea. Lupta 
dintre învinuire şi apărare are ca obiect de dezbatere un anumit 
eveniment, adică un caz. Dezbaterea acestui eveniment şi caz are loc 
în faţa unui public care nu este nicidecum pasiv, ci, dimpotrivă, pune 
întrebări şi formulează judecăți. Iar procesul examinării evenimentului 
se complică si se prelungeşte până la momentul în care, despre cazul 
determinat şi dezbătut, iese la iveală judecata intregului său adevăr. 

Numai că nici la Aristotel numele de „kathegoria“ nu are în fond 
o semnificație profund diferită. De fapt când numeşte „genurile 
supreme“ „categorii“, pe de o parte el aduce la conceptul său sensul 
unui cuvânt deja existent în folosința limbajului cotidian, dar, pe de 
altă parte, articulează — într-un mod şi într-o direcţie determinată — si 
sensul filosofic al „genurilor supreme“. De aceea „categoriile“ sale 
sunt cu totul altceva decât „genurile supreme“ ale lui Platon. 

Desigur, pe acest parcurs se naște într-adevăr un nou cuvânt, 
adică un nume cu sens nou. Este inutil să intrăm în analiza filologică a 
cuvântului şi a modului propriu-zis gramatical în care din verbul 


2 Vezi: Porfir, Dexip, Ammonius — Comentarii la Categoriile lui Aristotel, insotite de 
textul comentat, traducere, cuvânt înainte şi note de Constantin Noica, Bucureşti, 
1968. 

„kathegorein“ se naşte numele de „kathegoria”. Fiindcă de fapt 
Aristotel însuşi nu lasă problema la voia interpretărilor arbitrare, 
scriind în partea referitoare la „relativele“, adică la categoria relației: 
„Însă uneori este necesar să se creeze termeni, în cazul anume că nu e 
dinainte stabilit un nume față de care să se poată face potrivit 
redarea...“ (S.n.); „... cineva ar putea lesne înțelege pe cele care n-au 
parte de nume, dacă, pornind de la primele cuvinte, s-ar institui nume 
şi pentru cele ce se convertesc față de ele, aşa cum în cazul celor de 
mai sus, din aripă [deriva] înaripat şi din cârmă cârmonavă.“ (s.n.) 
Adică în mod paronimic! 

Neînţelegerile care însoțesc Categoriile lui Aristotel sunt strâns 
legate de lipsa de înţelegere cu care comentatorii şi istoricii filosofiei 
au privit — şi privesc — problema paronimelor.* Ei nu observă faptul că 
pentru Aristotel — cum reiese şi din acest citat — paronimia este una 
dintre căile cele mai importante de îmbogăţire a vocabularului, deci şi 
cuvinte, iar categoria „relației“ oferă chiar regula (sau regulile) 
formării (creării) lor corecte. 

Prin aceasta însă comentatorii au ocolit şi şansa acelei interpretări 
că, de fapt, şi denumirea de „categorii“ este o numire paronimică, care 
se naşte în acelaşi fel, cum se naşte — după exemplul lui Aristotel — din 
„alergare“, „alergător“. Neobservând că paronimele nu sunt pur şi 
simplu „derivatele unui nume“ (cum se exprimă, de exemplu, Porfir), 
ci expresii verbale ce dezvăluie şi fixează sensuri conceptuale noi, au 
închis şi posibilitatea de a întrezări acea legătură — şi importanța ei 


? Vezi: Aristotel — Categorii, traducere si interpretare de Constantin Noica, Bucureşti, 
1994, pp. 26-27. 

* În comentariile sale chiar şi Constantin Noica rezumă problema paronimelor în felul 
următor: „Cât despre problema paronimelor, ea e una doar a claselor de gândire şi 
vorbire, nu si a claselor de realitate poate (s.n.). Ca atare încă ar putea interesa 
semantica de astăzi. Dar modernii — care spun despre omonime şi sinonime putinul pe 
care-l spun — folosesc semantica spre a desființa filosofia, nu spre a se adânci în ea., 
Vezi: Constantin Noica — Pentru o interpretare a Categoriilor lui Aristotel, în 
Aristotel — Categorii, op. cit., p. 70; chiar şi din monografii şi din analize importante, 
cum ar fi cea a lui Sir David Ross — Aristotel, Bucureşti, 1998 sau cea a lui Pierre 
Aubenque ~ Problema fiinţei la Aristotel, Bucureşti, 1998, problema paronimelor 
lipseşte cu desăvârşire. 

decisivă — pe care denumirea (numele) de „kathegoria“ o are şi o 
menţine cu sensul iniţial al lui „kathegorein“. 

Astfel, de exemplu, Porfir — care este poate cel mai vinovat în 
răspândirea ulterioară a acestei direcții de interpretare — priveşte 
denumirea (numele) de „kathegonia“, ca fiind un omonim. Şi asta, pe 
deasupra, pe baza acelui considerent, cu totul exterior şi superficial, 

că, în rândul preocupărilor lui Aristotel, problema omonimelor ocupă 
primul loc (mai precis poartă: nr. 1).5 Aristotel însuşi numeşte însă 

omonime: „cele al căror nume singur e comun, pe când raţiunea de a 
fi, potrivită cu numele, este diferită...“ (s.n.).5 Adică: omonimele sutit 
acele cuvinte (nume), care au în fond sensuri neclare. Dacă numele de 
„Kathegoria“ ar fi într-adevăr omonim, atunci prin utilizarea lui, 
Aristotel nu numai că nu i-ar conferi vreun înţeles „mai înalt“, ci, 
dimpotrivă, i-ar tulbura — şi încă în mod conştient — semnificaţia. Căci 
astfel, ca nume, „kathegoria“ ar denumi, într-un mod cu tatul confuz, 
deodată două „raţiuni de a fi“ complet diferite; adică atât învinuirea 
publică — care desigur nu a dispărut între timp nici din practica şi nici 
din uzanta lingvistică cotidiană — cât şi genurile supreme. 

Ideea — confuză — a acestei interpretări se regăseşte si la Dexip, cu 
deosebirea că el este de părere că, totuşi, numele fiecărei categorii, 
luate separat, este câte un sinonim. Însă, denumirea lor comună — 
adică numele (cuvântul) de „kathegoria“ — este şi după părerea lui, un 
omonim. 

La rândul lui, însă, Aristotel numeşte „sinonime“ cele „la care 
deopotrivă numele este comun şi rațiunea de a fi, potrivită cu 
numele...“ (s. n.) Dacă privim întrebarea noastră din acest punct de 
vedere, atunci este limpede că numele de „kathegoria“ şi mai ales 
pluralul în care el dă şi titlul, ulterior, al opusculei: este un sinonim. 
Fiindcă fiecare nume al fiecărei categorii, luate separat, nu este decât 
un nume indefinibil în sens strict, şi de aceea „rostibil“ doar „fără 
legătură“. Numai că aceasta este chiar rațiunea lor comună de a fi. De 


$ Vezi: Porfir, Dexip... — op. cit., p. 49. 

6 Vezi: Aristotel — Categorii, op. cit., p. 5. 
7 Vezi: Porfir, Dexip... — op. cit., p. 163. 
ê Vezi: Aristotel — Categorii, op. cit., p. 5. 

aceea, numele care exprimă raţiunea lor comună este in mod evident 
un sinonim. 

Nu contrazice oare acest rezultat concluziile analizelor anterioare, 
care ne-au arătat că numele de „kathegoria“ este — din punctul de 
vedere al formării şi naşterii sale — un paronim? Pentru a putea 
răspunde însă la această întrebare, va trebui iarăşi să ne întoarcem la 
„problema“, neglijată, a paronimelor. 

Este clar — cum am mai spus — că pentru Aristotel în mod 
paronimic sè nasc în fond noi cuvinte fiindcă, de fapt, se nasc nume cu 
sensuri noi. De aceea şi constituie la el paronimele o clasă aparte a 
numelor. Spre deosebire însă de omonime şi de sinonime, paronimele 
sunt descrise şi definite de către Aristotel nu din punctul de vedere al 
sensurilor şi al semnificației, ci din cel al formării lor. Adică din 
punctul de vedere al formării (terminatie) noilor nume, care sunt chiar 
paronimele.? 

Dar dacă analizăm aceste nume noi, şi din punctul de vedere al 
sensului şi al semnificației lor, adică şi din punctul de vedere al 
„rațiunii de a fi potrivită cu numele“, atunci imediat observăm că ele 
pot fi deopotrivă omonime şi sinonime. Intrând mai adânc în analiză, 
putem stabili şi faptul că noul nume, format în mod paronimic pe căi 
corecte, va fi un sinonim, iar cel format pe căi incorecte va fi un 
omonim. 

Redăm aici integral pasajul din capitolul referitor la categoria 
„relaţiei“ care, de altfel, şi stă la baza conciuziilor acestei interpretări: 
„Totuşi uneori [rostirea] nu pare a se converti, în cazul în care nu s-a 
făcut redarea în chip legitim față de lucrul rostit, ci acela care o 
răstoarnă greseste, ca, de pildă, în cazul aripii, dăcă s-a redat cum că 
este a păsării, nu se obţine conversiunea „pasăre a aripii“. Căci nu s-a 
redat în chip potrivit prima spusă „aripă a păsării“ întrucât nu în 
măsura în care este vorba de pasăre se spune că aripa este a ei, ci în 
măsura în care e un înaripat, deoarece există aripi la multe altele ce nu 
sunt păsări... în cazul că se redă în chip potrivit rostirea, atunci ea se 
şi converteşte ca, de pildă, că aripa este a înaripatului şi înaripatul este 


? Vezi: idem, p. 6. 

înaripat prin aripă.” (s.n.)% Deci dacă formăm „aripa“ ca „aripă a 
păsării“, atunci această formare este considerată de Aristotel ca fiind 
„greşită“, adică incorectă, şi asta în primul rând prin faptul că în felul 
acesta lucrurile rămân într-o indeterminare omonimă; însă, dacă o 
formăm în chip potrivit — corect, adică —, ca „înaripat“, atunci vom 
obţine de fapt un sinonim, fiindcă „există aripi la multe altele, ce nu 
sunt păsări”. Numai că ambele procedee de formare sunt paronimice. 

In concluzie: numele de „kathegoria“, în modul în care Aristotel 
l-a creat — adică în felul în care l-a adus la conceptul lui pentru 
filosofie — este un sinonim format pe cale paronimică. Pe această cale, 
el a ajuns să însemne — pe baza unei conexiuni conceptualizate la 
modul cel mai firesc posibil — „genurile supreme“, fără a elimina însă 
legătura organică a sensurilor lui, cu sensul şi cu semnificaţia 
existenţială originară a „învinuirii publice“. 

Această interpretare trebuie să orienteze şi să conducă de acum 
înainte şi analizele ce vor urma. Între timp însă nu trebuie să uităm 
nici o clipă că miza propriu-zisă a analizelor noastre nu este nicidecum 
acea sarcină de meserie a profesiei de a-l „înțelege“ pe Aristotel, ci că 
în joc este în fond chestiunea sensului filosofiei şi a aplicării ei. Adică: 
chestiunea direcțiilor în care acest sens se desfăşoară de fapt. Or, 
categoriile nu fac decât să aducă la lumină acest sens şi aceste direcții. 

Cu aceasta însă am ajuns deja în miezul problemelor. Categoriile 
sunt deci, în acelaşi timp, „genuri supreme“. Aceasta înseamnă că ele 
nu se pot constitui în subiecte ale nici unei definiţii stricte din punct de 
vedere logic. Adică: propriu-zis, ele pot fi rostite doar „fără legătură“. 
Şi acest aspect a ridicat probleme serioase pentru comentatori, căci în 
cazul în care categoriile nu pot fi subiecte, atunci ele ar putea fi doar 
predicate. Numai că predicatele nu sunt niciodată rostite „fără 
legătură“, ele fiind totdeauna predicatele „a ceva“. De aici s-a format 
opinia că, de fapt, categoriile trebuie tratate ca fiind bazele tipice ale 
diferitelor posibilități şi modalităţi ale predicatiei. În acest fel, 
viziunea aristotelică a categoriilor, vie şi colorată, a devenit treptat o 
teorie stearpă despre „predicare“ şi despre „predicate“. 


10 Vezi; idem, p, 26. 


Pe această cale s-a estompat însă si acea idee fundamentală şi 
implicită a lui Aristotel, că, în fond, fiecare dintre toate numele care 
nu pot fi rostite — propriu-zis şi în sens strict — decât „fără legătură“, 
este de fapt o categorie. | Ele deci, neputând fi definite, nu pot fi decât 
raportate unele la altele, adică nu pot fi analizate în fond decât prin 
inter-raportare. De aceea, fiecare dintre toate categoriile — chiar în şi 
prin rostirea lor „fără legătură“ — poartă în sine şi o trimitere, a cărei 
direcţie este de fapt totalitatea şi totalul fiecăreia. Altfel spus: ele sunt 
„genuri supreme“ ce trimit unele la altele. 

Într-adevăr, se poate arăta că în opusculul său despre Categorii, 
Aristotel înfăptuieşte de fapt atât analiza fiecărei categorii în parte, cât 
şi cea a raporturilor lor de inter-chestionare. Şi în înțelegerea acestor 
analize, unghiul de vedere al filosofiei aplicate se poate dovedi a fi 
extrem de interesant. Căci aici niciotlată nu putem face abstracție de 
acel: „la ce bun..?“ al demersurilor... 

Procedeul examinării separate a fiecărei categorii este receptat de 
comentatori drept categorisire. Această interpretare priveşte 
categoriile ca fiind fundamentele cele mai generale ale acelor 
clasificări prin care se delimitează diferitele clase, despre care însă nu 
se ştie dacă sunt ale „lucrurilor“ sau ale „numelor“. Desigur, aici se 
iveste imediat si problema, insolubilă, a raporturilor ce se formează 
între „clasele“ astfel dobândite... Căci, de unde am putea noi şti, în 
fond, cu siguranță, că „totalul“ claselor şi al sub-claselor astfel 
obținute coincide sau nu cu sfera unui concept, care este de fapt 
indefinibil? Că, de exemplu, dacă toate genurile identificate şi adunate 
acoperă sau nu sfera categoriei de „substanță“, căci ea este totuşi 
„deasupra“ lor, fiindu-le „suprem“? Şi chiar dacă este aşa, ce anume 
ne trimite şi ce anume ne împinge pe noi către această superioritate? 


I Vezi: Aristotel — op. cit., paragraful nr. 4. Categoriile neavând genuri „superioare“ 
rămân de fapt condamnate la o însingurare discursivă ce se exprimă pe de o parte prin 
faptul că, deși ele vizează — în principiu — „fiecare“ cuvânt al limbii, totuşi rămân, pe 
de altă parte „nedefinibile“, căci nici Fiinţa şi nici Unul nu este un gen al existentului. 
A se vedea şi: Anton Dumitriu — Teoria logicii, Bucureşti, 1973, pp. 278-280 şi Pierre 
Aubenque — Problema fiinţei la Aristotel, Bucureşti, 1998, p. t51. 

Acestea însă, în mod evident, nu mai sunt întrebările 
comentatorilor. Căci, în viziunea lor, Aristotel procedează — în cazul 
categoriei „substanţei“ — în felul următor: într-un prim pas „împarte“, 
„distinge“, „clasifică“ substanţa în „substanţe prime“ şi în „substanţe 
secunde“. Apoi, într-un al doilea pas, el împarte, distinge etc. 
„substanțele secunde“ în: specii şi genuri. Generalitatea crescândă a 
genurilor, deodată, ajunge să atingă şi să devină chiar „genul (lor) 
suprem“, adică chiar categoria substanței, care va încorona astfel 
vârful acestei piramide construite să-i asigure veşnicia pentru cadavrul 
gândului ucis. Acea posibilitate că în fond Aristotel nu clasifică deloc, 
ci analizează, nici nu se întrevede de fel. Deşi, în fond, despre asta 
este totuşi vorba! 

Analiza la care Aristotel supune fiecare categorie în parte ar putea 
fi numită, cu o terminologie contemporană: structurală. Am optat 
pentru această terminologie, pentru că ea exprimă mai la îndemână 
faptul că în această analiză nu este nicicum vorba de adunarea a ceva 
din clasele distincte şi deosebite ale elementelor sale, ci că în ea se 
caută de fapt acele tendințe vectoriale prin care elementele — desigur 
identificate şi deosebite unele de altele — se organizează în direcții 
determinate. Si, în primul rând, categoriile sunt acelea ce pot fi 
analizate, la început, doar cu privire la structura lor interioară. 

Ceea ce deci păreau a fi, pentru comentatori, rezultatele unor 
clasificări, sunt de fapt elementele structurii categoriale ale 
categoriilor. lar identificarea acestor elemente are loc în cazul fiecărei 
categorii, chiar dacă Aristotel nu le tratează la fel de amănunțit. Este 
însă tot atât de important să constatăm şi faptul că această analiză nu 
epuizează încă examinarea lor aristotelică efectivă. 

Cu aceasta însă avem deja şi baza, şi posibilitatea de a putea 
adânci propriile noastre analize care, până acum, au rămas — inevitabil 
— în sfera generalitätilor. Adică, să începem analiza — desigur 
schematică și efectuată din perspectiva posibilităților oferite şi cerute 
de către filosofia aplicată — a categbriilor înseşi. 

Primul pas al acestei analize va fi examinarea categoriei 
substanței (a esenței) şi nu întâmplător, ci fiindcă ea este — iarăşi nu 
întâmplător — cea mai elaborată în textele aristotelice la care ne 
referim. Elementele structurii categoriale ale termenului le cunoaştem 

deja din confruntarea cu clasificärile si cu distinctiile comentatorilor. 
importantă va fi acum identificarea acelor tendințe vectoriale, care le 
organizează într-o structură reală şi într-adevăr viabilă. Deci: a) în 
primul rând şi în principal, se numeşte substanță ceea ce nu se spune 
despre nici un subiect şi nici nu este în nici un subiect (de exemplu: un 
anumit cal, un anumit om); b) substanţele secunde sunt numite, în 
primul rând, speciile în care subzistă substanțele prime şi €) tot 
substanțe secunde sunt apoi şi genurile acestor specii. 

Întrebându-ne acum din perspectiva tendințelor vectoriale, prin 
care aceste elemente devin într-adevăr organizate într-o structură 
reală, vom observa de la început faptul că prima dintre aceste tendințe 
constă chiar în primordialitatea substanței prime. Concepţia 
aristotelică a substanțelor prime este un gând de o extraordinară 
anvergură, care ~ poate — nici nu a putut fi asumat în întregime de 
către întreaga istorie a interpretărilor şi a valorificărilor sale. 
Dimpotrivă: aproape de ia început, filosofia s-a străduit să-l alunge şi 
să-l scoată din orizontul său vizual. Căci, ce ar putea căuta în fond 
„lucrurile individuaie“ printre preocupările zborurilor stratosferice şi 
interplanetare ale filosofiei? Desigur, este deranjant faptul că 
asemenea opinii au fost afirmate de o persoană de talia lui Aristotel, 
fiindcă aceasta face şi mai dificilă trecerea lor cu vederea. De aceea, 
ele trebuie să fie „corectate“, reinterpretate sau acoperite de „liniştea“ 
tăcerii... Totuşi: propoziţia stă acolo în text! Şi nu oricum, ci chiar ca 
o forță şi ca o putere, care are direcții şi tendințe determinate şi care 
ordonează de fapt şi structurarea întregii categorii. Fiindcă şi gradul 
de substanjialitate a substanțelor secunde este determinat şi se 
determină în fond în funcție de poziția lor în raport cu substanțele 
prime! Astfel, primul element al substanțelor secunde — specia — „e 
substanță în mai mare măsură decât genul, căci ea este mai apropiată 
de substanța primă“ (s.n.).!? Este evident că substanța primă este nu 
numai primul (nr.1) dintr-un şir al enumerărilor, ci factorul de 
referință şi de orientare pentru întreaga structurare a tuturor 
elementelor categoriei „substanță“. De aceea, această categorie nici nu 
se structurează de fapt şi în realitate după schema: individual — 


12 Vezi: idem, p. 10. 


particular — general, cum se crede de obicei, ci chiar invers. Adică: 
chiar apropierea de individual este aceea care face să fie „în mai mare 
măsură substanță“, iar această „în mai mare măsură“ înseamnă chiar o 
orientare şi o focalizare în sensul şi în direcţia esenfialiräfii structurării 
înseşi. 

Toate acestea duc însă şi la o altă concluzie, nu mai puţin 
importantă. Fiindcă această orientare şi focalizare a structurii 
categoriei substanței înseamnă în acelaşi timp şi faptul că exact 
categoria substanței, în calitatea ei de gen „suprem“, este în cea mai 
mică măsură „substanță“, căci ea este cea mai îndepărtată de 
substanța primă! 

Dar, chiar această poziţie şi chiar acest statut al categoriei 
substanţei specifică în același timp şi unul dintre rolurile si rosturile 
sale efective. Adică faptul că ea este efectiv chemată să orienteze — şi 
nu în mod abstract, ‘ci chiar prin propriile sale tendințe vectoriale 
organic structurate — gândirea, către ceea ce este „în primul rând şi în 
chip principal“ esenţial, adică înspre substanţa primă. 

Or, acest fapt este posibil numai dacă în structura categorială a 
categoriei substanţei mai există si o altă tendință vectorială, a cărei 
direcţie este însă chiar inversă. Care deci, pornind de la esentialul 
conținutului identificat — adică de la substanţa primă — se orientează 
acum în direcţia esentialitätii formal-logice, ridicându-se de la indivizi 
— prin specii şi prin genuri — până la categoria universală a substanţei. 

Dacă încercăm să surprindem şi mai în profunzime lucrurile, 
atunci poate realizăm acum şi faptul că, în realitate, în structura 
cateporială a categoriei substanței nu funcționează în fond două 
tendințe vectoriale ce au direcții opuse, ci că structurarea acestei 
categorii este articulată în mod recurent. 

Adică: din perspectiva tendințelor sale vectoriale structura 
categorială a categoriei substanței este propriu-zis reflexivä. Aceasta îi 
conferă de fapt aceea subsistenţă proprie care — deşi partial, totuşi — 
justifică traducerea numelui său grecesc (usia) prin latinescul 
„substantia“. În nici un caz nu putem însă pierde cu vederea sensul 
hermeneutic al „usiei“, căci realmente, categoria ei orientează — si încă 
în mod articulat — către ceea ce este într-adevăr esențial. 

Or, chiar în aceasta rezidă locul şi rolul privilegiat pe care ea îl 
ocupă printre categoriile aristotelice. Fiindcă tocmai prin aceasta 
devine ea categoria efectiv conducătoare, adică dătătoare de direcţie 
şi de reper, pentru întregul sistem al categoriilor. 

Deşi evidențierea naturii reflexive a tendințelor vectoriale ale 
structurii categoriale a categoriei substanței este, probabil, un rezultat 
analitic real, el totuşi — singur — nu este în măsură să explice în mod 
satisfăcător şi rolul său orientativ pe care-l îndeplineşte în sistemul 
categoriilor. Pentru ca acest rol să fie într-adevăr explicat, 
fundamentat şi explicitat, categoria substanței trebuia să fie supusă şi 
unui alt tip de analiză, pe care — tot cu o terminologie modemă - am 
putea-o numi: analiză re/ațională. 

În aceasta, categoriile sunt examinate nu doar din punctul de 
vedere al structurii lor imanente, ci şi din cel al raporturilor lor cu 
celelalte categorii. Se poate lesne arăta, în text, că Aristotel 
examinează structura desfăcută şi desfăşurată a fiecărei categorii şi din 
perspectiva celorlalte categorii. În această examinare, categoriile sunt 
de fapt aplicate una la cealaltă, fără însă ca această aplicaţie să aibă 
caracterul unei predicatii. De exemplu, Aristotel examinează categoria 
deja amintită a substanței, atât din perspectiva categoriei calității, a 
relației, dar şi din cea a timpului (ex. schimbarea) etc. Însă, acelaşi 
procedeu se poate identifica — mai mult sau mai putin amănunţit — si 
în cazul examinării celorlalte categorii. 

Prin aceasta el nu face decât că observă şi realizează acea 
trimitere reciprocă, pe care o poartă şi o reprezintă fiecare categorie în 
parte, în calitatea ei de nume ce se rostește „fără legătură“. Iar rolul 
orientativ al categoriei substanței se conturează chiar în acest orizont 
al trimiterilor reciproce, însă — desigur — în primul rând, pe bazele 
propriei sale structurări. 

Să insistăm acum în articularea acestui rol, pentru a putea vedea 
apoi mai bine şi importanța analizei categoriale pentru filosofia 
aplicată. 

Revenim deci la categoria substanței şi, în cadrul ei, la ceea ce 
este „în chip principal, în primul rând şi prin excelență“ substanță, 
adică „ceea ce nu se spune despre nici un subiect şi nici nu este într-un 

subiect“, dar care este totuşi „un om anumit“ sau „un cal anumit“? Ce 
poate fi aceasta? 

Ce altceva se poate spune despre el, în fond, decât că: „el este 
el“? Deci, că el este identic cu sine, însă, într-un mod încă ne- 
determinat (a-numit). Identitatea ne-determinatä este identitatea 
schematică, ce mai poate fi numită, imprecis, şi „schema“ identităţii. 
Căci, în sensul substanței prime, el nu este specimen, ci doar individ 
auto-identic, şi în felul acesta încă nedeterminat. El nu este deci, „Un 
om“; „Un cal“ etc., ci doar „anumit“ om şi „anumit“ cal. 

Cum devine el însă Un om și/sau Un cal? În ciuda tuturor 
exemplelor superficiale si nesemnificative din manualele şi din 
tratatele de logică, din „anumit om“ nu aşa devine „Un om anumit“ 
pentru că îi dăm „nume“, adică îl numim. Inutil îl vom numi pe 
„anumit om“ Socrate, pentru că prin aceasta numele — care este în 
fond încă al nimănui — va însemna de fapt, doar pe toţi oamenii care, 
vreodată, au purtat acest nume, de la magisterul lui Platon, până la 
fotbalistul brazilian, care în anii ‘80 şi-a luat acest nume de vedetă... 
Prin aceasta deci, ei încă vor rămâne în identitatea lor schematică. 
Însă, pentru ca noi, în numele „Socrate“, să-l putem gândi într-adevăr 
pe acel Socrate la care — fără să-l gândească — trimit totuşi manualele 
de logică, este necesar ca pe „anumitul om, numit Socrate“ (substanță 
primă) să-l determinăm si cu privire la calitatea (talent, capacităţi) lui; 
la timpul lui; la jocul lui (de viață); la faptele lui (cauza) şi la 
întâmplările suferite de el etc. Altfel spus: individualitatea (anumit) 
ne-determinată a substanţelor prime solicită determinarea lor nu doar 
din punctul de vedere al substanțelor secunde, ci totodată, şi din 
pespectiva futuror categoriilor. Astfel însă individul (anumit), 
nedeterminat, devine deja chiar UNU-I! Adică, devine UNitatea 
UNică a UNUlui. 

Ce s-a întâmplat, de fapt, aici? În primul rând, categoria 
substanţei ne-a adus la iveală şi ne-a arătat tot ceea ce este în chip 
principal şi prin excelență substanță, si prin aceasta ne-a şi orientat 
către ceea ce este în fond şi în chip principal esențial, deci demn de 
interes. Adică: chiar către individul nedeterminat. Apoi — aceeași 


8 Vezi: idem, p. 10. 

categorie — ne-a întors spre calea fixării acestei nedeterminări a 
substanței prime, cu ajutorul speciilor şi al genurilor; ajungând ca, prin 
purtarea și aducerea ne-determinării — deja fixate — până la nivelul 
categoriei, deci chiar până la „genul suprem“ al substanței, să 
realizeze totodată şi întreaga amploare a însingurării ei în deplinătatea 
abstractului, si, de aceea, să trimită solicitări şi impulsuri şi către toate 
celelalte categorii, 

Prin aceasta, substanța primă — adică individul nedeterminat — 
este deci aşezată în /umina tuturor categoriilor. Aici el este examinat 
din punctul fiecăruia de vedere (asigurat de către propria structură 
categorială a fiecăruia), pentru ca apoi el să fie determinat ca UNU! 

Adică, el este examinat exact în felul în care este examinat 
punctul de acuzare, în sfera publică a agorei, cu prilejul învinuirilor 
publice! lată motivul principal pentru care Aristotel numeşte de fapt 
genurile sale „supreme“ categorii. Ele nu fac, la început, altceva decât 
să aducă la lumina determinării „cazul“ individului nedeterminat, 
pentru ca, apoi, acolo — după examinarea lui minuțioasă şi din punctul 
de vedere al tuturor categoriilor — să se decidă adevărul lui. Fiindcă 
individul astfel determinat — deci ca fiind UNU-I — este determinat în 
fond, cu privire la ființa lui. Prin urmare, nu categoria substanței, 
singură, este aceea care atinge şi pune în lumina arătării Fiinţa, ci 
aceasta se întâmplă numai şi numai prin coniucrarea directionatä a 
tuturor categoriilor. Şi chiar prin această conlucrare reiese de fapt în 
mod organic — deci nu prin artificii — în evidență şi faptul că 
determinarea a ceva, cu privire la Ființa lui, înseamnă în fond si 
determinarea lui ca fiind UNU. 

De aceea spune Aristotel în Cartea a IV-a a Metafizicii că „Fiinţa 
şi Unul sunt acelaşi lucru şi de aceeaşi natură... “, căci „in definitiv e 
acelaşi lucru dacă spunem: un om, sau om ființând... iar când, dublând 
expresia, zicem: el e un om, ea nu înseamnă altceva decât: el este om“ 
(s.n.).!* Adică: exact aşa ating și întâlnesc categoriile fiinţa, cum 
atinge si se întâlneşte cartea Categoriilor cu Metafizica lui Aristotel. 
Atunci când Unul este arătat ca fiind determinarea a ceva cu privire la 
Fiinţă, atunci şi Fiinţa este dezvăluită ca fiind Unu-l. 


14 Vezi: Aristotel — Merafizica, Bucureşti, 1965, pp. 127-128. 

Rolul si rostul filosofic al categoriilor nu se epuizează însă deloc 
prin faptul că, ele, pe de o parte, arată modalitatea cunoașterii 
complete a fiecărui lucru şi, pe de altă parte — şi prin aceasta — indică 
şi Fiinţa ca fiind, deci ca adevărata temă de preocupare a filosofiei 
prime, adică a metafizicii. Ci, în acelaşi timp, ele sunt și rămân 
conturate ca genurile cele mai generale. Adică: supreme. În felul 
acesta, categoriile sunt într-adevăr termeni nedefinibili, adică nume 
structurate în mod funcţional. În acest sens, mai restrâns, categoriile 
sunt deci nume nedefinibile şi de aceea este într-adevăr justificat când 
vreun termen fundamental, dar nedefinibil, al unei ştiinţe, este numit 
„categorie“. Această justificare devine însă fundamentată doar atunci 
când aceste categorii — luate în sens restrâns — sunt supuse şi unei 
analize categoriale plenare. Dacă deci se schiteazä — atât din punct de 
vedere structural, cât şi relational — toate acele tendințe vectoriale, în 
sensul cărora pot fi apoi analizati, în Unicitatea lor, pe de o parte, toți 
indivizii domeniului astfel contactat şi conturat, şi, pe de altă parte, se 
asigură şi posibilitatea, ca analiza lor să indice şi calea către ceva mai 
cuprinzător. 

Dacă însă privim mai atent lucrurile, atunci observăm şi faptul că 
nici filosofia aplicată nu are în fond altă sarcină si chemare. 
Caracterul medial al categoriilor — care s-a dezvăluit filosofiei pentru 
prima oară prin şi de către Aristotel — indică în același timp şi faptul 
că ele nu constituie, în primul rând şi în fond, un domeniu al 
problematizărilor profesionale — prin urmare: ce e substanta/esenta; 
timpul etc. — ci sunt de fapt afluxuri profunde, ce formează chiar 
miezul dinamizator al filosofiei. Dacă am accepta că metoda este 
sistemul nervos al filosofiei, atunci cu siguranţă ar trebui să spunem 
că, de fapt, categoriile sunt centrii nervoşi ai acestui sistem, centri ce 
în același timp concentrează şi orientează filosofia în şi spre direcţii 
determinate de către propria lor structurare. 

Din toate acestea, pentru filosofia aplicată rezultă în primul rând 
concluzia că analiza categorială propriu-zisă şi autentică înseamnă 
analiza structurală şi relationalä a termenilor ce sunt stabiliți, pe 
parcursul analizei, ca fiind termeni categoriali. Mai rezultă însă şi 
faptul că aceasta niciodată nu este o analiză lipsită de direcții, ci 
categorialitatea termenilor conţine deja şi o anumită directionare, care 

conduce si orientează gândirea în sensuri si la niveluri determinate. 
Adică, din punctul de vedere al solicitărilor aplicative, filosofia 
trebuie să dispună nu atât de simple concepte, ci, pe deasupra, şi de 
termeni elaborati în sens categorial. În felul acesta devine însă 
limpede şi faptul că orientarea propriu-zis tematică a filosofiei aplicate 
se leagă în modul cel mai firesc şi organic de categorii şi de analiza 
categorială. Adică de ceva ce face parte, totuşi, din esența filosofiei. 

După Aristotel, textul Categoriilor şi „problematica“ lor au ajuns 
— la început — pe mâinile comentatorilor şi, apoi, pe cele ale logico- 
teologiei medievale. În ele, cauza categoriilor a devenit o „teorie“ a 
predicatelor şi o doctrină a clasificării, ieşind treptat, prin Petrus 
Hispanus — dacă este adevărată relatarea lui Anton Dumitriu — din 
orizontul de interes al filosofilor.’ 


2. Desigur, filosofia modernă utilizează conceptele categoriilor 
(substantia; essentia etc.) Numai că le aprofundează în sens 
conceptual şi nu în cel categorial. 

Kant este acela care repune cauza categoriilor în centrul 
construcțiilor filosofice. El numeşte categorii conceptele pure a priori 
ale intelectului. Nu este însă deloc întâmplător faptul că în denumirea 
lor (categorii) ei face referiri la Aristotel şi nu la tradiţia logico- 
teologică medievală sau modernă. Fiindcă, deşi îl critică foarte sever 
pe Aristotel, pe motivul că a construit tabelul categoriilor sale în mod 
întâmplător şi rapsodic, subliniază totuşi faptul că intențiile lor 
originare coincid. 

De aceea pe noi — din perspectiva analizelor filosofice aplicate — 
nici nu ne va interesa aici studiul diferenţelor etc. dintre cele două 
tabele, ci chiar comunitatea lor originară — care, din acest motiv, se şi 
articulează în fiecare caz în mod original — va fi cea care ne va reţine 
atenţia. Fiindcă, şi pentru Kant — cum de altfel şi pentru Aristotel — 
categoriile nu sunt pur şi simplu genuri supreme, ci forme funcționale. 

Însă chiar din acest motiv, categoriile nu trebuie doar identificate, 
pentru a le putea apoi așeza în tabele, ci trebuie surprins şi în ceea ce 
constă, de fapt, funcţionarea lor. Împreună cu aceasta, trebuie 


15 Vezi: Anton Dumitriu — Istoria logicii, Bucureşti, 1975. 

determinate — adică articulate şi circumscrise — şi direcțiile, dar si 
limitele indréptätite ale funcționării lor. Acest procedeu este numit de 
Kant deductia transcendentalä a conceptelor pure a priori ale 
intelectului. Prin deducție el nu înțelege însă o operaţie pur logică ori 
gnoseologicä formală, în modul în care termenul s-a încetățenit în 
filosofie, ca exprimând contrariul lui „intuitus“. Ci — ca Aristotel, care 
luase numele de categorii dintr-o practică juridică — şi Kant se inspiră 
de fapt dintr-un procedeu de natură juridică. „Când vorbesc despre 
drepturi şi uzurpări, scrie Kant, jurisconsulții disting, într-un fitigiu, 
chestiunea de drept (quid juris) de chestiunea de fapt (quid facti) şi, 
cerând de la amândouă dovadă, ei numesc dovada întâi pe aceea care 
trebuie să expună dreptul sau chiar legitimitatea pretentiei, 
deducţie.“(s.n.), adică procedeul prin care conținutul, factual, al 
pretențiilor este raportat Ja principii şi norme juridice valabile. Inspirat 
de aici, Kant spune: „Eu numesc, prin urmare, explicaţia modului cum 
concepte se pot raporta a priori la obiecte, deducția lor 
transcendentală şi o disting de deductia empiricä…“!® 

Nici pentru Kant — cum nici pentru Aristotel — categoriile nu 
constituie probleme formale pentru logică, ci devin întrebări ale logicii 
transcendentale în care nu se mai poate deci face abstracţie de 
conținutul judecăților. Nu se poate deci face abstracție de faptul că 
judecätile noastre conţin şi cuprind, prin natura lor, o raportare şi o 
orientare către obiecte şi, prin urmare, şi la experiență. Jar categoriile 
sunt în fond chiar acele concepte a priori ale intelectului, deci ale 
gândirii în genere, pe baza cărora şi prin care gândirea (intelectul) se 
orientează şi se raportează la obiectele posibile ale experienței, sau la 
obiectele experienței posibile. Ca forme funcţionale, categoriile au 
Chiar funcția de a fundamenta şi de a realiza această orientare şi 
directionare a intelectului, adică a gândirii. 

Direcţia orientării nu este astfel nici întâmplătoare şi nici la bunul 
piac, ci este de ia început stabilit faptul că — fie şi pornind de la natura 
lor categorială — categoriile determină în fond intuiţia obiectelor 
experienţei posibile exact cu privire la funcţia transcendental-logică a 


16 Vezi: immanuel Kant — Critica rațiunii pure, București, 1994, pp. 118-119, 

judecăților.” De aceea nu mai este deloc indiferent „de unde“ si „cum 
anume“ obținem noi categoriile şi nici dacă am obţinut, sau nu toate 
categoriile de care dispune intelectul nostru. Astfel, la Kant se ridică 
în mod explicit problema — care implicit este prezentă si la Aristotel — 
de a se asigura de completitudinea sistematică a tabelului categoriilor. 

Exigenta completitudinii tabelului categoriilor nu provine însă din 
dorința de a fabrica un sistem complet şi autosuficient, ci doar aceasta 
poate asigura pentru Kant faptul că într-adevăr dispunem de 
posibilitatea de a putea avea în vedere întregul câmp şi intregul 
domeniu al experienței posibile. 

În acest fel analizează si deduce el întregul sistem al tabelului 
categoriilor, pornind de la analiza tabelului care fixează difentele 
forme şi tipuri ale judecăților. Pe parcursul acestei analize si deductii, 
categoriile vor fi identificate ca fiind punctele nodale funcționale ale 
intelectului însuşi. De aceea ele nici nu vor avea altă utilizare 
îndreptățită, decât aceea de a asigura în mod efectiv, unitatea 
diversului intuitiei într-o judecată şi, mai departe, aceea de a garanta 
unitatea reprezentărilor într-o intuiție. Însă amândoi paşii sunt 
îndepliniţi şi efectuaţi de către aceeaşi funcţie şi aceasta nu este decât 
încă o dovadă a faptului că viziunea lor funcțională este caracteristică 
în fond concepţiei kantiene a categoriilor, 

Propriu-zis la aceasta serveşte şi teoria schematismului 
transcendental, care stabilește sarcina schemelor chiar în realizarea 
legăturilor dintre conceptele a priori ale intuitiei (spațiul şi timpul) şi 
între cele ale intelectului, adică între categorii. În realitate, schemele 
nu fac însă altceva decât articulează — într-un mod actualizant — 
funcţiile propriu-zise ale categoriilor, circumscriind astfel şi aria 
utilizării lor indreptätite. 

Or, acesta este chiar domeniul experienţei posibile, în afară de 
care — sau independent de care — nici o utilizare a categoriilor nu este 
îndreptățită. Este însă esenţial să observăm si să accentuăm faptul că, 
întrucât categoriile aparţin esenței gândirii, limitarea utilizării lor 
indreptätite la domeniul experienței posibile nu este deloc o 
intervenție străină lor, venită deci din afară, ci chiar categoriile sunt 


IT Vezi: idem, pp. 104-117. 

acelea, care, potrivit esenței funcţiei lor, dezvăluite de lumina analizei 
logicii transcendentale — se orientează, şi ne şi orientează — către 
experiența posibilă. 

De aceea Kant nici nu înțelege prin „funcţie“ vreo operaţie 
algoritmică, ci chiar unitatea acelui proces, prin care diversul 
intuitiilor este adunat sub o determinare comună, însă în așa fel încât 
pe parcurs acest demers devine determinat şi cu privire la vreunul 
dintre nodurile transcendental-logice ale judecăților, adică şi cu privire 
la categorii. 

Nici aici, deci, categoriile nu sunt pur şi simplu „genuri supreme“, 
ci forme funcționale care, într-una dintre direcţiile lor, ne orientează 
Chiar către obiectele experienței posibile. Şi la Kant — ca şi la Aristotel 
de altfel — categoriile au însă şi o altă orientare şi o altă directionare. 
Care este aceasta? 

Pentru Kant, cum se ştie, categoriile nu mai sunt termeni de o 
generalitate indefinibilă. Dimpotrivă, el afirmă clar şi hotărât că şi 
dispune de definiția fiecăreia. El explică faptul că totuşi nu oferă 
aceste definiții; el explică prin temerea lui că „textul“ definiţiilor ar 
putea declanşa o discuţie exegetică stearpă şi infinită, care ar duce în 
fond adevărata cauză a categoriilor pe linii secundare şi, în esenţă, 
închise. De aceea, în locul definiţiei lor, Kant accentuează mai 
degrabă importanţa acelei deductii, care trebuie să asigure — şi să ne 
asigure — completitudinea şi unitatea tabelului categoriilor. Chiar 
această deducție este astfel aceea care — ca o fundamentare — deschide 
totodată şi cealaltă direcție de orientare a categoriilor. Or, în această 
direcţie categoriile se orientează spre Eu-l intreg şi către întregimea 
Eu-lui gândirii! Adică, înspre acea împrejurare şi funcție — tot 
transcendentală — că, de fapt, actele noastre, prin care deci noi ne 
raportăm la obiectele şi la problemele experienţei noastre, nu sunt 
niciodată mecanice, ci ele se găsesc de fiecare dată însoţite şi de acea 
posibilitate a gândirii ca — pe parcursul şi cu ajutorul lor — să 
determinăm, dar să şi situăm, şi Unitatea noastră proprie. 

Este vorba deci de apercepția transcendentală, adică de acea 
posibilitate ca toate actele noastre de gândire să fie însoţite de 
conştiinţa că ele sunt de fapt actele şi gândurile mele. Prin aceasta se 

asigură în fond şi ceea ce Kant numeşte „unitatea obiectivă a 
conştiinţei de sine“.* 

De aceea, la Kant categoriile ne orientează — în cealaltă direcţie a 
lor — de fapt către Sinele gândirii şi gânditorului. In loc de metafizică, 
aici categoriile ne deschid ferestrele şi ne trimit către intregul Sinelui 
nostru, ca la ceva ce ne fundamentează şi ne şi împlineşte cunoş- 
tintele. 

„Un divers cuprins într-o intuiţie pe care o numesc a mea (s.n.) 
este reprezentat prin sinteza intelectului, ca aparținând unității 
necesare (s.K.) a conştiinţei de sine (s.n.) şi aceasta se întâmplă cu 
ajutorul categoriei (s.n.)“. La aceasta Kant mai adaugă, într-o notă, 
următoarele: „Argumentul se întemeiază pe reprezentarea unității 
intuitiei (s.K.) prin care este dat un obiect, unitate care implică 
totdeauna o sinteză a diversului dat pentru intuiţie şi care conține deja 
raportul acestui divers cu unitatea aperceptiei. (s.n.¥ 

În această direcție şi pe această cale, categoriile îl vor conduce pe 
Kant la acea cauză finală şi supremă a filosofiei, care este formulată 
de el în întrebarea: „Ce este omul?“ 

În filosofia post-kantiană însă, cauza categoriilor — în loc de teorie 
a predicatelor — a devenit o „teorie a categoriilor“ (Kathegorienlehre). 
Adică, de fapt, a devenit o problemă a „logicii filosofiei“. 


3. Edmund Husserl este acela care, la răsăritul acestui secol, 
începe într-adevăr să vadă iarăşi, categoriile. Nimic mai firesc, căci 
lozinca: „Înapoi la lucrurile însele!“ prin care el exprimă principala 
sarcină a filosofiei, nici nu poate fi formulată propriu-zis, fără să se 
aibă în vedere cauza categoriilor. Totuşi, poate nimeni nu a 
conştientizat mai profund şi mai explicit faptul că filosofia, filosofarea 
şi întreaga noastră cunoaştere este în fond un lucru în întregime uman, 
fără ca prin aceasta ea să devină o chestiune pur subiectivă. 

De aceea ajunge intentionalitatea în miezul construcțiilor 
filosofiei husserliene. Astfel se dezvăluie însă şi faptul că fiecare 
moment intențional al orientării reflexiilor dă în fond naştere, pe 


18 Vezi: idem, p. 135. 
19 Vezi: idem, p. 139. 

parcursul reductiilor reluate, şi unor noi obiectualitäfi, care în felul 
acesta ne devin date şi experimentabile. Filosofia (si filosofarea) nu 
este de aceea doar nevoită, dispusă şi capabilă să accepte experinte 
noi, ci ea însăşi devine terenul şi atelierul unor noi şi infinite 
experiențe umane ale lumii. Adică ceva ce „... studiază existentul în 
genere, în concretitudinea lui deplină, ca fiind ceva ce-şi dobândeşte 
sensul şi valabilitatea ființei sale, din constituţia sa intentionalä 
corelativă.“2 

Fenomenologia dezvăluie şi articulează filosofia chiar ca fiind 2a 
însăşi — de la început şi până la capăt — o experiență prin care omul 
fiinteazä pentru sine într-un mod autentic, într-o lume care, şi ea, are 
sens pentru el. În nici un caz nu este vorba aici doar despre faptul că 
filosofia — şi cunoaşterea în genere — devine astfel dispusă să 
pomească de la o experintä de tip nou, care fusese deci eliberată de 
„credința naturală a existenţei“ (Seinsglaube), pentru ca apoi — după 
un voiaj în „sferele înalte“ — să revină, coborându-se, tot acolo. 
Dimpotrivă: fiecare act al filosofării — intențiile, intuiţiile, cogitatiile 
etc. — constituie de fapt, şi în sensul cel mai propriu-zis, experiență. În 
ea — în mod corelativ — ne constituim în fond pe noi înşine, constituind 
totodată şi lumea „noastră“. 

De aceea, pentru Husserl, categoriile, categorialitatea însăşi sunt 
tot atât de date, ca şi lucrurile sensibile, fiindcă suntem la fel de 
capabili la viziunea şi la intuiţia lor eidetică. Astfel, deși categoriile, 
ca și „concepte categoriale“, se leagă, la el, de formele funcționale 
kantiene, totuşi, problemele tabelului lor şi ale completitudinii acestui 
tabel etc. îşi pierd total orice importanță. Aici înţelesul „conceptelor 
categoriale“ este demonstrat doar de intuiţia „esenței“ lor 
categoriale.?! 

De aceea, accesul nostru la categorii nu se realizează — nici aici — 
prin abstracții succesive şi tranzitive, ci prin re-centrärile şi re- 
focalizările reflexive ale succesiunii reductiilor, păstrând pe parcurs 


2 Vezi: Edmund Husserl — Válogatott tanulmányai, Budapest, 1979, p. 219. 
21 Pezi: Edmund Husserl ~ Jdeen zu einer reinen Phänomenologie und 
phănomenologische Philosophie, Halle, 1928, Bd. I., p. 23. 


60 


acea raportare corelativă şi transcendentală necontenită, care, de 
obicei, se pierde cu ocazia abstractizărilor. 

Categoriile nu constituie o lume a schelelor, așezate la vârfurile 
existenţei, şi nici schiţele scheletale ale lumii, ci ele se originează din 
modul în care noi înțelegem în chip universal o lume, care are sens 
pentru noi, şi prin care ajungem în fond să ne experimentăm şi să ne 
înțelegem si pe noi înşine. Chiar din acest motiv însă, exact aici — 
adică la nivelul intuitiei categoriale — se decide de fapt, pentru 
Husserl, şi orientarea, și direcționarea propriu-zisă şi într-adevăr 
autentică a întregii meditații. Fiindcă, oricât ar fi de „anti-naturală“ 
orientarea metodologică a fenomenologiei, în ea nu se întâmplă totuşi 
nimic arbitrar. Cele ce definesc de fapt orientarea reflexiei fenome- 
nologice sunt chiar diferitele modalități în care fenomenele se 
manifestă si se prezintă în actele noastre intentionale. De aceea intuiţia 
şi examinarea transcendental-fenomenologicä a esentelor categoriale 
nu constituie nici vârful şi nici capătul meditatiei, ci este chiar cotitura 
ei directionalä. Aici ea se constituie de fapt într-o atare experiență 
eidetică, care ne re-direcționează spre (către) experiența empirică. 
Căci chiar aici se limpezeşte şi se decide faptul că „Sarcina infinită de 
a descrie întregul univers al a priori-ului, în propria sa autoraportare 
transcendentală şi în puritatea sa metodologică, depinde în fond de 
acea metodă care vizează de fapt ştiinţa universală şi perfect 
fundamentată a facticitäfii empirice“ (s.n..2 

Nici o filosofie autentică nu se poate rezuma şi nu se poate 
împotmoli în pura autoreflexivitate a lui „prima philosophia“. Iar la 
adevăratele sale vârfuri — la Aristotel, la Kant, la Husserl — categoriile 
au reprezentat şi au arătat gânditorilor, de fiecare dată, adevăratul sens 
şi adevăratele direcții ale filosofiei. Şi asta în primul rând prin faptul 
că ele au legat „arătarea“ ființei de experiența arătării sale, legând 
astfel adevărul ființei de fiinţa adevărului şi pe aceasta de 
autenticitatea fiintärii. 

De aceea, într-un anumit sens, îndepărtarea preocupărilor 
meseriilor filosofice de cauza categoriilor înseamnă într-un fel şi o 
îndepărtare a lor de esența filosofiei... În mod firesc, ideea filosofiei 


2 Vezi: Edmund Husserl — Vélogatott.…, op. cit., p. 221. 

aplicate, pe care încercăm s-o schitäm aici, nu poate avea legătură cu 
această îndepărtare. Dimpotrivă, prin ea se deschid, poate, şi 
proprii filosofiei autentice. Ce înseamnă însă toate acestea în mod 
efectiv? 

În primul rând ele înseamnă faptul că însăşi analiza categorială 
trebuie să fie aceea care nu admite şi permite pur şi simplu ca filosofia 
să rămână totuşi deschisă către receptarea şi asumarea acelor tematici 
cu care umanitatea se confruntă în prezentul experienței — chiar 
regionale — a destinului său, ci dimpotrivă, ea trebuie, în fond şi în 
chip principal, să o orienteze chiar în această direcție. 

Mai înseamnă însă, în al doilea rând, şi faptul că tematicile astfel 
asumate trebuie analizate — structural, relational şi functional — în aşa 
fel încât pe parcurs să fie schitate acele tendinţe în al căror sens poate 
fi surprins şi fiecare individ al domeniului tematic astfel conturat şi în 
Unitatea Unicitätii sale. 

În al rreilea rând, această analiză trebuie să fie aprofundată și 
condusă şi în acea direcţie în care tematica asumată ne releagà şi ne 
retrimite către vreuna dintre articulațiile re-articulate ale vreunui 
termen privitor la gândirea ființei. Şi, cum am mai spus, doar acea 
tematică se dovedeşte a fi într-adevăr filosofică, care solicită şi în 
acelaşi timp face şi posibilă o atare retrimitere rearticulată. 

În concluzie: analiza categorială nu este deloc o chestiune de 
meserie a profesiei, sau — cum se exprimă Heidegger — de „ştiinţă a 
filosofiei“ (Phiiosophiewissenschafi), ci ea dispune şi de o relevanță 
existențială fundamentală. lar filosofia aplicată nu face decât să 
conştientizeze şi să actualizeze această relevanţă existenţială. 


4. Prin analiza categorială, filosofia aplicată „face“ deci 
categorii din temele sale. Nu „fabrică categorii“, ci deschide şi 
urmăreşte semnificația categorială a orizonturilor temelor sale. 

Temele filosofiei aplicate nu provin însă pur şi simplu din 
»legitätile interne ale ştiinţei“, ci chiar sensul propriu-zis al acestei 
„Științe“ este acela ce se exprimă şi se articulează în ele. În bună 
măsură ele sunt de fapt „problemele“ destinului istoric (şi nu invers), 
căci aceasta este în fond Fiinţa cu care ne împărtăşim şi la care şi luăm 

parte. Este deci vorba — cu precădere — de tematici, ce, de la 
Heidegger încoace, se numesc existenţiale. 

Acelaşi Heidegger însă — într-o frază rezumativă din Sein und Zeit 
— aproape excomunică categoriile din analiza existențială, spunând că 
ele îşi au de fapt rostul doar în surprinderea acelor fiintäri, care nu au 
caracteristicile Dasein-ului, şi de aceea categoriile trebuie strict 
deosebite de ,existentialele“ ce exprimă chiar aceste carecteristici şi 
moduri de a fi, proprii Dasein-ului.2* 

De la început trebuie precizat că atunci când „probilematizăm“ 
această chestiune, noi nu dorim, iarăşi, să „descifrăm“, să „nimerim“ 
sau să „ghicim“ adevăratele intenţii ale lui Heidegger, ci dorim să ne 
apropiem — schițându-l din perspectiva filosofiei aplicate — de o 
problemă reală, adevărată şi importantă. Dacă, pe lângă aceasta, şi 
aceste „intenții“ ajung, pe parcurs, la o altă lumină, atunci aceasta din 
urmă nu poate fi decât o chestiune secundară. Adevărata problemă 
este însă dacă într-adevăr categoriile pot fi sau nu excomunicate şi 
alungate din analiza existenţială. 

Oricât ar putea să fie — şi să pară — de sugestivă şi de profundă 
această distincţie severă între „categorii“ şi „existenţiale“, totuşi, 
credem că ea este cea mai puțin operantă chiar în surprinderea 
facticității existenţei Dasein-ului. Numai că, şi după Heidegger, 
Dasein-ul este totdeauna existent în mod factic. Facticitatea existenţei 
lui devine de fapt vizibilă fenomenal, doar pornind de la starea lui de a 
fi „aruncat în lume“ („Geworfenheit“). În acest fel însă, Dasein-ul 
există în primul rând, de obicei şi cu precădere — în cotidianitate — 
adică chiar în inautenticitate. Adică, în cotidianitate, esența lui 
existenţială — într-un fel sau altul — se deformează şi se denaturează. 
Si asta în ciuda acelui fapt, accentuat de către Heidegger însuși, că 
inautenticitatea cotidiană a Dasein-ului nu poate fi tratată ca un simplu 
„aspect“, fiindcă şi în ea se regăseşte — şi încă în mod „a priori“ — 
structura existentialitätii. Dar, chiar din acest motiv, mai precis, chiar 
în acest fel, este el în fond cu precădere inautentic. Deci autenticitatea 


B Vezi: Martin Heidegger — Sein und Zeit, op. cit., p. 44. 

existentialitätii sale rămâne în a prioritate, iar el se află (totuşi) pe 
cr'ea decăderii („Verfallen'*).2 

Dar ce altă direcţie ar putea avea — în înţelesul distinctiei de mai 
us — denaturarea existentialitätii Dasein-ului, dacă nu chiar 
„Categorialitatea“? Adică: existentialele, denaturate în decăderea lor, 
ajung, în fond, să prindă asemenea forme rigidizate şi reificate ale 
ființării lor, ce nu mai sunt în sensul lor propriu, caracteristici de a fi 
ale Dasein-ului. Cu ce altceva am putea însă surprinde noi facticitatea 
existentialelor deformate şi reificate, dacă nu cu „categoriile“? Căci si 
acestea trebuie surprinse şi descrise, pentru a putea spune într-adevăr 
de la ce anume s-au îndepărtat ele deformându-se în decădere, şi cum 
anume s-a întâmplat şi s-a realizat, factic, aceasta? 

Este însă şi mai importantă acea întrebare, complet nelămurită, 
dacă nu cumva şi în ce fel, existentialele poartă astfel în sine şi 
posibilitatea inautenticitätii lor? Deci, dacă nu cumva existentialele 
poartă de fapt în ele, tot în mod a priori, şi posibilitatea 
inautenticității, adică cea a denaturării, a deformării si reificării lor? 
Fiindcă, în efectivitatea textului, distincţia dintre „categorial“ şi 
„existențial“, cu care porneşte Sein und Zeit, ajunge totuşi la capătul 
cărţii la următoarea constatare,,, Ceea ce pare a fi atât de limpede, cum 
este deosebirea fiinţei Dasein-ului existent, de ființa fiintärilor care nu 
au caracteristicile Dasein-ului (realitatea, de exemplu), aceea este 
totuşi doar punctul de pornire al problematicii ontologice, şi nu ceva la 
care filosofia îşi poate afla liniştea. Ştim de mult — continuă Heidegger 
— că ontologia antică lucrează cu „concepte lucruri“ („„Dingbegriffen“) 
şi că există pericolul de a „reifica conștiința“ („Bewusstsein zu 
verdinglichen“). Ce înseamnă însă reificare (,, Verdinglichung“)? De 
unde provine ea?... De ce ajunge această reificare iarăşi, totdeauna, la 
dominatie?“(s.n.)” 

Dacă însă existentialele — poate totuşi — poartă, de la început cu 
sine posibilitatea denaturării facticitätii lor, atunci de la început nu mai 
este suficientă doar fundamentarea ontologică a autenticității, ci 
trebuie surprinsă şi posibilitatea denaturării inautentice, ca aparținând 


%4 Vezi: ibidem. 
25 Vezi: idem, p. 437. 

structurii existentialelor. Or, chiar această sarcină este în fond fixată 
în întrebările citate mai sus, la care Heidegger răspunde de fapt doar 
cu un alt sir de întrebări... Nemaivorbind despre faptul că noi, în 
concretul destinului nostru istoric, ne confruntăm — ca sfidări — înainte 
de toate şi cu precădere, cu asemenea solicitări tematice şi 
problematice, care ne domină chiar prin puterea inautenticitätit lor 
reificate.* 

De aceea, filosofia aplicată are de a face — probabil — cu 
precădere, exact cu aceste tematici, care însă solicită asumarea lor. 
Chiar din aceste motive şi exact din această perspectivă se poate însă 
întrevedea totodată şi faptul că deosebirea strictă între „categorii“ şi 
„existențiale“ — în ciuda finalității sale anti-metafizice şi în ciuda 
sugestivei sale profunzimi — nu poate fi practic aplicată şi menţinută 
cu consecvență pe parcursul efectiv al analizelor. Adică: aici se poate 
de fapt observa că în fond categoriile — cum am mai spus — nu numai 
că nu pot fi excomunicate şi alungate din analiza existenţială, ci 
dimpotrivă, prin relevanța existenţială a analizei categoriale, ele şi 
analiza ce se desfăşoară pe baza lor conduc în fond chiar spre 
confluenţa lor cu analiza existențială. 


II. Secretul şi structura lui categorială 


Analizele noastre de până acum ne conduc — şi ne şi permit deja — 
la câteva precizări terminologice. 

Secretul?!?“, ce se înţelege în fond prin acest termen? Însă deja 
este limpede şi faptul că analiza acestui înțeles nu se poate rezuma 
doar la analiza diferitelor cuvinte în care diferite limbi îl exprimă, şi 
nici doar la inventarierea diferitelor contexte ale utilizării lor. 
Dimpotrivă, chiar pentru pătrunderea în înțelesurile acestor cuvinte 
avem nevoie, de la început, de un ghidaj, pe care numai analiza 
categorială a termenului, sau — mai precis — termenul său, obţinut pe 
baza analizei categoriale, ni-l poate oferi şi asigura. Deoarece chiar 


% Cu privire la „conceptul“ reificării, consideraţii interesante se găsesc si în cursurile 
lui Lucien Goldmann, publicate sub titlul Lukács et Heidegger, Paris, 1975. 

multiplicitatea acestor înțelesuri şi utilizări ne semnalează şi ne 
avertizează că de fapt „termenul“ nici nu este un concept de care 
dispunem sau pe care l-am putea obține prin „delimitări“ de sensuri 
sau de „sfere“, ci este ceva ce chiar aşteaptă şi solicită aducerea lui la 
concept, adică aşteaptă ca, prin prima lui analiză, să devină într-adevăr 
un fermen categorial. 

Secret este ceea ce este retras prin învăluire asigurată. Aceasta 
nu pare să fie „definiția“ secretului. Dimpotrivă, propoziția nu face — 
de la început si de la prima vedere — decât să stabilească neclaritätile si 
nelămuririle legate de el. 

Căci, ce este în fond acest „ceea ce“ ce devine retras în şi prin 
secret? El poate fi în fond orice dată, informaţie, act, plan, acțiune sau 
activitate, realizare obiectuală etc. ale cărei acces şi circulație publică 
sunt oprite prin învăluire asigurată. Adică tot ceea ce — în sensul 
abstract al termenului — poate fi numit „realitate“. Altfel spus: 
învăluirea asigurată, realizată prin secret, nu vizează un domeniu, un 
nivel particular, asupra căruia să se aplece cu precădere şi cu 
specificare proprie, ci vizează în principiu „realitatea“ în sensul său 
abstract de „orice“ şi de „tot“. Prin urmare, înţelegerea secretului ne 
trimite totodată şi la o viziune abstractă şi nedeterminată a „realului“. 
Această abstractiune, care este deci în mod implicit proprie secretului, 
mai exprimă apoi şi abstractiunea acelei situaţii particulare în care 
secretul însuşi îl aşază pe cel care-l întâlneşte. Căci prin însuşi sensul 
său, secretul este ceva al cărui conţinut — adică pe acel „ceea ce“ — 
nu-l cunoaştem, ci, întâlnindu-l, ştim doar atât, că el „există“, adică e 
real. 

Abstractiunea realității realizată prin secret devine astfel un 
element fundamental pentru tematizarea lui, tematizare care de aceea 
trebuie, pe de o parte, să fixeze această abstractiune în întreaga ei 
amploare şi, pe de altă parte, trebuie să tragă toate concluziile şi 
consecințele metodologice ce provin din ea. Fiindcă ea arată în fond 
că tematizarea propriu-zisă a secretului ca secret nu se poate orienta 


2 Despre acest „orice“ si „tot“ vom afla aspecte mult mai articulate — în efectivitatea 
abstractiunii lor — în capitolul care tratează în mod explicit problema raportului dintre 
secret şi socialism. 


către acest „ceea ce“ al lui, decât stabilind — şi fixând — abstractiunea 
„realității“ pe care el efectiv îl realizează prin secretizare. 

Deci, pentru tematizarea secretului ca secret, acest „ceea ce“ al 
lui trebuie lăsat să rămână în această nedeterminare a abstractiunii 
„realității“ sale... Cu alte cuvinte, tematizarea secretului nu se poate 
transforma în problema aflării acestui „ceea ce“ al lui, şi asta în 
primul rând nu din motivul că aceasta chiar nu ar mai fi o sarcină 
filosofică, ci fiindcă ea ar însemna chiar ţinta anihilării lui ca temă. 
Căci „aflarea“ acestora ar însemna, în fond, că ele nu ar mai fi secrete, 
adică nu existenţa lor — ca fiind un „ceea ce“ — ci chiar existența 
secretului ca atare (deci ca secret) ar fi anihilată. Existenţa secretului 
presupune însă — şi nu numai pentru tematizarea lui, cum vom vedea 
în capitolele următoare — menţinerea lui în această abstractiune 
atematică. 

Prin urmare, orice tematizare a secretului, care nu ia în 
considerare abstractiunea indeterminării acestui „ceea ce“ al lui, nici 
nu poate fi autentică. Aceasta însă înseamnă în acelaşi timp şi faptul 
că tematizarea lui autentică presupune şi solicită şi autodeterminarea 
tematizatorului însuşi, ca aparținând în mod necesar sferei publice. 

Poate nici un alt caz tematic nu cere accentuarea mai apăsată a 
caracterului necesarmente public al tematizatorului. Tot din acest 
motiv însă, acest caracter — care în alte situaţii este în mod natural 
presupus şi trecut sub tăcere — trebuie aici articulat şi conturat cu mai 
multă precizie. Dar şi această articulare se realizează în mod organic, 
adică pomind de la tendințele vectoriale imanente structurii 
categoriale ale secretului, şi nu pur şi simplu pornind de la considerații 
generale despre „utilizarea în public a rațiunii“. Neînţelegând tipul de 
publicitate solicitat de tematizarea secretului, tematizarea însăși îşi 
poate rata autenticitatea. Fiindcă aici nu este vorba nici de forma şi 
nici de tipul juridic, politic ori administrativ etc. al publicităţii, ci de 
unul conturat şi poziționat de către însăşi natura secretului, ca temă a 
unei tematizări care, ea însăşi — în mod permanent — trebuie să-şi caute 
autenticitatea. 

Ca „subiect“, element al sferei publice, tematizatorul se poate 
orienta — cum am văzut — către acel „ceea ce“ al secretului, şi fără să 
aibă în vedere abstractiunea ei, însă, astfel el ajunge chiar să-şi 

desființeze tema. Renunțând la calitatea sa publică — adică intrând si 
el în secret — el stabileşte, ce-i drept in secret, tot un raport determinat 
cu un anumit „ceea ce“, pe care însă de fapt nici nu-l mai tematizează, 
ci în fond, doar îl gestionează. 

Prin urmare, abstractiunea nedeterminată a lui „ceea ce“ al 
secretului solicită — pentru tematizarea lui autentică — şi 
nedeterminarea publicității tematizatorului. Or, tematizatorul public 
nedeterminat este chiar cel emancipat.” Doar el poate asuma în mod 
autentic tematizarea secretului. De aceea asumarea tematizării 
secretului înseamnă şi asumarea nedeterminării publicităţii, deci şi 
asumarea unei opoziții emancipate față de tema asumată. 

Este foarte important să înțelegem că nici această opoziţie nu se 
naşte pur şi simplu printr-o decizie „subiectivă“ a tematizatorului, ci 
că ea este în același timp şi o consecinţă ce se află în firea secretului 
însuşi. Secretul însuşi este ceva ce, ascunzându-se, blocându-se, 
învăluindu-se, baricadându-se etc., se aşază în opoziţie cu sfera 
publică în genere, şi, în mod particular, cu cel care doreşte să se 
apropie de el sau chiar să-l tematizeze. Tematizarea secretului 
presupune de aceea şi stabilirea generalifății acestei opoziții a 
secretului față de sfera publică în genere, ca fiind ceva ce aparține 
funciar tendinţelor structurii sale categoriale. 

Desigur, secretul nu este singura modalitate de a opri — deci 
printr-o opoziţie şi opunere — circulația publică a ceva. Nici 
întâmplările vieții private nu au circulație publică şi totuşi nu 
constituie ab initio secrete. Minciuna opreşte şi ea ieşirea la iveală a 
unei convingeri reale, totuşi nici ea nu constituie ab initio o învăluire 
de tipul secretului. Secretul însă presupune oprirea circulației publice 
a ceva, prin învăluire asigurată, adică printr-una care nu se reduce la 


28 Spre deosebire de felul şi înţelesul în care el este prezent în discuţiile contemporane 
şi extrem de mediatizate în publicații, despre „postmodernism“, noi folosim aici 
termenul de „emancipare“ nu ca pe o cale de referință, de ajungere şi de realizare a 
anumitor „esențe“ şi „naturi“ care ar solicita în mod imperativ şi defrişarea căilor 
realizării lor, ci, pur şi simplu în sensul unei stări existenţiale — care se dobândeşte 
prin efort orientat şi tintit — prin care se deschide totodată şi şansa unei eliberări şi 
libertăţi pe baza cărora noi am putea, apoi, într-adevăr, intra în contact atât cu acel 
„ceea ce“ despre care vorbim, cât şi cu acel „ceea ce“ pe care, de fapt, îl şi trăim. 

simpla ascundere sau acoperire, ci prevede şi elaborează structuri şi 
strategii aparte, pentru garantarea păstrării sale în raport cu amenințări 
întrevăzute şi chiar luate în calcul. De aceea el nu este de fapt altceva 
decât realizarea, prin învăluire asigurată, a unor raporturi de gen 
opozitional. 

Oricât de extins să fie orizontul de implicatie a „ceea ce“ este 
supus secretizării, opoziția sa primordială este — putem presupune — 
totdeauna concretă. Întotdeauna este ascuns, la început, ceva „anume“ 
si din fața cuiva „anume“, aflat în opoziție cu cei care realizează 
secretizarea. În mod sigur însă, vălul asigurat al secretizării intervine 
ca o putere generalizatoare, prin care concretul opoziţiei devine 
opoziţia generică dintre secret şi sfera publică ca atare.” 

Căci procesul devenirii în secret este necesarmente /oralizant. 
„Miezul“ său inițial poate fi retras şi învăluit doar cu condiția ca, 
împreună cu el, să fie retrase şi învăluite si acele elemente şi aspecte 
care se află în relație directă şi indirectă cu el. Şi asta din simplul 
motiv că ele constituie căi de comunicare şi de acces la el, si astfel 
omiterea retragerii lor periclitează chiar secretul. 

Aceasta însă înseamnă — tot în mod necesar — si faptul că secretul 
se structurează în fond pluri-nivelar şi că elementele acestei structurări 
se află în raporturi diferențiate faţă de ceea ce am numit mai sus 
„miezul său iniţial“. lar fiindcă diferenţierea acestor raporturi este 
specificată chiar de „gradul de apropiere“ al segmentelor diferențiate 
față de „miezul său“, ea este de natură ierarhică. Tocmai din acest 
motiv însă, aceste ierarhii sunt de fapt — interior vorbind — în primul 
rând inverse. Adică creşterea „gradelor“ este în funcţie de apropierea 
lor faţă de centru şi nu în funcție de extensiunea generală a 
cuprinderii. 

Menţinerea secretului presupune însă asigurarea învăluirii la 
toate nivelele şi la roate elementele acestei structurări. Ca atare, 
raportul diferitelor elemente — oricât ar putea să devină ele mai extins 
ierarhizate pe parcursul totalizării învăluirii — faţă de asigurarea 


2 Vom vedea pe parcursul analizelor dedicate inițierii, jurământului etc., cum anume 
este realizat şi interiorizat acest lucru. 

păstrării sale învăluite, este omogen. Altfel spus: asigurarea învăluirii 
transformă ierarhiile în atomizări. Aceasta nu este o tehnică eventuală 
a asigurării, ci o puternică tendință vectorială ce organizează 
elementele structurii categoriale ale secretului, fiindcă ea inchide, în 
mod identic, toate elementele ce s-ar putea constitui în căi de acces 
la el. 

Într-o structură organizată într-un mod pe de o parte ierarhic- 
atomizat şi, pe de altă parte, atomizat-ierarhic, contactul şi comu- 
nicarea dintre elementele sale nu poate avea loc decât prin reguli 
însoțite de interdicții. Interdictiile fac parte organică din asigurarea 
secretului; de aceea, orice „intrare“ în secret nu poate avea loc decât 
sau prin asumarea, sau prin spargerea lor. lar intrarea în secret prin 
asumarea interdictiilor reprezintă de fapt o nouă extindere a secretului. 

Si aici devine vizibil faptul că, la confluenţa lor, tendinţele 
vectoriale ale structurii sale categoriale îi conferă secretului un 
caracter exfensiv şi proliferant. lar direcţiile acestei extensiuni şi 
proliferări se află „înscrise“ atât în tendinţa lui totalizatoare, cât si în 
dinamica raporturilor sale opozitionale cu sfera publică. 


Excurs: 
Secret - Privat - Public 


În determinarea raporturilor dintre secret şi sfera publică, tradiția 
noastră occidentală — bazată aproape în exclusivitate pe dihotomia şi 
opoziția izvorâtă din dreptul roman între privat şi public — reprezintă 
un obstacol dificil de depăşit. Opozitie reală, existentă şi operantă în 
multe privinţe — poate chiar şi în unele, secundare, ce vizează secretul 
— dar care spune foarte putin despre esenţa categorialä a secretului şi 
despre specificul raportului său cu sfera publică şi cu cea privată. 

În fond, specificul acestor raporturi constă în şi este determinat de 
către structura categorială a secretului. De aceea, a „clasifica 
secretele“ în funcție de sfera în care se nasc înseamnă de fapt a ne lăsa 
înşelați de necunoaşterea „puterii“ sale categoriale. Căci indiferent de 
sfera în care se naşte, secretul le pătrunde şi le re-obiectualizează 

potrivit dinamismelor vectoriale ale structurii sale categoriale, creând 
— chiar în interiorul sferei respective — o nouă „obiectualitate“ si un fel 
de „altă lume“, ce au în fond legitäti de funcționare proprii, care fac ca 
ele să nu mai poate fi automat inserate de exemplu în dihotomia și 
opoziția sferei private şi a celei publice. 

Secretul re-personalizează persoanele şi viața lor privată şi 
re-structurează şi domeniile sferei publice în acord cu abstractiunea 
opoziției sale generice cu ea. Secretul instituie de fapt o opoziție cu 
sfera publică generică, care ea însăşi devine astfel abstractă, indiferent 
dacă acel „ceea ce“ al său („conţinutul lui“) este sau nu un element ce 
în mod tradițional este privit ca fiind un „segment“ al sferei — 
totdeauna altfel circumscrise istoric — private, ori publice. Fie acest 
„ceea ce“ al secretului o chestiune a vreunei „persoane private“ sau a 
vreunei instituţii „publice“, secretul astfel ivit nu se află totuşi într-o 
mai mare sau mai mică măsură în opoziție cu sfera publică, ci într-una 
de esenţă şi de principiu. 

Raportul, dihotomia şi opoziţia sferei private şi a celei publice 
este desigur extrem de complicat şi dinamica lui este istoriceşte 
structurată.“ Etimologic şi antropologic, sfera privată se naşte printr-o 
privatiune adresată vieţii publice de către intimitatea persoanei şi a 
relaţiilor sale particulare. Această privatiune este — dacă nu în hotarele 
sale concrete, dar în limitele sale esenţiale — recunoscută, acceptată şi 
chiar apărată de reglementările vieții publice. Viaţa publică admite 
indreptätirea delimitării privative a vieţii intime ca fiind sfera necesară 
întemeierii şi dezvoltării personalității umane şi a relațiilor sale 
personale, fiindcă ea nu vizează direct influențarea sferei publice, ci 
creionarea unei fizionomii cât de cât particulare, pe baza căreia 
persoanele private îşi pot dobândi roluri publice. 

Apărarea vieţii private se realizează, de exemplu, şi sub numele 
juridic al „secretului corespondenței şi al vieţii private“. Acest fapt 
însă, din punctul de vedere al înţelegerii esenței categoriale a 
secretului, este de-a dreptul derutant. Va trebui de aceea să zăbovim, 
pe scurt, în analiza şi demontarea lui exemplificatoare. Ce conține deci 


3 Vezi: Jürgen Habermas — A társadalmi nyilvánosság szerkezetvältésa, Budapest, 
1971. 

acest secret si al cui este el de fapt? Căutând însă răspunsul la această 
întrebare, vom observa imediat că, în mod efectiv, în mai toate 
reglementările juridice, ceea ce se înțelege prin „secretul vieții 
private“ nu se referă în conţinut, decât chiar la secretul profesional al 
funcționarilor publici sau la cel ai unor profesii mai speciale, cum este 
cea a medicilor sau a avocaților." Ce altceva este în fond 
„inviolabilitatea secretului corespondenței“ etc. decât secretul 
profesional al funcţionarului poştal, adică o reglementare ce-l obligă 
să nu violeze, să nu divulge şi să nu utilizeze fraudulos conținutul unui 
mesaj postal, indiferent dacă el este expediat într-un plic închis, sau 
carte poştală deschisă, ori pe cale telegrafică. Secretul medical, cel al 
notarului şi al avocatului, secretul spovedaniei etc. sunt reglementări, 
chiar şi la nivel deontologic, ale secretului profesional al cărui 
conținut însă este constituit din datele vieții private. 

Structura inevitabil eterogenă a conceptului juridic al „secretului 
vieţii private“ — şi în general a conceptului juridic al secretului”? — 
produce şi alimentează impresia, în fond greşită, că în contactul sferei 
private şi a celei publice, se nasc automat secrete şi că, prin urmare, 
dihotomia şi opoziţia lor s-ar afla în mod automat la bazele şi la 
rădăcinile secretului. În mod automat, orice comunicare privată, care 
ia forma unui efect poştal sau se desfăşoară într-un cabinet medical ori 
într-un birou de avocaţi etc., intră de fapt sub incidenţa secretului... 
Prin urmare, gândirea care dorește să stabilească specificul raportului 
dintre secret şi sfera publică este imediat atrasă şi deturnatä în direcția 
raportului — altfel specificat — al sferei private cu cea publică. 

Neavând nici spațiu şi nefiind nici cazul unei analize mai 
detaliate, vom încerca să clarificăm această problemă, punând în 
contrast două şiruri de „secrete“, pentru a putea vedea adevărata lor 
natură. Este vorba despre faptul că, pe lângă „inviolabilitatea 
secretului corespondenţei etc.“, se naşte şi înfloreşte poşta secretă şi 
controlul secret al corespondenţei etc.; pe lângă secretul profesional al 


31 Vezi: Dominique Thuvenin - Le secret medical et l'information du malade, Lyon, 
1977; introduction. Si: Michel Coietoux; Fortuné Di Ruza; Jerome Dumoulin; Jean- 
Jacques Gleizal — La justice face aux fonctions sociales du secret. Rapport général et 
conclusions, Grenoble, 1981, pp. 6-27. 
32 Vezi: Michel Coüetoux etc., ibidem. 

avocatului, se naşte şi înfloreşte „/ăinuirea infractorului” de către 
avocat etc... Care este însă diferența dintre aceste două şiruri de 
„secrete? În mod evident aceea că datele, conținuturile, informaţiile 
„secretului vieţii private“ nu sunt de fapt secrete, ci pur şi simplu 
private, iar cele ale celuilalt sunt secrete, tocmai ca date şi informaţii. 
Datele secrete se transmit prin poşta secretă şi secretul infracțiunii 
este cel tăinuit în birourile avocaţilor... 

În primul caz, secretul vieţii private este un „nomen juris“ — 
impropriu — ce împiedică, în fond, înțelegerea secretului, iar în cel de 
al doilea caz, secretul funcţionează propriu-zis. Altfel spus, secretul 
este o modalitate de influențare, de impunere şi de dominație — 
efectivă ori simbolică — asupra sau în vederea sferei publice. Numai 
acolo putem vorbi propriu-zis despre „secretul individului“ sau despre 
„secretul persoanei“ etc., unde şi când el are un conţinut şi algoritm 
procedural specific, prin care persoana — de altfel „privată“ juridic — 
intenționează să realizeze influențarea unui segment al vieţii publice. 
Chiar şi tăinuirea consecventă şi circumspectă — prin secret — a unui 
defect de personalitate sau a unei întâmplări mai amalgamate a vieții 
private etc. se realizează pentru inducerea sistematică în eroare a sferei 
publice, cu scopul de a prezenta o imagine publică a persoanei, care 
să-i favorizeze menținerea sau înaintarea în rol şi statut, în spațiul 
public. Însăşi recurgerea la secret arată că, practic, secretizantul nu se 
mulţumeşte niciodată cu „apărarea“ oferită de reglementările 
„inviolabilității secretului vieţii private“, pe care nici nu le consideră 
de fapt ca fiind „apărare de secrete“, ci inițiază el însuşi strategii 
particulare pentru garantarea secretului lui. 

Pe de altă parte, subiectele secretizante, care sunt ele însele 
institutional-publice, au la dispoziţie, pentru asigurarea secretelor lor, 
şi mijloacele reglementărilor şi a administraţiilor publice, cum ar fi, de 
exemplu, legile şi decretele privitoare la „apărarea secretului“. Prin 
aceasta, secretele lor nu au devenit însă cu nimic „mai publice“ ori 
mai accesibile sau „mai puţin secrete“! Dimpotrivă, ele sunt mai 
extins apărate!!! 

Tocmai aceste aspecte arată însă şi specificul raportului secretului 
cu sfera publică, pe de o parte, dar, pe de altă parte scot la iveală şi 
acele trăsături categoriale ale secretului, prin care el transgresează 

membranele diferitelor sfere existențiale, restructurând configurația 
elementelor lor în acord cu propriile sale tendințe vectoriale 

“structurale. Adică faptul, că în interiorul abstractiei opoziției sale 
generice şi de principiu cu sfera publică în genere, secretul, într-un fel 
sau altul, vizează inevitabil sfera publică şi în modalități determinate. 
La rândul lor aceste modalități rămân de neînțeles, însă, dacă în 
spatele lor nu depistăm „lucrătura“ unor tendințe categoriale conturate 
într-un mod cu totul special. În fond, toate „rezultatele“, 

- „performanţele“ şi „efectele“ secretului sunt induse şi realizate în sfera 
publică sau în vederea sferei publice ori în raport cu ea. Acest fapt este 
valabil pentru toate instituirile secrete de la confreria lui Pithagora si 
de la misterele eleusiene, până la alchimie şi francmasonerie şi, mai 
departe, până la organismele şi politiile secrete...” 


+++ 


Nu putem să nu remarcăm forța interioară şi intrinsecă a 
secretului! Acum însă putem vedea şi faptul că această forță rezidă în 
capacitatea lui cu totul particulară de a „produce“ abstractiuni. Tot ce 
devine secret îşi pierde în fond „palpabilitatea“ şi „vizibilitatea“, deci, 
într-un fel, concretiunea lui. De aceea este utilizat „numele“ lui în 
diferite limbi în atâtea sensuri. În fond, se vorbeşte despre „secret“ cu 
ocazia fiecărui obstacol epistemologic în fața căruia metodele deja 
insistent încercate şi validate ale cunoaşterii se dovedesc a fi 
ineficiente sau insuficiente. Se vorbeşte astfel despre „secretele 
universului“, despre „secretele cancerului“ etc. Se vorbeşte apoi 
despre „secrete“ în faţa oricărei teme ce se înfăţişează în mod opac, 
netransparent, înceţoşat şi misterios, care în mod insistent nu se lasă 


3 Toate acestea pot apărea, la prima vedere, ca fiind un fel de „sociologizare“ a 
tematizării secretului. Or, aceasta ar fi o impresie cu totul superficială. În primul rând, 
din motivul că sociologia — cum de altfel nici ştiinţa juridică — nu are în nici un fel 
acces la studiul efectiv al secretului, el fiind ceva căruia nu-i poți adresa chestionare, 
ceva care lipseşte chiar şi din statistici etc. Totuşi vom reveni la aceste probleme 
într-un alt capitol, unde vom examina nu numai dificultățile metodologice specifice 
ridicate de către sarcina înţelegerii secretului, dar şi semnificaţia lor teoretică şi 
existențială mai amplă. 

limpezit şi clarificat, solicitând de aceea asumarea lor ca o sarcină 
hermeneutică. 

Desigur, şi în spatele acestor înțelesuri funcționează — nevăzut şi 
negândit — o anumită înțelegere a secretului. În dosul acestei 
„înțelegeri“, însă, chiar secretul este acela care funcționează, 
determinându-le, nestingherit. 

Căci în sensul său propriu, deci ca termen categorial, secretul nu 
este ceva ce „dispune“ de obstacole epistemologice şi hermeneutice, 
care pur şi simplu „stau“ în calea cunoaşterii lui, ci este chiar ceva ce 
se organizează impotriva înţelegerii şi cunoașterii sale. De aceea, 
propriu-zis, secretul este şi se şi naşte ca fiind secretizare. Cu alte 
cuvinte ca fiind un existenţial, aşadar o caracteristică şi un mod de a fi 
al Dasein-ului. 

În acest mod de a fi al lui, Dasein-ul se organizeazä si devine el 
însuşi organizat, după reguli solide, ce i se impun împreună cu 
punerea intenţiei sale. De aceea, el nici nu poate dispune asupra lor... 
Dimpotrivă, „regulile“ îl vor domina... 

Aceste reguli nu sunt însă decât expresia tendinţelor vectoriale ale 
structurii categoriale ale secretului. Competența utilizării lor încă nu 
înseamnă şi o dispunere asupra lor. Dimpotrivă, prin această utilizare, 
Dasein-ul se su-pune şi se şi ex-pune lor. 

De aceea „secretul“, ca termen categorial, numeşte chiar 
efectivitatea înstructurată a fenomenului secretului surprins si 
conceput ca existenţial, deci ca secretizare. 

Acest fenomen trebuie acum descris, înțeles şi interpretat. Adică, 
tematizat mai departe. Pentru aceasta, tematizarea însăși trebuie să-şi 
modifice traseul şi mijloacele. Pentru a putea realiza însă acest lucru, 
ea trebuie să se revadă. Căci, cum am putea noi descrie un fenomen, 
dacă prin aceasta nu am descrie chiar întâlnirea noastră cu el? 

Or, până acum, această întâlnire a fost doar relatată. Acum dispunem 
însă deja de un termen categorial al secretului care — deși se află încă în faza 
unei schiţe a tendinţelor vectoriale ale structurii sale — este totuşi suficient de 
elaborat, pentru a ne putea ghida în comprehensiunea modului în care, în 
destinul nostru, ne-am întâlnit cu fenomenul secretului, dar şi în înţelegerea 
fenomenului însuşi. Adică: şi în propria noastră înțelegere. 

CAPITOLUL IH 


SECRETUL SI SOCIALISMUL 


Secretul a ocupat un rol atât de central şi a avut un rol atât de 
cuprinzător în structurarea istorică a societăţilor socialiste, încât el nu 
poate fi neglijat în explicarea lor. Dimpotrivă, trebuie înțeles si 
explicat ce anume şi cum anume din istoria şi concepția lor a făcut 
posibilă întâlnirea şi convietuirea specifică a secretului şi a 
socialismului. Cum a fost deci posibil ca o categorie — cum este 
secretul — care, după sociologi, de regulă a „funcționat“ în istorie ca o 
formă marginală a socializării şi, după politologi, ca o tehnică 
eventuală — deşi permanentă — a guvemării, şi ca un curent totuşi 
secundar al activităților spirituale, să ajungă în aceste societăți să 
ocupe un loc esențial?’ 

În explicaţia acestui fenomen va trebui să avem în vedere factori 
ce tin deopotrivă de trăsăturile categoriale ale secretului şi de 
procesele istorice semnificative, dar şi de caracteristicile ideologice şi 
politice ale acestor societăţi. În încercarea de față, desigur, nu este 
spațiu pentru a analiza în întregime acest proces. De aceea ne vom 
restrânge investigația la două probleme fundamentale. Prima este 
întrebarea: Când şi în ce condiţii s-a consumat întâlnirea mişcării 
comuniste cu categoria secretului? Iar a doua întrebare va fi aceea care 
doreşte să afle ce anume înseamnă, pentru categoria secretului, 
întâlnirea ei cu o mişcare politică care are o ideologie totalitară şi 
promovează o politică de dictatură a proletariatului? La prima 
întrebare vom încerca să răspundem analizând sensul şi semnificația 
trecutului ilegalist pentru înţelegerea istoriei politice a partidelor care 


! Capitolul de faţă urmăreşte, în liniile sale esenţiale, textul studiului nostru: Secretul 
şi ipostazele lui în socialism, publicat în volumul Fond secret. Fond „S“ Special. — 
Contribuţii la istoria fondurilor secrete de bibliotecă din România. Studiu de caz, 
Biblioteca Centrală Universitară „Lucian Blaga“, Cluj-Napoca; publicat în colaborare 
cu lonut Costea şi cu Doru Radosav la Editura Dacia, Cluj, 1995, 362 pp. Tot ia acest 
volum, mai precis la documentele publicate în Anexele lui, ne vom referi şi în multe 
dintre notele noastre următoare. 

au guvernat țările „fost comuniste“. Iar la a doua întrebare vom căuta 
răspunsul analizând acel proces evolutiv prin care, în legislația 
românească, secretul de stat devine tipul dominant al secretului în 
societate. 

Mai toate partidele comuniste, care au ajuns forțe politice 
conducătoare în țările autointitulate „socialiste“, au avut în istoria lor 
o perioadă de ilegalitate. \legalitatea înseamnă, pentru o mişcare 
politică, organizare secretă, adică stabilirea unui contact propriu-zis 
organizational cu categoria secretului. 

Ulterior — ieşind învingătoare sau propulsate de conjuncturile 
marilor mişcări tectonice ale istoriei — aceste partide şi-au redobândit 
legalitatea. Ele şi-au reconstruit atunci organizațiile în acord cu 
atmosfera vieţii politice publice şi în acord cu ideologia lor. Trecutul 
lor ilegal(ist) — secret — „a trecut“, iar existenţa lor a fost legalizată. 

În această revenire la legal, partidele comuniste aduc însă cu ele 
amprenta acelei experienţe fundamentale care este întâlnirea lor, în 
ilegalitate, cu categoria secretului. Acest „aduc cu ele experiența 
secretului“ şi această „revenire“ trebuie însă înţelese în adevărata lor 
complexitate şi semnificaţie. Pentru că, în fond si în esenţă, nu poate fi 
vorba aici de nici o continuitate fluidă! Fiindcă trecerea de la i-legal la 
legal, de la secret la public reprezintă, în fond, o mutație ontologică si 
o modificare existențială majoră, pe care noi trebuie să o înțelegem şi 
să o şi fixăm ca atare. 

Ce înseamnă această mutație ontologică şi schimbare existențială? 
Dar ce este în fond o organizaţie ilegală? O organizaţie ilegală, prin 
însăși existenţa, ființa ei, încalcă o dispoziție legală valabilă, şi, prin 
urmare, este vizată în vederea desființării ei de către puterea legii. A 
exista, totuşi, în ilegalitate, înseamnă de aceea a ascunde această 


2 Ar fi — cum vom vedea — complet greşit să interpretăm acest proces, ca fiind un fel 
de „spargere“ sau de „eliminare“ de secrete. Fiindcă, deşi în mod evident o anumită 
„cantitate“ de informație, care până atunci a fost secretă, iese acum — prin legalizarea 
organizaţiei — la lumina publică, nu camitatea „secretelor“ este totuşi aceea care poate 
explica — sau nu — un raport şi o legătură structurală dintre secret şi socialism, ci, 
invers, această legătură va fi aceea care va regla şi „cantitățile“ — de altfel complet 
nemăsurabile şi incomensurabile — de secrete care „circulă“ sau se nasc într-o 
globalitate socială. 

existenţă în însăşi ființa ei, adică a se organiza în secret. Prin urmare, 
a fi în ilegalitate înseamnă a se afla pe un palier ontologic diferit şi 
opus celui legal. Trecerea de la ilegalitate la legalitate înseamnă deci 
şi schimbarea palierului ontologic şi, ca atare, este o mutație 
ontologică. [legalitatea reprezintă însă, în acelaşi timp, şi un anumit 
mod necesar de a exista. Aceasta este organizarea secretă! Şi ea este 
fundamental diferită de cea publică: solicită fractionarea ierarhico- 
celulară a organizației şi blocarea comunicării laterale; presupune 
ascunderea identității şi utilizarea numelor conspirative pentru 
membrii ei, implică chiar ascunderea existenței organizaţiei ca atare 
etc. De aceea, trecerea de la organizarea secretă la cea publică este și o 
schimbare existentialä, adică o schimbare a modalităţii de a fi a 
acestor partide. Ele se reorganizează complet: membrii lor se 
legitimează reciproc şi obţin legitimatii publice; se instituie căile de 
comunicare dintre diferitele foruri ale partidului etc.? 

În nici un caz trecerea de la ilegalitate la legalitate, de la 
organizarea secretă la cea publică, nu poate fi concepută ca o simplă 
„schimbare de rol“ sau de statut în viața politică publică, ci ca o 
mutație radicală, ce instituie — printre altele — o ruptură în timp. Ea 
înseamnă, de aceea, transformarea acestor partide în „foste“ partide 
ilegale, în „foste“ organizaţii secrete.* Tocmai de aceea însă, în 


? Cred că exact natura deopotrivă ontologică, existenţială şi categorială a acestor 
raporturi rămâne ocolită şi neînţeleasă atunci când ne ghidăm după criterii pur 
exterioare în descrierea „recurgerii“ la secret, afirmând — cum face, de exemplu, 
Pierre-Arnaud Lambert — că trebuie făcută o distincţie semnificativă între 
„Clandestinitate“ şi „secret“ pentru înțelegerea diferitelor organizaţii secrete, căci 
„Clandestinitatea“ ar fi o recurgere la secret determinată de condiţii pur exterioare, 
conjuncturale şi trecătoare, până ce, în alte situaţii, secretul intră de la început ca un 
element structurant şi permanentizat în configurarea societăţilor respective. Istoria 
partidelor comuniste ajunse la putere arată însă chiar faptul că, deşi ele nu au fost de 
la început concepute ca fiind nişte „organizații secrete“, totuşi, contactul lor — în 
ilegalitate (determinat deci de condiţii exterioare, să zicem trecătoare) — cu forța 
tendinţelor categoriale ale secretului, le-a marcat pentru întreaga istorie ulterioară a 
puterii lor. Credem că analizele noastre ulterioare vor demonstra în mod satisfăcător 
acest lucru. Vezi: Pierre-Arnaud Lambert — La Charbonnerie Française 1821-1823, 
Lyon, 1995, pp. 14-20. 

+ Tematica „fostelor secrete“ şi a semnificației sale asupra „trecutului“ şi asupra 
„rupturii în timp“ vor fi analizate într-un capitol următor. 

trecutul lor „ne-trecut', rămâne neatinsă şi nestinsă experiența 
contactului lor viu si acumulat cu forța, fascinația şi eficiența 
categoriale ale secretului. Trecută, dar neatinsă, această experiență 
rămâne de aceea remodelabilă. lar datorită eficienţei şi fascinatiei sale, 
ea rămâne şi devine şi ceva, ce se află în mod privilegiat la îndemână 
şi ce — pe deasupra — dispune, ca atare, şi de o atracție deosebită. 
lesind din ilegalitate în legalitate şi organizându-se aici, partidele 
comuniste nu continuă, ci recheamă şi resusciteazä experiența 
acumulată prin contactul lor trecut cu categoria secretului, atât sub 
forma unei competenţe, cât şi sub cea a unei înclinații înspre utilizarea 
ei. Aceasta a caracterizat şi a însoțit toate partidele comuniste, pe tor 
parcursul dominației lor şi în roate țările în care ele au fost la putere. 

Partidele comuniste trec apoi peste experiența acestei întâlniri şi 
mutații cu tendințele categoriale ale secretului, având — de la început — 
la baza lor o anumită ideologie. Ea — cea marxist-leninistă — este, în 
esența ei, una fofalitarä, care vizează eliminarea contradicțiilor 
economico-sociale prin controlul conştient asupra tuturor sferelor 
vieţii sociale. lar aceasta presupune crearea unui singur partid-stat, 
care controlează şi deţine toate mijloacele de dispunere şi de 
dominație asupra unei societăți concepute ca fiind un întreg 
indivizibil. În ideologia lor, această sarcină a partidelor comuniste este 
înfăţişată sub forma unei deszinări istorice, aşezate pe umerii unei 
elite „conştiente“ şi organizate (partidul comunist) reprezentând — 
între timp — o clasă socială a cărei forță rezidă chiar şi numai în 
conștiința acestui „destin“, cât şi în dibăcia şi hotărârea utilizării unei 
game greu limitabile de mijloace pentru realizarea lui. 


$ Să nu uităm însă, că, în multe cazuri, însuși modul de a ajunge la putere ai partidelor 
comuniste — fraude electorale etc. — era de aşa natură încât, pe de o parte solicita 
imediat secretizarea lui, iar, pe de altă parte, crea de la început o criză de legitimare pe 
care ele trebuiau s-o domine prin ținerea în cel mai strict secret a celor „întâmplate“. 
De la început deci — strict vorbind — legalitatea acestei puteri este grav atinsă de 
secreta lor lipsă de legitimare. 

Mai trebuie avut în vedere şi faptul că, fie şi în legalitate, aceste partide au 
reformulat pretenția — cel putin statutară — a secretului şedinţelor de partid. El consta 
în cerința nedivulgării celor dezbătute şi hotărâte în cadrul şedinţelor, pe de o parte 
celor care se aflau în ierarhii inferioare executive, căt şi, pe de altă parte, nemembrilor 


de partid. 

În atingerea acestor scopuri, partidele comuniste se angajează în 
restructurarea radicală a vieții economice, politico-administrative şi 
culturale a societăţilor pe care le-au dominat. În acest proces ele au 
utilizat categoria secretului si procedeele secretizării într-un mod atât 
de eficient şi variat încât el nu poate fi înțeles doar din simplul 
„machiavellism“ al politicului si al puterii. Căci, de la politiile secrete 
şi de la procesele politice concepute si dirijate în şi prin secret până la 
sistemul delațiunii generalizate; şi de la sistemul hipertrofiat al 
secretelor de stat de toate rangurile până la mecanismele extinse şi 
complicate necesare menţinerii în funcțiune a acestor secrete, partidele 
comuniste au dovedit o pricepere, o competenţă si o înclinaţie cu totul 
ieşită din comun în şi spre utilizarea secretului. 

Întâlnirea secretului, în trecutul ilegalist al partidelor comuniste, 
cu ideologia lor totalitară şi cu doctrina lor politică dictatorială, le-au 
oferit tendințelor vectoriale ale categoriei secretului — pe parcursul 
„construcţiei“ societăţilor socialiste — şansa cu totul particulară, de a 
deveni una dintre categoriile centrale ale acestor societăți. În această 
calitate, secretul va participa şi în structurarea ansamblului social 
global. 

Angajarea secretului în structurarea unei globalitäti sociale induce 
însă, în acelaşi timp, şi o fixație tipică în structurarea categorială a 
secretului însuşi. Astfel, în ciuda varietätii utilitare surprinzătoare a 
secretului în societățile socialiste, există totuși o tendinţă sistemică a 
acestor societăți, pentru ca, în ele, forma tipică şi dominantă a 
secretului să devină secretul de stat. Această tendinţă se explică nu 
atât prin preponderența proprietăţii de stat în aceste orânduiri, ci mai 
degrabă prin preponderența rolului pe care statul îl are ca sursă de 
drept subiectiv absolut în organizarea şi controlul vieţii sociale. De 


é Indiferent de locul și importanța — majoră — pe care secretul de stat şi secretul politic 
îl ocupă sistematic şi în alte tipuri sociale, şi în special în cele ale democratiitor 
occidentale, el nu a devenit, și nici nu putea deveni în ele, forma tipică a secretului. 
Cu privire la acest aspect, vezi: M. Coüetoux, F. Di Ruza etc. — La justice face aux 
fonctions sociales du secret, op. cit., p. 7 şi Alain Dewerpe — Spionul si secretul 
politic, în „Cotidianul“, Supliment cultural, 4 nov., 1996 comparat cu Codul Penal al 
Republicii Socialiste România. Comentat şi adnotat. Partea specială, Bucureşti, 1975, 
Vol. I, p. 11. 

aceea, vom putea depista această tendință a secretului de stat, de a 
deveni forma tipică şi dominantă a secretului în socialism doar 
analizând legislația în domeniu. 

Această analiză nu este însă deloc uşor de întreprins. Deşi aceste 
motive vor fi manifestate pe parcurs, două dintre ele trebuie amintite 
de la început. Este vorba în primul rând de caracterul vădit general şi 
opac al acestei legislații, trăsături care fac foarte dificilă orientarea 
lucidă în ea.” De aceea adevăratele ei tendinţe vor putea fi dezvăluite 
doar urmărind funcționarea ei în zonele mai aplicative ale dreptului 
penal. În această urmărire însă — şi iată a doua dificultate caracteristică 
— abia ne putem sprijini pe un material bibliografic satisfăcător. 

Două dintre actele legislative speciale, dar cuprinzătoare ale 
României socialiste sintetizează în mod simptomatic spiritul legislativ 
al acestei societăți în materie de secrete. Este vorba de Decretul nr. 
430 din 6 mai 1969, publicat în Buletinul Oficial nr. 57 din 15 mai 
1969, şi faimoasa Lege nr. 23 din 1971. În ambele acte normative sunt 
stipulate două categorii distincte de secrete: secrete de stat şi secrete 
de serviciu. Acum, va trebui să vedem: a) care este raportul dintre 
aceste două categorii de secrete şi b) să aflăm cum anume s-a ajuns la 
acest raport, pentru ca, în final, c) să urmărim direcția în care el 
evoluează ulterior. Pentru uşurarea analizei vom începe cu cel de al 
doilea aspect, pe care-l vom studia urmărind edițiile succesive ale 
Codului Penal românesc. 

Codul Penal, republicat în Buletinul Oficial nr. 48 din 27 
februarie 1948, conţine un articol (cu nr. 506) care se referă la ceea ce 
el numeşte „delictele de divulgare a secretelor licite industriale şi de 
comerț“. În viziunea acestui text, secretele industriale (de fabricaţie 
etc.) şi de comerț (de afaceri etc.) sunt privite în mod nemijlocit ca 
fiind secretele de serviciu ale fabricantilor şi ale participanților în 
afaceri. În anul 1953 însă, în urma Decretului nr. 202, publicat în 
Buletinul Oficial nr. 15 din 14 mai 1953, acest articol, tot cu nr. 506, 
suferă însă o modificare cu totul semnificativă şi caracteristică. 
Secretele industriale si de comerț sunt asimilate în mod univoc, 


7 Vezi si M. Coüetoux etc., op. cit., p. 7. 

secretelor de stat De aceea, în prelungirea firească a acestui spirit 
legislativ, tot în 1953, articolul nr. 2 al Decretului nr. 506, publicat în 
Buletinul Oficial nr. 53 din 14 decembrie, trimite judecarea cauzelor 
privitoare la infracțiunile din articolul despre care vorbim aici — ca de 
altfel a tuturor cauzelor de natură politică — în competenţa instanțelor 
militare, instanţe în fond si ele secrete. 

Prin modificările aduse în anul 1953, secretele nu se mai definesc 
deci prin domeniile şi serviciile cărora le aparţin (industrial, comercial 
etc.), ci ca fiind secrete de stat de grad inferior. Acelaşi spirit este nu 
numai menținut, dar şi adâncit în modificările ulterioare ale Codului 
Penal. În ediția lui din 1968, Codul Penal utilizează de exemplu unul 
şi acelaşi articol (cu nr. 150) pentru definirea termenilor de „secrete de 
stat“ şi de „înscris oficial“. Dar ce înseamnă înscris oficial şi ce caută 
el în acelaşi articol cu secretele de stat? „Înscris oficial“: înseamnă — 
precizează articolul — orice înscris „emanând“ de la o organizație 
„obştească“ sau care aparține unei asemenea organizații. Ce înseamnă 
însă termenul „obştesc“? Prin el se înţelege — ne spune articolul cu nr. 
145 — practic tot ce interesează atât organizațiile de stat, cât şi orice 


# Pentru ilustrarea asimilării secretului de serviciu secretului de stat, reproducem aici 
o parte din textul art. 506 în versiunea lui republicat în anul 1948: „Art. 506 — Comite 
delictul de divulgare a secretului industrial sau comercial şi se pedepseşte cu 
închisoare corecțională de la 6 luni la 2 ani şi amendă de la 4000 la 10.000 lei acela 
care: 

1) Divulgă un secret licit de comerţ sau de fabricaţie al unei întreprinderi in care 
funcţionează sau a funcționat, ori pe care, în virtutea functiunii sale, le-a aflat sau se 
foloseşte de acest secret în intreprinderea sa proprie sau a altuia, în scopul de a-şi 
procura sieşi sau altuia vreun folos material sau de a cauza vreo pagubă întreprinderii 
al cărei secret l-a divulgat sau folosit.“ (s.n.) 

2) Acelaşi articol este reformulat în 1953 prin Decretul nr. 202 în mod univoc în 
felul următor: „Art. 506 - Deţinerea în afara îndatoririlor de serviciu a unor 
documente ce constituie secrete de stat, precum şi divulgarea unor secrete de stat de 
către cei cărora le-au fost încredințate sau cei care le cunosc datorită atribuțiilor de 
serviciu, se pedepseşte cu muncă silnică de la 6 la 15 ani.“ (s.n.) 

Faptul că aici este vorba de acelaşi articol, căruia nu i s-a schimbat — încă - nici 
numărul şi nici topografia în construcția Codului Penal, arată că, din punctul de 
vedere al conținutului, articolul se referă la aceleaşi „date“, pe care însă versiunea din 
1948 le consideră ca fiind secrete „ale întreprinderilor etc.“, adică de serviciu, iar cei 
din 1953, ca fiind secrete de stat. 

organizatie care desfäsoarä o activitate utilä din punct de vedere social 
si care funcționează potrivit legii. 

Atât prin încadrare, cât şi prin precizările semantice, în ediţia din 
1968 a Codului Penal, termenului de „secrete de stat“ i se deschide 
deci un orizont al cărui specific este chiar vastitatea lui, În orizontul 
astfel deschis îşi continuă înaintarea ediţia din 1973 a aceluiaşi Cod. 
În articolul său cu nr. 251, el pedepseşte divulgarea de date şi 
informaţii, care deşi nu constituie secrete de stat, totuşi nu sunt 
destinate publicității, cu închisoare de la 6 luni la 5 ani, dacă fapta e 
de natură să aducă prejudicii intereselor obşteşti. În acelaşi spirit este 
redactat şi articolul nr. 298 care, sub terminologia „secretului 
economic“ se referă pur şi simplu la date „nedestinate publicităţii“. 

Care este însă statutul acestor „date nedestinate publicității“ în 
raport cu secretele de stat şi în raport cu secretele de serviciu? Direcţia 
în care trebuie interpretat acest raport este dată de însăşi denumirea 
tematicii articolului: „secret economic“. Altfel spus: roate datele 
nedestinate de la început publicității, devin în mod automat secrete 
chiar dacă ele nu au fost calificate în mod expres nici secrete de stat şi 
nici secrete de serviciu. 

Întrebarea care se pune acum este dacă secretul „datelor 
nedestinate publicităţii“ poate fi asimilat „secretelor de serviciu“ sau 
ele constituie de fapt o categorie relativ independență de secrete? 

Pentru a răspunde la această întrebare, vom recurge la volumele 
deja citate ale Codului Penal al Republicii Socialiste România. 
Comentat şi adnotat. Partea Specială, apărute, primul în 1975, iar al 
doilea în 1977. Comentând, în primul volum, art. 169 din Codul Penal 
(1973), cu privire la infracțiunile de divulgare sau de deţinere 
neautorizată a unor date şi informaţii, altele decât cele declarate si 
clasificate secrete de stat — şi care sunt cele de serviciu, cât şi celelalte 
date nedestinate publicității — se face o precizare deosebit de 
importantă. Căci se arată că subiectul pasiv al acestei infracțiuni este, 
în mod direct şi principal, însuşi statul român, şi doar cu titlu 
secundar, organizația în a cărei posesie sau păstrare s-a aflat 
documentul sau înscrisul.” În acelaşi sens este interpretat şi comentat 


” Vezi: p. 58. 


şi art. 251 cu privire la /nfractiuni de serviciu sau în legătură cu 
serviciul. Se spune răspicat: „Cu divulgarea secretelor de stat este 
asimilată, aşa cum s-a arătat, şi divulgarea unor date şi informaţii care, 
deşi nu constituie secrete de stat, nu sunt destinate publicităţii.“ (s.n.)'° 
Concordă perfect cu această interpretare textul şi spiritul articolului 
deja amintit, cu nr. 298, despre Divulgarea secretului economic. 
Comentatorul observă într-adevăr pertinent că „în cazul art. 298 nu 
este vorba propriu-zis de «anumite» activități economice, ci de orice 
(subl. autorului) activitate economică, divulgarea unor date sau 
informaţii, fiind posibilă în toate (s.n.) ramurile economiei nationale 
(comerţ, industrie, finanţe etc.).“!! 

Răspunsul la întrebarea noastră anterioară, despre statutul „datelor 
şi informaţiilor nedestinate publicităţii“ în sistemul secretelor de stat şi 
al celor de serviciu este următorul: Întrucât asimilarea secretelor de 
serviciu de către secretele de stat nu a dispărut niciodată şi întrucât 
asimilarea datelor şi informaţiilor nedestinate publicităţii de către 
secretele de serviciu nu a avut loc, statutul de secret al acestor „date“ 
nu este altul decât cel al secretelor de stat inferioare secretelor de 
serviciu. 

lar prin apropierea terminologică introdusă între „secretul de stat“ 
şi „înscrisul oficial“, cât şi prin interpretarea acestuia din urmă ca 
legându-se de toate organizaţiile care funcționează legal în societate, 
deci ca având un sens general şi exhaustiv, orizontul deschis de 
această legislaţie tendințelor categoriale ale secretului — în forma sa 
tipic socialist-dominantă de secret de stat — se dovedeşte a fi de 
nelimitat. E limpede că în lipsa unei legislații ferme şi detaliate, care 
să precizeze datele şi informaţiile pe care toate organizațiile trebuie să 
le aducă la cunoştinţa publică, legislaţia comunistă românească a 
deschis categoriei secretului calea unei proliferări inimaginabile în alte 
condiţii.!? 


19 Vezi: idem, Vol. H, p. 82. 

1! Vezi: idem, p. 343. 

12 Desigur, nu trebuie să uităm în acelaşi timp şi de incapacitatea visceralä a 
jurisprudenţei în raport cu reglementarea secretului. Totuşi, în democratiile 
occidentale aceasta se exprimă în cu totul altă direcție şi în cu totul aită manieră. Aici 
— de exemplu, în Franţa — lucrurile stau chiar invers: reglementându-se datele si 

Am ales pentru analiză edițiile succesive ale Codului Penal din 
mai multe motive. În primul rând, pentru că datorită caracterului 
aplicativ al legii penale, în el se pot vedea mai bine — deși nu uşor — 
acele tendințe reale ale legislației, care sunt prezente — însă rămân 
aproape invizibile — în decretele şi legile speciale, dar extrem de 
generale în acest domeniu. În ciuda acestui fapt, ni se pare 
semnificativ că ediția adnotată şi comentată a Codului, deşi aduce o 
bogată cazuistică si bibliografie la toate celelalte articole, totuşi 
acestea lipsesc la toate articolele cu privire la secret. Trebuie subliniat 
că acest lucru înseamnă mult mai mult decât faptul că specialiştii în 
domeniu s-au ferit să-l analizeze, ci — împreună cu aceasta — ne trimite 
şi la o trăsătură esenţială a acestei legislații.” Este vorba despre faptul, 
că ea nu reglementează secretele potrivit conținuturilor lor, ci doar cu 
privire la asigurarea apărării lor prin proceduri, interdicții şi sancțiuni. 
Altfel spus: esenţa acestei legislații (publice) este că ea nu e altceva 
decât forma interdicțională publică a secretului de stat însuşi. Adică 
tocmai această formă interdictionalä este aceea în şi prin care însuși 
secretul de stat se manifestă şi se difuzionează în sfera publică 
socialistă. De aceea, ea excelează în primul rând prin vidul ei de 
conținut ce-i conferă o generalitate şi o abstractiune specifică. Dar 
chiar în vidul astfel instituit, împrejmuit şi asigurat de interdicții care 
poartă masca reglementărilor legale publice, se deschide un spaţiu de 
nelimitat, atât pentru organisme, decizii şi instrucțiuni secrete, cât şi 
pentru reţelele necesare îndeplinirii lor asigurate. Adică: un spațiu de 
nelimitat pentru tendințele categoriale ale secretului analizate în 
capitolul anterior. Deci un spațiu care scapă complet acelei sfere 
publice pe care de fapt îl vizează în mod preponderent. 

Condiţiile şi fundamentele acestei posibilități se află în parte — 
cum am arătat — în esența categorială a secretului, adică în acea 


informațiile care trebuie în mod obligatoriu aduse la cunoştinţa publică, se induce în 
mod implicit şi posibilitatea secretizării restului de date şi informaţii. Vezi: M. 
Coiietoux etec., op. cit., pp. 33-45. 

'3 Precauţiunea ştiinţei juridice autohtone, în raport cu tematica secretului, pare totuşi 
a fi simptomatică, căci de exemplu nici după decembrie *89, deşi chiar au fost 
adoptate mai multe reglementări destul de contradictorii în domeniu, ea nu se 
regăseşte în publicaţia de specialitate a Asociaţiei Juriştilor din România, Dreptul. 

proprietate a lui prin care, în „domeniul“ raportului său opozitiv cu 
sfera publică, pot fi purtate şi aşezate — de către propriile sale tendinţe 
structurale — acele interdicții interioare, ce se nasc inevitabil în el şi 
care se dovedesc a fi dezlegabile de conținutul lor interior. Cu această 
ivire publică însă, interdicțiile nu-și schimbă natura şi funcţia lor de a 
fi elemente asiguratorii ale secretului chiar în spaţiul public, devenind 
astfel formele interdictionale publice ale secretului însuşi. 

Am ales apoi — în al doilea rând — edițiile succesive ale Codului 
Penal comunist român fiindcă, în succesiunea edițiilor, pot fi 
surprinse mai concentrat atât tendințele şi direcțiile evolutive, cât si 
punctele nodale ale articulării acestei legislații. Tendința este evoluția 
proliferantă, net totalizatoare a secretului de stat ca formă tipică de 
secret în socialism; iar ca puncte cardinale şi nodale ale acestei 
dinamici pot fi fixati anii 1953, 1968, 1969, 1971, 1973 şi 1975-77. 
Ele arată în mod semnificativ rolul legislației referitoare la secret în 
ocolirea unei destalinizări în România, încadrând perfect perioada 
1953-1968, cât si accentuarea tendințelor neostaliniste, trecând prin 
punctele cardinale ale anilor 1969, 1971, 1973 şi 1975—77. Din acest 
motiv — în al treilea rând — edițiile succesive ale Codului Penal 
românesc ne arată mai clar şi mai limpede, poate, decât legislaţia altor 
țări, în care, cu intensitate variată, totuşi o destalinizare a avut loc, 
specificul legăturii dintre secret şi socialism. 

Această evoluție tinde să asigure statului socialist şi monopolul 
asupra secretului în societate, realizând astfel la modul! cel mai extins 
atât opoziţia secretului cu sfera publică, cât şi dominaţia lui asupra 
acestei sfere. Această constatare de principiu trebuie însă înțeleasă în 
adevărata ei profunzime. Deschizând în societate un spațiu aproape 
nelimitat pentru diversele gradatii ale secretului de stat, statul socialist 
român punea de fapt la dispoziţia tuturor „organizațiilor socialiste de 
stat şi obşteşti“ însăşi categoria secretului. 

Punând la dispoziția organizațiilor socialiste de stat şi obşteşti — 
pe care de altfel le ținea sub permanenta presiune a cifrelor de plan — 
însăşi categoria secretului, statul socialist le oferă totodată şi cheia 
încălcării interdictiilor prin generalizarea sistemului cifrelor raportate, 
a căror falsitate — chiar dacă aceasta a fost încurajată în mod tacit — 
constituia, de această dată, secretul acestor organizaţii. Legislaţia 

comunistä cu privire la secretele de stat a avut cu sigurantä ca efect si 
faptul că, în bună parte, faimoasele secrete nu au fost decât mormane 
concentrate, centralizate şi bine păzite de cifre false, a căror falsitate 
însă constituia secretul — de această dată extrem de dispersat — al 
tuturor organizaţiilor socialiste de stat şi obşteşti în parte. lar noile 
sarcini — mereu mărite — de plan, erau clădite pe această bază 
„ştiinţifică“... 

Chiar secretul face, însă, ca în spatele datelor comunicate şi 
raportate la „centru“, sub forma gradelor secretului de stat, să nici nu 
se afle datele adevărate! Căci, în legislația publică, comunicarea de 
date false fusese considerată în mod expres ca fiind o infracțiune. Însă 
deformarea ulterioară a unui fapt ori adevăr deja stabilit lasă urme ori 
repere si pentru stabilirea falsificării lor. De aceea, falsificarea datelor 
— cu ajutorul secretului — trebuia să intre şi să participe de la început în 
procedeul de producere a citrelor, pentru a nu putea fi depistate acele 
cărări care conduc la cifrele adevărate şi reale. Este deci foarte 
probabil că singurul „adevăr“ pe care-l putem noi stabili aszăzi, cu 
privire la aceste date si informaţii, este „fostul“ lor caracter secret, cât 
şi falsitatea lor, dar — probabil — nu vom putea reproduce niciodată 
datele reale sau adevărate în locul cărora circulau doar cele false şi/sau 
secrete. 

Cu cât este mai extinsă şi conştientă recurgerea dispersată a 
organizațiilor socialiste de stat şi obşteşti la secret, cu atât se extinde şi 
acea sferă, a cărei adevărată realitate nici nu se putea si nici nu se mai 
poate stabili!!! Viitorul cercetător al istoriei economice, adminis- 
trative etc. al acestei societăți se află în fața unui „obiect“ extrem de 
ciudat şi straniu, fiindcă „adevărurile“ disciplinei sale rareori vor 
putea depăşi de fapt nivelul constatării falsității. Este foarte important 
de ştiut, prin urmare, că aducerea — astăzi — în sfera publică a acestor 
date şi informații, sub forma „fostelor secrete“, nu înseamnă încă 
deloc şi înțelegerea a ceea ce „a fost“. „Fostele secrete“ pot fi înțelese 
doar atunci, când şi dacă, în înțelegerea lor, accentul este pus nu atât 
pe „fost“, ci mai degrabă, pe „secref“. Altfel, exact „secretul“ este şi 
va fi acela care nu a „fost“, ci rămâne netrecut, adică este prezent în 
felul lui, specific şi propriu, de a (dez)orienta comprehensiunea lui. 

Utilizarea secretului la transgresarea reglementărilor publice nu 
este, desigur, un privilegiu al organizaţiilor socialiste de stat si 
obşteşti, ci a intrat cu siguranță şi în practica cotidiană a statului 
socialist însuşi. Un exemplu eclatant şi caracteristic pentru evoluţia 
acestei societăți merită totuşi amintit. În unele dintre documentele 
secrete pe care le vom analiza în acest capitol şi la care am avut acces, 
se fac referiri la un Decret cu nr. 408 din decembrie 1985, şi care — se 
pare — reglementa, din punctul de vedere al păstrării secretului, 
activitățile de protocol şi de contact. Referirile prezintă acest decret ca 
pe un act de reglementare publică, pe baza căruia se dau instrucțiuni şi 
se iau măsuri. Numai că amintitul decret nu figurează nici în Buletinul 
Oficial al R.S.R., nici în Colecţia de legi şi decrete din anul 1985 şi nu 
apare nici în Repertoriul actelor normative in vigoare în anul 1986. 
Altfel spus: decretul nu are nici o prezenţă publică! El figurează totuși 
în instrucțiuni sub forma — masca — unui act de acest gen. Deci, în 
interiorul administraţiei, el apare ca fiind public, iar din sfera publică 
el lipseşte, fiind secret! 

Dar exact aceasta este direcţia evoluţiei raportului dintre secret şi 
socialism în societatea românească a anilor ‘80. Adică, o dispersare şi 
o încurcătură întreţesută, totală, pe care nimeni n-o mai stăpânește şi 
nici n-o poate stăpâni, făcând inutile toate încercările coercitive 
disperate — cu totul inedite și neobişnuite în timp de pace — de a-i 
menţine controlul. Spionomania, viziunile nebuloase şi paroxistice ale 
comploturilor plănuite cu sârguința neobosită a întregului univers 
împotriva „țării“ şi a „poporului“ nu sunt însă altceva decât modul 
firesc în care secretizantul însuși priveşte lumea. El, care instituie 
secrete, vede în orice opoziție, secrete posibile şi amenințătoare, 
exprimând -— apărându-se totodată, instinctiv — acea trăsătură 
categorială a secretului, de a fi — în fond — autofag.* 

Întâlnirea secretului, a tendinţelor structurii sale categoriale, cu 
socialismul conceput ca o societate aflată sub controlul amănunţit al 
unui partid-stat i-a oferit acestei categorii şansa unică — şi, sperăm 
irepetabilă — de a deveni una dintre categoriile centrale ale unei 
societăți întregi. A cerceta şi a studia, detaliat şi sintetic, rolul si 


14 La chestiunea „complotului“ vom reveni într-un capitol următor, 

funcționarea acestor tendințe categoriale în acest sistem este de aceea 
una dintre sarcinile chiar şi viitoare — dar urgente şi fundamentale — nu 
numai ale istoriografiei, dar si ale tuturor disciplinelor de cercetare şi 
de meditaţie socială. Or, este deja limpede că, în realizarea acestora, 
cercetările de filosofie aplicată cu privire la secret oferă nu doar un 
„fundament“ teoretic, ci şi un orizont şi un ghidaj articulat în mod 
expres şi tematic. 

Până nu demult, noi am trăit în acest sistem şi ca atare suntem în 
bună măsură modelati de el atât în viața noastră cotidiană, cât si din 
punct de vedere mental. A înțelege însă, din perspectiva fizionomiei 
noastre actuale, locul şi rolul secretului în acest sistem, înscamnă a 
problematiza contururile acestei fizionomii, în primul rând din 
perspectiva lipsei. Căci secretul este în acelaşi timp şi ceva ce ne 
lipsea, adică ceva de care am fost privaţi, dar care — totuşi — ne 
influența atât destinele, cât şi orizonturile mentalitätii noastre 
problematizatoare. 

Lipsa este totuşi ceva ce ni se prezintă nouă totdeauna sub forma 
unei privatiuni. Privatiunea este însă şi ceva — cum ne învață pe bună 
dreptate Aristotel — ce ni se arată, totuşi, ca un aspect (eidos): pornind 
pe urmele privatiunii, noi putem să aflăm ceea ce ne lipseşte, iar 
ştiind, putem încerca eliminarea lipsei — dacă nu prin înlăturarea — 
măcar prin refacerea golului ei. 

Interdictia este o formă a privatiunii. Mergând pe urmele ei, 
pregătiți şi avertizaţi deja de cele aflate din analiza tendințelor 
structurii categoriale ale secretului şi a locului său în giobalitatea 
socialismului real, ni se deschid, poate, șansele de a afla şi ceea ce în 
fizionomia noastră actuală este prezent doar sub forma lipsirii. 

Excurs: 
Fonduri secrete sau fonduri interzise? 


Fondurile secrete de bibliotecă sunt constituite chiar din 
publicaţiile care lipseau — şi lipsesc poate şi astăzi — din fizionomia 
noastră atitudinală, mentală, informațională şi culturală. Ea a fost — şi 
prin ele — privată de firescul evoluţiei şi formării sale organice, 
găsindu-se astăzi expusă atât revenirilor furtunoase ale unui trecut ce — 
tot prin ele şi cu ajutorul lor — nu a trecut, cât şi a unei înstrăinări 
ciudate, manifestată prin stranietatea în care ni se înfăţişează propriul 
nostru prezent şi propriul nostru viitor. 

În acelaşi timp, întrebarea din titlul acestui excurs fixează şi una 
dintre cele mai puţin clarificate probleme ale istoriei şi situaţiei 
prezente a biblioteconomiei si a bibliotecilor, nu numai din România, 
dar probabil din întreg Centrul și Estul Europei. În importanța ei, 
întrebarea de mai sus depăşeşte însă „cadrul“ bibliotecilor şi ridică o 
problemă centrală pentru întreaga desfăşurare a politicii culturale din 
fostele ţări socialiste. Căci fondurile secrete ce apăsau — şi apasă poate 
şi astăzi — bibliotecile noastre constituie nu numai produse ale acestei 
politici, dar şi documente ale desfăşurării ei. În acelaşi timp, ele 
exprimă şi manifestă — în mod aplicat şi articulat — şi anumite 
caracteristici ale raportului tendințelor structurii categoriale ale 
secretului cu globalitatea societăților autointitulate socialiste, tendințe 
ce nu pot fi identificate până la ultima lor consecință, decât dacă 
analiza fenomenului este într-adevăr adâncită şi condusă până la 
structura lui fină și intimă. Nemaivorbind despre faptul că pentru noi — 
cum şi pentru majoritatea intelectualilor şi cititorilor din biblioteci — 
fondurile secrete de bibliotecă au constituit una dintre modalităţile 
întâlnirii noastre cotidiene cu însuşi fenomenul secretului. 

Fondurile secrete de bibliotecă constituie deci documente ce 
indică structura fină a ideologiei şi a politicii culturale, care se străduia 
să dirijeze întreaga noastră viață culturală, spirituală si științifică. Cum 
însă este aproape firesc în cazul studierii unei chestiuni legate de 

fenomenul secretului, nici din fața examinării problemei fondurilor 
secrete de bibliotecă nu sunt îndepărtate încă deloc obstacolele şi 
barierele. Dincolo de inerție, prudență şi chiar ocultarea voită a 
documentelor, ne izbim şi aici de dificultăți create de nelămuriri de 
natură conceptuală, profesională, deontologică etc. ce înconjoară încă 
această temă. În fond, nici istoriografia, nici politologia, nici 
sociologia, nici biblioteconomia și nici filosofia „Estului“ nu s-au 
preocupat până acum de descrierea şi definirea lor, şi nici de analiza 
gravelor probleme pe care secretizarea publicaţiilor le ridică atât 
pentru profesiile şi instituţiile bibliotecăreşti, cât şi pentru înțelegerea 
globalitätii acestor societăți.’ 

Vrând-nevrând, însă, din ceea ce astăzi se numește deja cu atâta 
uşurinţă „istoria“ culturii şi a bibliotecilor din România, face parte şi 
„istoria“ fondurilor secrete de publicații. 

Însă, inutil vom căuta în dicționare şi în enciclopedii — chiar şi în 
cele de biblioteconomie — termenul de „fond secret“! În ele întâlnim 
doar termeni cu sensuri pe care le simțim numai învecinate, cum sunt: 
cenzură, fonduri închise, index librorum prohibitorum, publicaţii 
interzise etc. Totuşi, termenul de „fond secret“ este solid consacrat 
atât în mediile intelectuale, cât şi în cercurile de bibliotecari.!$ Este 
însă destul de neclar la ce anume se referă acest termen, si din ce 
motive nici măcar biblioteconomia nu ştie şi nu vrea să ştie de el. 

Pentru a putea lămuri această problemă este necesar să aruncăm o 
privire „istorică“! asupra constituirii şi evoluției acestor fonduri, 
având deja şi posibilitatea de a le înțelege atât în contextul raporturilor 
lor categoriale, cât şi în cele globale. De aceea, nu ne putem dispensa 


'5 Faptul că, după părerea noastră, ştiinţele sociale nu au acces la esența categorială a 
secretului nu înseamnă însă deloc că ele ar fi scutite existenţial de problematizarea lui, 
şi nici faptul că cercetările de filosofie aplicată în domeniu nu ar putea beneficia de 
aportul unor asemenea investigaţii. Dimpotrivă, în cercetările noastre ne izbim, pas cu 
pas,de lipsa unor asemenea analize şi informații, chiar dacă ele îşi vor putea desfășura 
de fapt adevărata lor semnificație doar într-o viziune filosofico-aplicativă. 

16 Şi acest fapt arată atât amploarea confruntării „cotidiene“ cu efectivitatea lor, cât şi 
acela că nu este deloc vorba aici de o chesiune pur marpinală. 

17 Vom expune adevărata semnificație şi importanță metodologicä a termenului 
„istoric“ cu privire la secret atât într-o notă ulterioară, cât şi în capitolul în care vom 
trata problematica „fostelor secrete“. 

de prezentarea succintä a acelor documente (incomplete) la care am 
avut acces." Ele arată că pietrele de temelie ale fondurilor secrete sunt 
constituite din publicaţiile care au fost incluse într-o listă 
interdictionalà încă din anul 1945. Această listă merită deci o atenţie 
deosebită. Ea a fost întocmită pe baza Decretului Regelui Mihai I, din 
4 mai 1945. Atât decretul, cât si lista de titluri de publicaţii au apărut 
în Monitorul Oficial, dar ea a fost difuzată şi sub forma unei broşuri 
separate. Lista a fost întocmită sub egida Ministerului Propagandei de 
către Comisia pentru aplicarea articolului 16 al Convenţiei de 
Armistiţiu. Titlul ei este: Lista publicaţiilor scoase din circulaţie şi 
conţine tipărituri al căror conținut contravine principiilor bunelor 
relații între România şi Naţiunile Unite. Ea conţine, dintre publicaţiile 
apărute între | ianuarie 1917 şi 23 august 1944, pe acelea care 
răspândesc idei fasciste, naziste, legionare şi sovine. Ele puteau 
rămâne inventariate şi depozitate separat doar în bibliotecile cu drept 
de depozit legal. Consultarea lor a fost permisă doar pe baza aprobării 
nominale a conducătorilor acestor instituții. Încălcarea dispoziţiilor 
atrăgea după sine amenzi şi chiar detentia. 

Se observă că această listă are un pronunțat caracter public: se 
bazează pe o convenţie internațională publică; este întocmită de o 
instituție publică; atât lista, cât şi motivele şi criteriile care au concurat 
la alcătuirea ei sunt publicate în organe oficiale si conțin detaliat si 
sancțiunile pe care eventuala încălcare a prevederilor ei ca act juridic 
eminamente public łe atrage după sine. Ea se referă la întregul reţelei 
publice de producție, de difuzare şi de organizare a conservării 
publicaţiilor. Este la fel de important pentru noi acum şi faptul că 
această listă are în vedere totalitatea comunității profesionale a 
bibliotecarilor şi nu doar un strat confidential al ei. 

Ea este urmată, în anul 1946, de una cu trăsături identice. Singura 
deosebire este faptul că noua listă scoate deja din circulaţie, după 
aceleaşi criterii, nu numai publicaţii apărute în România, dar şi unele 
în limba italiană, germană, franceză şi maghiară. | 


18 Aceste documente au fost publicate — ca Anexe — în volumul nostru, dedicat 
fondurilor secrete de bibliotecă. Idem, pp. 170-343. 

O etapă importantă în formarea fondurilor propriu-zis secrete o 
constituie lista — deja cumulativă — apărută în 1948. Fa se intitulează 
fără echivoc Lista publicaţiilor interzise. Acest volum de peste 500 de 
pagini conține pe de o parte titlurile listelor anterioare, iar pe de altă 
parte, include un număr considerabil de noi autori şi titluri. Spiritul în 
care s-a întocmit această listă este însă total diferit de cele anterioare. 
Ea reprezintă în primul rând extinderea sferei de valabilitate a 
interdictiei. Fiindcă, în timp ce în listele premergătoare, interdicția 
vizează circulația publică, instituţională a tipăriturilor („scoase din 
circulație“), în această listă publicaţiile sunt privite ca o totalitate de 
exemplare individuale. Aceasta înseamnă că si deținerea particulară a 
unor exemplare cade sub incidența interdictiei. În felul acesta, 
exemplarele identificate — pe baza delatiunilor sau a perchezițiilor, de 
exemplu — într-o bibliotecă particulară se puteau constitui în corpuri 
juridice probatorii. Din acest motiv, volumul fusese difuzat şi public, 
la un pret de 200 lei. În strânsă legătură cu aceasta trebuie remarcat şi 
faptul că criteriile pe baza cărora lista a fost întocmită devin puternic 
relativizante, ele vizând deja — sub unghiul de vedere al luptei de clasă 
— întreaga producție din deceniile anterioare şi nu numai pe cele 
fasciste, şovine etc. „Se poate afirma fără teamă de exagerare — se 
scrie în prefața volumului — că o mare parte din ceea ce s-a publicat în 
țara noastră în ultimele trei decenii, precum şi un anumit procent mai 
redus din ceea ce s-a publicat anterior era infectat de idei şovine, 
reacționare, rasiste etc.“ (s.n.)!” Iar epurarea lor va continua — în 
condiţiile ascuțirii luptei de clasă — până „când ele nu vor mai exista 
decât în câteva biblioteci oficiale documentare, unde istoricii 
viitorului vor avea prilejul să studieze epoca...“2% Se pare deci că la 
acea otă era deja prefigurat întreg proiectul atât de diluare a criteriilor 
interzicerii publicațiilor, cât si cel al instrumentalizării bibliotecilor. 

Dar această listă prohibitivă, deşi aduce extinderea interdictiei si 
relativizarea criteriilor ei, este încă un act public, deci nu reprezintă 
încă interdicții transfigurate în secret. Acest pas se va face în anul 
1949. Atunci „apare“ un nou volum considerabil, cu titlul: Publicații 


19 Vezi: idem, pp. 182-184. 
20 Vezi: idem, p. 185. 


93 


nedifuzabile si cu subtitlul semnificativ de: Liste de circulație internă, 
iar introducerea ei se intitulează — tot semnificativ — /nstructiuni. El 
conţine publicaţii care „direct sau indirect“ (s.n.) sunt împotriva 
orânduirii socialiste, dar care „din anumite motive“ nu au fost incluse 
în listele anterioare. Totuşi, difuzarea şi servirea în biblioteci a acestor 
publicaţii „nu este de dorit“. lar potrivit uneia dintre cele mai 
semnificative instrucțiuni, retragerea din circulaţie a acestor publicații 
trebuie efectuată „cu tact şi discreție“ (s.n.)2 

Se poate deci constata că în 1949 interdicţia care atrage după sine 
scoaterea din circulaţie a publicaţiilor devine de „uz intern“, iar însăşi 
operaţia retragerii publicaţiilor dobândeşte un caracter „discret“ adică 
confidential. În mod firesc, acestor trăsături li se asociază caracterul 
rezumativ al expunerii de motive si obscuritatea pronunțată a 
criteriilor pe baza cărora publicaţiile sunt de fapt incluse în lista 
interdictivă. (Ele fiind calificate, de exemplu „indirect ostile“, 
„producătoare de confuzii“ etc.) În mod cert ne aflăm deja în faţa unor 
interdicții concepute şi transmise pe căi confidentiale. Dar cum se 
poate garanta punerea în practică, adică realizarea şi efectuarea unor 
atari interdicții? Este evident că aplicarea unor interdicții confidentiale 
presupune şi înființarea unei rețele administrative tot confidentiale, 
cât şi asigurarea funcționării ei discrete. Ea presupune totodată că, în 
cadrul comunităţii profesionale a bibliotecarilor, se distinge un grup 
constituit pe baza criteriilor de încredere şi de indatorare, însărcinat 
„în condiţii de garantie cu aplicarea discretă a interdictiilor confi- 
denfiale, secrete! Acest grup este deci — în diferite trepte — inițiat şi 
antrenat în mecanismul aplicării acestor interdicții. 

Cu această listă din anul 1949, se deschide totodată un nou 
orizont, un nou spațiu, în care se plasează atât interdicțiile; cât si 
condițiile administrative ale realizării lor. Aceasta este sfera 
discretului. Odată instituită, sfera discretului va evolua ulterior — cum 
vom vedea — în două direcții distincte, dar complementare. Prima va fi 
cea a secretului propriu-zis. A doua direcție însă va fi menţinerea 
temporară a unui spațiu sui generis al discretului, spaţiu care va 
funcționa sub forma unui interregnum între fondurile uzuale (publice) 


21 Vezi: idem, p. 189. 

şi cele ale depozitelor secrete, purtând numele de fonduri 
documentare. De-a lungul anilor, fondurile documentare vor constitui 
un mediu destul de maleabil şi fluid, în care considerentele 
profesionale ale organizării şi muncii documentare se întrepătrund cu 
cele politico-ideologice, făcând din ele o veritabilă mască durabilă ce 
opacizează şi astăzi terminologia înțelegerii fondurilor secrete şi care, 
de aceea, va trebui străpunsă şi demontată la locul potrivit. 

Nu ne-am întâlnit cu liste editate în perioada 1949-1955. Este 
posibil ca ele să nici nu existe, căci sfera largă de cuprindere a listei 
din 1949, cât şi finisarea structurilor administrative ale aplicării ei, 
asigurau suficiente „preocupări“. Datorită acestor „eforturi“, începând 
cu 1955, listele pot fi deja difuzate fără să cuprindă vreo prefață, 
motivare sau indicații. Mecanismul le cunoaște deja perfect. Fiecare 
exemplar al acestor liste primeşte un număr de ordine individual. Cu 
ajutorul lui se poate stabili şi urmări traiectoria exemplarului în reţea 
si se pot stabili cu uşurinţă şi eventualele indiscretii din mecanism. În 
alcătuirea lor prevalează deja criterii legate de conjunctura internă și 
internațională a mişcării şi a puterii comuniste. Se pare că, pe calea 
interdictiilor secrete, conducătorii comunişti îşi lichidează propriul lor 
trecut apropiat. În felul acesta ajung în fondurile secrete — în 1955 — 
scrierile şi cuvântările etc., publicate în 1946, 1950, 1952 aie unor 
lideri, care la data respectivă au funcţii superioare (!) în partid 
(Gheorghe Gheorghiu-Dej, Chivu Stoica etc.) Ele, desigur, nici nu 
puteau fi interzise în mod public, ci doar scoase din circulație în mod 
secret. Căci este vorba despre conducători care, vrând să-şi păstreze 
funcțiile şi după moartea lui Stalin, şi-au adaptat rapid concepțiile la 
noua conjunctură şi, din acest motiv, a fost necesară ştergerea discretă 
a urmelor şi a dovezilor propriului lor stalinism. Fondurile secrete s-au 
dovedit a fi într-adevăr o cale potrivită pentru acest scop. 

| Punerea fondurilor secrete - numite şi „speciale“ — şi a întregii 
activități de bibliotecă, la dipoziția oricărui moment conjunctural, 
merită însă o atenţie mai insistentă. In cazul lui Gh. Gheorghiu-Dej, 
lucrurile sunt clare: prin dirijarea în depozitele secrete a documentelor 
şi dovezilor poziţiilor luate anterior, dar recent, se încearcă ştergerea 
urmelor acestor luări de poziţii, adică ştergerea memoriei recente, cu 
scopul conjunctural de a se putea menține în funcţiile deţinute. Însă, 

Instrucţiunile nr. 198 din 22 februarie 1957 ale Ministerului Culturii, 
cu privire la scoaterea din fondurile bibliotecilor de stat a „tipăriturilor 
învechite“ (adică depășite din punct de vedere politic şi ştiinţific) şi a 
celor „de prisos“ (adică aflate în număr excedentar în depozitele lor), 
prevăd — în punctul nr. 10 — ca toate colecţiile de ziare și periodice să 
fie păstrate la fondul uzual, doar pentru ultimii doi ani de aparitie.” 
Restul, adică mai vechi de doi ani, sunt orientate ia fondul special, 
devenind consultabile doar cu justificări şi aprobări inevitabile. Deci, 
ziarele şi periodicele, ca purtătoare ale memoriei recente, sunt puse 
într-un raport ritmic-calculat şi preventiv cu o conjunctură stabilită în 
calitatea ei de interval nespecificat şi lipsit de conţinut (trecerea a doi 
ani). Este prevăzut că, deci, ceea ce a apărut în ziare, de exemplu 
acum trei ani, este astăzi automat depăşit politic şi, prin urmare, este 
orientat la fondul secret, adică refuzat rememorării actuale a marelui 
public. Ar fi complet greşit să considerăm acest procedeu ca făcând 
parte din firescul evoluției concepțiilor şi practicilor politico- 
ideologice, evoluţie care, ce-i drept, depăşeşte şi ea anumite poziţii şi 
faze, dar care — chiar datorită firescului ei — păstrează totuşi fazele 
lăsate în urmă, ca fiind proprii acestui proces. Însă orientarea acestor 
tipărituri în depozitele secrete nu înseamnă în fond nici negarea, nici 
redefinirea şi nici dezlipirea de trecutul depăşit, ci doar ştergerea 
urmelor acestui trecut din memoria recentă publică. Înseamnă deci 
transformarea „evoluţiei“ ideologico-politice într-un proces alcătuit 
din succesiuni izolate (prin ştergerea urmelor) de momente 
conjuncturale unice şi din intervale conjuncturale prestabilite. Este 
adevărat desigur, că aceste publicații puteau fi, totuşi, consultate — cu 
aprobările de rigoare — de către „istoricii viitorului“, dar nu este deloc 
evident fundamentul pe baza căruia aceşti istorici s-ar putea erija în 
rolul de a fi unicii depozitari ai memoriei (recente ori nu) şi nici acela, 
pe baza căruia ei ar fi îndreptätiti de a avea acces la această memorie 
în locul şi în numele marelui public al cetățenilor.” 


2 Vezi: idem, p. 266. 

Instrucţiunile nr. 198 din 22 februarie 1957 au fost abrogate în 1960 prin 
Instrucţiunile nr. 3406 din 13 octombrie. Data abrogării este desigur semnificativă: 
arată că, de fapt, conducerea partidului a trecut — şi cu ajutorul acestor instrucţiuni — 
cu „bine“ peste puternicele şi periculoasele valuri conjuncturale care, în alte ţări, 

În anul 1957 este întocmită ultima listă pe care mai apare încă 
anul editării. Caietele ce-i urmează nu specifică nici măcar anul de 
apariţie. Pe copertele lor se află trecut numai numărul curent în seria 
listelor anterioare, iar pe coperta din spate apare nelipsitul număr de 
ordine pentru identificarea individuală a exemplarului. Cert este că 
anul de apariţie a publicaţiilor dirijate în fondul secret nu depășește 
anii 1956-1957 nici în ultimul caiet (cu nr. 8). Ducând mai departe, în 
mod mecanic, periodicitatea anuală constatată până acum, se poate 
presupune că ultimul caiet a fost editat în jurul anilor 1962-1963. 

Cu privire la epoca ce urmează acestor ani, dispunem de și mai 
puține documente relevante. Suntem deci în şi mai mare măsură 
nevoiți să umplem golurile iminente, cu experiențe ordonate critic. 
Pentru a putea însă realiza acest lucru, sunt necesare câteva clarificări 
conceptuale. Pe parcursul acestor clarificări, ne putem baza deja cu 
încredere pe analizele noastre anterioare atât cu privire la tendinţele 
categoriale ale secretului şi la raportul dintre secret şi socialism, cât şi 
pe cele cu privire la sarcinile filosofiei aplicate. 

Până acum am văzut că există cel putin două domenii de care 
secretul, la început, doar se apropia, iar apoi le cuprindea, pentru ca, la 
sfârşit, să le utilizeze înfăţişarea ca mască. Este vorba de fondul de 
publicații interzise şi de fondul documentar. Am văzut că la origine şi 
început fondul secret şi-a așezat propria-i greutate pe fondul de 
publicaţii interzise, pentru ca apoi să se şi dizolve în acesta, 
manifestându-se ca fiind o simplă prelungire a lui. În felul acesta se 
creează impresia aparentă că, în fond, secretizarea publicațiilor nu 
diferă cu nimic de interzicerea lor de către o putere publică ce 
foloseşte, în acest scop, mijloacele dreptului public. Apare deci ca 
fiind un proces ce se înrădăcinează nu într-o sferă secretă, ci în cea 
publică. Numai că actele tipic publice, inclusiv cele prohibitive, 
trebuie motivate public. În felul acesta, ele pot fi dezbătute si chiar 
modificate în principiu. Să ne gândim numai la acele discuții aprige de 


începând cu 1953 şi mai ales în 1956, au condus atât la mișcări radicale, cât şi la 
schimbarea vârfurilor ierarhice ale partidelor. În ciuda abrogării elementelor de-a 
dreptul aberante ale /nstrucțiunilor nr. 198 din 1957, punerea colecţiilor bibliotecilor 
— prin sistemul fondurilor lor secrete — la dispoziția momentului conjunctural din- 
totdeauna nu a încetat niciodată, ci a continuat practic, până-n decembrie 1989. 

presă, care se iscau de exemplu în secolul al XIX-lea, cu ocazia 
fiecărei ediţii a vestitei Index Librorum Prohibitorum, publicată de 
Papalitatea romană. 

Fondurile secretizate pe baza unor instrucțiuni secrete, si a căror 
aplicare are loc printr-un mecanism administrativ confidential, sunt 
însă în esența lor diferite. Deocamdată este suficient să arătăm că, sub 
aspect istoric, faptul însuşi al interdictiei capătă o publicitate ce se 
reduce şi se obscurizează treptat şi că mecanismele de aplicare a ei 
suferă o modificare similară! 

Această problematică ne trimite spre o altă tendință de opacizare 
şi de mascare legată de fondurile secrete: apropierea lor de fondurile 
documentare. În mod evident, publicaţiile scoase din circulație, 
interzise sau secretizate, au — independent de valoarea lor culturală, 
ştiinţifică sau politică intrinsecă — şi o valoare documentară.” Apoi, 
atât prin interzicere, cât şi prin secretizare — întrucât amândouă 
implică distrugerea masivă a exemplarelor — asistăm la un proces 
artificial de producere a raritäfilor. Un singur pas deci, şi s-ar putea 
spune că, în esență, în depozitele secrete se desfăşoară o 
impresionantă şi neîntreruptă activitate de păstrare şi de salvgardare a 
valorilor documentare. 

Dacă avem în vedere adresa secretă a Ministerului Învățământului 
şi al Culturii cu nr. 3406 din 13 octombrie 1960, constatăm că ea 
împarte fondurile bibliotecilor în trei categorii: uzuale, documentare şi 
speciale.” În fondul documentar sunt incluse acele tipărituri care, deşi 
nu corespund scopurilor educaţiei socialiste a maselor şi nici 
concepțiilor  politico-ideologice conjuncturale, sunt totuşi 
indispensabile informării ştiinţifice a specialiştilor. Apartin apoi 
acestui fond publicaţiile cu caracter de uz intern, cât şi cele incluse în 
broşurile editate de acest minister în vederea retragerii publicațiilor 
din circulație. În „fondul special“ au fost dirijate publicaţiile 
„duşmănoase“, fasciste, anticomuniste şi militariste; acele publicaţii 
care proveneau din străinătate şi au fost considerate de către cenzură 


* Chiar circulaţia unei „non-valori“ documentează în fond caracteristicile epocii şi ale 
mediului ei. 
25 Vezi: Fond secret. Fond „S"..., idem, pp. 270-278. 

ca aparținând ab ovo acestei categorii, cât si publicaţii ce sunt incluse 
pe listele editate special în acest scop de către minister. Este cert faptul 
că, potrivit acestei dispoziții, atât fondul documentar, cât şi cel special 
fuseseră — din motive politice şi ideologice — separate de fondurile 
uzuale, şi că aceste fonduri au fost luate în evidență şi/sau depozitate 
în mod distinct şi în condiţii de securitate sporitä.? 

Nelămuririle conceptuale trădează însă şi aici o apropiere de 
structură între caracterui discret al fondurilor documentare si cel 
secret al fondului special. De aceea, în art. 5 al acestei instrucțiuni, se 
acordă conducerii bibliotecilor o libertate considerabilă în clasificarea 
tipăriturilor într-una sau în cealaltă categorie de fonduri. Această 
„libertate“ este impusă de nevoia organelor de decizie de a avea în 
biblioteci şi în bibliotecarii implicați parteneri activi în realizarea 
acestor sarcini extrem de complexe şi costisitoare presupunând, în 
principiu, punerea totalitätii bibliotecilor şi colecțiilor lor la dispoziția 

momentului conjunctural actual (împreună desigur cu menţinerea 
_ orientărilor ideologico-politice mai generale). Cu cât își pierd — treptat 
— structurile interne ale bibliotecilor rolul lor activ-întreprinzător în 
supravegherea politică a fondurilor bibliotecăreşti, cu atât îşi pierd din 
importanță fondurile documentare ca fonduri discrete. Dizolvarea 
acestor fonduri, prin /nstrucjiunile nr. 1003 din 15 august 1968 ale 
Comitetului de Stat pentru Cultură si Artă, este însă departe de a 
înlătura nelămurirea conceptuală. Dimpotrivă, prin însăşi denumirea 
lor ca „documentare“, eie se grefează pe una din tulpinile esențiale ale 
activității oricărei biblioteci serioase. Desființarea „fondurilor 
documentare“ nu putea deci însemna în nici un caz şi desfiinţarea 
activităţilor de documentare din biblioteci, activitate care trebuia prin 
urmare să se redefinească în nişte condiții obscurizate de chemări 
extrem de eterogene. Apoi, ordonând reclasificarea publicațiilor din 
fostul fond documentar ori în fondurile uzuale, ori în cele de circulație 
specială, se realizează în parte şi un transfer semantic opacizant de la 
„documentar“ la „special“ — adică de ia „discret“ la „secret“ — transfer 
favorizat şi de către statutul anterior al fondului documentar.” 


% ibidem. 
?7 idem, pp. 301-310. 


Potrivit acestei circulare, fondurile de „circulaţie specială“ 
cuprind acele tipărituri ce nu corespund noliticii partidului comunist şi 
a guvemului; ce blamează ţara şi poporul român; publicații ce provin 
din străinătate şi sunt orientate aici de către cenzură şi, în sfârşit, 
publicaţiile cu conținut obscen. Trebuie remarcat că şi această 
dispoziție reformulează în mod expres acea sarcină, conținută şi în 
celelalte circulare, de a ţine evidența persoanelor care consultă 
publicaţiile din fondurile speciale. Este deci foane limpede formulată 
exigenta permanentă, ca aparatul bibliotecăresc de aplicare a 
dispoziţiilor să urmărească nu numai persoanele, dar si temele în care 
„specialiştii“ sunt interesați la un moment dat. Această exigentä este 
de altfel întărită şi de cätre circulara Comitetului pentru Cultură şi 
Educaţie Socialistă, din februarie 1981. Este clar că ea vizează 
controlul preocupărilor acelor cititori care au obținut aprobarea 
necesară consultării publicaţiei solicitate din fondul special. Iar aceşti 
cititori sunt denumiți chiar de aceste circulare, ca fiind „specialişti“, 
„cercetători“ etc.” | 

Aceste nelămuriri conceptuale pot totuși alimenta impresia că 
fondurile secrete constituie de fapt o protecție de tip documentar 
asupra publicațiilor. Că, în fond, acolo, publicațiile sunt păstrate 
potrivit exigențelor demne de rarități. Or, aceste impresii nu 
corespund în nici un fel realității. Este însă adevărat că, spre deosebire 
de fluctuațiile din anii ‘50 si *60, rolul activ al aparatului intern 
bibliotecăresc în inițierea secretizării tipăriturilor scade în deceniile 
şapte şi opt. Întreg cortegiul de inițiativă, decizie şi de control se 
concentrează în mâinile organismelor centrale. Astfel, o adresă a 
Comitetului Judeţean Cluj al Consiliului Culturii şi Educaţiei 
Socialiste din anul 1988 conţinea, ca temei al întocmirii unei liste de 
secretizare, şapte adrese anterioare ce cuprind perioada august 1971 şi 
mai 1988.” Nici una însă din aceste adrese nu a intrat prin 
corespondenţa secretă a biliotecii. Acest fapt arată că ele nu au fost 
aduse nici la cunoștința conducerii bibliotecii şi nici la cea a aparatului 
care a operat efectiv retragerea publicațiilor, ele fiind în fond ţinute ca 


*% idem, pp. 317-322. 
2 idem, p. 337. 

secrete, la un nivel superior. Tot de aici reiese însă şi acea tendinţă a 
acestor decenii de a reduce transparenţa în interiorul sistemului 
național de secretizare a publicaţiilor, în paralel cu concentrarea 
„transparenţei“ şi a controlului, la vârf. Pare totuși specifică anilor 
*:70-—"'80 orientarea ca, împreună cu transformarea aparatului intern al 
bibliotecilor în simplu executant docil şi în supraveghetori obedienti, 
să i se acorde sarcini mai extinse şi mai variate în privinţa observării 
cititorilor care consultă publicaţiile fondului secret. Astfel se nasc 
acele „note informative şi de convorbiri“, întocmite — ca sarcini de 
serviciu, la solicitarea „forurilor“ — de către personalul confident 
însărcinat, despre vizita şi activitatea în bibliotecă a unor cercetători, 
în special din străinătate, care totuşi au reușit să obțină aprobările 
necesare consultării materialelor documentare ale bibliotecii.” 

Trebuie subliniat că în general fondurile secrete de bibliotecă se 
constituie printr-o cu totul aitâ orientare profesională decât cea 
solicitată de grija detaliată şi cuprinzătoare în vederea conservării, 
prelucrării şi mai ales a valorificării documentare a colecţiilor. 

Există, desigur, numeroşi factori care, de altfel, limitează şi 
determină accesul la colecţiile fondurilor unor biblioteci. Este altul 
accesul într-o bibliotecă municipală publică, decât cel într-o bibliotecă 
universitară, destinată în primul rând studenţilor, cadrelor didactice 
universitare şi cercetătorilor. Accesul în biblioteca unui institut de 
cercetare este si el diferit de cel de la biblioteca unei întreprinderi. 
Tipul de bibliotecă circumscrie, deci, atât categoriile de cititori care au 
acces la fondurile ei, cât şi structura tematică şi culturală a colecțiilor 
ei. Tot aşa limitează accesul la colecțiile unei biblioteci şi valoarea 
istorico-culturală şi documentară a publicaţiilor ei. Cărţile rare şi 
unicatele sunt puse peste tot la dispoziţia cititorilor cu grijă şi 
precauţie, iar această precauţie este peste tot însoțită de regulă şi de o 


# Cu privire la acest aspect vezi: excelentul studiu ai lui Ionut Costea — Fondurile 
secrete de bibliotecă şi contextul lor politico-cultural în vol. Fond secret..., idem, pp. 
94-141; cât şi „Dosar adrese pentru vizite“, Fond Directiune BCU. În mod evident 
aceşti cercetători nu au avut nici un fel de acces la colecțiile depozitelor secrete şi de 
aceea sarcina urmăririi lor apare de fapt ca o excrescență — de altfel logică - a 
funcţiilor aparatului confident, care se bucura şi de încredere, şi de instruire în acest 
sens. 

atenție sporită faţă de conservarea şi utilizarea lor. Preocuparea față de 
conservarea valorilor documentare cere apoi, adesea, şi depozitarea lor 
separată — de exemplu în condiții de iluminare şi de climatizare 
speciale — şi limitarea accesului la ele prin punerea lor în primul rând, 
şi poate chiar doar, la dispoziția specialiştilor. Paralel cu această 
limitare însă, munca de documentare presupune punerea în valoare a 
acestor colecţii prin cercetarea şi studiul lor istorico-cultural 
aprofundat; prin editarea cataloagelor lor; prin editarea facsimilelor şi 
a edițiilor critice, si, nu în ultimul rând, prin „afişarea“ lor în cadrul 
unor expoziţii publice. Totuşi, este caracteristic cercetării şi 
valorificării documentare faptul că ea aduce la lumină documentul 
însuşi, împreună cu destinul şi orizontul său istorico-cultural propriu. 
De aceea, „punerea la dispoziţia cercetătorilor şi specialiştilor“ a unor 
valori documentare nu înseamnă încă deloc, în mod automat, și 
valorificarea lor documentară propriu-zisă, şi aceasta este cu atât mai 
adevărat, cu cât operaţia „punerii la dispoziție“ este mai discretă, ori 
secretä. 

Este evident că, în pofida nelămuririlor conceptuale, datorate 
apropierii semantice artificiale dintre fondurile documentare și cele 
secrete, publicaţiile inserate în fondurile secrete de bibliotecă nu pot 
fi, ab ovo — deci, indiferent dacă ele au sau nu o valoare documentară 
în sensul explicat mai înainte — supuse unei asemenea valorificări. lar 
introducerea criteriilor de conjunctură politică, în organizarea discretă 
a fondurilor propriu-zis documentare, cât si trierea politico- 
conjuncturală a specialiştilor care au acces la ele ating însuşi rostul 
stiintific-cultural, dar şi profesional-documentar al acestor colecții. 

Am văzut că unul dintre elementele principale ale constituirii 
fondurilor secrete a reprezentat dispariția din sfera publică a 
interdictiilor cu privire la publicații. Desigur, prin aceasta interdicțiile 
de fapt nu au dispărut, ci au trecut printr-o modificare a cărei natură a 
fost deja evidențiată. Precizăm totuşi că, în general, prin interdicție se 
înţelege o normă cu caracter prohibitiv, acceptată de către indivizii 
unui grup ca regulator al comportamentului lor, incluzând conştiinţa 
faptului că încălcarea ei atrage după sine şi aplicarea unor sancțiuni. 
Interdictiile retrase din sfera publică în cea secretă, precum şi cele ce 
apar în sfera publică ca fiind de fapt formele interdictionale ale 

secretului însuşi, se imbogätesc în mod automat cu cea privitoare la 
divulgarea lor. Dar să nu uităm că secretul — în cazul de față 
interdicția secretă asupra publicaţiilor — vizează în primul rând 
creionarea unei anumite fizionomii a sferei publice a lecturii. 
Interdicţiile secrete — chiar cele cu privire la divulgarea caracterului 
lor secret — nu-şi pierd prin urmare contactul cu sfera publică. Un atare 
rol a îndeplinit, cum am văzut, legislația ce viza reglementarea 
manipulării secretului de stat. 

De aceea, nici politica culturală generală nu poate fi înțeleasă fără 
lămurirea fondurilor secrete din biblioteci, dar nici invers, fondurile 
secrete din biblioteci nu pot fi înțelese fără a lua în considerare 
întreaga rețea şi întregul agregat al unei practici politice secrete 
generalizate. 

Observarea listelor de secretizare ne permit şi câteva remarci cu 
privire la concepția şi tehnica alcătuirii lor. În acest context trebuie 
avut în vedere în primul rând faptul că interzicerea si secretizarea 
tipăriturilor realizează, în domeniul publicațiilor apărute deja, efecte 
comparabile cu cel al cenzurii în domeniul celor aflate în curs de 
apariţie, mai precis în procesul cenzurării manuscriselor ce sunt 
oferite spre a fi publicate. Secretizarea publicațiilor este, astfel, în 
primul rând o aplicaţie în planul trecutului a criteriilor cenzoriale 
actuale. Aceasta imprimă listelor de interdicții secrete un caracter 
retrospectiv, Acestei trăsături i se asociază, în mod firesc, caracterul 
lor repetitiv. Repetitivitatea îndeplineşte mai multe funcții. Reluarea 
interdictiilor, la diferite intervale de timp, garantează creşterea 
probabilității aplicării lor complete şi a identificării cât mai multor 
exemplare din anticariate şi din bibliotecile particulare intrate pe 
parcurs în posesia bibliotecilor prin confiscare sau donaţii. Apoi, 
reluarea unor interdicții, emise într-un interval de timp anterior, şi 
includerea lor într-o listă actuală contribuie şi la învăluirea şi 
asigurarea scopurilor principale, adică a țintei conjuncturale 
adevărate, asupra căreia se concentrează, în fond, lista prezentă.?! Căci 


# Problematica cenzurii în general, a cenzurii comuniste in special și a celei din 
România în particular, a devenit în ultima vreme subiectul unor dezbateri destul de 
ample. Fezi: Adrian Marino — Cenzura în România. Schiţă istorică în Sfera Politicii. 

în felul acesta se realizează şi manipularea „operatorilor“ de rang 
inferior care pun în aplicaţie interdicția secretă, vidându-le — într-o 
oarecare măsură — conştiinţa cu privire la propria lor activitate. 

În concluzie, se poate spune că sistemul fondurilor secrete de 
bibliotecă face parte din ansamblul politicii şi în special al politicii 
culturale comuniste. Ca atare, principiul lor este fundamental diferit 
de orice practică anterioară sau contemporană de îngrădire a accesului 
la publicaţii. Această practică a realizat o instrumentalizare politică, 
culturală şi profesională a bibliotecilor, care, în extindere şi în 
amänuntime, nu poate fi asemănată cu nici o altă practică „apropiată“, 
căci chiar fascismul şi naţionai-socialismul au conceput epurarea 
bibliotecilor prin arderea publică a cărţilor. Chiar şi Inchiziția a 
supravegheat circulația cărților interzise, pe baza listelor publice de 
interdicții. 

Aceasta explică şi de ce în dicționare nu întâlnim termenul de 
„fond secret de bibliotecă“, nici chiar în cele de biblioteconomie. 


Nr. 49-54/1997; Lidia Vianu — Censorship in Romania, Central University Press, 
Budapest, 1998; şi Oskar Stanislav Czarnik — Le controle de la communication 
litteraire en Pologne durant la periode 1945-1956; şi Jirina Smejkalova — Censoring 
Canons: Selling, Silencing, and Reading Czech Books în Livres, Editions 
Bibliotheques; Lecture durant la Guerre Froide, Colloque et Table Ronde, Paris, 11- 
12 juin 1998. (Manuscrise). Ceea ce mi se pare că scapă în primul rând acestor 
discuţii este observarea naturii secrete a acestei cenzuri. Cenzura comunistă nu se 
caracterizează doar prin specificul ideologic şi politic al valorilor în funcţie de care se 
aplică criteriile ei; şi nici numai prin brutalitatea şi aroganta ei, ci în primul rând prin 
faptul că la baza şi în spatele acestora se află un mecanism deopotrivă discret şi 
secret. Cenzura textelor manuscrise, oferite publicării, efectuată înaintea publicării 
lor, pe baza unor criterii ce constituie de fapt secretele Oficiului, denaturează atât 
caracterul public pe care orice autor-persoană î! dobândeşte prin gestul oferirii spre 
publicare a vreunui text, cât şi personalitatea individului care efectuează actul 
cenzurii. De aceea, trăsătura aparent discretă a cenzurii vreunui manuscris este de fapt 
fundamentată pe natura secretă a procedeului cenzurii comuniste. lar în ceea ce 
priveşte cenzura textelor şi a publicaţiilor tipărite şi difuzată deja, am văzut că ea se 
realizează prin sistemul fondurilor secrete de bibliotecă, adică prin sistemul 
interdictiilor secrete ale publicaţiilor. Nemaivorbind despre faptul că — în România, de 
exemplu — către sfârşitul anilor ‘70, instituția cenzurii a fost „desființată“ în mod 
oficial şi public declarat, ceea ce nu însemna însă în realitate altceva, decât că ea s-a 
transformat în fond într-o practică şi într-o instituție propriu-zis secretă în totalitatea 
ei. 

Apusul nu s-a confruntat cu această problemă, iar Estului i-a fost 
interzisă. Cu atât este însă mai important ca astăzi, când avem deja 
deschisă şi posibilitatea de a ridica problema fondurilor secrete de 
bibliotecă, s-o facem cu seriozitatea şi cu consecventa cerute de 
importanța istorică a unui subiect inedit. Analizele noastre de până 
acum au dovedit însă — credem — cu prisosintä și faptul că nici 
tematica acestor fonduri nu poate fi probiematizată la profunzimile 
solicitate de complexitatea lor, decât dacă dispunem de un termen 
categorial-articulat al secretului, care este într-adevăr în măsură ca, pe 
de o parte, să ghideze aceste analize si, pe de altă parte, să rămână 
suficient de deschis şi pentru revelarea, identificarea şi incorporarea 
acelor elemente noi, care se ivesc pe parcurs şi care se dovedesc apoi a 
fi relevante şi din punctul de vedere al perspectivelor şi al direcțiilor 
tendinţelor vectoriale categoriale. 

Astfel, în urma analizelor noastre suntem deja în măsură să 
determinăm sensul termenului de „fonduri secrete de bibliotecă“. Ele 
sunt de fapt fondurile bibliotecäresti constituite în urma interdictiilor 
secrete ale publicaţiilor! Í 

Această exprimare trebuie şi poate fi analizată însă mai în 
profunzime. Fiindcă, în realitate, ea aduce şi fixează în discuţie un 
element cu totul nou față de orizontul analizelor noastre anterioare 
despre conceptul comunist pur juridic al secretului. Cum am văzut, 
chiar şi pe treapta şi în ipostaza sa cea mai cuprinzătoare, conceptul 
legislativ tipic socialist al secretelor de stat nu se referea până acum 
decât la „orice date şi informații nedestinate publicității“. Or, în cazul 
fondurilor secrete de bibliotecă, „obiectele“ ce cad sub incidența 
interdicțiilor secrete sunt chiar publicaţiile, adică obiecte ce au fost de 
la început concepute şi realizate ca fiind destinate în mod expres sferei 
publice, adică publicității. Cum este posibil așa ceva? 

„Publicaţiile“, desigur, nu pot fi în nici un caz secrete. Prin 
urmare, numai interdicția secretă este şi poate fi aceea care cuprinde 
şi transbordă publicațiile în sfera secretului. Deci tematizarea 
fondurilor secrete de bibliotecă ne trimite iarăși înapoi în zona 
reglementărilor juridice publice ale secretelor şi ne obligă să o 
problematizăm dintr-un unghi de vedere pe care aceste reglementări, 
până acum, îl ţineau închis chiar şi privirilor analitice celor mai 

pătrunzătoare. Fără îndoială, această calitate a tematicii fondurilor 
secrete de bibliotecă îi conferă un caracter şi un rol privilegiat, atât în 
chestiunea raportului dintre secret şi socialism, cât şi în cea a 
articulării termenului categorial al secretului. Căci ea ne prezintă şi ne 
înfăţişează chiar unul dintre orizonturile categoriale ultime ale 
raportului dintre secret şi sfera publică, şi prin urmare şi ale secretului 
însuşi. 


Revenind acum ia examinarea raportului şi a legăturii dintre 
secret şi socialism, trebuie să conchidem că: obiecte produse şi 
destinate în mod expres publicității nu pot fi asimilate şi incorporate în 
mod asigurat de către interdicții secrete, decât atunci si acolo, unde si 
când, aceste interdicții ajung să reprezinte limitele abszracționale ale 
secretului însuşi. 

Trebuie, deci, să reluăm şi să aprofundăm analiza spiritului 
reglementărilor legislative ale secretului acolo unde le-am întrerupt, 
considerându-l ca fiind ultima treaptă de expansiune şi de asimilare a 
formei tipice a secretului în socialism, adică a secretului de stat. Am 
văzut că acolo i s-a asimilat secretului de stat — la un grad inferior — 
„Orice dată sau informaţie nedestinată publicității“. Am stabilit — la 
acel nivel al analizei — că aceasta înseamnă de fapt că toate datele ce 
nu sunt inițial destinate publicității sunt considerate de această 
legislaţie ca fiind secrete de stat (de rang inferior). Problematica 
fondurilor secrete de bibliotecă ne arată, însă, că aceasta nu este 
interpretarea deplină şi efectivă a temenului de „orice“. „Orice“ nu 
înseamnă deci, pentru această legislație şi pentru această practică, 
neapărat şi numai, „toate“ — cum s-ar fi putut crede până acum -— ci 
propriu-zis „orice“, adică: /a nevoie, ea înseamnă „oricare“, „oricând“, 
„oricum“, deci oricare considerent strategic şi orice aspect şi moment 
conjunctural. 


* Dincolo de aportul cognitiv al cercetărilor, acesta este motivul principal pentru care 
i-am consacrat un spaţiu atât de substanţial, şi tot din aceste motive vom menţine şi în 
continuare contactul — prin referiri şi trimiteri — cu analiza tematicii fondurilor secrete. 

Este important sä observäm cä aici nu este vorba de utilizarea 
plurisemantică a termenului „orice“, ci sensul său propriu-zis, dat de 
legislație şi de practică, este cel descris aici (adică „oricare“, 
„oricând“, „oricum'), care prin extinderea abstractiunii sale, nu numai 
că incorporează, dar îl si întemeiează pe celălalt. Este la fel de 
important să vedem şi faptul că termenul „orice“ îşi primeşte acest 
sens fundamentai, nu din afara spiritului legislativ comunist, şi nu din 
surse eterogene, ci el izvorăşte chiar din specificul acestei legislații. 
Căci, transformând legislaţia secretelor în formele interdictionale 
publice goale ale secretului de stat însuşi, socialismul pune de fapt 
întreaga viață publică a societăţii la dispoziția virtual-discretionarä a 
categoriei secretului. În socialism, deci, într-adevăr, orice poate fi 
interzis în secret; orice — chiar şi faptele cele mai publice în constituția 
esenței lor pot fi atrase în sfera categorială a secretului. 

Trebuie observat apoi că, deşi noi am pomit în studiul secretului, 
concepându-l de fapt ca existențial, analiza noastră ne-a condus totuşi 
la un termen categorial al secretului care s-a structurat ca formă. Însă, 
nu analiza a înstrăinat secretul — transformându-l, pe neobservate, 
într-o formă goală — ci chiar modul în care existentialul secretului 
„funcționează“ în socialism este acela care-l goleşte de conţinutul său 
existențial. 

Documentele de care ne folosim în investigaţiile noastre — luate în 
sine — prezintă astăzi fondurile secrete sub forma „fostelor secrete“. 
Pentru înțelegerea lor adevărată este de aceea necesară şi o orientare 
metodologică avertizată în prealabil. 

Căci, ce ne-ar arăta şi ce ne-ar spune despre el însuşi fondul secret 
dacă el s-ar prezenta, singur, în fața unor întrebări neavertizate? În 
primul rând ne-ar striga că el, ca atare, nici nu a existat!!! Ceea ce a 
existat în „realitate“ — ne-ar spune el în continuare — este un fond al 
publicaţiilor interzise, a căror circulație a fost, ce-i drept, blocată, dar 
însăşi existența acestor fonduri în bibliotecă stă ca mărturie şi dovadă 
pentru grija cu care ele au fost conservate — în pofida caracterului lor 
interzis — ca documente pentru cercetarea istorică viitoare. Şi apoi — ar 
continua el deja mult mai înfipt în adăpost — interzicerea publicațiilor 
este, pe de o parte un act public ori public fundamentat şi, pe de altă 
parte, ea este o practică multimilenară, deja obişnuită, care nu trebuie 

să ne mai mire astăzi în mod deosebit. De aceea — ar gräi el mai 
departe — expresia „fond secret“ nu este decât rezultatul arhicunoscutei 
imprecizii a limbajului cotidian, fiindcă ea nici nu se regăseşte în 
dicționarele „ştiinţei biblioteconomice“. 

lar dacă, după acest răspuns, am adresa acum — așa cum ne invită 
răspunsul însuşi — întrebarea, tot neavertizată, textelor reglementărilor 
publice legislative ale secretului, atunci ele ne-ar răspunde că s-ar fi 
putut întâmpla să fi existat sau să mai existe fonduri secrete de 
bibliotecă, dar ele izvorăsc din natura intimă a profesiei şi serviciului 
de organizare bibliologică a colecţiilor. În calitatea lor de secrete 
inocente de serviciu, noi le oferim doar o protecție publică exterioară, 
fără să fim însă într-o conexiune tipică, cuprinzătoare ori sistemică cu 
ele. 

Acestea sunt principalele aparente şi măşti pe care le poartă şi ni 
le prezintă şi astăzi fondurile secrete de bibliotecă atunci când ele ni 
se arată în hainele „fostelor secrete“. De aceea, străpungerea acestor 
aparente şi măşti constituie ea însăşi — şi nu este posibilă fără — o 
lucrare de emancipare. Acest demers conduce însă şi la concluzia că 
„fostele secrete“ nu trec singure, ci dimpotrivă, caracterul lor secret 
rămâne netrecut tocmai atunci când se petrece trecerea lor în trecut. 
Punându-se şi rămânând la adăpostul „fostităţii“, fostele secrete se 
înscriu de fapt — şi cu precădere — pe traiectoria nimicirii lor. De aceea 
prin „trecerea lor“ nu se constituie în fond un trecut — care prin urmare 
într-adevăr a fost — ci mai degrabă se deschide o crăpătură către nimic 
si către nimicire, prin care Nimicul dobândeşte o cale în plus de a 

“pătrunde şi de a întreţese destinul nostru istoric. Fiindcă nimicirea 
„fostității“ secretului şi a „fostelor“ secrete înseamnă totodată si 
constituirea unei zone la care niciodată nu vom mai avea acces. Deci 
Nimicul intră în femporalitatea destinului nostru istoric şi în acest 
chip al lui Niciodată. De aceea înţelegerea teoretică a specificului 
ontologic şi metodologic al „fostelor secrete“ face parte din acest 
demers de emancipare. Ea trebuie dusă de aceea mai departe — şi până 
la capăt — în direcția demontării aparenfelor, a mästilor şi a 
nelămuririlor conceptuale. 

Există, se pare, o tentatie naturală a cercetării, de a face abstracție 
de caracterul „fost secret“ al „documentelor“ ce-i sunt accesibile în 

prezent. Ea este un real obstacol, ce trebuie în mod constient si 
metodic reprimat, pentru a înțelege, în fond, documentele ce se află 
acum în fața noastră. 

Tentaţia constă în a privi aceste documente exclusiv din punctul 
de vedere al conţinutului lor intrinsec. Se află, de exemplu, acum în 
fața noastră o instrucțiune secretă din anul 1960. Noi suntem tentaţi să 
căutăm în ea doar conținutul ei, adică de a cerceta doar ceea ce 
instruieşte ea în cutare şi cutare problemă. Aflând şi fixând acest 
conţinut, cercetătorul este tentat să-l pună la o parte şi să se orienteze 
spre alte documente, pentru a studia ce se schimbă şi ce rămâne 
constant în ele. Cel mai conştiincios, poate, observă şi notează şi 
faptul că acele instrucțiuni atunci erau secrete. Acum însă — 
studiindu-le — le-am aflat totuşi conținutul. Şi atât!!! 

Numai că, în felul acesta, noi trecem pe lângă o serie de întrebări 
şi probleme cu totul esențiale pentru înțelegerea adevărată a ceea ce „a 
fost“, deşi documentul însuşi — prin mica ştampilă de pe vreunul din 
colțurile sale — ne spune că el este“ secret de serviciu etc. Chiar 
secret fiind, totuşi, prin „conținutul“ său, el prescrie si reglementează 
— de exemplu — împărțirea tuturor fondurilor de bibliotecă. Am omite 
astfel întrebarea esenţială că, totuşi, cum este posibil ca un document 
secret să se refere în mod decisiv la totalitatea fondurilor unei 
biblioteci şi totodată la toate bibliotecile dintr-un sistem naţional, 
prescriind care are şi care nu dreptul de a deține anumite fonduri etc. 
Cum reglează deci, un document secret, deopotrivă fizionomia publică 
şi cea secretă a unei instituții întregi; ce structuri administrative cu 
totul speciale implică un atare mod de reglementare şi ce modificări 
induce el în articularea unor profesii întregi etc.? 

Acum, când sperăm că totuşi — mai devreme sau mai târziu — se 
vor deschide cercetării fondurile arhivistice autohtone şi când sperăm 
că acestea vor trezi şi interesul meseriașilor trecutului, aceste 
probleme şi dificultăți metodologice ni se par atât importante, cât şi de 
nesurmontat fără o meditație prealabilă despre categoria secretului şi 
despre locul şi rolul lui în trecutul recent al societății noastre 
socialiste. Pentru că — trebuie să ştim — aceste arhive erau (sunt?) în 
bună parte secrete! 

Acestea sunt de aceea valabile si în privinta trimiterii pe care 
fenomenul fondurilor secrete de bibliotecă o „face“ şi în direcţia pe 
care o putem numi aici „gestionarea şi mecanismul“ politicii culturale. 
Dar fenomenul fondurilor secrete de bibliotecă nu reprezintă doar o 
simplă trimitere „logic evidentă“ către înläntuirile politice si 
instituționale ale acestei epoci, ci una articulată chiar în mod 
categorial şi existenţial. Fiindcă trimiterea articulează nu doar 
instituţiile care sunt implicate în acest proces, ci şi natura secretă a 
mecanismelor ce determină, însoțesc şi specifică funcționarea lor. 

A nu observa si a face abstracţie de aceste aspecte ontologice si 
metodologice esenţiale, specifice societăților comuniste, înseamnă a 
nu înțelege nici cazurile ce se vor ivi pentru cercetare în viitor şi — mai 
cuprinzător — a nu înţelege nici istoria acestor ani. Pentru înțelegerea 
acestei istorii nu va fi niciodată suficientă o simplă „extindere“ a ariei 
cercetărilor ca, de exemplu, extinderea cercetării — cu scopul de a 
dobândi noi informații şi date — de la fondurile secrete de bibliotecă, la 
funcționarea Ministerului Educaţiei şi Învăţământului sau la cea a 
Consiliului Culturii şi Educaţiei Socialiste şi, mai departe, până la cea 
a Biroului Politic al C.C. al PCR. Căci această extindere trebuie de la 
început să aibă în vedere modul în care secretul însuşi participă la 
funcţionarea acestor instituții şi organisme, definind totodată şi un 
aspect esențial din natura şi caracterul lor. Trebuie deci să se aibă în 
vedere, de la inceput, acel orizont şi acele articulaţii esenţiale, pe care 
fenomenul secretului ni le indică prin locul şi rolul său particular în 
arhitectonica acestei societăți. 

Aceste trimiteri, chiar prin felul în care ele au fost dezgropate, 
înţelese şi configurate prin analiza categorială, sunt însă în acelaşi 
timp şi retrimiteri Ja caz. În fond, sub acest aspect, analizele noastre 
au pomit de la şi spre cazul fondurilor secrete de bibliotecă din 
Biblioteca Centrală Universitară „Lucian Blaga“ din Cluj. Acest caz a 
fost însă de la început situat tocmai în orizontul raporturilor dintre 
secret şi socialism, pentru ca, apoi, să se evidentieze relevanta lui 
reflexivă şi pentru articularea terminologică şi categorială a acestui 
raport. Deci, cazul a rearticulat fenomenul, permițându-i si 
manifestarea unor aspecte, care — înainte şi altfel — rămâneau ascunse. 
La rândul lui însă, această manifestare — nouă şi îmbogățită — a 

fenomenului ne retrimite, iaräsi, la caz, oferindu-ne si sansele unor noi 
posibilități de a-l identifica în unicitatea în care el este deja determinat 
chiar cu privire la relevanta ființei sale articulate si nu doar ca un 
simplu specimen al unei specii ce ar putea purta numele conceptual de 
„Sistemul fondurilor secrete de bibliotecă“. 

Pe acest drum trebuie deci reluate si fixate atât contextele 
specifice în care apar anumiţi termeni, cât şi conținutul lor functional 
în documentele constitutive şi însoţitoare ale fondului secret. Astfel, 
termenul de „publicaţii interzise“ apare de fapt în două contexte 
complet diferite. Primul este cel al documentelor din anii 1945-1948, 
unde el desemnează o interdicţie propriu-zis publică asupra 
publicaţiilor. Reapărând în actele secrete ale fondului secret, termenul 
nu mai poate fi însă înțeles şi interpretat, de aceea, decât dacă luăm în 
considerare şi caracterul, şi contextul secret al interdictiei, deci dacă 
accentul gândirii interpretative se menţine mai apăsat pe „elementul“ 
secret al interdictiei, decât pe cel al „interdicţiei“ înseşi. Apare apoi în 
mod sistematic în aceste documente termenul de „fond special“. El 
trebuie privit cu circumspectie, în primul rând nu pentru că el nu ar fi 
corect ori adevărat, ci fiindcă „adevărul“ lui este gol. Altfel spus, din 
expresia „fond special“ jipseşte tocmai ceea ce specifică fondul 
respectiv. Or, acest specific este chiar caracterul lui secret. Şi acesta 
este în fond şi motivul pentru care este încă imposibil să se facă o 
analiză — şi cu atât mai putin o evaluare — temeinică a conținutului 
fondului secret. Nici măcar numărul total al volumelor de publicaţii, 
cărți şi periodice, care au fost orientate acolo pe parcursul acestor 
patruzeci de ani, nu se cunoaşte şi nici nu se mai poate cunoaște 
precis, darămite structura lor tematică, lingvistică etc.” 

Cu atât este însă mai important acum să ne dâm într-adevăr seama 
de faptul că fără lămurirea aspectelor teoretice şi metodologice ale 


33 Aceasta pare a fi, iarăşi, o caracteristică specială a fondurilor secrete de bibliotecă 
din România, fiindcă în alte ţări — de exemplu în Ungaria şi în Cehia - atât 
constituirea lor, pe vremea aceea, cât şi lichidarea lor, după *89, a fost însoțită de un 
anumit profesionalism şi de o anumită „seriozitate“ si responsabilitate administrativă, 
care a împiedicat astfel „desfăşurarea“ completă a tendinţelor categoriale ale 
secretului. Si din acest punct de vedere, deci, cazul „românesc“ poartă un — trist — 
caracter de „privilegialitate“. 

confruntării noastre cu fenomenul lor şi, în general, cu fenomenul 
secretului însuşi, noi nu-i vom putea înțelege decât aspectele de 
suprafață şi că — şi aceasta este şi mai grav — prin urmare, nu vom 
putea înțelege nici istoria noastră recentă, adică nici procesele din şi 
prin care — în parte — se articulează şi problematicile cu care ne izbeşte 
actualitatea prezentului nostru, cu care trebuie, totuşi, să ne 
confruntăm în mod lucid şi responsabil. 

Analiza problematicii raportului dintre secret şi socialism face 
parte din descrierea şi înțelegerea întâlnirii noastre cu fenomenul 
secretului. Este limpede că nici descrierea și — mai ales — nici 
înțelegerea acestei întâlniri nu ar fi fost posibile fără rezultatele 
efortului elaborării — pe bazele unei relatări primordiale şi pe cele ale 
unei viziuni articulate asupra esenței aplicării filosofiei — a unui 
termen categorial al secretului. Căci acest termen — şi nu un concept 
oarecare — a fost acela care de fapt ne-a orientat, ne-a ghidat şi ne-a 
împins înainte în descifrarea şi dezväluirea hățişurilor manifestării 
fenomenului lui. Tot el ne-a condus însă şi în analizele noastre 
excursive, în adâncirea cărora — tot cu ajutorul lui — ne-am înfățișat, 
deja avertizați şi preveniti, şi în confruntarea cu măştile, cu capcanele 
şi cu fundăturile prin şi în care fenomenul secretului se închide, se 
acoperă şi se ascunde, manifestându-se, chiar prin acestea, în felul său 
specific şi intrinsec. 

„Fenomen“, „manifestare“, „ascundere“, „acoperire“, „închi- 
dere“... toți aceştia sunt însă termeni aparţinând vocabularului 
fenomenologiei şi în special fenomenologiei existențiale în versiunea 
ei elaborată de către Heidegger — în primul rând — în Sein und Zeit. 
Dar pot fi ei oare preluaţi şi utilizați în mod automat în descrierea și în 
înțelegerea întâlnirii noastre cu fenomenul secretului sau nu cumva — 
de fapt — această „preluare“ aplicativă reprezintă în fond o altă şi o 
nouă sfidare, pe care nu considerente exterioare, ci însuși fenomenul 
secretului o adresează tematizării ei, adică ne-o adresează nouă? 

Cu răspunsul la această întrebare trebuie să se ocupe următorul 
capitol al lucrării noastre, şi aceasta nu înseamnă în fond altceva decât 
o nouă modificare a traseului pe care secretul este tematizat mai 


departe. 

CAPITOLUL IV 


FENOMENOLOGIA EXISTENŢIALĂ 
A SECRETULUI - TENTATIVE DE DIALOG 
CU MARTIN HEIDEGGER 


Prin fenomenologia existenţială a secretului înțelegem — în primul 
rând Şi în întreaga ei amploare — fenomenologia existentialului 
secretului, adică a secretizării.! 

Însă, dacă pornim în acest fel pe drumul tematizării secretului, 
atunci din capul locului ne izbeşte faptul că el este un atare fenomen 
care se manifestă în primul rând şi cu precădere ca fiind ceva inchis, 
ceva acoperit şi ceva ascuns. Închiderea, acoperirea şi ascunderea sunt 
într-atât caracteristice secretului, încât ceea ce nu se manifestă în acest 
fel nici nu poate fi numit de fapt „secret“, adică nici nu poate fi 
considerat în fond „fenomenul secretului“. 

Or, gânditorul care a tematizat la modul cel mai explicit ceea ce — 
chiar în propria lui terminologie — se numeşte „închiderea“ 
(Verschlossenheit), „acoperirea“ (Verdecktheit) şi „ascunderea“ 
(Verborgenheit) este Martin Heidegger.? 

Confruntându-ne cu destinul nostru istoric, ne-am întâlnit şi 
ne-am izbit de problematica — şi apoi de tematica — secretului. De 
aceea şi „întâlnirea“ noastră cu gândirea lui Heidegger — cu cea din 


! Acest capitol constituie o variantă mai extinsă şi mai elaborată a studiului nostru: 
Elzărtsăg, elfedettség és elrejtettség Heideggernél. A titok kapcsán a fenoménrôl és a 
fenomenolôgiärol (Închiderea, acoperirea şi ascunderea la Heidegger. Despre 
„fenomen şi „fenomenologie “ din perspectiva secretului) în volumul: K.1. — Határ — 
Hallgatäs — Titok, Editura Komp-Press, Cluj, 1996, pp. 223-306. 

2 În nici un fel nu dorim să intervenim în discuţia filologică şi terminologică a 
traducerilor în limba română a textelor heideggeriene. Şi asta în primul rând nu din 
motivul — de altfel real — că nu ne simțim chemaţi în această chestiune, ci din acela că 
îndeobşte în dosul acestor discuţii se pierde — sau piere — chiar ductul gândirii și al 
meditatiel. Notăm totuşi că nu redăm de exemplu „vestitul“ Verborgenheit prin 
artefactul „stare de ascundere“, ci pur şi simplu prin „ascunderea“, din motivul că ea 
nu este o „Stare“, cum ~ iarăşi de exemplu — nici Freiheit nu este „starea de a fi liber” 
ci însăşi „libertatea“ (tematizată). 

Sein und Zeit în primul rând — se realizează urmând calea acestei” 
tematizări. Adică în mod firesc și organic şi nicicum ca un pretext de a 
stabili un acord cu cadenta modelor. Mergând pe această cale, noi 
trebuie deci, oricum, să încercăm o atare întâlnire şi un atare contact, 
chiar dacă nu putem şti, dinainte, nici dacă ea va avea într-adevăr loc 
şi nici dacă ea va fi reuşită sau realmente plină de conţinut... 

Va trebui deci să vedem pe de o parte felul în care se creionează — 
în contururile sale principale şi din punctul de vedere pe care ni-i 
asigură, ca sol fenomenal, tematizarea secretului — tot ceea ce 
Heidegger numeşte „acoperirea“, „închiderea“ şi „ascunderea“. În 
același timp va trebui să examinăm, pe de altă parte, cum anume se : 
articulează — pe acest parcurs — fenomenul însuși al secretului? 

„Fenomenul secretului“: ce spune în fond această expresie, atunci 
când ştim că „fenomen“ înseamnă manifestare, iar „secretul“ 
înseamnă chiar ascundere, inchidere şi acoperire? Ce fel de fenomen 
este acesta? 

Se vede din capul locului că, prin tematica fenomenului 
secretului, noi ne situăm de la început tocmai în miezul problematicii 
fenomenologice — şi chiar a fenomenologiei — căci de la început se 
ridică aici întrebarea: totuşi, ce anume din sensul expresiei de 
„fenomen“ face posibil ca el să fie aplicabil la ceva cum este secretul? 
Căci în fond: „Acoperirea este contra-conceptul (Gegenbegriff) 
fenomenului.“ scrie clar şi limpede Heidegger la capătul unui pasaj 
introductiv din Sein und Zeit. 

În prima ei apropiere, această propoziție afirmă că, unde 
domneşte acoperirea, acolo nu se află „fenomene“. Pătrunzând însă 
mai adânc în sensul propoziției, ea ne mai spune şi faptul că, pentru a 
putea într-adevăr ajunge la fenomene, noi trebuie să sträpungem 
acoperirea lor, si ca atare, acoperirea — chiar ca şi contra-concept — 
este totuşi acoperirea fenomenului, şi de aceea ea — deşi nu-i aparține 
în nici un chip — totuși îl „afinge“. 

Cum atinge însă acoperirea fenomenul? Iată o chestiune extrem 
de complicată, a cărei examinare mai amănunțită poate deschide însă 
căi atât spre zonele centrale ale fenomenologiei înseşi, cât şi către 


3 Vezi: Martin Heidegger — Sein und Zeit, op. cit., p. 36. 

tematica secretului. Desigur, această investigație este îngreunată de 
faptul că marea majoritate a interpretărilor se rezumă şi se 
împotmolesc la afirmaţia că. pentru Heidegger, termenul de 
„fenomen“ desemnează „ceea ce se arată pe sine“, ceea ce se află în 
lumină... şi aşa mai departe. În felul acesta se trece însă cu vederea 
acel avertisment pe care ni-l adresează acelaşi Heidegger şi în același 
text. Anume că: „În mod esenţial, în «spatele» fenomenelor 
fenomenologiei nu se află nimic altceva, însă, ceea ce trebuie să 
devină fenomen, poate, foarte bine, să fie ascuns. Şi tocmai de aceea 
este nevoie de fenomenologie, pentru că fenomenele, de cele mai 
multe ori şi cu precădere, nu sunt date. (s.n.)” 

Adică: cele ce de cele mai multe ori si cu precădere totuşi sunt 
date, şi de la care şi de unde trebuie totuşi să pornească 
fenomenologia, acelea nu sunt fenomenele însele, ci chiar acoperirea 
lor. Altfel spus: chiar contra-concepte fiind, fenomenul şi acoperirea 
se ating, acoperirea fiind tocmai acoperirea a ceea ce trebuie să devină 
fenomen, adică chiar acoperirea fenomenului. Şi cum am putea noi, de 
altfel, ajunge de la ascunderea fenomenelor la fenomenele „însele“, 
dacă ele — într-un fel sau altul — nu s-ar atinge? 

Trebuie de la început precizat faptul că termenul fenomenologie 
al „fenomenului“ nu valorează mai nimic în afara efortului metodic- 
orientat al constituirii şi al developării lui. Deci fără ca circumspectia 
şi precautiunea metodică să nu aibă în vedere, cel putin ca pe o sarcină 
a străpungerii — pe lângă asigurarea ghidajului orientării ei — 
închiderea, acoperirea şi ascunderea lor! 

Or, aceasta nu înseamnă nici diluarea sensului expresiei de 
„fenomen“ şi nici dilatarea nedreptätitä a celui de „acoperire“, ci 
reprezintă un îndemn firesc către examinarea si problematizarea 
modului în care aceşti termeni funcționează de facto în munca 
fenomenologică efectivă. Şi chiar fiindcă sensul conceptului de 
fenomen este aici unul fenomenologic, tocmai de aceea el ne şi 
orientează dar se şi „atinge“ — în şi cu — ascunderea şi acoperirea, şi 
doar într-o atare orientare metodic fortificată, controlată şi îndeplinită, 


4 ibidem. 

devine într-adevăr „fenomenul“ contra-conceptul viu şi real al 
acoperirii, 

Când Heidegger (în capitolul introductiv din Sein und Zeit) 
expune şi deschide sensul fenomenologic al conceptului de 
„fenomen“, atunci el nu face vreo „clarificare conceptuală” obişnuită. 
Nu oferă nici vreo definiţie a lui, în sensul căreia el ar urma sau ar 
putea să fie utilizat mai departe. Dimpotrivă, ceea ce devine 
într-adevăr miza meditatiei va fi manifestarea şi arătarea însăşi şi 
structura diferitelor sale modalități. 

„Fenomen (s.H.)... — scrie Heidegger — înseamnă o modalitate 
privilegiată (s.n.) de întâlnire a ceva.“ şi, mai încolo: „Conceptul 
fenomenologic al fenomenului, consideră (meint) pe cel ce se arată pe 
sine drept ființa fiintärii, sensul ei, modificările şi derivatele sale.“ 
Ceea ce ar trebui deci să se arate, să se prezinte şi să se manifeste — în 
şi printr-o modalitate privilegiată de întâlnire cu el (ausgezichnete 
Begegnisart) - în fenomen este ființa fiintärii aşezate în centrul 
atenției fenomenologice. Desigur, tocmai din acest motiv, pe o latură 
pur negativă — şi stearpă — în lipsa unui concept într-adevăr „definitiv“ 
elaborat al Fiinţei, conceptul fenomenologic al fenomenului — dar şi 
cel al fenomenologiei înseşi — rămâne condamnată la o infinită 
„preliminaritate“... 

Însă, oricât să fie sau să fi fost rămasă această „preliminaritate“ 
infinită, ea nu este totuşi deloc indefinită. Dimpotrivă, ea este asumată 
— metodologic — în întreaga amploare a apăsării ei. 

În acest context trebuie acum gândite şi înțelese cuvintele prin 
care Heidegger ne explică ce anume înțelege prin conceptul de 
„fenomen“. Pentru a-l explica, el ne retrimite la termenul originar — 
grecesc — al phainomen-ului. Expresia grecească originară nu este însă 
conceptul fenomenologic al fenomenului! In ea grecii au experimentat 
si au exprimat totuşi ceva ce se dovedește a fi fundamental! şi pentru 
sensul conceptului fenomenologic al fenomenului. 

Şi cuvântul grecesc „phainomenon“ are mai multe sensuri. El 
numeşte în primul rând ceea ce se arată pe sine (das Sichzeigende), 


$ idem, p. 30. 
é idem, p. 35. 

ceea ce este revelat (das Offenbare). În acelasi timp el are si un sens în 
care exprimă „aparentul“ şi „aparența“, adică ce se arată şi se prezintă 
pe sine ca fiind ceva ce nu este „în realitate“. Or, pentru elaborarea si 
înțelegerea conceptului fenomenologic al fenomenului, este foarte 
important să vedem şi să examinăm acum acea legătură structuralä 
care există între aceste două sensuri ale expresiei. Evident, nu este 
vorba aici despre a „alege“ unul sau altui dintre ele, ci despre sarcina 
de a fixa sensul ei fundamental, pentru ca apoi să fim într-adevăr în 
măsură să înţelegem şi sensurile ei derivate fără a trece însă cu 
vederea raportul şi legătura acestora cu cel primordial şi fundamental. 

Pe această cale fixează Heidegger sensul fundamental al expresiei 
de „phainomenon“ ca fiind acela care îl exprimă pe cel ce „se arată 
prin sine pe Sine însuşi“ (das Sich-an-ihm-selbst-zeigende).' Acesta 
este şi sensul care de fapt îi fundamentează — prin prezenţa lui ascunsă 
— şi pe celălalt, adică pe cel de „aparent“ şi de „aparență“. Căci, ceva 
se poate manifesta — arăta — ca fiind ceva ce el nu este, doar atunci 
dacă în genere el tinde şi pretinde să se manifeste, deci dacă el tinde şi 
pretinde să devină „fenomen“ şi în sensul lui fenomenologic. De 
aceea, în expresia „phainomenon = aparență“ este deja închis 
impreună (schon... mittbeschlossen) şi sensul primordial și 
fundamental al phainomenului 

Prin urmare: pentru conceptul fenomenologic al fenomenului 
putem deja fixa şi păstra sensul primordial şi originar al expresiei 
greceşti al „phainomenului“, deosebindu-l de „aparenţă“ ca fiind o 
modificare privativă a fenomenului.” 

Ce înseamnă însă această modificare şi în ce sens şi direcţie este 
ea privativă? În mod evident ea este o modificare a fenomenului 
însuşi, luat în sensul său fundamental, adică o modificare a arătării de 
sine, deci a manifestării. Fiind privativă, această modificare exprimă o 
anumită nepativitate — adică un „nu“ — deci ea vizează o modificare 
negativă a arătării de sine însăşi.” În mod condensat am putea spune 


7 idem, p. 28. 

8 idem, p. 29. 

? ibidem. 

19 Problema specificului negativitätii privative va reveni mai târziu în text. 


117 


că: în ceea ce numim „aparenţă“, ființa ființării se manifestă ca fiind 
ceva ce ea nu (este). Şi într-adevăr, acesta este sensul fenomenologic 
al „aparenței“. 

Sensul şi importanța fenomenologică a conceptului de „aparență“ 
sunt de obicei trecute cu vederea. Călărind cu o stearpă neoboseală 
sensul pozitiv şi originar al conceptului fenomenologic al 
fenomenului, se uită cu desăvârşire faptul că el înseamnă în acelaşi 
timp şi întâlnirea privilegiată şi excepțională a ceva şi că — exact din 
acest motiv — în căile căutărilor noastre, în primul rând şi cu 
precădere, nu fenomenele sunt acelea care ne întâmpină. Se uită, apoi, 
că însăşi „căutarea“ fenomenelor nu face deloc parte din modurile 
noastre obişnuite şi tradiționale de „a ne afla pe drum“, ci — îndeobşte 
— ne mulțumim cu cele ce ni se ivesc pe aceste căi sub forma 
arhicunoscută a „obiectelor“ etc., deci în nici un caz ca fenomene. Şi 
chiar dacă — pe aceste drumuri bătătorite — se iveşte vreo „problemă“ 
sau dificultate, noi încercăm, în primul rând şi cu precădere, să o 
„rezolvăm“ şi să o depăşim cu metodele şi cu tehnicile ce ne sunt deja 
familiare, în loc să-i cercetăm ființa la care ea ne-ar putea, totuşi, 
orienta. 

Dacă totuşi în mod, repetăm, excepțional ne decidem să-l 
urmărim pe cel pe care l-am întâlnit, chiar în direcţia ființei sale, 
atunci pentru aceasta noi nu avem nici un alt punct de pornire decât pe 
acela pe care el ni-l asigură în şi prin felul în care ni se arată în această 
„fază“ si care este în mod hotărât încă „altceva“ decât „fenomenul“ 
însuşi. Dar, cum am putea noi totuşi ajunge — pe căi oricât de 
întortocheate — de la „aparenţe“ la „fenomen“, dacă ele nu ar putea fi 
conduse la el? Nu Heidegger însuşi spune oare că în expresia 
phainomenon = aparenţă se află deja închis împreună si sensul său 
originar şi primordial, şi încă în felul în care acesta din urmă îl 
fundamentează de fapt pe celălalt? Or, „închis împreună“ 
(mittbeschlossen) nu înseamnă pur şi simplu continere sau cuprindere. 
Aparenta deci nu „conţine“ sau „cuprinde“ fenomenul, căci 
„închiderea împreună“ semnifică chiar o contrarietate născută în 
tensiunile unui raport de privatiune. Ceea ce deosebeşte închiderea 
împreună de cuprindere şi de continere este faptul că ceea ce este 
închis, pretinde şi tinde către eliberare, deschidere şi arătarea de sine. 

Adică, pretinde şi tinde să devină fenomen şi chiar fenomenologia 
este cea chemată să-i ajute survenirea. Din acest motiv — şi în acest 
sens — spune Heidegger că ceea ce deosebește sensul fenomenologic al 
aparentei, de conceptul fenomenologic al fenomenului, este de fapt un 
„nu“ privativ şi în acest sens devine acest „nu“ modificarea privativă a 
manifestării înseşi. 

Însă, manifestarea ori arătarea de sine nu este un „proces“ care pe 
parcursul lui îndeobşte suferă modificări, si atunci avem de a face cu 
aparente, dar care — în cazuri excepționale — se realizează netulburat, 
şi atunci ni se oferă şi şansa de a ne întâlni cu „fenomenele însele“. 
Căci: manifestarea depinde în egală măsură de modurile noastre de a 
exista şi de a întreba!!! În aceste moduri se decide, în fond, că ceva se 
manifestă şi se poate arăta pe sine ori nu, dar şi felul în care el se 
manifestă. Altfel spus: în sens fenomenologic, fenomenele nu 
„există“, cum „există“ — potrivit acelei Seinsglaube (convingerea- 
credința spontană în existența reală a ceva) naturale, împotriva căreia 
lupta cu atâta înverşunare Husserl — „obiecteie“ şi „lucrurile“, ci se 
constituie. lar constituirea lor autentică nu poate avea loc decât în 
cadrul unei orientări metodologice şi decât cu condiția ca această 
orientare să fie — la rândul ei — ghidată, dar nu şi epuizată, de 
deschiderea (Erschlossenheit) prealabilă a sensului originar si 
fundamental al expresiei de „fenomen“. | 

Când vorbim despre sensul fenomenologic al aparentei, 
considerând-o ca o modificare privativă a manifestării, noi avem în 
vedere, în primul rând, acea legătură structurală, pe care ea totuşi o 
menţine cu — şi chiar împotriva — conceptului fenomenologic al 
fenomenului. 

Cu totul alta este însă situația în care ne aşază termenul tehnic de 
„fenomen“ (Erscheinung) prin sensul său de „apariție“. Căci, spune 
Heidegger, nici unul dintre sensurile termenului grecesc de 
„phainomenon“ nu are nimic de a face cu ceea ce se numeşte de obicei 
„apariţie“ şi mai ales „pură apariţie“ (blosse Erscheinung).!! În această 
utilizare, termenul se referă în fond la ceva ce, chiar prin această 
apariție, nu se manifestă şi nu se prezintă de fapt. 


1 Vezi: M.H., idem, p. 29. 

Astfel, „apariția“ (Erscheinung) ca apariţia a ceva înseamnă chiar 
ne-manifestare, adică anunțarea a ceva — ce nu se manifestă şi nu se 
prezintă — prin ceva ce „apare“. De aceea, acest „nu“ negativ al 
apariției trebuie la modul cel mai hotărât deosebit de acel „nu“ 
privativ care defineşte structura aparentei. lar în ceea ce priveşte 
raportul conceptelor fenomenologice ale „apariţiei“ şi ale „fenome- 
nului“, Heidegger afirmă că prin conceptul de „apariție“ conceptul 
fenomenologic al fenomenului nu a fost de fapt în nici un fel 
circumscris, ci doar presupus, numai că această presupunere „a rămas 
ascunsă (s.n.).? Din acest motiv, fenomenele nu sunt niciodată 
„apariţii“, însă orice apariție indică si depinde (angewiesen) totuși de 
fenomene.” 

Din acestea rezultă în primul rând faptul că termenii de 
„fenomen“, „aparență“ si de „apariție“ pot fi de fapt deosebiți si 
circumscrisi în funcție de particularitätile manifestării pe care o 
exprimă. Astfel: fenomenul este manifestarea de sine prin si pe Sine 
însuşi; aparența este manifestarea privativă a fenomenului; şi apariția 
este negativitatea manifestării fenomenului. lar raportul pe care 
expresia de „fenomen“ îl ține atât cu manifestarea însăși, cât şi cu 
sensul său fundamental si originar, nu suspendă, ci — dimpotrivă —. 
întăreşte caracterul excepțional si privilegiat al întâlnirilor noastre cu 
fenomenele „însele“. 

Întâinirea fenomenelor nu este astfel nici întâmplătoare, dar nu 
dispune nici de o necesitate mecanică. Ea este de fapt una dintre 
posibilitățile esențiale de a fi ale caracteristicilor existențiale ale 
Dasein-ului! Si chiar de aceea este necesară si chiar de aceea avem noi 
nevoie de fenomenologie, pentru că fenomenele — cu precădere — nu 
| sunt date. 

Fenomenele care nu sunt date sunt ascunse, acoperite şi/sau 
închise, iar Heidegger tematizează în mod explicit formele în care 
acestea pot avea loc, deosebind trei modalităţi principale. Le vom 
prezenta cu precizarea că ele sunt importante mai ales pentru 
înţelegerea şi dobândirea acelui bagaj şi instrumentar conceptual cu 


12 ibidem. 
13 idem, p. 30. 

ajutorul căruia ne vom putea prezenta apoi mai siguri şi mai înzestrați 
şi „în faţa“ întâlnirii noastre cu fenomenul secretului. lar prin aceasta 
vom putea gândi — poate — mai articulat şi acoperirea şi ascunderea şi 
închiderea. 

Astfel: fenomenele pot fi în primul rând acoperite în modul în 
care ele nu sunt în nici un fel descoperite. Nu avem nici o cunoştinţă 
despre existența lor. Fenomenele pot fi apoi acoperite şi în sensul 
îngropării lor. Ceea ce, odată, fusese descoperit şi dezvăluit, recade în 
groapa uitării şi acoperirii ei. Aceasta la rândul ei poate fi uitare 
completă, sau — cum se întâmplă cu precădere — în felul în care ceea ce 
odată a fost descoperit rămâne — chiar dacă doar ca aparență — încă 
vizibil. Aceasta este cea mai frecventă şi periculoasă modalitate a 
acoperirii fenomenelor, ea fiind numită de către Heidegger: 
distorsiune (Versteilung). Ea este periculoasă, căci, în ciuda lipsei 
organicitätii sale, ne „serveşte“ totuşi atât structurile existențiale, cât şi 
conceptele lor, întărind astfel ademenirea inclinatiei utilizării lor într-o 
formă searbădă şi stearpä. 

Indiferent de formele ei, acoperirea poate avea două modalități 
principale. Ea poate fi necesară, adică bazată pe modul de a fi al 
descoperitului şi al dezvăluitului, şi poate fi aleatoare, în sensul că 
oricare concept originarmente fenomenologic este expus şi 
posibilității denaturării sale (Entartung)."* 

Ce înseamnă însă toate acestea pentru cercetarea fenomenologică 
efectivă? Pentru a răspunde la această întrebare crucială pentru oricare 
încercare de filosofie aplicată care se apropie de fenomenologie, este 
necesar să recapitulăm şi să aprofundăm tot ceea ce am aflat deja din 
analizele noastre anterioare despre şi cu privire la „fenomen“. 

Primul aspect care trebuie de la început precizat este faptul că, 
deşi noi am ajuns la fixarea conceptului fenomenologic ai 
fenomenului pe calea unei meditații „despre“ manifestare, totuşi 
fenomenul şi manifestarea nu pot fi în nici un caz privite ca fiind 
identice. Căci fenomen înseamnă întâlnirea privilegiată a ceva, şi de 
aceea întâlnirea ei se constituie în eveniment. În al doilea rând: „în 
orice caz, o disciplină poate fi construită (ausbilden) numai din 


'4 idem, p. 36. 

întrebări determinate de către înseşi necesităţile obiectuale ale 
«lucrurilor însele» și numai din moduri de tratare care co-răspund 
solicitărilor (geforderten) lor“. si 

Numai că expresia de „fenomenologie“ înseamnă în primul rând o 
orientare metodologică, nevizând pe acel „ceva“ obiectual ce este 
supus cercetărilor, exprimând doar pe acel cum anume, în care această 
cercetare este condusă si actualizată. În sens fenomenologic, prin acest 
„cum anume“ nu se înţelege însă un procedeu tehnic-predeterminat, ci 
se vizează mai degrabă o anumită modalitate a fematizärii. Natura 
metodologică a expresiei de fenomenologie ne avertizează înainte de 
toate asupra faptului că, la întrebările ridicate în cadrul ei, nu putem 
afla răspunsurile decât prin tematizarea lor expresă şi explicită. Deci, 
tematizarea expresă este de fapt esența metodei fenomenologice şi 
aceasta este si trăsătura care o deosebeşte de oricare alt tip de 
aprofundare realizat prin abstractiuni succesive, 

Pe baza acestora putem deja circumscrie mai apăsat şi tot ceea ce 
am aflat despre sensul fenomenologic al conceptului de fenomen. 
Fiindcă în mod inevitabil se ridică acum şi întrebarea: ce anume 
tematizăm noi în fond atunci când tratăm la modul general „despre“ 
fenomene sau despre rolul fenomenologic al termenului de 
„fenomen“? Determină oare această expresie vreo „zonă“ obiectuală 
sau vreo „regiune“ a ființării şi/sau a ființei? Nicidecum! Ea ne 
vorbeşte „doar“ despre un anumit mod — privilegiat şi excepţional — de 
a ne întâlni cu fiintarea tematizată în direcţia ființei sale. Adică: 
tematic vorbind, conceptul de fenomen nu se referă la nimic. De aceea 

ar fi — şi este — cu totul inutil să se vorbească de exemplu despre 
„fenomenalitatea fenomenului“. 

Aceasta însă nu înseamnă nici faptul că, atunci, conceptul de 
fenomen ar fi o abstractiune goală şi că — astfel — în principiu orice ar 
putea fi în mod automat conceput şi examinat ca „fenomen“ şi că, prin 
urmare, tot ceea ce până acum fusese numit „obiect“ urmează să fie 
pur şi simplu rebotezat „fenomen“. Deoarece caracteristica cea mai 
intimă a sensului fenomenologic al fenomenului este aceea că el se 
structurează şi se stratifică — în funcție de imanentele manifestării sale 


15 idem, p. 27. 

— în mod expres şi tematic. Astfel, prima sarcină a cercetărilor 
fenomenologice efective este aceea de a strânge laolaltă şi de a fixa 
împreună sensul fenomenologic privilegiat şi excepțional al 
fenomenului, rămânând insă deschise şi către receptarea şi tratarea 
tuturor celorlalte modalități — derivate — ale manifestării. Căci în mod 
evident. pentru a putea întâlni efectiv ceva cum ar fi „aparențele“ sau 
„apariţiile“, nu ne este deloc suficientă vreo cunoştinţă generală 
despre „posibilitatea“ lor, ci este necesar ca deja în experienţa acestei 
întâlniri să întrezărim şi ceva ce ne trimite dincolo de cele 
experimentate. semnalizând — şi avertizându-ne — că stoparea analizei 
la nivelul actual al manifestării ar însemna de fapt pecetluirea 
dominaţiei aparentelor. Or, chiar conceptul fenomenologic al 
fenomenului este acela care este chemat să orienteze şi să conducă mai 
departe viziunea acestei întrezăriri. 

Prin urmare, nici cercetările fenomenologice efective, şi nici 
fenomenologia însăși, nu au la început de a face — şi cu atât mai puţin 
„în primul rând şi cu precădere” — cu „fenomenele însele“. Numai că 
această trăsătură a fenomenologiei iese de fapt la iveală nu când ne 
scufundăm în cercetarea exegetică interminabilă a „textelor“, ci atunci 
când o practicăm, adică o aplicăm. Si mai aies atunci când o aplicăm 
asupra unor atari fenomene — cum este şi cel al secretului — a căror 
constituţie interioară nu mai îngăduie ocolirea rolului pe care îl au 
pentru fenomenologie aparențele,  acoperirile, ascunderile şi 
închiderile. 

De aceea un fenomen de genul secretului reprezintă pentru 
fenomenologie nu doar o sarcină şi o încercare, dar şi o șansă de 
limpezire. Pentru această limpezire meditaţia trebuie însă să se 
mențină în continuare în preajma tematicii clarificării sensului 
fenomenologic a! conceptului de fenomen şi a importanţei sale pentru 
cercetarea fenomenologică efectivă. Căci în acest context se ridică din 
nou problema că fenomenele, în primul rând şi cu precădere, nu sunt 
date, adică sunt acoperite, ascunse şi închise. 

Am văzut însă şi faptul că acoperirile îşi „arată“ adevărata lor 
importanță fenomenologică nu atât pe parcursul analizelor centrate pe 
conceptul de fenomen, cât mai degrabă atunci când acest concept este 
solicitat şi interogat din perspectiva cercetărilor fenomenologice 

efective. În acest al doilea context, acoperirile trimit de fapt la 
chestiunea caracterului problematic al manifestării, însă în aşa fel 
încât, între timp, fixează — pentru conceptul de fenomen — şi 
modalitatea fundamentală şi primordială a arătării de sine. Când însă 
problematizăm conceptul fenomenologic al fenomenului nu pur şi 
simplu pentru fixarea sensului său fundamental, ci mai ales din 
punctul de vedere al muncii fenomenologice efective, atunci se mai 
ridică imediat şi întrebarea: cum se poate ajunge — din şi prin 
multitudinea manifestărilor ce se află în faţa noastră — la lucrul însuşi, 
ce se arată pe sine însuşi prin sine însuşi? Adică: cum se poate ajunge 
la fenomene? 

În mod evident, aceasta trebuie să însemne posibilitatea de a se 
putea orienta în multitudinea manifestărilor, trebuie să însemne 
străpungerea aparentelor şi a acoperirilor dominante... etc. La rândul 
lui şi aici s-ar putea pune întrebarea, dacă nu cumva închiderile, 
ascunderile şi acoperirile — pe care le străpungem — aparțin şi ele de 
fenomen? lar dacă aparțin, atunci în ce fel şi în ce măsură, căci am 
văzut că atât arătarea de sine, cât şi cercetarea fenomenologică care-i 
ajută survenirea este un „proces“ stratificat, şi de aceea se poate foarte 
bine întâmpla ca ceea ce a fost astfel dezgropat să se dovedească — pe 
continuarea parcursului — a fi şi el doar o „aparență“? 

Ce sens fenomenologic mai are însă acoperirea dacă noi punem 
problema lor într-o asemenea întrebare? Nu am văzut oare și în 
legătură cu „aparențele“ că, în fond, nu le putem întâlni şi experimenta 
— fenomenologic vorbind — decât cu condiţia ca împreună cu ele să 
întâlnim deja şi ceva ce ne trimite dincolo de ele? Dar nu aceasta este 
oare situația fenomenologică şi în cazul tuturor modalitätilor de 
acoperire? 

Chiar pentru naşterea şi constituirea a ceva cum ar fi „enigma“, 
este necesar ca ascunderea, acoperirea şi închiderea să se prezinte 
cumva. Căci, despre ascunderea care nu se prezintă în nici un fel, nici 
nu putem avea nici un fel de cunoştinţă. Când însă sesizăm 
ascunderea, atunci prin aceasta noi — cel puţin printr-o întrebare axată 
pe existenţa ei — o şi deschidem deja, stabilind că „acolo este ceva“ ce 
este problematic. Se poate numi oare aceasta deja „fenomen“? 
Nicidecum; este vorba doar despre faptul că prin aceasta se manifestă 

şi/sau se anunță ceva, la care încă trebuie găsită calea şi accesul 
propriu-zis fenomenologic. Şi chiar în acest sens indică şi depinde 
orice manifestare de fenomene, însă nu orice manifestare este în mod 
automat şi fenomen:$. 

Acum însă — revenind, iarăşi, la perspectiva problematicii 
sensului fenomenologic al conceptului de fenomen — se ridică 
întrebarea dacă astfel „fenomenul“ nu se transformă cumva într-un soi 
de „ideal“ pe care l-am putea apropia doar într-un mod asimptotic, 
fără să-l putem realiza vreodată pe deplin în munca fenomenologică 
efectivă? Dar, se înţelege oare pe sine fenomenologia, atunci când 
formulează întrebarea în acest fel? Căci fenomenologia — ca şi 
cunoașterea de altfel — este ea însăşi un mod, derivat, de a fi al 
Dasein-ului. Adică este ea însăşi istorial. Formulând întrebarea în 
felul în care ea este fixată mai sus, nu introducem noi — pe nesimţite — 
în fenomenologie ceva, ce-i este funciarmente străin? Adică ideea 
adevărului etern, complet şi ideal? 

Situaţia este totuşi problematică, dar nu ştim încă cum trebuie să 
ne orientăm — să întrebăm — în ea pentru ca nici să nu ocolim, nici să 
nu pierdem problema. Dar atunci când noi gândim fenomenul ca fiind 
ceea ce se arată pe sine în şi prin sine însuşi, nu ne gândim oare — de 
fapt — la adevăr? Nu tematizăm noi oare acum, sub numele de 
„fenomen“, de fapt adevărul? Iar când sub numele de „fenomen“ am 
fost nevoiţi să problematizăm acoperirea, ascunderea şi închiderea, 
atunci nu am tematizat oare — de fapt — manifestarea? Manifestarea şi 
adevărul pot fi desigur legate în esență, dar nu putem totuşi evita 
întrebarea: cum este posibil ca tematizarea lor să se realizeze sub 
egida aceluiaşi termen al „fenomenului“? Ce altceva arată toate 
acestea dacă nu faptul că conceptul fenomenologic al fenomenului nu 
problematizează nimic într-un mod tematic predeterminat şi că, prin 
urmare, el nu epuizează ci doar orientează şi ghidează modalitatea 
fenomenologică a tematizării. 

Reaşezând acum, iarăşi, centrul de greutate al analizelor pe 
terenul cercetării fenomenologice efective şi întrebându-ne de aici 
asupra diferitelor aspecte ale ascunderii şi acoperirii, vom constata că 


16 idem, p. 30. 

ele vizeazä de fapt cercetarea diferitelor aspecte legate de caracterul 
problematic al manifestării. În acest sens, analiza fenomenologică a 
diferitelor modalităţi ale ascunderii se constituie într-o cercetare 
secundară, efectuată pe marginea celei principale, axată pe cea a 
manifestării. Aici chestiunea ascunderii, a acoperirii etc., se 
înfăţişează doar ca fiind ceva ce trebuie străpuns, înlăturat ori evitat, 
pentru a putea fi adus la suprafață chiar ceea ce se ascunde, ceea ce se 
închide şi ceea se acoperă. De aceea aici ascunderea etc. nici nu poate 
fi de fapt tematizată în mod explicit, căci nu există vreun unghi de 
vedere explicit căruia să i se poată asigura solul fenomenologic 
propriu-zis. 

Fenomenologia asigură însă meditatiei despre acoperire, 
ascundere şi închidere și o altă sursă şi şansă, care este — de această 
dată — propriu-zisă. 

Această şansă ni se întrezăreşte însă nu cu ocazia analizelor 
exegetice ale texteior, ci doar atunci când în calea căutărilor noastre 
suntem întâmpinați de asemenea fenomene care, chiar în 
fenomenalitatea — adică în manifestarea — lor, sunt caracterizate de 
ascundere, de închidere şi de acoperire. Numai cu această ocazie ne 
dăm seama şi realizăm şi faptul că în fond noi utilizăm termenul de 
acoperire — ca şi pe cel de manifestare — în două sensuri destul de 
diferite. Pe de o parte, noi tratăm acoperirea ca fiind ceva ce, chiar şi 
în calitate de contra-concept, însoţeşte totuşi — într-un fel destinal — 
manifestarea de sine a fenomenului, iar pe de altă parte — cu ocazia 
fenomenelor în cazul cărora acoperirea face parte din manifestarea lor 
— noi suntem nevoiți să utilizăm termenii „acoperirii“, chiar în sensul 
manifestării. Evident, un asemenea fenomen este si fenomenul 
secretului. Căci secretul, cum am mai spus, chiar se manifestă ca fiind 
ceva ascuns, acoperit şi închis, si orice înţelegere şi interpretare, care 
nu ia în considerare acest „aspect“, ratează în mod necesar 
comprehensiunea lui. 

Din aceste motive, fenomenul secretului — şi altele asemănătoare 
lui — se dovedeşte a fi unul privilegiat pentru studiul acoperirilor. De 
aceea, dacă noi alegem pentru studiul fenomenologic al acoperirii, al 
ascunderii şi al închiderii chiar asemenea fenomene, atunci această 
decizie nu este deloc întâmplătoare sau arbitrară. Căci aici ne 

confruntăm în mod simultan cu cele două sensuri ale termenilor lor. 
Căci pe de o parte, acoperirile trebuie străpunse şi trebuie dezvăluit 
ceea ce este de fapt fenomenul secretului, dar, prin aceasta — şi în 
acelaşi timp — acoperirile trebuie, pe de altă parte, şi fixate ca fiind 
ceva ce caracterizează secretul tocmai ca fenomen, adică chiar în 
arătarea sa de sine. Desigur, reprezintă o problemă — dar şi o şansă — 
serioasă faptul că instrumentele conceptuale ale străpungerii şi cele ale 
fixăni acoperirilor sunt identice. Doar direcţiile şi centrele de greutate 
— adică tematicile — sunt altele, dar noi totuşi trebuie să operăm cu 
aceleaşi cuvinte şi concepte, însă, în sensuri diferite. 

Dar, care sunt în fond aceste cuvinte şi instrumente conceptuale şi 
oare ne stau ele într-adevăr la dispoziţie în mod nemijlocit? Ce 
înțelegem noi în fond prin „acoperire“, prin „ascundere“ și prin 
„închidere“? 

Centrul meditatiei heideggeriene din Sein und Zeir este Dasein-ul. 
De aceea nu-l numeşte „om“, căci „omul“ este un concept care se cere 
tot timpul a fi definit pe baza diferitelor sale aspecte şi note. Or, 
termenul Dasein exprimă din capul locului faptul că el numeşte o 
fiinţare care este în aşa fel încât, de fiecare dată, împreună cu prezenţa 
lui pentru sine însuşi, el constituie şi o lume ce devine astfel şi ea 
prezentă. Niciodată nu se întâmplă deci că Dasein-ul acţionează, 
cunoaşte, gândeşte şi opineazä şi apoi — de undeva — „face rost“ de o 
lume pentru a se situa în ea. De aceea — ca şi adevărul — şi ascunderea, 
acoperirea şi închiderea „există“ doar în măsură şi doar atât cât există 
Dasein. „Dasein-ul îşi aduce cu sine de acasă prezența (bringt sein Da 
von Hause aus mit) şi, în lipsa ei, el nu numai că nu există în mod 
factic, dar în genere nici nu este o fiintare de asemenea esenţă. 
Dasein-ul este propria lui deschidere (Erschlossenheit) (s.H.). “7 
Adică: deschiderea vizează atât lumea şi intra-mundaneitatea, cât şi 
Sinele Dasein-ului. Ea implică deci — în întregul ei — întreaga structură 
existențială. 

Deschiderea este o caracteristică de a fi ontic constituantă şi 
ontologic relevantă a Dasein-ului. Ea nu trebuie de aceea imaginată ca 
fiind ceva ce are loc doar într-un mod eventual şi în urma unor eforturi 

ocazionale. De aceea se exprimă Heidegger atât de firesc, spunând că 
Dasein-ul îşi aduce cu sine prezenţa încă „de acasă“, adică prezenţa lui 
nu este ceva ce se dobândeşte pe parcurs. Cât există Dasein, el există 
în aşa fel încât prin şi pentru el este deschisă şi o lume; este deschisă 
şi intra-mundaneitatea lui şi el se deschide şi Sieşi însuşi. Această 
deschidere este constituită şi articulată prin înţelegere (comprehen- 
siune), prin dispoziţie şi prin vorbire. Din capul! locului Dasein-ul 
înțelege deja într-un fel sau altul Lumea „în care“ se află, iar această 
înțelegere este de fiecare dată deja dispozitionalä, şi ea este — tot de 
fiecare dată — interpretată într-un mod verbal articulat. De aceea 
deschiderea nu poate fi privită ca un fel de „lărgire“ a orizonturilor. 
Dimpotrivă: orice lărgire a orizonturilor nu este posibilă decât în 
cadrul mundaneității în genere. Aceasta ne arată nu atât felul în care se 
prezintă lumea, ci ne spune mai degrabă că orice apariție factică a ei 
nu este posibilă decât pe baza şi în cadrul unei intra-mundaneitäti 
(prealabile). Acesta este a priori-ul mundaneitätii în genere. Însă, ceea 
ce astfel s-a deschis şi în ceea ce el s-a deschis poate fi apoi urmărit, 
iar această urmărire va fi — evident — deschiderea. „A deschide“ nu 
înseamnă însă ceva de genul cunoaşterii ştiinţifice sau ceva de genul 
obținerii a ceva — prin raționamente — din premise. Ci „a deschide“ 
înseamnă a urmări chiar actele deschizătoare ale dispoziţiilor, ale 
vorbirii şi ale înţelegerii, adică de a urmări tot ceea ce în această 
deschidere a rămas închis. lar ceea ce în ele rămâne — în primul rând 
şi cu precădere — închis este chiar esența naturii lor deschizătoare, cât 
şi autenticitatea a ceea ce ele deschid. 

De exemplu: sunt cuprins de angoasă. Aceasta este o dispoziție 
care, din când în când şi fără semnale anterioare, mă cuprinde. 
Angoasa mea se proiectează asupra întregii lumi, asupra tuturor 
fiintärilor intra-mundane care mă înconjoară, cât şi asupra întregului 
sinelui meu. Totul devine colorat de angoasă! Într-un fel anumit, 
angoasa îmi deschide deci atât lumea şi intra-mundaneitatea, cât şi 
Sinele meu. Într-un anumit fel ea mă confruntă deci cu faptul că eu 
exist şi că există şi lumea, cât si fiintärile sale intra-mundane. Desigur, 
pe toate acestea eu le puteam „şti“ şi înaintea faptului de a fi cuprins 
de angoasă, însă confruntarea cu ele doar acum a devenit de neocolit. 
Totuşi, modul particular în care angoasa mă confruntă cu toate acestea 

este apäsätor şi deranjant. De aceea eu pot să fiu tentat şi să-mi închid 
ochii în faţa ei şi să-mi întorc capul şi privirea de la ea. În acelaşi timp 
eu pot să urmăresc si să încerc să înțeleg ce înseamnă în fond angoasa 
mea? Şi această urmărire poate, desigur, avea loc în mai multe feluri. 
Pot începe, de exemplu, să caut literatură psihologică despre 
sentimentul angoasei, pentru a-l cunoaşte mai bine. În felul acesta 
aflu, poate, mai multe despre acel „ceva“ de care în fond doresc totuşi 
— în primul rând — „să scap“ şi nu să mă confrunt cu el în mod 
autentic. 

Angoasa, deşi ea pe de o parte a deschis deja lumea, intra- 
mundaneitatea şi Sinele meu, totuşi, prin tentativa debarasării — care 
este tot atât a mea, pe cât este a mea angoasa si apăsarea ei — ea 
închide, pe de altă parte, confruntarea autentică cu fenomenul ei 
propriu-zis. Dar şi posibilitatea confruntării autentice cu fenomenul 
angoasei este tot atât a mea, pe cât este a mea cea a evitării şi a 
debarasării sale. În această — autentică - confruntare trebuie văzut ce 
anume este în fond acela ce s-a deschis în şi prin angoasă, si atunci 
conduc căile fenomenului angoasei pe de o parte la el însuşi şi, pe de 
altă parte, la acele chestiuni ce sunt esenţiale metafizicii cum este cea 
a Nimicului.'* Până atunci însă, toate ce au fost astfel deschise si 
aduse la suprafață în fenomenul angoasei, au rămas închise chiar în 
actele ei deschizătoare. 

Deschiderea fenomenologică nici nu face altceva decât — 
chestionând cu privire la fiinţa celui aflat deja în deschidere — aduce la 
suprafață ceea ce se află închis chiar în ceea ce s-a deschis deja. 

Doar astfel devin inteligibile propoziţiile aproape enigmatice ale 
lui Heidegger: „Această fiintare — Dasein-ul (completarea noastră) — 
poartă în ființa sa cea mai proprie caracterul de a fi ne-închis 
(Unverschlossenheit). Expresia «Da» (Aici — completarea noastră) 
vizează această deschidere esenţială“.!? Închiderea si deschiderea nu 
sunt deci două „stări“ ori „procese“ care, pe de o parte, ar sta simultan 


1 Vezi: Martin Heidegger — Ce este metafizica? în M.H. — Repere pe drumul gândirii, 
traducere şi note introductive de Thomas Kleininger şi Gabriel Liiceanu, Bucureşti, 
1988. 

19 pezi: MH. — Sein und Zeit, idem, p. 132. 

unul lângă celălalt sau care s-ar desfăşura — tot simultan — în două 
direcții deosebite. Apoi închiderea nu este nici pur şi simplu o 
indicație, care ar semnala faptul că deschiderea nu ar fi niciodată 
„completă“. Ci, închiderea se află chiar în deschidere, dar nu ca o 
umbră nedepăşibilă dar detaşabilă, ci ca o dedublare a esenței sale. 
Însă, Dasein-ul nu are două esențe diferite si opuse pe care noi le-am 
putea aduna pentru a obține întregul ei: el este într-un mod co-originar 
atât în adevăr, cât şi în ne-adevăr, atât în deschidere cât şi în închidere. 

Închiderea aparține apoi facticității deschiderii şi nu este doar o 
simplă deficiență a modurilor de a fi ale Dasein-ului. Acest lucru este 
adevărat în ciuda faptului că ga — închiderea — se manifestă cu 
precădere tocmai în deficienţele modurilor noastre de a fi. Căci, ca şi 
deschiderea, si închiderea este factică, fiindcă însuşi Dasein-ul este 
existent în mod factic. Dasein-ul este totdeauna al meu, si, ca atare, el 
se află într-o lume determinată, fiind legat de un anumit cerc 
determinat al fiintärilor intra-mundane. Această lume determinată este 
acea cu care are de a face — din capul locului — înțelegerea şi 
interpretarea, căci în aceasta este Dasein-ul aruncat. Lumea 
determinată este desigur limitată, dar nu în sensul înconjurării, ci în 
cel al facticitätii ei. De aceea, închiderea nu înseamnă numai pur şi 
simplu ceva ne-deschis, situat dincolo de graniţele lumi(lor) 
determinate: şi acolo, Dasein-ul se ex-tinde tot din interiorul acestei 
lumi determinate. | 

Dasein-ul este deci în aşa fel încât, deschis fiind, luminează 
lumea, fiintärile intra-mundane, luminându-se totodată şi pe sine. 
Închiderea înseamnă de aceea ceea ce nu este luminat, dar a cărei 
iluminare nu se poate aştepta fără luminarea propriu-zisă a 
Dasein-ului. 

Şi deschiderea poate fi una „luată în genere“ şi una propriu-zisă 
sau autentică. În deschiderea autentică Dasein-ul se deschide sieşi în 
autentica sa putință de a fi, ca fiind chiar această putință 
(Seinskânnen). Dar, deschiderea propriu-zisă — numită de Heidegger 
şi „adevărul existenţei“ — înseamnă doar în mod mijlocit faptul că ceea 
ce s-a deschis deja în genere, este acum cunoscut în autenticitatea lui. 
Căci deschiderea este mai extinsă şi mai cuprinzătoare decât - 
cunoaşterea, pentru că ceva poate deveni problema sau tema 

cunoasterii doar cu conditia ca el sä se afle în genere deja în 
deschidere. Ceea ce nu este deschis nici măcar în genere, cu acela în 
genere nici nu avem de a face, neavând despre el nici o cunoștință, el 
nici nu poate fi vizat în nici un mod des-coperitor sau acoperitor. 

Deci: Dasein-ul deschide sau închide ori lasă în închidere lumea, 
intra-mundaneitatea şi Sinele, însă, fiintarea intra-mundană el o 
descoperă (Entdecken) sau o lasă în acoperire ori chiar o acoperă. Dar 
şi descoperirea sau acoperirea fiintärii intra-mundane are loc — sau se 
desfăşoară — pe fundalul deschiderii si închiderii. Dacă, de exemplu, 
Dasein-ul porneşte în descoperirea unei peşteri complet necunoscute, 
atunci aceasta se poate înfăptui doar cu condiţia ca el să ştie ce este în 
genere o peşteră şi ce înseamnă în genere întâlnirea şi vizitarea ei. 
Aceasta însă nu este o cunoştinţă generală, ci o deschidere prealabilă, 
pe baza căreia el se înzestrează — din capul locului — cu veşminte şi 
echipamente etc. potrivite, fără de care întreaga întreprindere nu ar 
avea nici un sens. 

„Însă numai întrucât Dasein-ul este deschis, este el si închis; si 
întrucât împreună cu Dasein-ul este deja descoperită şi o fiintare intra- 
mundană, este aceeaşi fiintare, ca un intra-mundan întâinibil, acoperit 
(ascuns) ori distorsionat“.* Deci pentru a ne putea într-adevăr întâlni 
cu ceva cum este închiderea, acoperirea, ascunderea şi distorsionarea, 
este necesar ca ceea ce este ascuns, acoperit etc. să fie deja, într-un fel 
sau altul, deschis, adică este necesar să avem o cunoştinţă — oricât de 
nedeterminată — în genere măcar despre existența lui. 

Împreună deci cu deschiderea lumii, a situării sale intra-mundane 
şi a Sinelui, Dasein-ul descoperă — în existenţa ei — şi fiintarea intra- 
mundană. Doar astfel poate ea apărea ca fiind o fiintare intra-mundană 
problematică, adică în această „însingurare“ a apartenenței sale, deci 
în faptul că ea este un ne-determinat ce aparţine unei lumi factice 
determinate. Deschiderea şi descoperirea nu sunt deci două procese 
separate şi nici etape sau faze distincte ale unuia şi aceluiași proces, ci 
sunt moduri diferit centrare şi focalizate ale unuia şi aceluiaşi Dasein 
originarmente unitar. Astfel, descoperirea şi acoperirea sunt focalizate 
asupra  ființării intra-mundane, iar deschiderea si închiderea sunt 


% idem, p. 222. 

focalizate asupra lumii „ca atare“. „Dasein-ul este ca atare aceasta, 
[adică] împreună cu ființa lui este deja în esență descoperită şi o 
conexiune a mânuibilului (Zuhandenen) — întrucât este, Dasein-ul 
trimite şi depinde deja la si/de o «lume» întâlnită în calea sa 
(begegnete «Welt» angewiesen) şi această trimitere şi dependență 
(Angewiesenheit) aparține în mod esențial de fiinţa sa.2! „Fiind în 
lume, Dasein-ul a des-coperit în același timp deja (jeweilig) şi o 
«lume». Această des-coperire fundamentată în mundaneitatea lumii a 
fost caracterizată anterior drept accesibilizarea (Freigabe) ființării din 
perspectiva unui întreg al destinaţiei [sale] (Bewandtnisganzheit).“2 
Complexitatea raporturilor dintre deschiderea lumii şi des- 
coperirea fiintärii intra-mundane a constituit şi pentru Heidegger o 
problemă extrem de serioasă, care a intrat în mod constant în 
preocupările meditatiilor sale. Aprofundarea acestor meditații l-a 
condus la elaborarea şi gândirea unuia dintre conceptele sale cele mai 
proprii şi caracteristice. Este vorba de „Lichtung“. El surprinde şi 
exprimă într-un mod mai articulat faptul că: „Nu numai lucrul către 
care se orientează cunoaşterea trebuie să fi ajuns oarecum în 
neascundere, ci şi întregul domeniu în care se mişcă orientarea către 
ceva — şi totodată pentru care se relevă o adecvare a propoziției la 
obiect — trebuie să se desfăşoare în întregime în neascundere. (s.n.)“? 
În mijlocul fiintärii ca întreg — spune Heidegger — există un loc al 
deschisului: un luminiş luminator (Lichtung). Poziţia acestui loc nu se 
determină topografic. Acolo se află el, unde ființarea ca întreg, este 
cuprinsă din interiorul ființării. De aceea, nu mijlocul luminos este 
înconjurat de ființare ci, dimpotrivă, el este acela care — ca şi, din altă 
direcție, Nimicul abia cunoscut — cuprinde fiinţarea. Datorită lui este 
dată fiintarea si datorită lui ajunge ea în neascuns, adică în deschis. 
Doar în spaţiul luminosului poate fi fiintarea chiar şi ascunsă. Si 
aceasta înseamnă — repetăm — faptul că ceea ce este ascuns în aşa fel, 
încât nu se manifestă în nici un chip, despre acela noi nu putem avea 


2i idem, p. 87. 

idem, p. 110. 

B Vezi: Martin Heidegger — Originea operei de artă, traducere si note de Thomas 
Kleininger şi Gabriel Liiceanu, Studiu introductiv de Constantin Noica, Bucureşti, 
1982, pp. 66-67. 

nici o înştiinţare. Însă pentru ca despre ceva să putem avea măcar o 
asemenea înştiinţare pe care s-o putem numi „ascundere“, este necesar 
ca el să se manifeste întrucâtva în lumina deschisului. Or, 
manifestarea a ceva ca fiind ascuns arată că ea (lucrurile, oamenii, 
animalele și plantele etc.) există, însă determinarea ei cu privire la Ce? 
şi Cum? este ea se izbeşte de obstacole, de rezistența opunerii, de 
hiatusuri etc. De aceea spune Heidegger că „Ascunderea ca Versagen 
(împotmolire; eşec) nu reprezintă numai limita cunoaşterii, ci de 
fiecare dată începutul procesului de luminare a spațiului care tinde să 
se lumineze. (s.n.)”* Împotmolirea şi eşecul sunt mai degrabă limitele 
dintotdeauna ale adâncimii deschisului luminos, care este încercuit de 
către Nimicul „prezentat“ de inchidere. 

Ascunderea are loc însă şi în interiorul deschisului. O fiintare o 
acoperă pe cealaltă. Aici fiintarea apare, însă se arată altfel decât cum 
este ea. Această ascundere este ~ cum am văzut — acoperirea sub 
formă de distorsionare. 

Niciodată nu putem fi siguri că ascunderea cu care chiar ne 
confruntăm este de fapt împotmolire şi eşec ori este distorsionare. 
Căci ascunderea se ascunde și se distorsionează și pe sine însăși. 
„Dimpotrivă — scrie iarăşi aproape enigmatic Heidegger — acest proces 
de luminare survine ca dublă ascundere. (s.n.)25 Şi numai în acest fel 
sunt date în mod efectiv fiintärile. Căci ne-ascunderea (adevărul) nu 
este o proprietate a ființărilor luate în sensul lucrurilor, Esenţa 
adevărului — a neascunderii — este pătrunsă de privatiune, de 
împotmolire, de eşec şi de refuz. De aceea, centrul deschis — Lichtung 
— nici nu este altceva şi nici nu se constituie altfel, decât prin disputa 
străveche şi dintotdeauna dintre luminare şi ascundere. 

Adevărului îi aparține deci de fiecare dată, pe de o parte, un 
domeniu de provenienţă care încă nu este descoperit, dar care — prin 
împotmolire şi eşec — este deja deschis, însă, pe de altă parte, şi 
ascunderea luată în sensul acoperirii şi al distorsionării, adică în cel al 


24 idem, p. 68. Am tradus Versagen prin „împotmolire“ şi „eşec“, căci în text nu se 
vorbeşte de o limită de principiu a cunoașterii, ci, dimpotrivă, despre o experienţă — 
autentică — a împotmolirii şi a eșecului său, 

35 ibidem. 

aparentei. De aceea, împotmolirile, eşecurile și aparențele date trebuie 
şi pot fi surmontate şi străpunse, însă nu pot fi „evitate“. 

Aceasta însă nu are nimic de a face cu ceea ce îndeobşte se 
numeşte „caracterul enigmatic al fenomenului”. Căci centrul deschis şi 
luminos este de fiecare dată un loc deschis determinat, a cărui 
deschidere este „efectuată“ de disputa dintre luminarea şi ascunderea 
(luată în sensul ei ramificat) în care ele se despart. În. deschiderea 
astfel constituită trebuie să se așeze totdeauna o fiinţare — opera de 
artă, gestul istoric fondator, întrebarea gânditorilor etc. — în şi prin 
care adevărul „are loc“, adică se înfăptuieşte. Efectivitatea înfăptuirii 
adevărului nu înseamnă însă „obținerea“ adevărului ultim sau etern, ci 
realizarea unei irevocabilitäti, pe care noi o putem uita ori neglija, dar 
pe care — tot noi — o putem şi îngriji, păstra şi aprofunda. 

Prin urmare, descoperirea lumii provenită din mundaneitatea ei 
este adunată şi ţinută laolaltă de către luminişul deschisului. În el se 
fundamentează de aceea si gândirea simultană a deschiderii si a 
închiderii. Altfel spus: gândirea Lichtung-ului, a deschisului luminos, 
aprofundează de fapt sensul fenomenologic al meditatiei legate de ne- 
ascundere şi ascundere, căci retrimite la co-apartenenta lor originară. 
În acest fel ea deschide mai adânc acel orizont în cadrul căruia trebuie 
gândită şi fixată — în întreaga ei amploare — dubla ramificare a 
ascunderii, surprinsă însă prin instrumente conceptuale identice: 
ascunderea manifestării şi manifestarea ascunderii. 

De aici este doar un singur pas până la interpretarea heidegperiană 
a celebrului fragment rămas de la Heraclit: „Fiinţei îi place să se 
ascundă.“ Această propoziţie nu spune — comentează Heidegger — că 
Fiinţa este accesibilă foarte dificil şi că este nevoie de mari eforturi 
pentru a o scoate din ascunzişul ei. Dimpotrivă: sarcina este de a ne 
convinge că propria sa ascundere aparține „plăcerii“ şi înclinatiei 
Fiintei, adică e ceva în care ea işi fixează esenţa. Numai la ceea ce — 
potrivit esenței sale — iese din ascundere, şi la ceea ce — potrivit 
esenței sale — trebuie să iasă din ascundere, numai aceluia îi poate 
„plăcea“ să se ascundă. Închiderea şi ascunderea fiinţei nici nu poate fi 
şi nici nu trebuie să fie „depăşită“ prin gesturi superficiale 
iluminatoare, ci ea trebuie fixată ca aparținând esenței sale. 

Meditatia heideggeriană despre Lichtung duce mai departe si 
radicalizează analizele fenomenologico-descriptive din Sein und Zeit, 
De aceea, confruntările şi luptele lui Heidegger cu închiderile şi 
ascunderile ființei nu au nimic de a face cu ceea ce de obicei se 
numeşte sondarea „secretelor ființei“. Dimpotrivă: este vorba de faptul 
că, înţelegându-se pe sine pe parcursul înaintării sale, meditaţia 
fixează în acelaşi timp şi felul în care ea se confruntă cu cele 
întâmpinate pe acest drum. Și tot pe acest parcurs, se formează se 
articulează şi se fixează — în întreaga lor complexitate — şi 
instrumentele conceptuale ale întâlnirii şi confruntării cu închiderea, 
ascunderea şi cu acoperirea. 

Revenind: pe baza deschiderii lumii — adică provenind din 
mundaneitatea lumii — Dasein-ul a descoperit deja o lume. Aceasta nu 
înseamnă însă că lumea ca atare a si fost tematizatä deja. Ci doar 
faptul că în întregul destinaţiei mânuibilului şi în cel ai trimiterilor 
celor aflate la îndemână, se află deja — de fiecare dată — descoperită o 
lume aparte, determinată. lar purtătorul deschiderii lumii este grija 
(Sorge). Grija concentrează în întregime — însă nu neapărat ca un 
întreg — fiinţa Dasein-ului. Nu avem spațiu aici pentru a analiza 
conceptul heideggerian al grijii şi nici de a detalia noutatea lui 
ontologică. Trebuie totuşi să notăm că niciodată — înainte si nici după 
Sein und Zeit — existenţa în carnea şi osul efectivitätii Dasein-ului (a 
„omului“) nu a dobândit o importanță filosofică asemănătoare. De 
aceea am susținut la începutul acestui capitol că în fond noutatea şi 
radicalitatea gândirii lui Heidegger constă în primul rând în 
naturaletea lui. Analiza ontologică a grijii este de aceea profund 
diferită de orice altă tematizare a „vieții cotidiene“ — de exemplu la 
Lukács, la Agnes Heller sau la Henri Lefebvre — ca fiind un fel de 
creuzet unde se adună şi se retopesc rezultatele şi înfăptuirile ştiinţei, 
ale tehnicii, ale artei etc. Pentru Heidegger, Dasein-ul este o fiintare a 
cărei lume, a cărei existență intra-mundană şi al cărei Sine poartă în 
sine caracterul existenţial al grijii. De aceea, ea fundamentează 
descoperirea şi acoperirea fiintärii intra-mundane. lar fiinţarea 
descoperitului nu se constituie doar din lucrurile şi instrumentele 
înconjurătoare, ci este şi ceva cum ar fi „natura“ ori „istoria“. 

„Dacă Dasein-ul descoperă şi îşi apropie el însuşi lumea, dacă îşi 
deschide sieşi ființa lui propriu-zisă, atunci această descoperire a 
«lumii» şi această deschidere a Dasein-ului se întâmplă de fiecare dată 
prin înlăturarea acoperirilor şi a ocultărilor (Verdunkelungen) și prin 
spargerea distorsiunilor prin care Dasein-ul însuşi se închide sisi.“ 
Însă numai în aparență înlăturarea acoperirilor şi deschiderea 
închiderilor merg aşa, mână-n mână, paralel şi în acelaşi ritm. În 
realitate, doar în interiorul deschiderii este cu adevărat acoperire şi de 
aceea vreo nouă des-coperire a ființării intra-mundane sau des- 
coperirea unei noi ființări intra-mundane nu influențează în mod 
automat deschiderea lumii, a intra-mundaneității şi nici a Sinelui. 

În orice caz, grija este aceea care — purtând deschiderea — 
întemeiază atât ceea ce numim des-coperire şi ne-ascundere (adevăr), 
cât şi acoperirea. Or, adevărul şi ne-adevărul (falsitatea) sunt de obicei 
tratate ca probleme ale cunoaşterii. Dar însăși cunoaşterea nu este 
decât unul dintre modurile de a fi — şi încă unul derivat — ale Dasein- 
ului. Din acest motiv esența adevărului nici nu trebuie căutată în 
cunoaştere, ci mai degrabă în ființa Dasein-ului şi în adevărul esenței. 
Tot din acest motiv ne poate interesa pe noi aici — în legătură cu 
chestiunea acoperirii şi a des-coperirii — şi problema esenței 
adevărului. Căci esența cunoașterii, ca un mod derivat de a fi al 
Dasein-ului, este că el este o ființă des-coperitoare. În această măsură, 
Dasein-ul este fiintare în adevăr, adică adevăr. 

A des-coperi înseamnă, într-o formulare generală, o înaintare în 
sânul manifestărilor, pe parcursul căreia devine vizibil ceva ce înainte 
fusese acoperit şi ascuns. Des-coperirea nu înseamnă de aceea 
niciodată surprinderea a ceva ce nu s-a manifestat sau nu se manifestă 
în nici un chip. Des-coperirea este propriu-zis răpire: înlăturarea și 
eliminarea aparentelor şi a acoperirilor şi scoaterea din ascundere a 
fiinţării ce se află în centrul actual al interesului. Concentrându-se însă 
pe fiintarea aşezată în centrul actual de interes al des-coperirii, 
Dasein-ul uită şi face abstracție de fiintarea ca întreg. Oricât s-ar 
fundamenta descoperirea fiintärii pe deschiderea şi des-coperirea unei 


2% Martin Heidegger — Sein und Zeit, idem, p. 129. 

lumi determinate, pe parcursul des-coperirii ființării Dasein-ul 
ascunde întregul ei, adică ascunde ființarea ca întreg. 

Fiintarea ca întreg nu poate fi surprinsă pornind de la des- 
coperirea fiintärilor date, chiar dacă am aduna laolaltă lumile 
determinate ce se descoperă în complexul trimiterilor fiecărei fiintäri. 
Căci tocmai acest întreg se prezintă pentru orientarea concentrată 
asupra des-coperirii fiintärilor determinate ca fiind ceva neesential, 
aleator, incalculabil etc. Deci, fiintarea în întregul ei se ascunde. 
Împreună cu des-coperirea fiecărei fiintäri, adică împreună cu 
străpungerea şi eliminarea fiecărei acoperiri, Dasein-ul ascunde — ori 
lasă în ascundere — fiintarea în întregul ei. Numai că fiinfarea — ca 
fiintare „concretă“ — nu se află în legături şi raporturi eventuale cu 
fiintarea în întregul ei, ci aceasta din urmă este cea, în care i se 
înrădăcinează ființa. Des-coperirea deci — des-coperind ceva acoperit — 
se raportează, pe de o parte, la acoperire într-un sens eliminator, însă, 
în acelaşi timp — pe de altă parte — lasă în ascundere, şi chiar ascunde, 
fintarea în întregul ei. Astfel, posibilitatea manifestării ascunderii 
fiintärii în întregul său va fi redusă chiar în interiorul des-coperirii 
fiintärilor. Adică: chiar ascunderea întregului ființării va fi aceea ce se 
va ascunde, şi această ascundere se înfăptuieşte tocmai prin şi în 
cadrul des-coperirii fiintärilor. 

Această constelație va fi numită de către Heidegger: secret (das 
Geheimnis). Adică: secretul este acela care „ghidează“ de fapt 
rătăcirile descoperirii. Şi asta în dubla lui calitate: pe de o parte, ca 
ceva ce scapă complet interesului Dasein-ului şi, pe de altă parte, ca 
fiind ceva ce se adevereşte — în întoarcerea către el — a fi propriu-zis 
secret. Doar în întoarcerea Dasein-ului către el, secretul este 
propriu-zis întâlnit ca secret. 

Cum guvernează totuşi secretul parcursul des-coperirii fiintärilor? 
Nicicum altfel decât prin faptul că des-coperirea aduce la suprafață 
fiintarea în felul său dezrădăcinat, lăsând în ascundere — fără să le 
suprime însă — legăturile sale cu fiintarea în întregul său. În felul 
acesta însă, aceste legături — şi de altfel ascunse — se ascund, 


2 Vezi: Martin Heidegger — Despre esența adevărului în MH. — Repere pe drumul 
gândirii, idem, p. 151. 

guvernând, în „dubla“ lor ascundere, modul în care Dasein-ul, în des- 
coperirea ei, „lasă fiintarea să fie“. 

Chiar străpungând acoperirea, des-coperirea ascunde, ceea ce 
înseamnă că ea închide căile deschiderii ființării în întregul ei. Nu este 
vorba despre cutare şi cutare secret, legat de cutare sau cutare „lucru“, 
ci despre faptul prin care ascunderea întregului ascuns guvernează 
prezenţa (Da-sein-ul) omului istoric. Adică: guvernează rätäcirea!? 

Sensul ascuns al secretului este acela că el este inchiderea însăşi 
în felul în care ea se raportează la des-coperire, adică prin care 
secretul determină, defineşte şi articulează în mod ascuns des- 
coperirea acoperitului ca rătăcire. El se difuzionează în totul 
descoperirii ființării, asezând aflarea în lume a Dasein-ului în 
modalitatea sa de ne-familiaritate (Un-heimlichkeit), privându-l nu de 
obisnuinta, ci de căldura autentică a căminului pe care Fiinţa i l-ar 
putea oferi drept loc autentic al locuirii. 

Secretul este de aceea ne-esenta propriu-zisă a adevărului; care 
nu este însă — tocmai din acest motiv — ceva indiferent, ci trimite către 
domeniul încă neexplorat al adevărului Fiintei (şi nu doar al 
ființării).” Pentru aceasta este însă necesar — accentuăm în mod 
repetat acest aspect — să ne întâlnim cu el în primul rând ca secret, 
adică să ne întoarcem către el ca atare. | 

Întoarcerea către secret nu este însă un salt „misterios“ în miezul 
său! Ea nu este vreo călătorie initiaticä răsplătită prin „iluminarea“ 
aflării. „Ca inducere în eroare, rătăcirea contribuie, însă, totodată, ła 
crearea posibilității pe care omul o poate scoate din ec-sistență (s.n.) 
la posibilitatea de a nu (s.H.) se lăsa indus în eroare, descoperind 
rătăcirea însăşi şi nepierzând din ochi secretul Dasein-ului.“ Şi mai 
încolo: „Scoaterea din ascundere a necesităţii si, ca urmare a ei, 
posibila transpunere în ceea ce este inevitabil provine din Dasein-ul 
omului, şi numai din el.“*° 

Propriu-zis, secretul este de aceea ascunderea ascunsului — în 
sensul deplin al expresiei, şi nu ascunderea şi nici ascunsul luate 


2% ibidem. 
idem, pp. 151-152. 
% idem, pp. 154; 155. 

într-un fel separat — așa cum ea este întâlnită si „denumită“ în 
întoarcerea către ea a Dasein-ului rătăcitor. Ceea ce „iese la iveală“ 
prin ascunderea ascunsului, atunci când Dasein-ul îşi întoarce fața 
către secret, aceea este inchiderea însăşi, ce se deschide în dispoziţia 
angoasei, a lipsei de familiaritate etc. Însă, ceea ce se deschide poate fi 
şi des-coperit şi scos din ascundere. 

Ascunderea refuză deci lui aletheia (adevărul luat în sensul de ne- 
ascundere) atât ieşirea din ascundere, cât şi privariunea (adică: „nu“-ul 
privativ). În acelaşi timp, ea deschide pentru aletheia pura negativitate 
a „nu“-ului negativ. ca ne-adevărul propriu-zis, ce aparține esenței 
adevărului. 

De aceea, secretul nu este nici propriu-zis închidere, el nu este 
nici acoperire şi nici doar ascundere. El säläsluieste în „cultura“ 
întregului structural al închiderii, ai acoperirii şi al ascunderii, 
guvernând direcţiile rătăcirilor deschiderii, des-coperirii şi scoaterii 
din ascundere, fiind întâlnit, denumit şi fixat ca atare — adică 
propriu-zis ca „secret“ — în întoarcerea Dasein-ului către el. Acest 
întreg, structura! este de fapt tematizat prin secret şi de aceea secretul 
la Heidegger nu are nimic de a face cu ceea ce se numeşte de obicei 
„sondarea secretelor ființei“ şi nici cu ceea ce se cheamă îndeobşte 
„mistere“. Căci, pentru „însuşirea“ — iniţierea — misterelor se pretind 
practici şi tehnici aparte şi specifice, în urma cărora — pe deasupra — se 
nasc şi se renasc (în aparență) „subiecte“ noi. La Heidegger, însă, 
„înțelegerea“ secretului nu este decât fixarea închiderii ce, 
ascunzându-se, tinde să guverneze des-coperirea ca rătăcire, adică o 
înțelegere realizată de acelaşi Dasein, pe baza aceloraşi capacități şi 
putinte de a fi, ce sunt de această dată orientate către autenticitate. Şi 
tocmai fundcă Dasein-ul este „acelaşi“, poate — tot el — să uite 
secretul. De aceea, cunoaşterea secretului pentru „cel ştiutor“, cum se 
exprimă Heidegger, nu este deloc „eliminarea“ închiderii sau a 
ascunderii, ci chiar o deschidere către — şi împotriva — ascunderii 
ascunsului. Apoi: această întoarcere către secret nu provine din nici un 
act sau gest revelator, ci din „apăsarea pe care o provoacă rătăcirea“ şi 

care de fapt generează — din când în când - şi „meditaţia asupra 
fiinţei“. a 

Omul istoric rătăcitor se află în eroare. Eroarea nu este o greşeală 
anumită privitoare la cutare şi cutare lucru, ci rătăcirea intretese de 
fapt toate modalităţile erorii. Nu este vorba doar de incorectitudinea 
judecăților ori de falsitatea cunoştinţelor, ci, mai degrabă de o 
degradare a posibilităților de a fi ale Dasein-ului. Astfel, fără 
tematizarea secretului, fără întoarcerea feței noastre către secret, noi 
ne privăm atât de şansa aflării noastre în adevăr, cât şi de şansa aflării 
noastre în libertatea care-i constituie esența. De aceea, tematizarea 
secretului este o condiţie a posibilității autenticității noastre. 

Secretul nu poate fi tematizat însă decât prin şi provenind de la 
întâlnirea lui. Cum altfel am putea noi întâlni secretul decât chiar prin 
ceea ce în împotmolirile şi apăsările rätäcirii ne împinge să ne 
întoarcem fața către el? În nici un caz nu ne întâlnim zi de zi, moment 
de moment şi pas cu pas cu el. Dimpotrivă, trăim în mijlocul său în 
aşa fel, încât pas cu pas refuzăm de fapt această întâlnire. 

Secretul se iveşte în fond în ambiguitatea esenţială a scoaterii din 
ascundere şi a ascunderii, ambiguitate ce defineşte destinul răzăcirii şi 
pericolul ce se încheagă prin ea. Cum ambiguitatea esențială „trimite 
în secret“, tot așa secretul trimite la esența ambiguitätii esențiale.” 
Mânat de apăsarea rătăcirii şi de cea a creşterii pericolului, Dasein-ul 
îşi poate întoarce privirea meditativă către secret. 

Pătrunzând în esența ambiguă a adevărului, Dasein-ul pătrunde — 
înaintând cu fața întoarsă către secret — în esența ambiguă a Fiintei. 
Ori ambiguitatea esenței Fiintei constă chiar în faptul că ea este 
inseparabilă de Nimicul)! 

Într-adevăr, ceea ce manifestă pentru Dasein apăsarea rătăcirii, 
cuprinzând fiintarea în întregul ei, este chiar dispoziţia angoasei, care, 
rupând familiaritätile cotidianeitätii sale, aşază aflarea lui în lume în 


3! ibidem. 
*2 Vezi: Martin Heidegger — Întrebarea privitoare la tehnică, în MH. — Originea 
operei de artă, op. cit., p. 134. 

modalitatea existenţială a lipsei de familiaritate şi de stranietate. Nu 
Nimicul se dezvăluie oare în această dispoziție?” 

Care este atunci legătura între rătăcirea, lipsa de familiaritate, 
secretul și Nimicul? Iată întrebarea pe care trebuie să ne-o punem şi pe 
care trebuie să o menţinem susținut. Oare, nu în împotmolirile 
esenţiale ale rătăcirii şi nu în apăsările angoasei ne întâlnim noi de fapt 
cu secretul, adică cu ascunsul ascunderii fiintärii în întregul ei? Nu 
aceasta ne pune în fond să ne întoarcem fața către secret? 

Altfel spus: noi ne întâlnim aici „cu“ secretul în primul rând în 
împotmolirile rătăcirilor noastre, deci propriu-zis nu ca secret, ci doar 
într-un fel epifenomenal. Secretul ca secret prinde contururi 
fenomenale proprii doar întorcându-ne fața către el. Desigur, 
orientarea căutărilor noastre spre calea rătăcirii și a împotmolirii este 
una dintre modalităţile proprii „de acțiune“ ale secretului, ce ține de 
esența lui. Ține de esenţa secretului că el tinde să se înfätiseze doar 
reflexiei si meditatiei. Rămâne însă complet nelămurit felul în care 
această meditație se menține — sau nu — focalizată pe secret. Căci şi 
Heidegger s-a „întâlnit“ cu „fenomenul“ secretului doar pe calea altor 
parcursuri. Altfel spus: deși s-a întâlnit — la modul cel mai serios — cu 
el, nu s-a confruntat totuşi cu fenomenul secretului. 

Noi însă ne-am confruntat — cum am arătat în capitolul anterior — 
cu fenomenul secretului nu meditând pur şi simplu despre 
împotmolirile apăsărilor noastre, ci chiar propriu-zis, în destinul 
nostru istoric. În tematizarea acestei confruntări, desigur, Heidegger 
ne este un ajutor extrem de valoros. Totuşi nu putem şti încă cu 
siguranță dacă într-adevăr gândirea este sau nu pregătită pentru o 
asemenea confruntare. Este însă sigur că evitarea acestei confruntări ar 
fi o eroare a rătăcirii. Căci, într-adevăr, destinul nostru ne-a confruntat 
în aşa fel cu tematica secretului, încât nu ne este îngăduit s-o tratăm în 
mod grăbit, încercând să aflăm urgent tot ce se poate cunoaşte despre 
ea, pentru a o putea abandona apoi cât mai în grabă. 


33 Vezi: Martin Heidegger — Ce este metafizica?, în: M.H — Repere pe drumul gândirii, 
op. cit., p. 42. 

Deci: fenomenul secretului??? Trebuie repusă cauza întrebării lui, 
însă deja în posesia acelui instrumentar conceptual pe care ni l-a oferit 
şi ni l-a asigurat desluşirea meditatiei heideggeriene. 

Ce anume din închidere, din acoperire şi din ascundere face 
posibil ca ele să se asocieze la ceva cum este fenomenul secretului? 
Evident, ființa Dasein-ului este aceea prin care el îşi înţelege intra- 
mundaneitatea, ființarea intra-mundană şi Sinele în aşa fel încât — între 
timp — „producând“ secrete, stabileşte şi un contact cu închiderea, 
acoperirea şi cu ascunderea. Acest contact nu înseamnă pur şi simplu 
că Dasein-ul „utilizează“ ascunderea etc., ci, mai degrabă, faptul că el 
le elaborează construindu-le. Or, închiderea, acoperirea şi ascunderea 
construit-elaborată nu sunt altceva decât fenomenul existenţial! al 
secretului. 

Pentru a putea însă surprinde secretul ca fenomen, este necesar ca 
el să se manifeste într-un fel sau altul. Doar astfel ne putem 
într-adevăr întâlni cu el ca atare. Însă — cum am mai spus — secretul se 
manifestă doar ca fiind închis, acoperit si ascuns. Ce fel de 
manifestare este aceasta? „Există“ oare așa ceva? Aparține însă 
fenomenologiei faptul că ea nu porneşte de la generalitäti „abstracte“, 
ci din însuşi modul de manifestare a ceva ce este întâlnit în cadrul 
deschiderii. Întrebarea deci trebuie reformulată în felul următor: Cum 
ne întâlnim noi în genere cu ceva ce, pe parcurs, vom fi apoi nevoiţi să 
numim „secret“? Această întâlnire trebuie descrisă deopotrivă 
existenţial şi fenomenologic. 

Când ne întâlnim cu ceva ce ulterior vom fi nevoiţi să numim 
„secret“, atunci cu siguranță vom constata la început că acolo „ceva 
este“, dar că el este aşa ceva şi în aşa fel, încât determinarea a „ceea 
ce“ este el este obstructionatä de obstacole. La început putem 
considera obstacolele doar ca fiind obişnuite sau doar ca fiind 
„epistemologice“, însă, în căutările noastre ne dăm seama rapid că 
despre altceva este în fond vorba. Adică, realizăm faptul că 
obstacolele sunt coerente si elaborate. Din acest motiv noi chiar 
putem să ne şi împotmolim în această fază sau la acest nivel: neputând 
înainta, ne rămâne doar posibilitatea renunţării sau cea a rămânerii 
insistente în starea pe care ne-a fixat întâlnirea obstacolelor. Încercăm 
deci să cântărim şi să măsurăm obstacolele în speranța să le găsim o 

slăbiciune, o crăpătură sau o breșă. Însă ceea ce vom constata în loc de 
aceasta, aceea va fi mai degrabă chiar opunerea rezistentă. lar ceea ce 
va conferi rezistență acestei opuneri va fi tocmai faptul că în ea ceea 
ce în fond se opune, aceea lipseste. 

Dar, ceea ce lipseşte în acest fel, aceea se ascunde. Şi ascunderea 
nici nu este altceva decât lipsirea tesutä în opunerea rezistentă a 
obstacolelor. 

Căutând-cercetând ceea ce lipseşte, desigur, vom întâmpina o 
serie de „factori“ care deşi se află pe şi în locul celui care lipseşte, 
totuşi — pe baza celor experimentate până acum — ni se par deja 
dubioase, şi care se şi dovedesc a fi doar aparente, menite să ne 
conducă pe căi greşite sau chiar în fundături. Mergând pe urmele 
aparentelor, vom constata, însă, că deşi ceea ce se prezintă astfel nu se 
manifestă, aparențele au totuşi propria lor coeziune. Ele sunt deci 
legate unele de altele, numai că doar în calitatea lor de aparență. 

Aici şi acum putem bănui că în căile căutărilor noastre ne-am 
întâlnit cu ceva ce trebuie numit „secret“. Aici — şi la început doar aici 
— se poate înfiripa o comprehensiune primară legată de secret. 

Pe baza acestei comprehensiuni, ne situăm iarăşi în fața unei 
opțiuni. În primul rând putem tenta des-coperirea sau forțată sau prin 
„viclenie“ a ceea ce ni se prezintă ascunzându-se în coeziunea 
aparentelor ca opunerea rezistentă a obstacolelor. Deşi, din cauza 
obstructionärilor multiple, eficiența des-coperirii forțate poate fi 
îndoielnică, reuşita ei reprezintă totuşi, cu siguranță, nimicirea şi 
desființarea fenomenului secretului. În ceea ce priveşte des-coperirea 
lui prin viclenie: am văzut că ea presupune pierderea caracterului 
public al căutătorului şi din acest motiv ea nu este în mod direct 
valorificabilă teoretic în confruntarea cu fenomenul secretului. A doua 
cale este, iarăşi, cea a renunțării. Pur şi simplu renuntäm la 
continuarea căutării pägubitoare si abandonäm  tematizarea 
fenomenului. 

A treia posibilitate este însă aşteptarea decisă, chiar dacă la 
început ea nu poate fi decât aşteptarea a ceva neaşteptat, adică a unei 
surprize. S-ar putea să ne putem surprinde, dar de obicei şi surpriza se 
lasă aşteptată. De aceea nu ne rămâne în fond altă posibilitate decât de 
a revigora calea parcursă până acum. 

Când această cale este nu părăsită, ci revigoratä, atunci realizăm 
faptul că tot de ce ne-am izbit până acum — obstacolul, opunerea 
rezistenţei, lipsa şi ascunderea — ne sunt deja, pe de o parte, separat şi 
de altundeva, cunoscute şi, pe de altă parte, iese la iveală şi faptul că 
prezența lor concomitentă în calea noastră nu este deloc întâmplătoare, 
ci, ceea ce a elaborat coeziunea lor nici nu este probabil altceva decât 
chiar ceea ce ne ţine de atâta timp în aşteptare. Adică tocmai ceea ce 
am şi numit deja „secret“ şi a cărei gândire a obținut — prin aceasta — 
noi şi nesperate „agățări“. 

Direcţia din care ceva cum sunt obstacolele, opunerea rezistentă şi 
lipsirea ne sunt deja cunoscute, derivă, în primul rând, din modalitățile 
deficiente de a fi ale Dasein-ului nostru. Şi separat, modalitățile 
noastre deficiente de a fi — adică cele în care mijloacele şi 
instrumentele noastre nu funcţionează; ştiinţa şi cunoştinţele noastre 
nu se dovedesc a fi suficiente; şi nu suntem în măsură să ne realizăm 
scopurile etc. — ne cutremură, fiecare, familiaritatea, certitudinile si 
valabilitätile obisnuintei noastre intra-mundane. Prin aceasta, 
deficienţele explicitează — separat — acele întreguri ale destinatiilor pe 
care le-au deranjat prin deficienta lor. Ceea ce se manifestă în ele va fi 
de fapt acest întreg al destinaţiei, la care ele trimit şi pe care ele le des- 
coperă tocmai prin deficienta lor. 

Acum însă pe calea noastră modalitățile deficiente se prezintă pe 
de o parte împreună (deci nu unul câte unul) şi, pe de altă parte, în aşa 
fel încât trimiterile lor sunt şi rămân de fapt doar reciproce. Adică: în 
fenomenul secretului, întregul destinaţiei la care trimite conexiunea 
modalitätilor deficiente este doar ascunderea. Nu cel sau ceea ce se 
ascunde! 

Ceea ce se arată ascunzându-se poate rămâne în ascundere doar 
cu condiţia ca traseele căutărilor sale să fie şi să rămână ținute şi 
destinate în aşteptarea nedeterminată a modalitätilor deficiente. Adică: 
dacă ascunderea trimite către ceea ce se ascunde doar şi exclusiv în 
forma modalitätilor deficiente. Ele prezintă, ce-i drept, într-o sclipire, 
şi ceea ce se ascunde, însă numai în felul retragerii de sine. 

Şi filosofia cunoaște însă de mult „conceptele“ modalitätilor 
deficiente (eşecul falsitätii, opunerea rezistentă a „obiectului“ [Gegen- 
stand) etc.). Nu avem aici spațiu pentru analiza istorică, de sens şi de 

semnificatie a acestor concepte. Mai degrabä este necesar ca, gândind 
deja împreună cu aceste două tipuri de „familiaritate“, să vedem ce 
anume face posibil ca ele să se raporteze unele la altele în așa fel încât 
să constituie tocmai ceea ce a trebuit să numim ascundere prin 
retragerea de sine. În acest scop va trebui acum să regândim termenii 
parcursului. 

Obstacolul, ivindu-se în calea noastră, ne deranjează înaintarea, 
obligându-ne la schimbarea direcției, la modificarea vitezei de 
înaintare sau chiar la oprire. El ne obligă să avem în vedere nu doar 
pentru ceea ce am pornit la drum, şi nici numai dmmul însuşi, dar şi 
obstacolul. Obstacolul iese deci în faţă — adică la lumină — ca fiind în 
primul rând o deficiență a aflării pe drum, dar care în acelaşi timp 
trimite atât către „ceea ce“ al drumului, cât şi ia drumul însuşi. El 
trimite însă şi către călător: îl solicită, îl chestionează, adică îl 
dinamizează. Călătorul aflat înaintea unui obstacol începe să se 
gândească, să-şi adune şi să-şi desfăşoare forţele. 

În aceasta, obstacolul reiese iarăşi în fața luminii, ca fiind ceva 
insistent, ce trebuie determinat în „ceea ce“ al lui pentru a putea 
adopta o poziție şi o atitudine corespunzătoare față de el. Astfel însă 
se estompează atât caracterul de obstacol al obstacolului, cât şi 
drumul, şi finalitatea lui şi în focarul interesului se va aşeza chiar ceea 
ce ne obstructioneazä. Adică, ceea ce ne obstructioneazä va deveni 
ținta cunoaşterii — deci a unui alt mod de a fi — care şi ea are propriile 
sale dificultăţi şi fundături. 

Scoţând deci la iveală toate „elementele“ călătoriei, obstacolul 
trimite pe de o parte la ceea ce obstructioneazä, dar astfel, pe de altă 
parte, el şi deturnează calea inițială a Dasein-ului. Defurnarea nu este 
o deficiență a obstacolului, ci chiar sensul său propriu. 

Obstacolul deschide de aceea calea altor întâlniri, fără însă să 
închidă — ci doar să estompeze — finalitatea şi modalitatea drumului. 
Desigur între timp el nu încetează a fi o modalitate deficientă a 
călătoriei. Totuşi, doar în această des-coperire bifurcată a obstacolului 
se deschide posibilitatea de a ne întâlni într-adevăr cu opunerea 
rezistentă. 

Opunerea rezistentă este şi ea o modalitate deficientă a aflării pe 
drum, cu care — în aparenţă — ne-am putea întâlni chiar şi înaintea 

obstacolelor. (Drumul stă în faţă, ca „distanţă“ ce trebuie „făcută“ 
etc.) Totuşi doar în interiorul deschiderii şi des-coperirii obstacolului 
ne putem întâlni propriu-zis cu opunerea rezistentă. În rezistenţa care 
se prezintă „separat“ si independent de obstacol, chiar opunerea 
rămâne de nesurprins. Drumul are lungime, corpurile au greutate etc. 
prin „starea“ şi nu prin o-pune-rea (ce înseamnă „a sta contra“) lor. 
Doar ceva ce este deschis şi este des-coperit deja ca fiind obstacol se 
poate opune cu adevărat şi în mod real. Şi doar fiindcă în deschiderea 
şi des-coperirea obstacolului, ceea ce obstructioneazä devine ceva ce 
stă în față în mod insistent, tocmai de aceea ne putem întâlni în cadrul 
des-coperirii cu ceva ce opune rezistenţă. 

Însă, în înţelegerea întâlnirii obstacolului se află totuşi — 
depăşirii lui. Or, ceea ce în opunerea rezistentă devine în primul rând 
îndoielnic, aceea este chiar posibilitatea depăşirii ei. Atunci însă, 
speranţa îndoielii nu mai poate proveni din ceea ce opune rezistenţă, ci 
doar pornind de la cel care stă fatä-n față cu cea ce i se opune lui. 

Deci în sensul său propriu, opunerea rezistentă re-trimite în 
primul rând la călătorul evidenţiat în întregimea Sinelui său: dacă el 
este sau nu în măsură să învingă obstacolul care i se opune în mod 
rezistent. Aceasta nu înseamnă doar faptul că Sinele devine 
problematic printr-o întrebare ce i-a fost adresată. Căci — dacă ne 
gândim mai bine — Sinele însuşi este acela care a provocat întrebarea 
chiar prin asumarea drumului său, deci el însuşi este în fond acela care 
îşi problematizează modurile sale de a fi. Dar, ce poate întreba Sinele 
de la sine însuşi, atunci când el se întreabă mobilizat de ceva ce îi 
opune rezistență? Desigur, nu că el este sau cine este. Ci doar faptul 
dacă acel mod al prezenţei sale, în care el este de față, este sau nu 
autentic ori propriu-zis? Deci dacă el corespunde oare obstacolului ce 
opune rezistență? 

Direcţia întrebării Dasein-ului Sinelui problematic este de aceea, 
în fond, lipsa! În ea, ceea ce lipseşte opune rezistență, iar cine întreabă 
este problematic. Lipsa nu-i ceva ce „nu este“. Lipsa este ne-prezenta 
în aşteptările Dasein-ului problematic. Ceea ce lipseşte desigur nu este 
prezent si desigur prezența lui este așteptată, însă, condiția 
propriu-zisă a acestei aşteptări este totuşi opunerea rezistenţei. Şi asta 

nu fiindcă lipsirea ar fi „o formă“ a opunerii rezistenței, adică ea se 
opune astfel, încât, căutând, acolo unde căutăm, ceva nu este prezent. 
Căci în fond nici aceasta nu pune decât întrebarea dacă cel care caută, 
caută oare la locui potrivit. Ci fiindcă pentru ieșirea la iveală a lipsirii 
— a absenței — este necesară estomparea şi pălirea rezistenței opunerii. 
Ceea ce opune rezistenţă în lipsire devine — şi trebuie să devină — şi el 
problematic. Adică: în întrebarea Dasein-ului problematic, lipsa face 
manifest oponentul rezistent chiar în felul lipsirii. Doar prin 
estomparea opoziţiei rezistente se deschide orizontul către ceea ce 
lipseşte.” 

Ceea ce lipseşte nu este totuşi prezent. Lipsa nu este însă singura 
modalitate a non-prezenței. În fond „a fi prezent“ nu înseamnă pur şi 
simplu a figura în inventarul „universului“. De lipsit, lipseşte doar 
acela la a cărui prezență într-un fel ne aşteptăm, însă nu are loc. În 
această măsură — şi numai în acest fel — lipsirea îl manifestă şi pe cel 
ce lipseşte. Doar de aceea se poate umple golul lipsini, fiindcă îl 
prefigurăm şi pe cel ce lipseşte. . 

În lipsă se strâng deci laolaltă atât obstacolul, cât şi opunerea 
rezistentă, şi aceasta se realizează — pe deasupra — în forma sa 
extremă, în care ceea ce ne obstructioneazä opunând rezistență, acela 
nici nu este prezent. In „locul“ său nu se află deocamdată nimic, în 
jurul său însă se află îngrămădită opunerea de nepătruns a 
obstacolului. Astfel însă lipsa se difuzionează în opunerea de 
rezistență obstacolului, cuprinzând toate elementele şi toți factorii 
aflării pe drum. Numai că lipsa — spre deosebire de obstacol şi de 
opunerea rezistenţei — nu mai poate fi, nici măcar în principiu, ocolită, 
depăşită sau învinsă. Lipsa poate fi doar umplută. De aceea, ea nici nu 
este punctul final, ci numai ultima bifurcatie a acestei călătorii. Din 
acest motiv poate ea într-adevăr strânge laolaltă tot ceea ce am întâlnit 
până acum pe acest drum. 

Ceea ce se manifestă în lipsă absentează, adică lipseşte. În „locul“ 
lui se află doar golul lipsei sale, însă în aşa fel încât — difuzionându-se 
— ea trimite la întregul legăturilor sale cu celelalte modalități 


# Astfel trebuie interpretate spusele lui Aristotel şi cele ale lui Heidegger despre 
„steresis“, adică despre privatiune ca fiind si ea eidos, deci aspect. 

deficiente. Or, întregul trimiterilor conexiunilor modalitätilor 
deficiente — adică acel întreg al destinaţiei lor (Bewandtnisganzheit) — 
este chiar ascunderea. De aceea: ascunderea este lipsa des-coperită în 
întregul trimiterilor sale, tocma: în conexiunea modurilor deficiente. 
Şi doar în „interiorul“ lipsei — şi nu în cel al obstacolului ori al 
opunerii rezistenţei — ne putem întâlni într-adevăr cu ceva cum este 
ascunderea. Căci ceea ce este des-coperit prin întâlnirea ascunderii nu 
este — iarăşi — ceea ce se ascunde, ci chiar modalitatea lipsirii. Adică 
devine clar că ceea ce lipsește, acela lipseşte tocmai ascunzându-se şi 
că acesta este motivul pentru care lipsa lui este atât de încăpățânată. 

Legătura descrierii de mai sus cu descrierea anterioară a 
fenomenului secretului este evidentă: secretul se manifestă pentru 
prima oară atunci şi acolo, unde şi când, modalităţile deficiente ale 
aflării pe drum a Dasein-ului se strâng laolaltă, adică în lipsă. De 
aceea va trebui să avansăm în comprehensiunea fenomenului 
secretului legând de acum înainte aceste două descrieri. 

Lipsa este — potrivit esenței sale — steresis, adică privatiune.* 
Deci, un „nu“ privativ, care îl arată (eidos) în aşa fel pe cel ce lipseşte, 
încât îi refuză prezenţa. Ea îi refuză, ce-i drept, prezența, însă nu o 
exclude. Dimpotrivă, ea chiar arată ce anume lipseşte. 
Difuzionându-se, lipsa deschide însă şi adâncurile unui orizont în care 
poate avea loc nu doar refuzul, dar chiar şi excluderea prezenţei. 
Secretul este tocmai excluderea prezenţei a ceea ce lipseşte. El refuză 
deci prezenţei chiar şi „nu“-ul privativ. Prin aceasta el umple orizontul 
lipsei prin închizătoare asiguratorii. În aceste închizătoare asiguratorii 
se prezintă secretul de fapt ca secret şi doar acum trebuie numită drept 
secret lipsa cu care ne-am întâlnit confruntându-ne. Căci ceea ce 
lipseşte aici, aceea nu se prezintă decât în contextul reciproc al 
închizătoarelor asiguratorii. De aceea, închizătoarele asiguratorii nici 
nu sunt obstacole „mai mari“ sau mai rezistente, ci obstructii 
construite interconectat care se manifestă în des-coperirea modalității 
lipsei, adică în ascundere. 


.35 Vezi si prelegerea lui Heidegger — Despre esența si conceptul lui ®YSIE la 
Aristotel, Fizica B, 1, în MH. — Repere pe drumul gândirii, op. cit., pp. 266-269. La 
problema „lipsei“ vom reveni şi într-un capitol ulterior. 

În interconexiunea lor, închizătoarele asiguratorii trimit însă nu 
numai la co-apartenenta lor, dar şi la acel „proiect“ pe baza si în 
sensul căruia ele se strâng în fond laolaltă. Ori am văzut că, de fapt, 
proiectul care se arată în orizontul lipsei prin conexiunea închiză- 
toarelor asiguratorii este tocmai sustragerea de sine. Ascunderea, ca 
sustragere de sine în lipsă, este de aceea pozitivitatea „nu“-urilor 
privative, dar — iarăşi cum am văzut adineauri — şi a celor negative. 

Să nu uităm că toate acestea se „desfăşoară“ şi se „încheagă“ — 
deocamdată — doar în intrebarea Dasein-ului problematic, întrebare a 
cărei natură a fost şi este stabilită de către lipsa fixată ca ascundere, 
Aici se deschide de aceea şi posibilitatea ca Dasein-ul problematic 
să-şi orienteze întrebarea nu numai către ceea ce se ascunde, ci şi către 
ceea ce a prescris proiectul conexiunii de nepătruns al închizătoarelor 
asiguratorii. Prin aceasta, Dasein-ul problematic se va întreba de fapt — 
iarăşi — despre felul prezenţei sale, luminându-şi — încă o dată — 
propriul său caracter de Dasein. Cu aceasta se iveşte însă și 
posibilitatea ca Dasein-ul să întrezărească — în proiectul închiză- 
toarelor interconectate — un alt Dasein, ca fiind proiectant ascuns. Si 
doar aici si acum se luminează si se întrezăreşte de fapt fenomenul 
secretului, ca fiind un „raport“ existenţial aparte între Dasein-uri. 

Este vorba deci de Dasein-uri diferite aflate în raporturi 
polarizate. De aceea, pentru a putea surprinde şi descrie întregul 
fenomenului secretului, este necesar să străbatem calea lui şi din 
direcția opusă a Celuilalt (Dasein). 

A parcurge şi a descrie această cale — care şi ea se varsă, din 
direcție opusă, în orizontul lipsei şi absenței — este o sarcină şi mai 
dificilă şi complicată. Căci ea presupune ca noi înşine să ne aşezăm pe 
calea secretizării. Însă, cine secretizează, acela nu poate publica 
„descrieri“ despre ea. Dar fără această descriere, şi descrierea 
fenomenului secretului ar rămâne în mod inevitabil incompletă şi 
chiar de-a dreptul trunchiată. 

Ce ar putea sta, totuşi, la baza acestei descrieri? În primul rând 
credem că analizele şi cercetările noastre de până acum — şi din 
capitolele anterioare — sunt în măsură să ne ofere deja suficiente 
temeiuri pentru o comprehensiune preliminară articulată a feno- 
menului. Acestea trebuie însă completate acum şi cu acele aspecte 

existențiale majore care fundamentează si însoțesc orice experienţă 
autentică a gândirii. Este vorba despre faptul simplu — şi esențial — că 
în fond fiecare dintre noi are ceva de ascuns, pe care îl și ascunde! Ar 
fi greşit, şi inautentic, să eliminăm din meditaţia despre secret cele 
experimentate în acest fel. 

Cel care secretizează — „produce“ secrete — este şi el Dasein. El 
înţelege deci lumea, aflarea sa intra-mundană, cât şi pe sine, în modul 
de a fi al secretului ca fiind chiar propriul său mod de a fi. De aceea 
secretul i se prezintă în primul rând ca o fiintare intra-mundană 
posibilă, mai precis ca fiind un instrument posibil. Numai că secretul 
nu este de fapt niciodată un instrument aflat oricând la îndemână 
pentru a fi mânuit, ci unul care trebuie — tocmai fiindcă este secret — 
construit şi elaborat, re-construit şi re-elaborat de fiecare dată din nou. 
Acum iese la iveală faptul că în fond secretul nici nu e un instrument, 
ci este o metodă, care trebuie propriu-zis elaborată şi nu pur şi simplu 
confecționată. Inutil culege secretizantul „informaţii despre secret“, 
inutil studiază el „literatura“ secretului, cu aceasta încă nu şi-a asigurat 
nici pe departe „instrumentul“ de secret. În fond, „a culege informaţii“ 
şi a „studia“ secretul nu înseamnă decât — în parte — parcurgerea acelui 
drum pe care l-am descris mai sus, şi care — cum am văzut — se 
împotmoleşte înecându-se în lipsă. Totuşi, secretizantul trebuie — 
într-un fel sau altul — să si parcurgă acest drum pentru a putea asigura 
repere pentru metoda lui. 

Secretizantul dobândeşte astfel o dublă calitate, căci tot el va fi 
acela care „urmăreşte“ fenomenul secretului, cât şi acela care 
ecretizează. El des-coperă, deci, în mod efectiv şi deja în momentul 
iniţial al secretizării, acea posibilitate de a fi a celuilalt Dasein, în care 
el scrutează şi urmărește secretul. Celălalt Dasein i se deschide deci 
secretizantului deja la începutul „procesului“, şi cu aceasta, aici se şi 
manifestă, de la început, fenomenul unitar al secretului. 

Nici secretizantul nu dispune însă în mod curent de această 
viziune asupra orizontului unitar al secretului. El îşi pierde imediat 
aparenta lui dublă calitate împreună cu începutul secretizării. Vom 
vedea mai târziu în ce constă în fond caracterul aparent al acestei 
„duble calități“. Aici este suficient să notăm faptul că, dacă pe 
parcursul secretizării se cer noi „informații“ etc., atunci secretizantul 

trebuie să-şi redobândească — si să-şi repiardă apoi — de fiecare dată, 
dubla lui calitate. 

In orice caz, situația secretizantului, în raport cu fenomenul 
secretului, pare a fi una privilegiată, căci e! dispune — în aparenţă — 
totdeauna de posibilitatea dobândirii viziunii unitare asupra 
fenomenului. Aceasta nu înseamnă decât faptul că, înțelegându-se pe 
sine ca fiind secretizant, el înțelege şi interpretează deja şi pe celălalt 
Dasein, ca fiind un posibil opozant polarizat, ale cărei căutări trebuie — 
şi pot fi — dirijate în orizontul conexiunilor modalitätilor deficiente, 
adică în orizontul lipsei. Interdictiile, mästile, tăcerea cuprinsă ca 
angajament în jurămintele secrete etc. nu sunt decât feluri în care de 
fapt sunt determinate tocmai modalitățile lipsirii, adică modalitățile 
ascunderii. Sub acest aspect, secretul este chiar metoda prin care 
secretizantul se înțelege şi se interpretează pe sine ca posedând 
posibilitatea — adică puterea — de a dispune, în întregul lor, asupra 
modalitätilor căutărilor unui alt Dasein. 

Secretul prezintă astfel Sinele secretizantului ca fiind — chiar de el 
însuşi — îm-puternicit, şi de aceea, el — adică secretul — va focaliza 
întregul Dasein-ului său. Prin aceasta, secretul se difuzionează în 
întregul! Sinelui Dasein-ului secretizant. Desigur, nu întregul Sinelui se 
va secretiza, ci secretul va focaliza întregimea Sinelui. i 

Iradiindu-se asupra întregimii Sinelui, secretizarea pune însă în 
pericol secretul. Căci ea îl îndeamnă şi îl împinge pe Dasein-ul, al 
cărui întreg îl focalizează, să-și „poarte“ secretizarea — adică să 
manifesteze şi să arate faptul că „are“ secret — în mai toate gesturile 
sale. Pentru contracararea acestui îndemn, secretizantul trebuie de 
aceea să-şi secretizeze chiar şi propria-i secretizare. Desigur, nu față 
de Sinele lui, ci faţă de celălalt. Aceasta înseamnă însă în acelaşi timp 
şi faptul că secretizarea, ca un mod de a fi al Dasein-ului, impregnează 
şi condensează şi restul modalitätilor şi posibilităților sale de a fi. 
Adică, tot restul modalitätilor şi posibilităților de a fi sunt realizate în 
lumina, prin filtrul sau în raport cu secretizarea. Dacă secretizantul nu 
realizează sau omite acest aspect, atunci el pune în pericol secretul şi, 
prin aceasta, periclitează propriul său mod de a fi. 

Secretul are însă — cum am mai spus într-un alt capitol — şi un 
„ceea ce“. Adică, ceea ce este secretizat. Aceasta poate fi o fiintare 

care nu are caracteristicile de a fi ale Dasein-uiui (obiectul unei 
descoperiri etc.) sau o modalitate de a fi a lui (o cunoştinţă, o faptă, un 
proiect etc.). În orice caz: ceea ce este secret, se află într-un fel deja în 
deschis şi într-un fel este deja şi des-coperit. Adică: se află în 
neascundere. Aceasta este apoi închisă, acoperită şi ascunsă de către 
secretizare pornind de la modul şi felul în care des-coperitul se arată şi 
se manifestă. Pornind de la acest mod, obține secretizantul acele 
trimiteri care-i arată orizontul posibil al conexiunii destinatiilor des- 
coperitului şi pe baza cărora el îl aşază în întregul destinaţiei sale. 
Acest întreg al destinaţiei des-coperitului este înțeles şi interpretat de 
fiecare dată pe fundalul acelei deschideri şi des-coperiri, care este 
propriu Sinelui Dasein-ului. Pe această bază „se decide“ secretizarea. 
Însă secretul poate fi un mod de a fi al Dasein-ului şi poate condensa 
şi restul posibilităților sale de a fi, doar cu condiţia ca el să se nască pe 
bazele modalitätilor deschiderii şi des-coperirii Sinelui Dasein-ului. 
Ca existenţial, secretizarea poartă în sine înțelegerea si interpretarea 
„valorizantă“ a acestui „ceea ce“ al secretului, şi această înțelegere şi 
interpretare — şi nu caracteristicile pur obiectuale ale lui „ceea ce“ — va 
hotărî de fiecare dată asupra secretizării. 

Deschiderea Dasein-ului este deschiderea lumii, a situării intra- 
mundane şi a Sinelui. În deschiderea lui, Dasein-ul se des-coperă ca 
„ființare împreună“ (Mittsein) cu alții. Una dintre modalităţile fiintärii 
împreună este cea de a fi împotrivă, adică de a fi în opunere, în 
opoziţie. Secretizantul surprinde, prinde şi fixează opunerea ca un 
mod de a fi împreună în lume a Dasein-ilor, deci ca fiind împotrivă. 

Deschiderea si des-coperirea  fiintärii împotrivă este acea 
modalitate în care este prins şi fixat acel „ceea ce“ al secretizării. Tot 
aici „sosește“ însă — cum am văzut — şi tentativa dez-văluirii secretului 
ca fiind o posibilitate şi un mod de a fi al Dasein-ului situat în şi prin 
opunere. Dar tot aici se aşază şi secretizarea însăși, ca un mod posibil 
de a fi, de care dispune — ca o posibilitate — şi Dasein-ul opus, dar pe 
care secretizantul îl cunoaşte deja, ca fiind propriul său mod de a fi 
împotrivă. 

Dasein-ul situat împotrivă îl ameninţă deci pe cel secretizant prin 
două moduri posibile de a fi: ca tinzând către dezvăluirea secretului şi 
— între timp — ca posibil secretizant. De aceea, pe baza situației sale 

privilegiate, atunci când îşi elaborează metoda secretizärii sale. 
secretizantul poate și are deja în vedere faptul că el „construieşte“ 
ceva în care alţii trebuie că se vor impotmoli, dar în care şi el însuşi se 
va putea înfunda atunci — când şi dacă — și Dasein-ul opus îşi 
realizează, surprinde şi fixează propria sa opunere. Din această cauză, 
Dasein-ul secretizant va „vedea“ şi va „mirosi“ de fapt în orice 
opoziţie secrete posibile." 

Secretul este deci — revenind ~ metodă. Adică el este acel mod de 
a fi al Dasein-ului secretizant în şi prin elaborarea căruia el trimite 
căile căutărilor celuilalt Dasein — des-coperit în virtutea opunerii sale 
— pe traseul modalitätilor lor deficiente, în care ele se „varsă“ în acea 
lipsă în care — prin ascundere — i se refuză prezenţei a „ceea ce“ este 
secret, chiar şi „nu“-ul privativ. Acesta este fenomenul secretului, aşa 
cum se prezintă şi se arată — adică în care el este luminat — din unghiul 
de vedere al Dasein-ului secretizant. Întrebarea care se ridică acum 
este dacă acesta este într-adevăr întreg fenomenul secretului? 

În mod cert, acesta nu mai este acel fenomen trunchiat al 
secretului care ni s-a arătat la capătul căilor Dasein-ului care „căuta“ 
secretul, ci unul în care ni se relevă şi unitatea fenomenului. Numai că 
nu putem şti dacă această unitate nu ne este cumva înfăţişată ca 
:parentä? Nu poate fi vorba — evident — despre faptul că această 
aparență ne-ar prezenta unitar ceva ce în fond nu este unitar. Ne 
prezintă ea oare într-adevăr întreaga unitate a fenomenului? 

Trebuie de la început precizat că această întrebare si această 
îndoială nu provin dintr-o problematizare generală despre. 
„posibilitatea aparenţelor“, ci din ceva ce s-a şi ridicat deja pe 
parcursul analizelor noastre, însă nu a putut fi examinat. Pentru 
această examinare, meditaţia trebuie — iarăşi — să-şi schimbe calea. 
Nici până acum nu a făcut de fapt altceva decât şi-a schimbat căile şi 
rolurile. Adică s-a transpus ori în posibilitatea de a fi a Dasein-ului 
care, căutând, întâlnea „secretul“, ori în cea a secretizantului. 


% Trebuie să atragem aici atenţia asupra corespondenței care există între structura 
categorială şi cea existențială a secretului. Cum fără „ghidaj“ categorial această 
structură existențială nici nu putea fi deschisă, tot aşa, nici orizonturile categoriale ale 
secretului nu puteau fi deschise mai departe fără un „ghidaj“ fenomenologico- 
existenţial. 

Problema că însăşi posibilitatea acestei schimbări de roluri rezidă în 
faptul că cel care meditează este el însuşi Dasein, si prin urmare atât 
„căutarea secretelor“, cât şi secretizarea sunt moduri posibile de a fi 
ce-i sunt tot atât de proprii ființării sale, cum este meditaţia, abia s-a 
ridicat... Cel care a meditat a meditat deci şi până acum de fapt şi 
despre el însuşi, numai că în aşa fel, ca şi cum el ar putea rămâne în 
afara mizei jocului, prefăcându-se într-un soi de „suflet impersonal“ şi 
general al „adevărului“. Însă, în realitate — cum am mai spus în treacăt 
— noi numai de aceea putem să traversăm — meditând — de exemplu, 
căile Dasein-ului secretizant, fiindcă noi înşine avem secrete. 
Niciodată nu meditează, în realitate, „despre secret“, vreun subiect 
independent, universal, nepărtinitor şi lipsit de păcate. Făcând 
abstracție de acest aspect fundamental, meditaţia rămâne însă nu 
numai nesinceră, dar şi falsă şi aparentă. 

Desigur, gândirea meditativă „îl scoate“ pe cel ce meditează din 
temele meditatiei sale şi îl aşază într-un fel şi deasupra lor. Din păcate 
însă, printr-un artificiu, de regulă se omite reaşezarea lui... Secretul 
este însă o temă într-atât sui generis filosofică, încât pretinde în mod 
explicit şi apăsat acea seriozitate, ca cel ce meditează să fie şi el prins 
în orizontul gândirii, pentru a se putea orienta în hätisurile tematicii 
sale. 

Însă, ceea ce de obicei este omis în meditație — în mod aparent 
paradoxal — are loc zi de zi în cotidian. Oamenii pot convietui în fond 
cu secretele nu doar din simplul motiv că ele îi domină, ci şi fiindcă ei 
— ca purtători ai propriilor secrete, mici sau mari — se află deja într-un 
raport de cvasi-intimitate cu secretul. Şi chiar din acest motiv ei omit, 
de regulă, tematizarea secretului. Căci el le este deja — într-un fel — 
totdeauna cunoscut. Însă apelul psiho-sociologic ori juridic la 
„respectarea reciprocă“ a secretelor” nu face decât să disperseze şi să 
dilueze chiar acel apel fundamental, care solicită nu numai implicarea, 
dar şi includerea meditatorului — ca fiind el însuşi purtător de secrete — 
în orizontul tematizărilor sale. În fond, de aceea este nevoie de 


37 Vezi: Georg Simmel — Das Geheimnis und die geheime Gesellschaft, în G.S. — 
Soziologie, Leipzig, 1908 şi Angyal Pál — A titok védelme anyagi és alaki 
büntetüjogunkban, Budapest, 1910. 


154 


meditaţie, ca ea să problematizeze acest raport — care rămâne, în ciuda 
deficienţelor sale, unul de cvasi-intimitate — cu secretul, şi nu pentru a 
facilita fuga Dasein-ului de tematizarea lui. 

Doar meditaţia care se clădeşte pe asemenea fundamente poate 
ajunge într-adevăr în situația de a se aşeza în primul rând în 
modalitatea existențială a întâlnirii şi a căutării secretului și, în ai 
doilea rând, în cea a secretizantului, şi numai ea poate ridica apoi, în al 
treilea rând, îndoiala că, totuşi, cele ce au fost experimentate pe aceste 
parcursuri nu constituie, poate, întreaga unitate a fenomenului lui. 

Dar ce am experimentat noi de fapt până acum? Am văzut că, la 
un loc şi la un moment dat, pe calea Dasein-ului care pe parcursul 
căutărilor sale s-a întâlnit cu secretul, s-a ivit acea posibilitate ca el ori 
să spargă, ori să încerce prin viclenie şi căi subterane să ajungă în 
posesia acelui „ceea ce“ al lui. Însă, deoarece meditaţia — deși devine 
într-un fel firesc, aproape, tovarăşui de drum al Dasein-ului care caută 
des-coperirea secretului — este totuşi „doar“ meditaţie, a trebuit atunci 
să părăsim sau să lăsăm închisă această cale, ca nefiind o cale a 
meditatiei. Numai că, meditând despre secret, noi medităm şi despre 
Dasein-ul care caută des-coperirea secretului. Pentru el însă, căile 
spargerii prin forță şi cele subterane sunt posibilități reale. El deci 
poate şi realiza aceste posibilități, noi însă putem înţelege această 
modalitate a lui de a fi, doar cu condiția de a strânge laolaltă 
cunoştinţele noastre dobândite până acum împreună cu interpretarea 
propriilor noastre secrete intime. 

Cum am mai spus: pătrunderea prin forță în secret înseamnă nu 
doar spargerea, dar şi distrugerea şi desființarea lui ca secret. Ce 
altceva înseamnă însă penetrarea prin viclenie şi prin căi subterane în 
secret, decât faptul de a opune secretului însuşi metoda secretului!!! 
Deci faptul că Dasein-ul, care întâlnea căutând secretul, devine el 
însuşi Dasein secretizant!!! Ce va fi însă acum — în primul rând şi cu 
precădere — acel „ceea ce“ al secretului? Evident, el va fi chiar acest 
mod de a fi al Dasein-ului. Astfel, secretizantii ajung însă în situația în 
care modalitățile lor de a fi nu mai sunt doar alte modalități — posibile 
— ale propriului ior Dasein, ci şi modul de a fi al „unui“ alt Dasein. Ei 
aici se „holbează“ deci unul ia celălalt doar în pura lor familiaritate cu 
metoda secretului, fără a se putea însă „vedea“ în mod efectiv. Aici 

secretul nu se repetă şi nici nu se replică, ci se extinde. Re-elaborând 
existențial metoda secretului, secretizantii ajung de fapt în capcana 
- vectorilor lui categoriali, care îi cuprinde extinzându-se. 

Când Dasein-ul, care, întâinindu-i, caută secretul, trece, la rândul 
său, şi el pe caiea secretizării, atunci cu aceasta el totodată părăseşte 
acel drum aie cărui traiectorie, parcurs şi modalitate i-au fost prescrise 
de către secretizantul opus. Cu aceasta însă el dispare din câmpul de 
vizibilitate al celuilalt. Totodată aici dispare şi posibilitatea 
întrevederii întregului fenomen al secretului din perspectiva 
secretizantului — oricare ar fi el — şi tot aici se adevereşte şi caracterul 
aparent al acelei unități a fenomenului, care se manifesta din 
perspectiva secretizantului. Inutil prevede secretizantul secretul ca 
fiind un posibil mod de a fi al Dasein-ului opus, când acesta se apucă 
într-adevăr de elaborarea lui — deci când secretul se extinde — atunci el 
dispare din orizontul lui de vizibilitate. 

lar meditaţia despre secret se dovedeşte a fi într-adevăr 
emancipatoare doar atunci, când şi dacă, ea arată nu numai în ceea ce 
constă puterea şi dominaţia secretului, dar şi limitele acestei puteri. 
Căci fenomenului întreg-unitar al secretului îi aparține şi posibilitatea 
observării şi a trădării sale secrete. Îi aparţine însă în aşa fel, încât 
inutil le prevede secretizantul, căci nu posedă nici o putere de 
dispunere asupra lui. Deci nu „tehnic“, ci existențial pierde el 
fenomenul secretului, chiar dacă — după caz — păstrarea secretului îi 
„reuşeşte“. Căci oricare fenomen originar al secretului, ca mod de a fi 
al Dasein-ului, poartă în sine de la început — ca pe o tendință 
vectorială — această posibilitate. Secretul este, de aceea, un atare mod 
de a fi al Dasein-ului (în) care (el) se poate întoarce împotriva lui 
însuşi. În el deci Dasein-ul se poate pierde, dacă nu altfel, în felul că — 
renunțând la meditație, pe baza micilor sale secrete — devine un 
favorizant al extinderii crescătoare a secretului. 

Scoaterea la iveală a întregului fenomen unitar al secretului nu 
poate proveni decât pornind de la meditaţie. În destinul său istoric, 
omul se confruntă cu fenomenul secretului prin formele sale derivate 
(fenomenul trunchiat şi cel aparent unitar al secretului). Pornind pe 
urmele acestor forme, se adevereşte însă şi faptul că, pentru scoaterea 
la iveală a întregului fenomen unitar al secretului, Dasein-ul care 

meditează este nevoit să se implice şi să se includă pe el însuși în 
meditaţie. Şi asta nu ca o „cerință metodologică“, ci ca pe o cale a 
meditatiei, ce se deschide chiar pornind din direcția Dasein-ului care 
meditează. În sens condensat şi în fond, „a medita“ nici nu înseamnă 
altceva decât îngrijirea cugetătoare a aceluia care — prin decizie şi 
efort — gândeşte despre ceva. Aceasta însă nu înseamnă deloc faptul 
că, meditând „despre“ secret, cel care gândeşte devine „iniţiat“ în 
secrete şi nici faptul că acum el ar trebui să-și „mărturisească“ toate 
secretele sale intime. Dar trebuie „să vadă“ că el nu este doar un 
element rezultant, ci chiar o cale a temei meditatiei sale. Atât 
meditând, cât şi ca secretizant efectiv şi posibil.” 

Fără a se „prinde“ în propria sa întrebare, cel care meditează se 
întâlneşte şi se confruntă doar cu fenomenul trunchiat al secretului. lar 
Dasein-ul secretizant va privi orice alteritate din lumea prezenţei sale 
drept opoziţie şi secret posibil. În fond viziunea comploturilor 
cosmice, atotputernice si amenințătoare nu este decât viziunea 
secretizantului asupra lumii. 

Mergând pe căile tematizării închiderii, acoperirii şi ascunderii, 
Heidegger a ajuns la cuvântul secretului (das Geheimnis). Acum 
putem vedea şi faptul că ceea ce el gândeşte în acest cuvânt este 
fenomenul trunchiat al secretului. Numindu-l „secret“, el va desemna 
şi va realiza deschiderea ascunderii însăşi, în rătăcirea ce guvernează — 
în lipsa ființării ca întreg — des-coperirea si acoperirea fiintärilor. 


38 Exigenta psihanalitică, ca medicul în devenire să fie el însuşi si pacient al analizei, 
nu este decât o expresie oarecum de suprafaţă a acestei pretenţii existenţiale profunde 
în raport cu orice meditaţie autentică. De aceea, Heidegger este mult mai adânc atunci 
când fixează — ca o trăsătură a întrebării metafizice — faptul că „cel ce întreabă este 
prins ca atare în întrebare“. În orice caz, interogatia nu trebuie să închidă în faţa 
secretului posibilitatea ca întrebarea lui să vizeze fiintarea în întregul ei. 

Excurs: 
Nimicul, Secretul şi Misterul 


Martin Heidegger a ajuns la tematica Nimicului deja în Sein und 
Zeit. În special analizele sale despre dispoziția angoasei, despre 
fenomenul vinei şi cele despre moarte l-au condus atunci aici. Cu 
putin timp după apariția cărţii — spre nedumerirea multora — el reia si 
gândeşte mai departe problema. Astfel devine Nimicul tema centrală a 
conferinței Ce este metafizica? (1929). 

Orice întrebare metafizică este un act al interogärii ce dispune de 
o dublă caracteristică. Pe de o parte ea îmbrăţişează întregul 
problematicii metafizicii şi vizează fiintarea în întregul ei, pe de altă 
parte, ea nu poate fi pusă decât în aşa fel, încât cel care întreabă este şi 
el prins ca atare în întrebare.” Fiintarea, ca fiintare în întregul ei, nu 
poate fi însă surprinsă decât trecând dincolo de fiintare, iar această 
„trecere“ se realizează chiar în întrebarea privitoare la Nimic. De 
aceea devine Nimicul în modul cel mai natural „ţinta“ interogatiei 
metafizice. 

Cum poate fi însă „surprins“ Nimicul? Evident, doar în şi prin 
ceva în care el se deschide şi se dezvăluie. Astfel ajunge în centrul 
analizelor dispoziția angoasei (die Angst) în care — cum am mai spus 
— se află închisă deschiderea Nimicului. În angoasa care cuprinde 
ființarea în întregul ei, ni se revelează şi ni se relevă de fapt Nimicul. 

Nimicul (das Nichts) este totuşi ceva străin fiintärii. El poartă un 
Nu (das Nicht), din care originează şi în care se înrădăcinează nu-ul 
negatiei. „Nu-ul nu se naşte prin negare, ci negarea se întemeiază pe 
acel nu, care provine din nimicnicirea proprie Nimicului.“ (s.n.)* 
Nu-ul negării provine deci din acel Nu originar, ce provine din ceea ce 
este propriu Nimicului, şi de aceea orice negare este un contact — 
mediat — cu Nimicul care — nimicnicind — o fundamentează. Totuşi, nu 
urmărind derivatiile provenientei negării concepute ca o operaţie a 
gândirii, ci mai degrabă experiența dispozitionalä şi „îndârjirea 


2 Vezi: Martin Heidegger — Ce este metafizica?, op. cit., p. 33. 
© idem, p. + 

acțiunii potrivnice“, ..neînduplecarea interdicției“ şi suferinţa refuzului 
sunt acelea prin care noi putem înțelege mai autentic nimicnicirea 
proprie Nimicului. Şi acestea stau mărturie faptului că, în fiinţa lui, 
Dasein-ul se raportează totdeauna la Nimic, chiar dacă această 
raportare rămâne — fără înțelegerea deschiderii angoasei — închisă, 

Într-un capitol al studiului Despre esența adevărului, Heidegger 
gândește mai departe — fără trimiteri exprese la „tematica“ Nimicului 
— Nu-ul. În aceasta el se serveşte de o distincție care ne este şi ea deja 
cunoscută din Sein und Zeit. Este vorba de distincţia dintre nu-ul 
negativ şi cel privativ (steresis). Ele nu sunt nici aici specii ale 
operaţiei logice a negării, dar articulează NU-ui originar. Altfel spus: 
ceea ce se raportează aici la fiintarea în întregul ei — în aparenţă - nu 
mai este Nimicul, ci NU-ul originar. În această raportare se sparge şi 
se crapă Nu-ul în „nu“ privativ şi în „nu“ negativ. 

Nu-ul privativ este chiar steresis, adică manifestare a ceva sub 
forma lipsei (sale), iar nu-ul negativ este propria lui pozitivitate. O 
pozitivitate care chiar în negativitatea ei radicală — ca „ascunderea“ — 
poate însă păstra ceva propriu-zis esenţial. Or, în raportarea privatiunii 
şi a ascunderii (ca „nu“ negativ) la fiintarea în întregul ei, întregul 
acestui raport se prezintă — şi este denumit — ca fiind Secretul (das 
Geheimnis).*! 

Este evident că aici „secretul“ nu este decât un alt nume — poate 
_un nume mai îngust — pentru Nimic, nu ştim însă cum a ajuns Nimicul 
“la acest nou nume şi la acest nou cuvânt? Numai în intrebarea 
gânditorului se putea întâmpla ceva, pentru ca aceasta să poată avea 
loc! 

Într-adevăr, dacă privim mai atent lucrurile, atunci putem observa 
faptul că în studiul Despre esența adevărului, din întrebarea 
referitoare la fiinţarea în întregul ei, lipseşte cel care întreabă! Adică: 
deşi întrebarea se referă la fiintarea în întregul ei şi, deşi ea se referă si 
la Dasein-ul rătăcitor, în ea totuşi nu este prins şi cel care întreabă. 
Este o sarcină exegeticä — deci care nu ne priveşte — să se arate cum 
anume se putea întâmpla aşa ceva. Pentru noi este mult mai important 


fl A se revedea si analizele noastre anterioare din acest capitol despre conținutul 
viziunii heideggeriene despre „secret“. 

faptul că, în actul interogării în care nu mai este prins şi cel care 
întreabă, Nimicul se numeşte Secret! 

Nimicul şi Secretul pot fi corelate — la o adică — si în mod intuitiv. 
Cu aceasta însă nu am pătruns încă în sensul şi semnificaţia acestei 
corelaţii. Pentru aceasta va trebui să zăbovim acum mai apăsat la 
„tematica“ Nimicului. Aceasta este o sarcină cu atât mai interesantă, 
cu cât ea a devenit — chiar prin și cu ajutorul lui Heidegger — şi una 
dintre temele centrale ale filosofiei secolului XX. 

Heidegger gândeşte despre Nimic(ul) în limba lui germană. Iar 
cuvântul german al Nimicului (das Nichts) îl trimite în mod direct la o 
anumită gândire a Nu-ului si a negatiei (das Nicht). În gândirea acestui 
NU, la început limba germană îl inspiră, însă apoi îl părăseşte pe 
Heidegger. Mai precis, ea îl trimite — părăsindu-l — către steresis-ul 
grecesc al lui Aristotel. 

Desigur, privit în mod abstract, în fiecare cuvânt al său şi din 
fiecare limbă, Nimicul reprezintă o negatie, mai precis o negafie a 
Fiinţei. În virtutea acestei abstractiuni, cuvintele Nimicului din 
diferitele limbi nici nu prezintă — de regulă — dificultăţi de traducere. 
. „Nimicul“ românesc se traduce, de exemplu, fără probleme în 
germană prin „das Nichts“, în engleză prin „Nothing“, în franceză prin 
„rien“, în maghiară prin „semmi“ etc. Iar termenul tehnic, provenit din 
latinescul „non ens“ — adică „neant“ — şi încetățenit mai mult în 
literatura profesională (nu o numim: „de specialitate“, căci din 
filosofarea profesională, chiar specialitatea filosofării lipseşte) a 
culturilor limbilor latine este un construct şi un artefact conceptual pur 
scheletal, pe matricea căruia se confecționează versiunile aparent 
domesticite, cum ar fi „ne-ființă“ în limba română, sau „nem-let“ în 
maghiară. 

Totuşi, în diferitele sale cuvinte, diferitele limbi exprimă într-un 
mod altfel articulat acea negatie a ființei, care este proprie oricărui 
cuvânt al Nimicului. Altfel sunt deci articulate în construcția şi în 
rostirea lor Negatia şi Fiinţa. De aceea, acum trebuie să încercăm să 
pătrundem cu gândul în unele din aceste cuvinte, pentru a penetra în 
orizontul „îmbucării“ articulaţiilor lor. Căci, tocmai Nimicul este acela 
ce, de obicei şi cu precădere, nici „nu se află“ în faţa noastră, decât ca 
un pur şi simplu „cuvânt“. 

„Nimicul“ este acela despre care spunem de obicei că „nu este”. 
Această rostire gândeşte Nimicul sub chipul unui concept. În această 
gândire, conceptul Nimicului este unul goi şi complet lipsit de 
conţinut, însă căruia tocmai aceasta îi conferă puritate. Astfel „nimicul 
pur“ si „ființa pură“ pot chiar deveni identice în golul unităţii 
nediferentiate a purității lor (Hegel). 

Numai că tocmai din lipsa lui de conţinut conceptual reiese în 
primul rând faptul că Nimicul nici nu este în fond un concept, ci 
„doar“ un cuvânt. Un cuvânt prin care limbile noastre rostesc — în 
primul rând — deficienţele, lipsurile, nesiguranța solului, rateurile şi 
decăderile etc. existenţei noastre. Şi numai de aceea ajunge la cuvânt 
Nimicul în limbile noastre fiindcă existenţa ființării noastre este aceea 
care îl aduce la rostire. De aceea, în raport cu Nimicul, filosofia nici 
nu are — şi nici nu poate avea — sarcina de a fabrica vreun „concept“ 
sau vreo „idee“ din diferitele sale cuvinte, ci doar de a le pătrunde cu 
gândirea şi de a fixa tot ceea ce ele — ca şi cuvinte — manifestă de fapt 
în limbă. „Nimicul“ este deci un simplu cuvânt, pe care însă totdeauna 
suntem nu numai înclinați, dar şi nevoiţi să-l rostim. lar rostirea lui 
aduce la suprafață, în primul rând şi la modul cel mai direct, nevoia 
impunătoare a „utilizării“ lui. 

Ce am putea totuşi izbuti însă cu un asemenea „simplu“ cuvânt, 
care este „gol“ ca şi concept? Evident aici nu poate fi vorba de a 
examina pur şi simplu diferitele contexte şi referiri în care — în diferite 
limbi - noi „utilizăm“ cuvântul nimicului. Absolut inutil vom 
inventaria diferitele sensuri implicate în diferitele uzante ale diferitelor 
cuvinte, căci nu le vom putea înţelege — pur şi simplu — decât cu 
condiția de a pătrunde în acel orizont ce a rămas ne-gândit chiar în 
utilizarea cuvintelor. Şi tocmai în privința unor asemenea cuvinte — 
cum este cel al Nimicului — filosofia nici nu are la început altă sarcină 
decât de a fixa existenţa lor în limbă, chiar prin pătrunderea lor cu 
gândul. 

„Nimicul“ este deci un simplu cuvânt. Ce spune însă acest cuvânt 
în golul simplităţii sale? Unele limbi numesc şi exprimă Nimicul prin 
cuvinte simple şi de monolit. Numele lui nemtesc — das Nichts — şi cel 


4 Vezi: G. W. Fr. Hegel — Știința logicii, Bucureşti, 1966, pp. 54-58. 

franțuzesc — rien — sunt asemenea cuvinte. În alte limbi însă, cuvântul 
Nimicului este compus. Aşa sunt englezescul „Nothing“, românescul 
„nimic“, dar şi ungurescul „semmi“. Tot rezultatul unei compoziţii 
este și Neant-ul de origine latină, ce surprinde Nimicul ca pură 
ne-fiintä, altfel spus, ca pură negatie a ființei. 

În cuvintele tuturor limbilor — deci în generalitatea lor abstractă — 
„Nimicul“ exprimă, rosteşte şi reprezintă, cum am spus, negarea 
Fiintei. Acum însă va trebui să vedem şi cum anume se articulează 
într-adevăr negarea şi ființa în cuvintele Nimicului din diferitele limbi 
accesibile nouă. Am văzut: cuvântul german al lui Heidegger (das 
Nichts) trimite la negarea Fiintei în primul rând prin fundamentarea 
NU-ului, adică a negatiei. El neagă Fiinţa în aşa fel încât — înainte de 
toate — fundamentează, originând, negația însăşi: Fiinţa negată rămâne 
în ne-determinare originară, în schimb, actul însuşi al negatiei își 
găseşte si îşi însuşeşte prin el originea articulărilor sale. 

Spre deosebire de aceasta, numele englezesc al Nimicului — 
Nothing — exprimă negarea Fiinţei surprinse şi articulate în calitatea ei 
de lucru (Thing). Negarea „lucrează“ deci aici într-un mod complet 
ne-articulat, în schimb Fiinţa negată este articulată în cuvântul 


englezesc al Nimicului în calificarea ei ca „lucru“.* 


$ În teza lui de abilitare, dedicată analizei negatiei din perspectiva gramaticii 
funcționale, Peter Kahrel propune examinarea termenului englezesc „Nothing“ din 
punctul de vedere al negatiei concepute ca un cuantificator 0 (zero), fuzionat, în cazul 
de faţă, cu un „indefinit“. Cu atât mai mult, trebuie de aceea accentuat faptul — 
esențial pentru gândirea cuvântului — că acest „indefinit“ este şi rămâne totuşi „lucru“ 
(thing). Insă, în spatele acestor înţelegeri superficiale, se ascund neînţelegeri mult mai 
profunde, legate atât de comprehensiunea specificului — sui generis — căutător al 
negafiei Nimicului, cât şi de cel al raporturilor pe care ea le stabileşte cu Fiinţa negată. 
Läsate în nearticularea indefinitului şi în golul gol al cuantificatorului 0 (zero), nici 
negația şi nici articularea Fiinţei negate nu se vor lăsa de fapt gândite. 

Aici este vorba, probabil, atât de o limită şi de o capcană a limbii engleze, cât şi 
de însăşi lipsa de meditaţie a metodei. Totuşi, Kahrel analizează — prin statistici şi 
tabele etc. — 40 de cuvinte ale Nimicului din tot atâtea limbi ale lumii! Printre ele se 
află şi numele românesc şi cel unguresc al Nimicului. În ciuda acestui fapt, negarea 
rămâne pentru el „cuantificator 0“ (zero)! Numai de aceea se poate ea „aplica“, 
probabil, într-un mod ne-definit. Şi doar în in-definirea negatiei pot fi considerate 
„Nimic“-ul si „Nimeni“-ul (No-body) ca fiind la fel de (altfel) ne-definite. Adică: la 
fel de co-originari. 

La fel de interesant este numele Nimicului si în limba franceză. 
rien. El însemna la început chiar „lucru“, numai că în acea ipostază, în 
care el (lucrul) cu precădere „nu se afla“, ori nu „se găsea“, adică în 
care el se prezenta ca fiind negat.“ De aceea, cuvântul „rien“ îşi 
dobândeşte sensul său actual prin asimilarea şi prin asocierea reitätii (a 
lucritätii} şi a negației, însă în aşa fel, încât în el nu este articulată — ci 
doar topită împreună — nici negația şi nici calitatea de „lucru“.*% 

Cu totul alta este însă situația în care ne găsim atunci când 
încercăm să pătrundem în articulațiile cuvântului românesc al 
„Nimicului“! Şi el este un cuvânt compus, care s-a născut din 
contopirea negativului „nici“ şi din cel al adjectivului „mic“. 
Negativul „nici“ este însă cu totul altceva decât negarea ce se 
articulează în germanul „das Nichts“ şi cu totul altceva decât cea care 
rămâne cu totul ne-articulată în englezescul ,,No-thing“. Căci, 
românescul „nici“ articulează negarea ca fiind negare căutătoare! Pe 
de altă parte, adjectivul „mic“ înseamnă chiar ființă redusă din punct 
de vedere cantitativ, şi astfel spune de fapt cuvântul românesc al 


Numai că, în realitate, „Nimicul“ este „mai“ originar decât „Nimeni“! Noi 
putem realiza însă acest fapt numai pe baza înțelegerii adevăratului sens al „Nu“-ului 
căutător. „Nimeni“ înseamnă — si în limba română — „nici oameni“. Şi în „Nimeni“ se 
regăseşte deci trimiterea către căutător: unde „Nimeni“ nu este, acolo se află — ca 
cineva — doar cel care (îi) caută. Numai că, între timp, orizontul căutărilor poate fi 
totuşi „plin de lucruri“. În Nimic — mai precis în SEMMI — noi depăşim însă 
„lucritatea“ nedeterminată, ajungând — pe parcurs — pe de o parte la „NOI“ (MI) înşine 
— ca fiind căutătorii care chiar nu găsesc — şi, pe de altă parte, devenind tocmai „NOI“ 
înşine ca fiind cei care — nici pe NOI — nu ne găsim. Unde „Nimeni“ nu este, acolo se 
găseşte — doar — (însuşi) căutătorul însingurat De aceea, „Nimeni“ nu înseamnă deloc 
„nici unul“, ci, dimpotrivă, chiar „de unul singur“. Adică: căutătorul „nici“-ului din 
„Nimeni“ nici nu va întâlni de fapt „Nimicul“, ci doar pe Sinele lui însingurat. 
„Nimeni“-ul este de aceea sinele însingurat care provine de fapt din „Nimic“. Vezi: 
Kahrel, Peter — Aspects of Negation, Academisch Proefschrift, Amsterdam, 1996, pp. 
30-43. - 

+ Vezi: Dauzat, Albert; Dubois, Jean; Mitterand, Henri — Nouveau Dictionnaire 
Étimologique et Historique, Paris, 1964. 

45 Poate şi din acest motiv folosesc cu predilecție gânditorii francezi în loc de „rien“, 
termenul tehnic al „neant“-ului, care, ca orice cuvânt artificial, leagă doar pur 
conceptual pure concepte, adică: Fiinţa surprinsă în ne-articularea sa conceptuală si/cu 
negarea (negația) fixată tot în ne-articularea sa logico-conceptuală. 

„nimicului“ că atunci si acolo, când si unde el este rostit, nu se găsește 
(căutând, adică, nu putem găsi), „nici“ măcar vreo Fiinţă, ce ar putea 
fi surprinsă măcar în „micimea“ ei. Adică: negarea surprinsă şi prinsă 
în natura şi ipostaza ei căutătoare îşi pierde aici din capul locului 
„calitatea“ ei de operaţie logică abstractă şi îşi fixează în limbă 
caracterul ei originarmente existenţial. Între timp cuvântul românesc al 
„Nimicului' articulează — chiar dacă doar în calitatea sa de a fi redusă 
din punct de vedere cantitativ — şi ființa surprinsă tot în caracterul său 
reifiat. (Ca lucru, cu alte cuvinte, căci doar lucrurile pot fi în ultimă 
instanță propriu-zis „mici'*). 

Şi cuvântul maghiar al Nimicului (Semmi) articulează — de la 
început — negația ca fiind căutătoare. Pătrunzând însă cu gândul în 
articulațiile sale, el spune — poate — mai mult decât cele care au fost 
evocate şi analizate până acum. Numele maghiar al Nimicului — 
SEMMI -— este si el un cuvânt compus. El s-a născut din contopirea 
aceluiaşi negativ „nici“ — SEM -— şi din pronumele MI. Cu negativul 
„nici“ (sem), noi spunem de fapt că „nici aici“, „nici acolo“, „nici 
atunci“, „nici eu“, „nici el“ etc. Adică: peste tot am căutat, totuşi nici- 
unde şi nici-când nu am găsit. Oricât şi oricum să ne gândim: Nu-ul la 
care ne trimite negativul „nici“ nu este nici acel „nu“ negativ şi nici 
„nu“-ul privativ pe care le-a scos Heidegger la iveală prin pătrunderea 
cu gândul în trimiterile „das Nicht“-ului german. 

Nu-ul negativului „nici“, este un Nu căutător! El spune că noi de 
fapt căutând nu am găsit. Cu aceasta el exprimă că modalitatea în care 
noi ne-am întâlnit, ne-am izbit şi ne-am confruntat cu Nu-ul, este în 
fond, chiar căutarea. De aceea negativul „nici“ („sem“) de fapt aşază 
negarea în modalitatea căutării, iar căutarea în modalitatea Nu-ului 
(adică a negării). 

Ce înseamnă însă toate acestea în esență? În primul rând 
înseamnă faptul că, deşi NICI-ul (SEM) este aici într-adevăr o căutare 
care se „varsă“ în Nu, el totuşi — căutare fiind — se şi desparte de 
fiecare dată de nu-urile determinate pe care le întâlneşte şi de care se 
izbeşte. Căci niciodată căutarea nu este doar o întrebare repetată şi nici 
doar repetarea unei întrebări, ci ea este — cum am arătat într-un alt 
capitol — o întrebare purtată în înconjur. De aceea, în „NICI“ (SEM) 
este vorba totdeauna de mult mai mult decât de tensiunea dintre 

întrebare şi răspunsul negativ care soseşte la ea. În ea însăşi negarea — 
adică însuşi NU-ul — este aşezată în modalitatea căutării! De aceea 
„Nici“-ul niciodată nu neagă căutarea însăși, ci doar o aşază si o 
fixează în modus-ul ei deficient, în care ea „nu găseşte“. Astfel 
„NICI“-ul (SEM), pe de o parte încarcă, accentuează şi conturează 
Nu-ul, dar, prin aceasta, pe de altă parte, el şi impulsionează căutarea 
către epuizarea ei. De aceea, Nu-ul întâmpinat în înconjurare — adică 
NICl-ul — nu este decât deficienta căutării epuizate, dar nu şi 
suspendate. 

Acestea îi conferă NICI-ului pe de o parte o soliditate ce tinde să 
se închidă ermetic în sine, dar, în acelaşi timp, îi conferă şi un impuls 
interior care, iradiind, îl trimite şi îl retrimite către re-epuizarea lui. Şi 
chiar în spaţiul şi în orizontul acestui impuls iradiant are loc si se 
realizează contopirea nici-ului — SEM — cu pronumele MI, în numele 
maghiar — SEMMI — al Nimiculiui. 

În limba maghiară „MI“ este deopotrivă un pronume interogativ — 
însemnând „Ce?“ — şi un pronume personal, însemnând „Noi“. 
Indiferent dacă această coincidență fonetică este sau nu întâmplătoare, 
ea ascunde şi poartă posibilități speculative rare şi importante. Nu 
trebuie să trecem cu ușurință peste ele. Căci, împreună cu negativul 
„SEM“ (nici), pronumele „MI“ (noi) spune de fiecare dată că, 
totdeauna, NOI suntem aceia care căutăm întrebând, dar, însă şi totuşi, 
Nu găsim (nimic). Aşezate — prin contopire — în spațiul lor reciproc, 
SEM (nici) şi MI (noi) exprimă faptul că, în pluralul întrebărilor 
căutării, întrebătorii relevati în totalitatea pluralului lor s-au întâlnit cu 
ceea ce exprimă cuvântul „SEMMI“ (NIMIC), doar izbindu-se în NU, 
adică doar izbindu-se în negare. 

În interiorul spaţiului articulaţiilor sale, cuvântul maghiar al 
Nimicului ne permite să gândim poate mai profund şi mai articulat 
ceea ce „exprimă“, căci el fixează de la început nu doar căutarea şi 
modalităţile sale — deficiente —, dar şi faptul că totdeauna NOI (MI) 
suntem aceia care căutăm şi întrebăm, chiar dacă „în el“ (adică în 
Nimicul), nici pe noi înşine nu ne putem găsi. Adică faptul că Nimicul 
este — într-un sens al său — chiar stranietatea si nefamiliaritatea 
noastră, care aparţine sinelui nostru, şi de aceea sträduintele noastre de 

a-l elimina — omiţându-l şi evitându-i — din spațiul existenţei noastre 
sunt şi vor rămâne totdeauna inutile. 

În cuvântul maghiar al Nimicului devine apoi limpede şi faptul că 
el nu este nici pe departe o simplă negare a Fiinţei, provenită de 
dincolo şi din afara ei, ci una care totdeauna se implică în fiintarea şi 
în existența noastră. Pentru a putea însă realiza într-adevăr acest fapt, 
trebuie să pătrundem în articulațiile diferitelor cuvinte ale Nimicului. 

Pronumele interogativ MI?, ca pronume interogativ nedeterminat 
(CE?), poartă şi reprezintă însă impulsuri şi trimiteri şi într-o altă 
direcţie. Acum el ne mobilizează sub forma întrebărilor de tipul: „Ce 
este acesta?“, „Ce este acela?“ etc. Desigur, în numele Nimicului — în 
SEMMI — întrebarea Ce?-ului — adică a lui MI? — se află din capul 
locului şi totdeauna, deja în orizontul NICI-ului — SEM — , adică în cel 
al Nu-ului căutător. Impulsul căutării se izbeste deci imediat de zidul 
NU-ului. Nu putem însă să nu observăm că aici — în pofida oricărei 
negativitäti destinale — căutarea Nu-ului căutător şi întrebarea Ce?-ului 
se inspiră şi se impulsionează totuşi reciproc şi în permanență. Adică: 
în cuvântul maghiar al Nimicului — Semmi — întrebarea Ce?-ului 
(MI?) nu lasă căutările noastre (MI) (Noi) să se stingă niciodată 
complet — oricât ar fi şi ar rămâne ele de deficiente (adică „SEM“, 
deci „Nici“). În el nu numai negarea se articulează deci în mod 
specific — ca fiind Nu căutător — dar şi Fiinţa, care poartă şi comportă 
această negatie. Ea este prinsă în negarea acestui cuvânt pe de o parte 
ca depăşind orice caracter de „lucru“, dar care, în acelaşi timp şi pe de 
altă parte, ne aparține totuşi — ca un sens ultim al căutărilor noastre — 
nouă înșine. 

În numele românesc şi în cel maghiar al Nimicului, am găsit de 
fapt o formă mai originară a Nu-ului: Nu-ul căutător. „Nici“ şi „sem“ 
sunt de fapt nu-uri „deschise“ într-un fel, care de aceea sunt capabile 
şi să poarte sensul existențial, profund şi dinamic al negării. Acest Nu 
căutător este acela care poartă şi originează — de fapt şi negândit — atât 
nu-ul privativ, cât şi pe cel negativ heideggerian. În numele său 
maghiar pulsează însă şi o tensiune particulară, care nu poate fi 
identificată şi regăsită în nici un alt cuvânt — cunoscut nouă — al 
Nimicului. Căci în el — oricât să fie ea predestinată negativităţii — 

totuşi şi totdeauna, se naşte şi se renaşte, sună si răsună întrebarea 
CE?-ului (MI?) ca o întrebare ce congenital ne aparține nouă (MI). 

Ce poate însă spera şi aştepta o întrebare, care, deşi nu poate 
primi răspuns, totuşi sună şi răsună mereu? Desigur, în „locul“ 
răspunsului, ea nu poate spera si aştepta decât la un ataşament care — 
fără s-o satisfacă — i se potriveşte totuşi în mod articulat.“ Or, 
întrebarea care — în cuvântul Nimicului — în mod destinal — nu poate 
spera şi aştepta la un răspuns, dar care — tot în el — se regenerează 
mereu, nu poate spera şi aştepta — ca ataşament ce totuși i se potriveşte 
— decât o minune. 

Într-adevăr, în cuvântul maghiar al Nimicului — deci în SEMMI — 
ataşamentul potrivit al întrebării surde, dar neeliminabile din CE?-ul 
aşteptării, este chiar minunea. Ea va suna astfel: „MI-CSODA?* 
(csoda = minune), adică, „Ce minune?“, iar răspunsul care-i va 
răspunde imediat — în Nimic — va fi: NICI-O-MINUNE (SEM-MI- 
CSODA)! Adică: „unde se află“ Nimicul, acolo nici măcar o 
„Minune“ nu „se găseşte“! 

Totuşi, în numele maghiar al Nimicului, de fiecare dată când el 
este rostit, prinde glas — într-un mod nepândit, şi chiar dacă ea se şi 
izbeşte imediat de pozitivitatea lipsei purtate în negativul căutător al 
„nici“-ului — întrebarea aşteptării minunii. Şi de aceea este de fapt 
indestructibilă si ne-eliminabilä aşteptarea minunii, fiindcă ea se 
înrădăcinează în fond în raportul originar al Dasein-ului cu Nimicul, şi 
— prin aceasta — cu Fiinţa. Tot de aceea, dincolo de așteptarea ce 
articulează ataşamentul său ca „minune“, cuvântul maghiar al 
Nimicului mai poartă în sine — și nu implicit, ci chiar în mod explicit — 
şi o trimitere într-o altă directie. În această direcţie, el retrimite 
Dasein-ul nostru la el însuşi. | 

Retrimis la el însuși, Dasein-ul se poate confrunta — și se si 
conftuntă de când metoda lui este și îi este cunoscută — cu fenomenul 
secretului. Am văzut că şi Heidegger, pornind — prin gândirea NU-ului 
— pe căile trimiterilor Nimicului (das Nichts), a ajuns de fapt la 
Secret(ul) (das Geheimnis). 


46 Prin „ataşament“ înţeleg aici pur şi simplu ceva ce, deși „i se poate atașa“ la ceva pe 
baza potrivirii, îi rămâne totuși ceva exterior. 


167 


Ce raport există între fenomenul întreg-unitar al secretului şi 
Nimicul dacă aceasta se putea totuşi întâmpla? Desigur, fenomenul 
întreg-unitar al secretului ni s-a dovedit a fi — la capăt şi în fond — unul 
misterios şi enigmatic. Trebuie precizat că aceasta nu este 
„adeverirea“ vreunei ipoteze sau presupoziţii, ci, fenomenului 
secretului îi aparține în mod efectiv şi esențial faptul că, examinat din 
toate direcțiile, el se dovedeşte — la capăt — a fi enigmatic şi misterios. 

„Enigma“ însă ni s-a prezentat — în funcție de direcția din care a 
întâlnit-o meditaţia — în alt şi alt fel. Pentru Dasein-ul care, căutând, a 
întâlnit secretul, el s-a fnfätisat prin împotmolirea în pozitivitatea 

lipsei. Însă, pentru Dasein-ul secretizant, secretul s-a pierdut de fapt în 
propria lui lipsă de transparenţă si de vizibilitate categorială. Iar 
Dasein-ul care, meditând, s-a prins pe sine însuşi în tema meditaţiei 
sale, nu a făcut în fond altceva decât a fixat caracterul aparent-întreg al 
acelei imagini unitare, pe care secretizantul — pornind de la situaţia lui 
privilegiată — şi-o putea forma şi imagina despre secret. Însă, prin 
faptul că a înlăturat vălul aparentei, el nu a ajuns — și nici nu putea 
aj unge — „în posesia“ secretului. Tot ce a făcut — şi tot ce putea să facă 
— nu à fost decât faptul că a fixat caracterul enigmatic şi misterios al 
fenomenului secretului. 
„_ Pornind de la si trimis de către Nimic, Heidegger ajunge la Secret. 
Acest fapt nu este deloc întâmplător, căci — acum putem vedea — el, 
deşi ne-gândit (adică fără a fi explicitat analitic), este de fapt orientat 
şi ghidat de către Nu-ul căutător din Nimic(ul), adică de către 
rădăcinile pozitivitätii lipsei întâmpinate atât în căutările negării, cât şi 
în negările căutărilor. 

Numai că şi secretul „face“ să apară pozitivitatea lipsei, şi anume 
chiar la „capătul“ propriu-zis al căilor Dasein-ului cäutätor. Prin 
aceasta am denumit de fapt fenomenul trunchiat al secretului şi din 
aceste motive am susținut că ceea ce Heidegger gândeşte în fond în 
cuvântul său — das Geheimnis — acela este chiar acest fenomen 
trunchiat. Ceea ce el numeşte secret, Heidegger nu retrimite totuşi la 
gândirea Nimicului. Fiindcă de acolo nici nu există vreun drum de 
întoarcere la Nimic. „În“ secretul astfel conturat şi fixat, nu se poate 
decât adânci şi aprofunda, iar Heidegger şi realizează aceasta prin 
gândirea — ulterioară — mai apăsată a „retragerii de sine“ proprie 

esenței Fiintei. Pe acest parcurs, prinderea în întrebare a celui care 
întreabă rămâne totuşi în mod definitiv desprinsă şi lăsată în urmă. 
Dar tocmai din acest motiv nu se află în fenomenul trunchiat al 
secretului vreo cale care să ne reconducă la Nimic. Adică tocmai din 
motivul că Heidegger totuşi nu s-a confruntat cu fenomenul 
propriu-zis al secretului. 

Căci experiența confruntării și a asumării tematizatoare şi 

meditative cu fenomenul întreg-unitar al secretului este de fapt o 
” experiență a Nimicului. În evocarea meditativă a fenomenului întreg- 
unitar a] secretului, noi ajungem şi ne aflăm de fapt în şi la relevarea 
Nimicului, ca fiind chiar atmosfera experienţei care ne încearcă şi ne 
solicită. Ea nu are loc doar ulterior ori post festum, ca în cazul 
angoasei care ne cuprinde dar ne şi blochează pe parcurs, ci 
fenomenul întreg-unitar al secretului, prin caracterul său „enigmatic“ 
şi „misterios“, ne spune şi ne arată în fond că, meditând pe urmele şi 
pe căile tematizării sale, ajungem în aşa fel la gândirea Nimicului, 
încât — înglobându-ne în întrebările tematizärii noastre — realizăm şi 
faptul că, prin el — adică prin secret — ne aflăm de fiecare dată deja 
aşezaţi în nimicnicirile Nimicului. Adică: aşezaţi si situaţi prin secret 
Chiar „în“ secret, noi nu ne aflăm de fapt decât sub incidenţa unui alt 
nume al Nimicului prin care experimentăm în fond nimicnicirea lui. 
Nu este vorba doar despre faptul că, în şi prin fenomenul secretului, 
Nimicul — ce este congenital modurilor noastre de a ființa — 
nimicniceşte, iar noi am şi realizat acest lucru la „capătul“ sau în 
vârful meditatilor noastre. Ci despre faptul că, în fond, 
comprehensiunea fenomenului secretului înseamnă. în mod direct şi 
„Comprehensiunea“ mai articulată a Nimicului,. şi că numai astfel 
putem — poate — înțelege mai bine şi nimicnicirile lui. 
‘7 Tot aici se adevereste, iarăşi, că tematizarea expresă, filosofico- 
aplicativă a secretului ne reconduce într-adevăr si în modul cel mai 
firesc si intrinsec si la re-creionarea mai articulată a unor chestiuni 
care sunt fundamentale si esențiale filosofiei în genere. 

Secretul ne poate însă experimenta Nimicul doar cu condiția să-l 
„atragă“ î n „mijlocul luminos“, adică în Lichtung. Mijlocul luminos 
CL ictitung-ul) şi Nimicul „cuprind“ — din direcții opuse — ființarea în 

întregul ei. Ele nu sunt însă Fiinţa si Nimicul despre care vorbeşte — 
identificându-le — Hegel. 

Fenomenul secretului se află — stă — în mijlocul luminos, adică în 
Lichtung. Numai că el „stă“ acolo în aşa fel, încât ne arată faptul că 
gândindu-l până la capăt, noi nu putem să nu gândim și Nimicul. 
Adică, nu „alăturăm“ ori „asociem“ — prin gândire — Nimicul la sau cu 
secretul, ci îi gândim chiar acolo, unde el „se află“ aşezat. Deci tocmai 
„in miezul“ fenomenului secretului. 

Nu este vorba aici doar despre faptul că, în fond, secretul — 
secretele — „stau“ în așa fel în mijlocul luminos, ca şi cum acolo nu ar 
fi nimic. Orice secret tinde şi pretinde într-adevăr ca el să se afle în 
mijlocul luminos în mod activ, însă totuşi invizibil. El ia deci asupra 
lui Nimicul şi sub forma aparenţei: chiar acolo, în mijlocul luminos, şi 
tocmai ca secret, el nu este nimic, adică, este chiar Nimic. Nici nu se 
arată şi de aceea „arată“ ca ceva ce nici nu există. 

Dincolo însă de aceasta, aici este vorba şi despre faptul că şi 
atunci când se manifestă tocmai ca fiind secret — deci ca obstacolul ce 
se opune în mod rezistent ascunzându-se în lipsă — şi atunci, deci, 
secretul aşază de fapt în mijlocul luminos chiar relaţia lui intrinsecă cu 
Nimicul. 

Nu cunosc nici un alt cuvânt care să numească mai potrivit 
această trăsătură izbitoare a secretului decât numele lui în limba 
maghiară: TITOK. Prin lipsa lui monolitică de articulaţii, prin 
etimologia lui străveche şi nedecisă, şi prin derivarea lui deverbală, el 
exprimă extrem de nimerit acea rigiditate izbitoare şi nedeterminată 
care ne încearcă cu ocazia fiecărei confruntări cu fenomenul lui. Chiar 
şi în grecescul „kriptos“ se întrezăreşte o mică crăpătură a trimiterii, 
iar „das Geheimnis“-ul german al lui Heidegger exprimă nu numai 

_stranietațea + dar şi ăpartenenţa secretului la intimitatea căminului (das 
Heim = cămin). Iar cuvântul „secrer“ al limbilor latine — care a fost 


#7 Heidegger mizează din plin pe sensurile cuvintelor limbii sale. În cazul de faţă este 
vorba despre „das Heim“, care înseamnă: „cămin“. Din el provine „heimlich“, adică 
ceea ce aparține intimitäfii casei şi căminului, deci ceea ce ne este familiar. Tot pe el 
se clädeste însă şi numele german al secretului — das Geheimnis — care astfel fixează 
de la început atât închiderea intimităţii, cât şi refuzul pe care-! implică. Din el provine 
însă şi „die Un-heimlichkeif“ despre care vorbeşte Heidegger ca fiind ne-familiaritatea 

"preluat şi de către limba engleză — se referă de fapt la ceva ce — in 
urma unei selectionäri — fusese pus, şi apoi este ținut, la o parte. Şi în 
el se găseşte deci o anumită trimitere de care se poate „agăța“, totuşi, 
înțelegerea lui. 

Cuvântul maghiar al secretului — deci acel: TITOK — nu trimite 
însă nicăieri. De aceea, el exprimă cel mai bine ceea ce numeşte. 
Adică: fenomenul secretului. Tot de aceea este însă imposibil ca 
meditaţia să pornească din si de la el. În permanență el trebuie 
„tradus“ şi purtat în „spiritul“ altor limbi, pentru a putea ajunge cu 
gândul la ceea ce el exprimă de fapt. Atunci însă ajungem la concluzia 
că pe acela îl numeşte în modul cel mai deplin. Fiindcă, dacă el totuşi 
„trimite“ la ceva, atunci acel ceva este chiar Nimicul, în gândirea 
căruia meditaţia trebuie să se mențină în mod apăsat pentru a putea 
articula experiența fiintärii ce se rosteste în el. 

De aceea, dincolo de această exprimare a izbirii, cuvîntul maghiar 
al secretului mai poartă în sine şi un apel. Adică un apel la necesara 
lui traducere, adică un apel la necesitatea comunicării. Nicăieri nu 
simțim de fapt mai profund şi mai stringent nevoia comunicării, decât 
în fața secretului şi cu ocazia izbitoarei noastre confruntări cu el. De 
aceea, nevoia traducerii continue a cuvântului maghiar al secretului — 
în limba română, germană, franceză etc. — nici nu este o tehnică sau o 
metodă eventuală a filosofării, ci doar — şi chiar — o supunere 
ascultătoare la apelul pe care el îl poartă şi-l adresează filosofiei. 

Cu acest prilej putem vedea însă şi faptul că acel cuvânt german 
al lui Heidegger, cu care el numeşte secretul — das Geheimnis — nici 
nu este în realitate un „alt nume“ pentru Nimic, ci doar un pseudonim 

„At lui în care el se ascunde şi se învăluieşte. CT | 


deschisă şi descoperită ia modul cel mai propriu de către dispoziția angoasei, adică o 
expresie condensată a apăsării provocate de lipsa de autenticitate şi de adevăr a 
rătăcirii. 

Provenind din „das Heim“, atât „das Geheimnis“ (secret), cât şi „die Un- 
heimlichkeit“ (lipsa de familiaritate) exprimă o anumită îndepărtare de la proveniență: 
secretul este închiderea în cămin, iar apăsarea ne-familiaritätii este părăsirea sau 
pierderea căminului. Tot din „das Heim“ vine şi „die Heimat“ (patrie), care la 
Heidegger nu înseamnă o ţară anumită, ci un deschis al intimităţii, ce se oferă ca un 
sol de fixare organică şi de resurse pentru fertilitatea umană. 

Numai că, acelaşi cuvânt german din studiul Despre esența 
adevărului a fost redat de către traducătorii lui în limba română prin 
expresia: „mister“. Ei s-au ferit să redea ceea ce Heidegger gândeşte 
de fapt în cuvântul său prin expresia potrivită, adică prin „secret“, 
Deşi traducerea este — după părerea mea — nepotrivită, ea nu este totuşi 
întâmplătoare, ci se înscrie — şi încă cu cea mai mare seriozitate — pe o 
anumită traiectorie a interpretării. Fiindcă imediat se ridică întrebarea 
dacă experienţa caracterului enigmatic al fenomenului secretului este 
oare într-adevăr experiența Nimicului sau dacă nu cumva în ea mai 
degrabă ne-am reîntâlnit cu ceva ce umanitatea istorică cunoaşte de 
mii de ani, şi pe care — pe linia sa apuseană — îl și numeşte de atunci 
„mister“? 

Într-un fel, legătura misterului cu secretul pare apoi a fi evidentă: 
orice mister, când ne apropiem de el, ni se prezintă în primul rând ca 
fiind secret. Misterul se aşază şi „se şi avansează“ în întregime în 
secret. Misterele povestesc initiatilor în limbajul minunat — și de 
neînțeles celor care nu sunt inițiați — al simbolurilor, al formulelor, al 
enigmelor, al alegoriilor etc. Aparține însă comprehensiunii autentice 
a misterelor şi înțelegerea faptului că simbolurile, formulele și 
ritualurile lor nu sunt în primul rând enigmatice fiindcă se aşază în 
faţa a ceva ce se ascunde între timp, ci pentru că ceea ce se prezintă în 
ele este de aşa natură încât nu se poate manifesta decât într-un mod 
enigmatic. Ceea ce se manifestă deci în enigmele misterelor poartă cu 
sine şi pretenţia și condiţia manifestării sale secrete. 

De unde provine însă această pretenție şi conditie?; Ce are ea de a 
face cu caracterul minunat al simbolurilor şi al enigmelor? şi, în fine, 
Ce legătură au toate acestea cu secretul? Aceste întrebări ne retrimit, 
evident, la chestiunea Nimicului. Fiindcă, cu ocazia pătrunderii în 
cuvântul său maghiar, am putut vedea şi faptul că probiematica 
Nimicului nu poate fi separată de aceea a aşteptării — ce-i drept — 
surde, a minunilor. În acest cuvânt, devine limpede faptul că 
așteptarea minunilor nu poate fi eliminată din raportul Dasein-ului cu 
Nimicul şi, prin urmare, nici din raportarea lui la Fiinţă. Or, misterul 
nu face decât să se grăbească a pătrunde şi a umple această sciziune 
care — şi prin așteptarea minunii — se iveşte în Nimic, dar care — tot în 
el — se şi închide imediat de către Nu-ul cäutätor. Şi doar de aceea 

reuseste misterul să pătrundă în această sciziune, fiindcă în fond 
minunea lui este „așteptată“; şi numai de aceea se creează şi se 
realizează pătrunderea și umplerea ei „doar“ ca secret, condiţionat şi 
pretins, fiindcă sciziunea se şi închide de fiecare dată imediat. 

Umplerea sciziunii nu poate fi însă realizată fără participarea 
Dasein-ului. Ca şi Nimicul însuşi, nici minunile misterelor care umplu 
sciziunea lui nu provin din „exteriorul“ legăturii şi participării 
Dasein-ului cu şi în Fiinţă. Dimpotrivă, ele provin chiar din Fiinţa lui. 

Chiar în cotidianitatea lui, Dasein-ul întâlneşte multe chestiuni 
minunate şi el se şi miră suficient. În mistere însă nu poate fi vorba de 
această mirare grăbită. Dimpotrivă, ceea ce este admirat în secretul 
misterelor vizează chiar fiintarea în întregul ei şi nu cutare şi cutare 
lucru sau fapt uimitor. În ele secretul vizează — iarăși — fiintarea în 
întregul ei, însă în aşa fel încât el este „pus“ să penetreze sciziunea ce 
se deschide în mod congenital prin aşteptarea minunii în Nimic. 
Numai că am văzut că, într-una din direcţiile sale, Nimicul retrimite 
Dasein-ul la el însuşi, adică — în fond — la noi înşine. Această re- 
trimitere are loc chiar în prezenţa fiintärii ca întreg, însă tocmai în 
momentul retragerii sale. 

Aşteptarea minunii întrezăreşte deci fiintarea în întregul ei chiar 
în momentul retragerii sale, ca fiind uimitor şi miraculos de enigmatic. 
Aceasta va fi de fapt minunea aşteptată, adică tocmai secretul luat în 
sensul misterelor. Şi de aceea nu putem înțelege misterele fără secret, 
căci în ele noi nu experimentăm de fapt secretul în fenomenalitatea lui 
întreg-unitară. Adică în mistere nu experimentăm secretul ca fiind 
propriu-zis ceva în care de fapt experimentăm Nimicul chiar în Nimic. 

Dacă în mistere nu experimentăm fenomenul întreg-unitar al 
secretului, atunci cum anume îl experimentăm totuși? Fiind în 
întregime în secret, misterele prezintă totuşi secretul ca fiind unitar. 

Calea pe care secretul se prezintă ca fiind totuşi unitar este cea a 
secretizantului. El va fi apoi şi acela care va vedea şi va bănui în orice 
opoziție secrete posibile.- 

Nimicul nu poate fi însă înfățişat în primă instanță — decât ca 
opunerea şi opusul absolut. Primul lucru ce trebuie de aceea bănuit în 
el, acela va fi — pentru secretizant — chiar secretul pe care-l „poartă“. 
Nu întâmplător, toate misterele sunt într-un fel legate de chestiunea 

morții si de cea a vieții de „după“ moarte. Adică de problema trecerii 
în ne-fiintà şi de dominarea vieții vii prin cunoaşterea celei de dincolo 
de moarte. Ne-fiinta de dincolo de Fiinţă este însă chiar Nimicul 
revelat, adică întrezărit chiar în felul în care el „vizează“ fiintarea în 
întregul ei. 

Misterele sunt deci legate de viziunea ființării ca întreg, închegată 
chiar în depăşirea şi transgresarea ei minunată înspre ne-fiinta opusă ei 
şi purtătoare de secrete bănuite şi de aceea contactabilă doar în şi prin 
secretul ritualurilor şi al iniţierii, care — negresit — va aduce apoi şi 
dominația asupra vieții vii. 

Oricum, în mistere secretul însuşi este acela care „contactează“ 
însuşi secretul ce este de fiecare dată legat de ne-fiinta care 
transgresează — şi care de aceea si face într-un fel manifestă — fiintarea 
în întregul ei. Deci pentru a putea „contacta“ secretul, noi trebuie ori 
să ne aflăm deja în secret, ori să intrăm în el simultan cu acest contact. 
Adică: ori să facem, ori să lăsăm ca secretul să se extindă. Deci să ne 

“supunem înainte de toate secretului însuşi. 

Acum devine însă limpede şi faptul că — într-o anumită direcţie — 
numai Nimicul poate conferi necesitate „legăturii“ secretului cu 
secretul ca mister. Căci el este în fond acela care — îmbrățișând 
minunea în sciziunea aşteptării sale — va purta secretul până la, şi 
dincolo, de fiinţarea ce se retrage în întregul ei. 

Adică, de fapt iese iarăşi la iveală intimitatea legăturii dintre 
Nimic şi secret: secretul ce se extinde este „îmbrățişat“ de Nimic, iar 
Nimicul care nimicniceşte (moartea etc.) este cuprins de secret. 
Evident, prin acesta şi secretul devine ceva ce este el însuşi minunat şi 
admirabil. . 

Prin urmare, ceea ce admiră în primul rând şi în primă instanță 
mistagogul şi initiatul este tocmai secretul ce-l cuprinde şi-l 
guvernează potrivit intimităţii raporturilor sale cu Nimicul. Misterul 
este de fapt experimentarea — prin secret — a Nimicului chiar în Nimic. 
El este admirarea minunăţiilor ultime ale secretului însuşi de către 
secretizantul însuşi. El se miră şi admiră de fapt secretul însuşi, si prin 
el însuşi Nimicul în care secretul îl aşază într-un mod într-adevăr 
uimitor. iri 

Însă, faptul că misterul nu este decât mirarea secretizantului 
„provocată“ de către secretul însuşi ce-l poartă în şi spre Nimic nu 
poate fi nici întrevăzut, nici gândit şi nici spus decât de cei care 
meditează tematizând însuşi secretul. Dar nu mistagogului, și nu 
inițiatului. Adică nu celor ce se află în „interiorul“ secretului 
misterelor ca secretizanti. Căci ei vor vedea în orice opoziţie de orice 
fel — deci chiar şi în simplul act al tematizării secretului — secrete 
posibile, şi de aceea, cu ei nici nu se poate dialoga despre secret. 

Spre deosebire deci de tematizarea propriu-zisă şi expresă a 
secretului, care — cum am văzut — culminează în apelul către 
comunicare, misterul comportă o blocare şi un refuz al comunicării, 
transformând-o într-un proces (inițiatic) ne-reflectabil şi în ultimă 
instanță ne-reflectat autentic si care, de aceea, de fapt, este expus şi 
supus tendințelor categoriale vectoriale ale desfăşurării existentialului 
secretului. Din acest motiv — cum vom vedea într-un capitol următor — 
iniţierea nici nu ne poate înfățişa fenomenul întreg-unitar al secretului. 

Numind „secret“ (das Geheimnis) ceea ce i s-a înfățişat, 
Heidegger nu numai că tinteste şi vede mult mai departe decât orice se 
numeşte îndeobşte „mistere“, dar nici nu se întâlneşte în fond cu aşa 
ceva. Dacă înțelegem căile pe care înaintează Heidegger, atunci 
realizăm şi faptul că pe ele nu se află „mistere“, în schimb ele ne 
conduc la confruntarea noastră autentificabilă cu guvernarea 
secretului, adică cu fenomenul lui trunchiat. 


LEE) 


Fenomenul întreg-unitar al secretului nu se înfăţişează şi nu se 
încheagă decât în experiența tematizării sale efectuată de către 
Dasein-ul ce, tinzând către autenticitatea lui, se prinde şi pe sine însuşi 
în interiorul actelor sale interogatoare. Aceasta nu este „concluzia“ 
unui raționament, ci o constatare fenomenologică a cărei însemnătate 
trebuie surprinsă în adevărata ei amploare. Căci ea nu înseamnă în 
esență nici mai mult și nici mai putin decât faptul că fenomenul întreg- 
unitar al secretului nu se încheagă niciodată nici în experiența celui 
care îl înfruntă căutând şi expus lui, şi nici în cea a secretizantului. 

Numai cä tocmai aceasta este una dintre träsäturile fundamentale 
ale fenomenului secretului, şi de aceea ea trebuie fixată si penetrată de 
gândul meditației. Ea ne arată că fenomenul existențial al secretului 
„funcționează“ în fond şi în esență potrivit unor tendinţe care sunt nu 
numai autonome, dar şi de necuprins cu privirea, si care de aceea îi 
scapă în fond Dasein-ului al cărui existențial — adică mod de a fi — 
este. 

Secretul este un existenţial, adică un mod de a fi al Dasein-ului, 
pe care însă Dasein-ul niciodată nu-l posedă şi nu-l domină în întregul 
său unitar, ci, dimpotrivă, el devine — în esentialitatea ultimei instanțe ` 
— dominat de tendinţele vectoriale ale propriului său existenţial. 
Existentialul secretului devine deci reificat şi de aceea reificarea lui 
nici nu poate fi surprinsă în „termeni pur existentiali“, fiind necesară 
şi elaborarea termenului său categorial. 

Fenomenul întreg-unitar al secretului nu este un fel de „tip ideal“ 
al secretului, de care „cazurile concrete de secrete“ să se apropie mai 
mult sau mai putin exemplar, ci este chiar sensul ultim — adică fiinţa — 
„cazurilor concrete“ ale secretului. Şi chiar din acest motiv este 
necesar ca el să ghideze des-coperirea cazurilor concrete, proble- 
matizând şi articulând deschiderea lor probabilă şi prealabilă, 
avertizând în acelaşi timp — şi în mod la fel de articulat — si cu privire 
la capcanele şi fundăturile des-coperirii lor. 

Chiar această trăsătură a fenomenului secretului este aceea care, 
de exemplu, trimite şi orientează cercetarea lui, în primul rând şi cu 
precădere, în direcţia „fostelor secrete“. Numai că „fostele s se 
în aparență — nu mai sunt secrete, deci ele chiar ca secrete sunt mai 
Nimic, sau aproape Nimic. Deci pentru a putea fixa şi înțelege acest 
„mai“ Nimic, şi pentru a putea apoi desluşi cu ajutorul lui şi „cazurile 
concrete“ de „foste secrete“, este necesară experimentarea — în şi prin 
meditaţie — a fenomenului întreg-unitar al secretului. 

Dasein-ul care se prinde pe sine însuşi în interogatiile 
tematizărilor sale devine apoi conştient şi de faptul că el doar 
meditează. Adică, nici nu dezvăluie — curios fiind — secrete, nici nu 
tinde la dobândirea unor secrete concurente, şi nici nu investighează — 
ca detectivii — secrete ascunse. El nu cade apoi nici în plasa atracției — 
facile şi de suprafață din punctul de vedere al înțelegerii fenomenului 

secretului — vreunei „inițieri“. Căci ştie că acestea sunt alte moduri si 
caracteristici de a fi ale Dasein-ului (său), în care el nu ar mai putea în 
fond deloc medita „despre“ secret. 

Totuşi, însuşi fenomenul secretului este acela care — izbindu-ne în 
covârşirea destinului nostru istoric — solicită meditatiei şi seriozitatea 
de a nu cădea în plasele capcanelor sale. De aceea, nu înțelegem 
probabil corect şi în întreaga ei amploare nici presiunea prezentului 
„acum“-ului nostru de a ne năpusti urgent asupra „fostelor secrete“ ale 
trecutului nostru recent, pentru a aduce la suprafață conținuturile lor 
îngrozitoare şi reificate. Trebuie să fim din capul locului conştienţi de 
faptul că însăşi această întrebare şi problematizare provine în mod 
direct din chestionările raporturilor dintre secret şi Nimic. Căci altfel 
nici nu ne-am întreba, ci ne-am apuca — cu hărnicie — de ceea ce „este“ 
de făcut. 

Legătura dintre secret şi Nimic nu înseamnă de loc faptul că dacă 
acum, de exemplu, ne năpustim asupra unei „foste“ arhive secrete, 
atunci acolo ar trebui să găsim „chiar Nimicul“. Dimpotrivă, acolo noi 
vom întâlni suficiente texte şi pretexte pentru cercetări sârguincioase, 
amănunțite şi îndelungate. Oricât ne-am învârti însă — neavizati şi 
neavertizati meditativ — în mijlocul dosarelor mai mult sau mai putin 
ordonate şi coerente, nu vom putea realiza și înțelege din ele Nimic- 
nicia acelei puteri, care — în modul său de a fi — a realizat acest 
mecanism uriaş, care si acum, deci ca „fost“ fiind, îşi etalează mai 
mult pseudo-impunătoarea sa enormitate, decât Nimic-nicia lui. 

Nimic-nicia secretă, şi prin secret, a „fostelor“ puteri, nu poate fi 
înțeleasă — în mod efectiv şi articulat — decât dacă ne apropiem de 
„fostele“ lor „secrete, punând accentul în primul rând nu pe „fost“, ci 
pe „secret“. Acest orizont nu este însă în nici un chip asigurat nici 
atunci când zi de zi „dezvăluim“ secrete jumaliere şi nici atunci când 
— ca „oameni de știință“ — cotrobäim în „fostele secrete“. 

Pentru a putea realiza enormitatea Nimic-niciei vinovate a 
„fostelor puteri“ şi pentru a putea face într-adevăr trecută „fostitatea“ 


# Analizele noastre cu privire la raportul dintre socialism şi secret şi în special cele 
legate de arhivele secrete ale fondurilor secrete de bibliotecă SERRES credem, 
în mod satisfăcător şi „aplicativ“, justetea acestei poziţii. 

lor, este necesară înţelegerea întregului unitar al acelui fenomen care, 
în Nimic, duce si conduce la el însuşi, adică la secret. Fără înțelegerea 
acestuia, vom rămâne la fel de supuşi şi expuşi Nimicului şi 
nimicnicirilor sale, care, atât sub chipul puterilor nimicnice, cât şi sub 

"cel al secretului, va guverna la fel de nestingherit rătăcirile noastre 
lipsite de orizont. 

În concluzie: în urma analizelor, fenomenul existențial al 
secretului s-a dovedit a fi totuşi mult mai cuprinzător decât 
existentialul propriu-zis al secretizării. El a trebuit de aceea creionat 
din perspectiva întregului său orizont care s-a deschis analizei 
fenomenologico-existentiale. Cu aceasta însă nu s-a întâmplat în fond 
altceva decât că s-au deschis noi orizonturi si noi căi tematice, pe care 
meditaţia trebuie să şi le asume în continuare. 

CAPITOLUL V 


»#FOSTELE“ SECRETE 
„Fostitate“ 


şi trecut 


Motto: 


„Istoria devine negată nu pentru că este 
«falsă», ci fiindcă ea rămâne — fără a mai 
putea fi insă propriu-zis însuşită ca 
prezent — totuşi, activă şi in prezent. “ 


Martin Heidegger! 


„Ar fi de aşteptat, ca oamenii să-şi 
amintească trecutul şi să-şi imagineze 
viitorul. Dar, de fapt, atunci când fin 
discursuri... despre istorie, ei şi-o 
imaginează prin prisma propriilor 
experiențe, iar atunci când incearcă să 
cântărească viitorul, fac referiri la 
presupuse analogii din trecut: aceasta 
până ce, printr-un proces dublu de 
repetiție, ei îşi imaginează trecutul şi-şi 
amintesc viito 


Lewis Nanier? 


De mai multe ori, pe căile analizelor noastre de până acum, ne-am 
izbit deja de problema „fostelor“ secrete şi de cea a „fostității“ 
secretelor. Ea ni s-a înfățişat însă în primul rând ca o chestiune 
metodologică, ivită pe parcursul interogatiilor despre modalităţile în 


l Vezi: Martin Heidegger - Phänomenologische Interpretationen zu Aristoteles. 
Fenomenológiai Aristoteles-interpretációk, în Existentia, Supplementa,- Vol. IE, 


Szeged-Budapest, 1996-1997, p. 9. 


? Apud: Lamm, Leonard J. — Ideea de trecut. Istorie, ştiinţă si practică în psihanaliza 
americană, Editura „Sigmund Freud“, Binghamton & Cluj, 1995, p. 83. 

care secretul ar putea fi în genere abordat şi tematizat de către un 
„subiect“ care, în mod necesar, se defineşte ca fiind agentul unei 
meditații publice. Tot cu această „problemă“ ne-am întâlnit însă şi 
atunci când ne-am confruntat cu modul în care secretul îşi realiza 
intimitatea raportului său cu Nimicul. 

Inevitabil se ridică de aceea si acum întrebarea: care este de fapt 
legătura secretului cu această predilecție a manifestărilor şi trimiterilor 
sale „către“ propria sa „„fostitate“*? 

Pentru a putea răspunde, va trebui să revigorăm întrebarea despre 
posibilitatea tematizării — adică a „studierii“ — secretului. Adică: Cum 
putem, sau cum am putea în genere studia ceva ce — oarecum prin 
definiţie — este retras, ascuns, obstructionat si interzis? Secretul este 
secret tocmai pentru ca nimeni neavizat să nu aibă acces la el! Dar fără 
„intrare“ în secret, cum ar putea fi el studiat şi cunoscut? Cum se 
poate deci „intra“ în secret şi ce înseamnă în fond „a studia“ secretul? 

La modul cel mai general — şi de aceea doar ipotetic — căile de a 
ajunge la „conţinutul“ secretului — adică la acel „ceea ce“ al lui — sunt: 
inițierea; trădarea; divulgarea şi spargerea secretului. Propriu-zis, 
inițierea înseamnă comunicarea şi transmiterea secretului ca secret. 
Ea este deci o comunicare electivă, însoţită de procedee particulare 
menite să asigure şi să garanteze şi păstrarea lui viitoare. 

Trădarea secretului înseamnă — iarăşi propriu-zis — transmiterea 
secretă a unui conţinut secret — dobândit deci prin iniţiere — unei alte 
structuri secretizante, oponente şi/sau concurente. Trădarea este deci 
ieşirea secretă dintr-o structură concretă de secret, dar nu înseamnă 
totodată şi ieşirea din categoria şi din orizontul categorial al 
secretului.? 

Divulgarea este aducerea la cunoştinţă publică a unui conţinut 
secret dintr-o structură secretă, în funcție de competența subiectului 
divulgării. Ea rupe — ce-i drept — carapacea secretului, dar de regulă nu 
transbordă în sfera publică decât „conținuturile“ propriului segment de 
implicare şi de competență. 


3 Atât la problematica „inițierii“, cât si la cea a „trădării“ vom reveni mai explicit şi 
mai pe larg în capitolul dedicat „complotului“. 

Spargerea secretului inseamnä distrugerea lui ca secret, distrugere 
inițiată îndeobşte din exteriorul lui si având în vedere — pe lângă actul 
însuşi al desființării — în primul rând conținuturile lui ca atare. 

Lăsând acum la o parte problema dacă au sau nu acces la 
înțelegerea teoretică a esenței categoriale şi existenţiale a secretului, 
este totuşi limpede faptul că nici initiatul, nici trădătorul şi spionul nu 
sunt „subiecte“ ale meditatiei publice despre secret. Aceste ipostaze 
sunt deci — cum am mai spus — închise subiectului public al meditației. 
Căci el se află — iarăşi cum am mai spus — într-o opoziţie funciară si 
existenţială cu tema cercetării şi meditatiei sale.“ 

Caracterul şi natura existenţială a acestei opoziții articulează şi 
specifică legătura tematizatoare, într-un mod cu totul şi cu totul aparte. 
Căci datorită ei, simpla asumare tematizatoare a ceva cum este 
secretul va însemna în mod automat şi faptul că, pe parcursul 
tematizării, tematizatorul însuşi se va prezenta în aşa fel, încât, de 
fiecare dată, tematicile prezente ale întrebărilor şi chestionărilor sale îi 
sunt — şi îi vor rămâne — în principiu inchise. Altfel spus: în nici un 
prezent, secretele prezente nu pot fi studiate şi tematizate de către nici 
un tematizator public!!! 

Această situaţie şi poziţie deopotrivă hermeneutică şi existențială 
măreşte în mod considerabil — şi oarecum destinal — locul şi rolul 
metodologic al „fostelor secrete“ în şi pentru înțelegerea secretului ca 
atare. Altfel spus: ca temă, secretul însuşi trimite tematizarea ei în 
mod predilect şi privilegiat către „trecut“ ca fiind domeniul şi 
dimensiunea preponderentă în care el devine cu precădere accesibil. 

Apăsaţi de evidenţa, dar şi de greutatea acestei trimiteri, noi 
trebuie să ne întrebăm acum dacă în ea într-adevăr ni se înfăţişează o 
cale practicabilă prin simpla aplicare a mijloacelor ştiinţifice 
(istoriografice) şi hermeneutice deja cunoscute ale comprehensiunii 
sau nu cumva, prin oarba ascultare a acestei chemări, noi devenim mai 
degrabă prizonierii unei fundături instituite de către secretul însuşi 
prin efectuarea unei „rupturi“ în timp? Adică, trebuie să ne întrebăm 
mai explicit: ce sunt de fapt „fostele secrete“? 


* Vezi: Capitolul IL 

„Fostele“ secrete sunt desigur secretele trecute. Ele sunt deci 
secretele pentru care renunțarea la natura lor secretă — adică tocmai la 
natura lor de secret — a devenit posibilă ori inevitabilă. Cele ce „au 
fost“ secrete, astăzi deja-nu-mai-sunt secrete. În şi prin ele, noi 
studiem şi medităm totuşi ceea ce au fost ele atunci când existau ca 
secrete şi — se pare că — numai prin ele putem spera şi înțelegerea 
categorială a existentialului secretului pentru a afla apoi şi modalitățile 
convietuirii noastre autentice cu secretele prezente (şi la care nu avem 
deci acces). 

Se observă cât de ambiguu suntem nevoiţi să utilizăm termenii 
„au fost“ şi „trecute“. Când devine în fond un secret „fost secret“? E 

„limpede că atunci când el ajunge sau este adus în sfera publică. Sfera 
publică este lăcaşul propriu-zis de deces al secretelor. Fostele secrete 
sunt deci secretele „decedate“. Sfera publică primeşte cadavrele 
decedatelor secrete şi le incorporează în timpul său public. Cu trecerea 
acestui timp public, fostele secrete trec apoi împreună şi nediferentiat 
de şi cu tot ce trece în el. „Fostele secrete“ sunt prin urmare — într-un 
fel — de două ori trecute: până ce nu se sting, secretele nici nu pot 
trece, deşi, desigur au un „trecut“. Şi secretele prezente au un „trecut“, 
dar acest lucru nu le face încă „studiabile“. Aşadar secretele, spre 
deosebire şi de trecutul „prezentului public“, nu devin studiabile decât 
cu condiția decesului lor anterior trecerii lor. Intrarea în „istorie“ a 
secretului se realizează, deci, în acest mod caracteristic dedublat. 

Trecând — în „istorie“ — împreună cu cele trecătoare, fostele 
secrete fac — şi ajung — ca ceea ce va deveni din ele în mod complet și 
definitiv trecut să fie chiar ceea ce ele „au fost“ ca secrete. Aici însă 
nu este vorba pur şi simplu despre ceea ce s-ar putea numi — 
superficial şi încă într-un mod neînțeles — „irecuperabilul“ din 
„obiectul“ de cercetare a istoriei. Dimpotrivă, faptul că secretele devin 
trecute în acest mod dedublat şi că ele se prezintă cercetării şi 
meditatiei publice responsabile și exigente în mod exclusiv sub forma 
„fostelor secrete“ înseamnă în primul rând că ele instituie în mod 
expres un tip ciudat de „trecut“, adică un trecut care — din contră — nu 
trece. 

Cercetând si studiind „fostele secrete“ împreună cu „restul“ 
evenimentelor si proceselor „regăsibile“ în trecut (adică cu mijloacele 

cercetării ştiinţifice neavertizate meditativ), noi lăsăm neatins de 
comprehensiune exact nucleul lor esenţial, categorial. Neatinse nici de 
procesul istoric al trecerii timpului public şi nici de comprehensiunea 
existențială, „fostele secrete“ rămân totuşi agätate atomizat într-un 
trecut ce nu trece, lăsându-ne în permanenţă — cum am mai subliniat — 
expuși şi lipsiți de apărare în faţa forței lor categoriale din toate 
timpurile. 

Apoi, de regulă şi pe deasupra, secretele mai participă şi activ la 
trecerea lor. Aceasta desigur nu trebuie deloc înțeles ca şi cum ele ar 
colabora cu acele linii de forță ce le periclitează viaţa, ci pur şi simplu 
că ele au tendinţa de a se lichida atunci când pericolul dezvăluirilor 
devine de neînfrânt. Distrugerea documentelor, a dosarelor si a 
evidențelor secrete etc. intră în automatismul categorial firesc al 
secretului. 

În concluzie: se pare că secretul instituie un raport special cu 
timpul. Mai precis, temporalitatea noastră se manifestă şi se 
articulează într-un mod aparte în raportul nostru cu secretul. 
Trimiţându-ne într-un mod privilegiat şi exclusiv în trecut şi 
fixându-ne, lipindu-ne acolo sub forma unei dimensiuni privilegiabile 
în prezent, secretul tinde să ne închidă posibilitatea de a institui şi de a 
problematiza în mod autentic timpul în întreaga complexitate a tuturor 
dimensiunilor sale. Cu cât ne trimite însă secretul mai insistent în 
trecut, cu atât ne aflăm noi — şi prin el şi cu ajutorul lui — mai 
dezarmati şi mai indecişi față de viitor, dar şi faţă de prezentul pe care 
acest viitor ni l-ar putea deschide. 

Dar tot tematizarea fenomenologică a secretului este — astfel — şi 
aceea care ne conduce — şi încă în modul cel mai articulat posibil — la 
nevoia tematizării predilecte şi particulare a trecutului. lar prin 
aceasta ea ne aduce şi în pragul întâlnirii cu o „problemă“ care şi ea 
este pe de o parte epocală pentru prezentul istoric al regiunii noastre, 
dar care, în acelaşi timp, vizează şi articulează și o „categorie“ 
centrală, fundamentală şi perenă a filosofiei: timpul. 

Pare a fi un loc comun constatarea că asupra prezentului Europei 
Centrale şi de Est domneşte trecutul. Este vorba de o anumită 
orientare a mentalității şi a experienței, de multitudinea — altfel 
stereotipă — a căutărilor de sine sub forma „identităților“, dar şi de 

confuziile legate de viitor. Totusi, trecutul domneşte aici asupra 
prezentului nu prin faptul că el (se) continuă, adică durează (încă), ci 
prin acela că el — într-un mod cu totul ciudat şi special — nu trece. 

Desigur, reflexele întoarcerii către trecut, discutarea, disecarea și 
cercetarea supradimensionată a trecutului trădează si caracterul 
problematic al prezentului, dar şi al viitorului. Doar atunci şi acolo 
poate — în aparenţă — inunda trecutul prezentul, unde şi când nu numai 
viitorul, dar şi prezentul sunt problematice în adâncurile lor. Trebuie 
totuşi ridicată şi susținută întrebarea: Ce anume din ființa trecutului 
face posibil ca el să domine ceva cum este prezentul? 

Filosofia cunoaște „problematica“ trecutului ca fiind înainte de 
toate chestiunea unei dimensiuni a timpului. Această viziune domină 
oricare tratament filosofic al trecutului. În ea este deci vorba nu atât de 
problematizarea unei eventuale preponderente sau a „specificului“ 
trecutului, ci mai degrabă de chestiunea apartenenței sale de 
problematica şi conceptualizarea „mai generală“ şi cuprinzătoare a 
timpului. Din multe puncte de vedere, cu totul esenţiale, acest 
tratament este desigur justificat. Rămâne însă profund problematic 
faptul dacă el asigură — sau nu — şi suficiente temeiuri pentru 
tematizarea şi comprehensiunea acelei situaţii şi probleme cu care noi 
suntem în mod efectiv confruntati acum? 

Deşi Martin Heidegger și cercetările impulsionate de gândirea lui 
sunt acelea care ridică problematica timpului şi a temporalitätii, cu 
profunzimea cea mai consecventă, cred că nici investigaţiile sale nu 
sunt în măsură să ne ofere mijloacele necesare comprehensiunii 
gravelor probleme — legate chiar de chestiunea trecutului — cu care ne 
confruntă nu numai istoria noastră recentă prin felul în care ea ne 
înfăţişează problematica secretului, dar şi întregul nostru secol, 
incluzând războaiele lui mondiale, dar şi istoria de după 1989. 

Nu încape nici o îndoială asupra faptului că „istoria“ acestui secol 
fusese de mai multe ori invadată de „trecut“ şi de problemele lui 
„nerezolvate“, „neclarificate“ şi de nestăpânit. Este tot atât de 
neîndoielnic şi faptul că, de fiecare dată, „tratarea“ acestor probleme a 
dus la faliment. Oare doar caracterul problematic al prezent(urilor) 
este acela ce le expune dominaţiei trecutului, sau în însăşi ființa 
trecutului este ceva ce-l face — de fiecare dată când problema lui 

redevine centrală — de “nestăpânit” pentru prezent? Esuärile şi 
falimentele noastre permanente, în raport cu trecutul, nu înseamnă în 
fond şi faptul că nu cunoaştem ceva esenţial despre el, şi că — de aceea 
— probabil, nu cunoaştem ceva decisiv nici despre felul în care noi ar 
trebui de fapt să ne şi raportăm la el? 

De unde provine totuşi acest caracter enigmatic al trecutului cu 
care se confruntă orice apropiere serioasă de el? Nu provine el oare 
chiar din faptul că trecutul este totdeauna ceva ce deja-nu-mai-este? 
Oricât ne-am strădui să „legăm“ — în „timp“ sau în „istorie“ — trecutul 
de prezent şi de viitor, tot nu putem face abstracţie completă de faptul 
că el deja-nu-mai-este şi că tocmai aceasta este sursa probabilă de 
unde provin toate problemele ontologice, epistemologice şi „practice“ 
— adică existenţiale — legate de el. Totuşi, chiar meditaţia despre acest 
a-nu-mai-fi-deja — care devine însă de neocolit pentru cercetarea 
„fostelor secrete“ — lipseşte din meditaţia despre trecut! Unde însă 
întrebarea lipseşte ca întrebare, acolo nici răspunsul nu poate fi dat cu 
uşurinţă la prima ei ivire. Căci, în fond, de aceea lipseşte ea, fiindcă 
nu este adusă în focarul orizonturilor „teoriilor“. 

Nu ne rămâne de aceea decât să ne lăsăm cuprinşi şi încercați de 
acea mirare originară — şi „naivă“ — care alimentează filosofia de la 
începuturile sale şi să ne întrebăm: ce înseamnă în fond ființa care 
deja-nu-mai-este, adică deja-ne-mai-fiinţa?S 

Dar: ceea ce nu-mai-este, şi ceea ce deja-nu-este, acela a FOST!!! 
Fostitatea este deci aceea care „poartă“ deja-ne-fiinta. De aceea, cu 
privire la trecut, trebuie acum examinat felul în care el — trecutul — de 
fapt se constituie în şi din raportul nostru cu FOSTITATEA. „Deja- 
ne-fiinta“, „Fostitate“ şi „trecut“ nu sunt nici pe departe sinonime, ci — 
probabil că — în coapartenenta lor säläsluieste ceea ce Paul Ricoeur 


5 Si aici exprimarea românească întâlneşte dificultăți — dar şi şanse — greu 
surmontabile ori realizabile.” Căci termenul „deja“ fusese adus în completă 
desuetudine în special prin filiatia sa franceză şi în primul rând prin tematici pur 
speculative, cum ar fi cea a lui „déjà vu“. Cu greu i se mai poate păstra astfel 
originaritatea, care totuşi este necesară pentru a putea gândi cu el ceva cum este 
„trecutul“. De aceea, îl vom utiliza în această legătură cu „mai“, atrăgând însă atenția 
şi asupra dificultăților de gândire şi de exprimare. 

numea „enigma trecuitätii trecutului” (passéité du passé), adică chiar a 
caracterului de „a fi trecut“ al trecutului.° 

Trecutul nu este ceva ce ne-ar fi dat imediat și nemediat, şi care 
astfel ar putea fi contemplat ca atare. Însă, despre multe — ce nu sunt 
neapărat de domeniul trecutului — se poate spune că nu ne sunt date în 
mod imediat. În ce constă deci specificul „medierii“ trecutului?, 

De obicei la această întrebare se răspunde cu propoziţia potrivit 
căreia ceea ce specifică şi determină „medierea“ care se leagă de 
trecut este „distanţa temporală“ care-l desparte de prezent. „Distanța 
temporală“ devine astfel ceva ce trebuie „învinsă“. „depăşită“, 
„Surmontată“ etc. pentru a putea apoi ajunge oarecum nemediat şi 
imediat la „trecut“. Şi într-adevăr, aceasta este poziţia care — poate 
inconştient — domină şi orientează funcţiile (memoria) şi construcţiile 
(Ştiinţele istorice) preocupărilor noastre în raport cu trecutul. 

Trecutul devine astfel ceva ce-şi dobândeşte „specificul“ tocmai 
prin orientarea direcţiei (distanţei) temporale care-l separă de prezent. 
El nu are ființă deosebită sau particularizată de cea a prezentului, ci 
ceea ce îl specifică — articulându-l — aceea nu este decât diferența 
„lungimilor“ distanțelor temporale care — în direcţia prealabilului — îl 
separă de prezent. Aceasta este concepția trecutului ca „fost prezent“, 
sau — mai precis — ca „prezent care a fost“. Adică: trecutul nu este de 
fapt altceva decât temporalitatea din prealabilul timpului. Deci, doar 
timpul — mai bine zis temporalitatea — este acela ce-l deosebeşte și 
separă trecutul față de prezent, şi aceasta se bazează pe presupozitia că 
trecutul nu are „ființă“ deosebită de cea a prezentului, ci doar un 
„timp“ — dimensional — deosebit de cel al acestuia. 

De aceea, şi problema centrală şi supremă a tehnicilor psihologice 
şi literare (Marcel Proust), dar şi a ştiinţelor istorice nu este decât 
surmontarea şi învingerea acestei distante temporale, ori prin regresul 
la ceea ce se îndepărtează, ori prin reconstrucția şi aducerea în prezent 
(adică: prezentificarea) a ceea ce se acoperă prin distanțarea sa 
permanentă în timp. În orice caz, dificultatea centrală efectivă, atât 
pentru memorie, cât şi pentru cunoaşterea istorică, pare a fi un timp 
schițat în permanenta lui îndepărtare. 


6 Vezi: Ricoeur, Paul — Temps et récit, Paris, 1985, Tome III, p. 245. 

Adică, un timp care operează cu şiruri succesive de ,acum“-uri şi 
de „prezent“-uri şi care — pe neobservate — a pătruns şi în gândirea lui 
Husserl, deşi el a introdus în conceperea „prezentului viu“ (lebendiges 
Gegenwart) atât re-tentia trecutului apropiat, cât si pro-tentia viitorului 
(apropiat), fără a lua însă în mod explicit în calculul analitic şi 
eventualitatea unui trecut (să-i spunem „îndepărtat“ ne-retinut, dar și 
în legătură cu care trebuie totuşi ridicată chestiunea organicității 
raportului său cu „prezentul“. În mod evident, şi la acest „trecut“ noi 
putem ajunge doar întorcându-ne într-un prezent în care el încă a fost 
un trecut reținut, şi de aici într-un prezent, căruia chiar el i-a fost 
miezul viu şi reținător... Altfel spus: cu aceasta nu am evitat încă în 
nici un caz problema insistentă a „fostității“. 

Însă, toate acestea nu arată decât faptul că problematica trecutului 
nici nu este în fond ridicată ca fiind o problematică a ființei, ci doar ca 
una a timpului şi care continuă să se lege de ea într-un mod la fel şi 
nealterat de enigmatic. Şi se pare că nici Heidegger nu a reuşit să se 
debaraseze complet de ceea ce Derrida numeşte — cu justete în fond — 
„metafizica prezenţei“ (metaphisique de la presence). 

La fel, numai într-un context similar, au cu adevărat sens şi cele 
susținute, de exemplu, de istoricul Fernand Braudel, care afirmă că 
valoarea de adevăr şi de obiectivitate a cercetărilor sale istorice nu 
rămâne cu nimic în urma adevărurilor şi a „obiectivității“ cercetărilor 
sociologice, deşi acestea din urmă investighează evenimente 
contemporane lor.* Nici esența acestui raționament nu poate fi decât 
faptul că, dacă cu ajutorul metodelor sale știința istorică surmontează 
într-adevăr dificultățile ce se îngrămădesc în fața ei, atunci obiectul şi 
adevărul ei vor străluci în aceeaşi lumină în care se află adevărul şi 
obiectivitatea ştiinţelor care studiază evenimente prezente şi 
contemporane cercetărilor. Cu alte cuvinte: între trecut şi prezent, între 
cercetarea fenomenelor trecutului şi cele ale prezentului, nu există 
diferenţe relevante ontologic, ci doar deosebiri metodologice. Iar ceea 


7 Vezi: Husserl, Edmund — Vorlesungen zur Phänomenologie des inneren 


Zeitbewusstseins.  Sonderausdruck aus: Jahrbuch für Philosophie und 
phänomenologische Forschung, Halle, 1928, pp. 40-41. 
Vezi: Braudel, Fernand — Ecrits sur l'histoire, Paris, 1969, pp. 28-45. 

ce totuşi precizează aceste diferenţe, acela rămâne statutul temporal al 
obiectelor ţintă. În fond este vorba de „prezenturi“ contemporan- 
prezente şi de „prezenturi“ cândva-prezente iar istoria este scena 
permanent deschisă a timpului, pe care defilează necontenit prezenturi 
care — retrăgându-se în dosul neluminat al scenei — își pierd, treptat şi 
poate chiar în mod doar aparent, contemporaneitatea lor cu 
spectacolul, căci acolo ele sunt şi pot fi totdeauna regăsite, revizitate şi 
reidentificate de către farurile memoriei şi ale ştiinţei istorice, aprinse 

special în acest scop. i 

Trecutul este deci, în primul rând şi cu precădere, fost prezent, şi 
doar eventual FOST. Adică el nu este decât modificarea temporală — 
„în“ timp?, „prin“ timp? — a prezentului însuşi. El este modificarea 
legată de timp a prezenţei; este prezent modificat de timp şi prezență 
modificată: cum domină timpul prezenţa, tot aşa domină prezentul 
timpul. 

Astfel însă şi reflexia ontologică <u privire la trecut se reduce la 
reflexia cu privire la (acest) timp, căci ceea ce modifică prezența 
surprinsă ca un fel de esență generală, acela este şi rămâne totuşi 
timpul. Iar de aici se iveste — şi reapare desigur mereu — problema 
„puterii timpului“, problemă care leagă timpul în primul rând de 
„trecerea“ lui şi care fixează totodată trecerea timpului ca fiind sursa şi 
originea „naşterii“ trecutului. 

Dar, oare prin faptul că timpul „trece“, se şi constituie deja ceva 
cum este „trecutul“? Şi ne este oare trecutul chiar într-atât la 
îndemână, încât doar „distanţa temporală“ — ca o sarcină hermeneutică 
şi metodologică — ne separă de el? Sau dacă nu cumva în locul 
reflexiei generale despre „timp“ şi despre „trecerea“ lui ar trebui mai 
degrabă să aşezăm de fapt tematizarea expresă a problematicii 
TRECUTULUI, formulând întrebarea directă şi cutremurătoare: Ce 
înseamnă în fond faptul că ceva deja-nu-mai-este? Adică întrebarea 
pentru care nu acel „Cum anume?“ al fostului — deci, cum a fost ceea 
ce a fost — este importantă, ci însuşi faptul că el a FOST, adică: deja- 
nu-mai-este? Deci: Ce înseamnă de fapt FOSTITATEA? 

„Fost“ înseamnă înainte de toate ceva ce „a trecut“, ce deja nu 
mai stă în picioare şi ceva ce deja nu mai este. Cunoaşterea istorică 

afirmă si susține totuşi în mod cu totul îndreptățit faptul că trecutul nu 
poate fi confundat cu „ne-ființa“? 

Într-adevăr, cuvântul „fost“ — în toate limbile — nici nu spune de 
fapt „ne-ființă“, ci rosteşte tocmai fiinta-în-trecut(ul)-timpului, adică 
ființa-în-felul-trecutului şi Ja timpul trecut. Ce altceva înseamnă însă a 
fi la/în timpul trecut decât: a nu-mai-fi-deja?! Numai că în istoria 
metafizicii — de la începuturi până la Heidegger — fiinţa înseamnă 
înainte de toate prezență. Prezenţa este aceea ce leagă în mod 
privilegiat ființa de timp şi prin aceasta timpul de prezent. De aceea, si 
problema centrală cu privire la fiinţa trecutului va fi totdeauna: cum 
anume este trecutul prezent. Si Heidegger cercetează, de fapt si în 
esență, prezenţa trecutului şi de aceea ajunge el să afirme că trecutul 
este în fond o privatiune constituită ca aspect (eidos), deci că el este 
Chiar prezență sub forma si în chipul lipsirii. Trecutul într-adevăr nu 
este deci „nimic“, ci este ceva căruia i s-a refuzat cumva prezenţa, şi 
care, din acest motiv, se prezintă „în prezent“ în aspectul unei lipse şi 
lipsiri (Abwesen).! Lipsa înseamnă şi aici îndepărtare şi distanță: ceea 
ce lipseşte, acela se află „Ja distanță“ şi nu este prezent, dar însăşi 
îndepărtarea lui, adică lipsa lui este totuşi prezentă şi constituie 
„fiinţă“. 

Gândirea trecutului ca fiind „prezență prin lipsire“ surprinde 
desigur multe aspecte esenţiale privind anumite specificitäti ale 
prezenței trecutului. Însă chiar şi pornind din analizele noastre din 
capitolul anterior, care au tematizat deja problema „lipsei“, rămâne 
totuşi extrem de problematic, în ce măsură specifică lipsa tocmai 
trecutul? Nemaivorbind că prezentarea a ceva sub forma lipsei nu este 
doar complexă şi complicată, dar şi extrem de eterogenă. 

Să luăm însuşi exemplul iui Heidegger dintr-o lucrare anterioară 
în care el expune si interpretează mai explicit gândirea steresis-ului, 
adică a lipsei: „Bicicleta a plecat.“ Prin această propoziție noi nu 
afirmăm că bicicleta „a dispărut“, ci că ea lipseşte. Când ceva lipseşte, 


° Vezi: Faber, Karl-Georg ~ Theorie der Geschichiwissenschafi, München, 1971, 


„40. 
B Vezi: Heidegger, Martin — Zeit und Sein în: Zur Sache des Denkens, Tübingen, 
1969, pp. 12-13. 

atunci el desigur nu este prezent, însă iritarea provocată de lipsa lui 
este totuşi prezentă în mod insistent.!! Totuşi, cum anume prezintă — şi 
mai ales: cum anume constituie — lipsa tocmai şi exact trecutul? Căci, 
dacă spun că: „Bicicleta a plecat.“, deci că ea deja-nu-mai-este-aici 
sau acolo, atunci prin aceasta încă nu este deloc limpede, din toate 
acestea, ce anume este acela ce într-adevăr „a trecut“? Deşi acum 
bicicleta lipseşte, totuşi în această lipsă — care desigur rămâne „a ei“ — 
se prezintă deopotrivă bicicleta însăşi (ca ceea ce lipseşte); fosritatea 
prezenţei sale, dar şi prezența lipsei sale. Deci, ceea ce a trecut de 
fapt, acela este chiar (fosta) lui prezenţă! Adică: degeaba se află 
undeva bicicleta, acolo unde ea fusese inainte şi unde noi acum îi 
simțim lipsa, se află doar golul lipsei sale, adică bicicleta lipseşte, şi 
chiar în modul în care tocmai fosta ei prezență a trecut. 

Chiar dacă ar fi deci adevărat că trecutul se prezintă totdeauna în 
chipul lipsirii, totuşi lipsa însăşi încă nu specifică trecutul, ci mai 
degrabă tocmai trecutul este acela ce ne îndeamnă să pătrundem mai 
adânc şi mai articulat şi în gândirea lipsei. Căci probabil că în lipsă 
trecutul mai mult se ascunde decât se manifestă sau — mai precis — se 
prezintă doar ascunzându-se. 

Apoi: dacă o așteptăm, şi atunci bicicleta este prezentă de fapt 
sub forma lipsei, chiar dacă ea nici nu fusese acolo înainte. Într- 
adevăr, şi ceea ce va urma — adică viitorul — se poate prezenta sub 
forma lipsei. Or, şi în această lipsă se manifestă ceea ce lipseşte; şi se 
articulează şi lipsa însăşi, dar împreună cu ele se prezintă totuși cu 
totul şi cu totul altceva decât trecutul. Heidegger însuşi este acela care 
afirmă în Zeit und Sein, că viitorul nici nu începe până când ceea ce 
vine nu este dezvăluit ca lipsă, deci ca lipsind." 

Lipsa nu specifică deci nici pe departe doar trecutul, ci mai 
degrabă ea înseamnă o intervenție şi/sau o modificare mai 
cuprinzătoare şi „mai generală“ în prezență și a prezenței, despre 
specificitatea căreia rămâne să ne înştiințeze doar — şi iarăşi — numai 
direcția temporalitätii. Trecutul este o lipsă într-o anumită direcție 


11 Vezi: Heidegger, Martin — Despre esența şi conceptul lui PYEIZ la Aristotel, în 
H.M. — Repere pe drumul gândirii, op. cit., p. 168. 
12 Vezi: op. cit., p. 12. 

temporală, iar viitorul într-o alta. Numai că, totuşi, diferenţa dintre 
cele două „tipuri“ ale lipsirii este tocmai aceea că trecutul lipseşte 
deja-ne-mai-fiind, iar viitorul încâ-ne-fiind. Altfel spus: din „pura“ 
lipsă, noi încă nu putem deloc afla ce anume este trecutul! 

Pentru a putea afla ce este în fond trecutul, trebuie de aceea să 
trecem dincolo de simpla fixare a privatiunii care constituie lipsa, şi să 
ne întrebăm în primul rând asupra a ce anume înseamnă de fapt — chiar 
„în cadrul şi în interiorul“ lipsei — acest „deja-nu-mai“. Fiindcă numai 
el ne mai rămâne ca ceva ce totuşi ne-ar putea înştiința despre 
modalitatea — adică şi despre specificul — lipsirii în trecut. Căci, 
trecutul lipseşte chiar ca Fost-fiind, şi tocmai de aceea ajunge el la 
prezenţă exact ca fiind FOST! 

Numai că toate acestea înseamnă în continuare şi faptul că 
amintita privatiune rămâne în continuare, într-un fel sau altul, legată 
de timp, şi că — în aparență şi într-un mod încă necunoscut — tot timpul 
singur va fi iarăşi acela care introduce privatiunea în prezență, 
modificând-o ori în direcţia prezentului, ori în cea a viitorului. Deci că 
timpul, trecând, face trecut ceea ce este, şi tot el, trecând, aduce ceea 
ce va fi, dar că tot el este acela care — trecându-se şi extinzându-se — 
ține laolaltă toate ce au fost, sunt şi vor fi... 

Însă, pentru a putea străpunge aceste aparenţe — reale sau aparente 
— Şi pentru a putea într-adevăr ajunge la „specificul“ trecutului, noi 
trebuie să depăşim temporalitatea lui surprinsă doar în înţelesul lipsei 
fixate ca privatiune — şi care este în fond numai temporalitatea lui 
„deja-nu“ — şi să examinăm şi temporalitatea deja-ne-mai-fiintei. Până 
atunci însă, mai sunt necesare câteva degajări. 

Când vorbim despre „trecut“ considerându-l ca pe o dimensiune, 
ca pe o ex-stază, ori chiar ca un atribut privilegiat al unui concept 
totuşi abstract al „timpului“, atunci — poate fără să vrem — noi 
recurgem la acea definiție a lui, după care timpul este măsura mişcării. 
Dar, ce a trecut, de exemplu, în fond şi de fapt, din ziua de ieri în ziua 
de ieri? Evident, „ziua“ ca unitate temporală este în primul rând ce a 
trecut din ea ca fiind „de ieri“. „Din ea“ a mai trecut însă şi tot ceea ce 
— deşi le repetăm zi de zi — este totuşi specificat în ea ca fiind „de 
ieri“. Tot aşa, a mai trecut şi ceea ce „în ea“ am isprăvit şi am dus la — 
bun sau ne-bun - sfârşit, şi aşa mai departe... În ziua „de ieri“, deci, 

despre care neîndoielnic am stabilit că „a trecut“, „măsurăm“ de fapt o 
serie de mişcări extrem de eterogene. În orice caz, nu strică să fie — 
iarăşi — avut în vedere şi stabilit faptul că, în cazul în care în „ziua de 
ieri“ ne întrebăm asupra a ce înseamnă „a trece“ şi ce înseamnă 
„trecutul“, atunci noi trebuie să ne adresăm întrebarea referitoare la 
ceea ce în ea într-adevăr a trecut, şi nu în general la ceea ce în ea s-a 
întâmplat ori „a avut loc“. În acelaşi timp, este cazul să ne întrebăm si 
dacă nu cumva pe acest parcurs şt pe neobservate, acest timp si 
această unitate nu a devenit oare şi propria sa măsură trecătoare? 
Deci dacă acest concept al timpului este într-adevăr corespunzător 
pentru a surprinde, cu şi prin el, trecutul? El „măsoară“ mişcarea, 
măsurându-se pe sine trecând, şi de aceea el se arată pe sine însuși ca 
fiind tocmai „producătorul“ trecutului. 

Dar, de exemplu, în durată, trecutul înțeles în sensul de „de 
atunci“ este de fapt trecutul prezentului care durează ca ne-trecut. De 
aceea putem spune că: „De două zile se desfăşoară lucrarea care 
durează trei zile“. Ceea ce în ea trece acela durează, adică ţine. Între 
timp însă zilele „trec“. 1 

Când însă însăşi durarea trece, atunci ea devine de fapt trecut în 
sensul FOST-ului. Adică, atunci când ceva se termină, se sfârşeşte, se 
abandonează sau chiar se nimiceşte. „Trecutul“ asupra căruia se 
apleacă cu predilecție ştiinţa istorică de exemplu, este în primul rând 
trecutul durărilor trecute. Desigur, şi acest trecut poate fi studiat doar 
în măsura în care din ţinerea lui totuşi ceva se mai men-tine. Adică, 

rămăşiţele, urmele, documentele, rezultatele şi consecinţele asupra 
cărora se poartă studiul istoriei. —€ 

Numai că astfel, pe neobservate, deja dispunem chiar de două 
trecuturi: de trecutul în sensul de „de atunci“ şi de „trecut“, şi am spus 
că „de atunci“ este trecutul care durează iar „trecutul“ ni se prezintă 
prin cele ce se men-tin din durările trecute. Însă amândouă se regăsesc 
într-un fel şi în prezent, numai că trecutul care durează este propriu-zis 
prezent în sensul în care cel ce este prezent, se prezintă împreună cu 


13 Vom analiza mai târziu acest trecut al lui „de atunci“, care este de obicei şi în mod 
impropriu considerat ca fiind pur şi simplu „trecutul duratei“. 


192 


trecutul lui, iar trecutul care se men-tine este doar simultan cu 
prezentul. 

Aceasta este, propriu-zis, imaginea cea mai fidelă „despre“ trecut 
a prezentului interpretat în sensul de „acum“. El cuprinde — şi încă în 
modul simultaneitätii — şi trecutul. Doar astfel are si poate avea sens 
de exemplu propoziţia: „Acum se lansează nava spațială către planeta 
Marte şi acum este deschis şi British Museum.“ In „acum“, nava 
spaţială care decolează şi rămăşitele care se men-tin şi s-au men-tinut 
din vremurile străvechi: sunt într-adevăr simultane. 

Chiar acesta este însă aspectul cel mai problematic al timpului 
înţeles ca o desfăşurare si ca un şir de „acum'-uri. Adică faptul că el 
articulează trecutul trimițând în primul rând şi în mod preponderent la 
deja-nu-mai-acum, şi de aceea el se şi închide înțelegerii specificului 
FOSTITATII tocmai închizându-se în propria lui trecere şi 
desfăşurare. În el, ceea ce s-a men-tinut din ceea ce a FOST — şi astfel 
chiar FOSTITATEA însăşi — devine, simultan cu cele „de acuma“, în 
schimb, tocmai „de atunci“-ul — ca deja-nu-mai-acum — va fi în primul 
rând acela care „a trecut“. 

Trecutul duratei este deci „de atunci“-ul şi aceasta va fi în „acum“ 
acela, care este deja-nu-mai-acum. De aceea, în acest trecut nici nu se 
poate regăsi ceva ce într-adevăr a FOST, căci în el orice si tot ce 
„este“ deja-nu-mai-acum, acela „a fost“. În trecutul „de atunci“-ului, 
interpretat ca deja-nu-mai-acum, se amestecă deci complet atât deja- 
nu-mai-acum-ul duratei, cât şi acel nu-mai-acum al FOSTITĂŢII, care 
din ea eventual nu s-a men-finut. Şi invers: orice FOSTITATE care 
deci nu s-a men-tinut devine de fapt şi ea trecutul „de atunci“-ului, 
făcând astfel] să dispară şi să se piardă în fond tocmai caracterul de 
„fost“ al FOSTITĂŢII. lar specificul FOSTITĂȚII, care însă s-a men- 
ținut, se face dispărut prin faptul că el devine simultan cu „acum“. 

Prin urmare: noi nu putem înțelege FOSTITATEA, nici din 
trecutul „de atunci“ al duratei, şi nici din trecutul şirurilor de „acum“. 
Apoi: FOSTITATEA nu poate însemna deodată şi împreună şi „de 
atunci“ şi „deja-nu-mai-acum“, cel putin nu în sensul în care din ele 
am putea înțelege ce înseamnă în fond că ceva a FOST. 

Căci FOSTITATEA este un mod de a fi!!! Ea este modul de a fi a 
ceea ce deja-nu-mai-este!!! Şi invers: a nu-mai-fi-deja este chiar acel 
mod aparte, în care ce a FOST „este“!!! 

Tot ceea ce a FOST nu se prezintă de fapt decât în orizontul deja- 
ne-mai-fiinţei. De aceea, putem presupune că, în cazul în care reuşim 
să aflăm mai multe despre ceea ce înseamnă a „nu-mai-fi-deja“, atunci 
poate putem afla mai multe si despre ființa şi esenţa trecutului sau că — 
măcar — putem deschide orizonturi pentru punerea şi formularea mai 
explicită, mai articulată şi autentică a întrebării ei. 

Expresiile „a nu-mai-fi-deja“, „deja-nu-mai-ființă“ poartă desigur 
în sine o negare. Şi încă o negare condusă asupra ființei. Negarea 
fiinţei ne trimite — mai bine zis, ne re-trimite — însă la Nimicul. 

Nimicul rămâne una dintre temele cele mai interesante, incitante 
şi caracteristice ale filosofiei secolului nostru. Deşi ne-fiinta ce se 
alipeşte fiinţei sau „golul“ din ființă etc. au reprezentat totdeauna o 
sfidare şi o iritare pentru filosofie, totuşi, chestiunea Nimicului nu a 
devenit problema unor tematizări explicite şi nici elementul unei 
dispoziţii problematizante fundamentale, decât pe parcursul acestui 
secol. Asta şi datorită generalizării aşa-numitului „post-modernism“, 
cu care — originarmente — el nu ar avea chiar nimic de a face. 

Totuşi, prin tematizarea Nimicului, noi începem să luăm mai în 
serios faptul că ființa noastră nu se află deloc aşezată pe fundaluri 
sigure care ar deveni imuabile şi indubitabile chiar şi în îndoielile 
noastre..., ci trebuie să ne gândim mai aplecat asupra modurilor în si 
pe care Nimicul intră în „jocurile“ vieții noastre, dar şi asupra rolului 
pe care îl „joacă“ de fapt în viețile noastre. 

Aceasta este însă situația şi cu „trecutul“. Căci modernitatea părea 
să găsească chiar în trecut fundamentele cele mai solide ale înaintării 
prezentului: dacă — prin cunoaşterea istorică — noi putem urmări „în“ 
trecut atât antecedentele, cât şi desfăşurarea propriu-zisă, dar şi 
consecințele evenimentelor, atunci el — trecutul — devine, sau apare ca 
fiind singura dimensiune sau ex-stază reală a timpului. 

Numai că marile eşecuri şi marile sfidări ale acestui secol scot în 
evidență tocmai şubrezimea acestui fundament al trecutului, pe care 
însă noi ne încăpățânăm în continuare să „ne bazăm“ ca pe o 
certitudine a siguranţei. 

Tematizând chestiunea  „fostității* secretelor, am ajuns la 
tematizarea FOSTITĂȚII ca atare şi de aici la acea concluzie negativă 
bifurcată că, pe de o parte, in conceptele noastre de „trecut“ şi de 
„timp“ nu dispunem încă de suficiente articulații satisfăcătoare, cu 
care am putea într-adevăr gândi ceea ce avem de gândit si că, pe de 
altă parte, nici trecutul însuşi nu poate fi în fond gândit, fără o 
meditație explicită purtată asupra FOSTITATII. 

Am văzut, însă, că la rândul ei FOSTITATEA nu poate fi gândită, 
fără gândirea „deja-ne-mai-fiinţei“, și aceasta ne-a recondus la 
chestiunea Nimicului, reprezentând prin excelenţă negarea fiinţei. 

Numai că, în expresia „deja-nu-mai-este“, ,,deja-a-nu-mai-fi“, 
negarea ființei este prinsă, cuprinsă şi articulată de către determinatia 
temporală adverbială „deja“. Doar astfel spune expresia „deja-nu-mai- 
este“ că a FOST. Ceea ce „nu este“ în felul lui a „DEJA-nu-mai-fi“, 
acela totdeauna a FOST. Prinzând şi cuprinzând — din Nimic — 
trimiterea negării ființei, acest DEJA o şi neagă însă. Aşa spune ea că 
ceea ce a FOST, acela „DEJA-nu-mai-este“, dar că el nu este totuşi 
Nimic. Adică: el tocmai DEJA-ne-fiind, nu este Nimic. 

„Nu este“ şi „nu Nimic“ sunt şi ele, desigur, negări. Una neagă 
Fiinţa, cealaltă neagă însă Nimicul. Adunând şi strângând laolaltă cele 
două negări, DEJA ajunge să devină negare şi tocmai în şi prin aceasta 
specifică ea acel mod de a fi, în care ceea ce a FOST este. 

Purtând o negare care strânge laolaltă alte două negări, DEJA (nu) 
fixează aici de fapt o #riplä negatie. Tripla negatie a lui DEJA-nu nu 
este însă „negarea negaţiei“ care se mişcă în schema tezei, antitezei și 
sintezei. Dimpotrivă: ea neagă, în acelaşi timp, două negări care şi ele 
se neagă reciproc. DEJA-nu este strângerea laolaltă şi aducerea la 
simultaneitate a acestor negări. Aşa spune adverbul temporal adus la 
negare că: ceea ce a FOST, acela „DEJA-nu-mai-este“, adică, acela nu 
este nici Fiinţă, dar nici Nimic. Prin urmare: ca negativ, adevărata 
„funcţie“ a lui DEJA-nu este tocmai NICI-ul, adică NU-ul căutător. 

FOSTITATEA apare deci acum ca fiind constituită prin tripla 
negare ajunsă la simultaneitate în NU-ul căutător al NICI-ului. De 
aceea, ea nu este pur şi simplu un „concept lipsă“ şi nici un „gol“ în 
ființă, ci este chiar fiintare dispunând de propria ei fazare. 

Să analizăm însă lucrurile mai în amănunt. FOST este deci ceea 
ce deja-nu-mai-este. Luat în sine, „nu este“ spune: „nu fiinţează“, „nu 
există“. Numai că ceea ce „nu este“ acela poate foarte bine şi să „nu- 
mai-fie-deja“, dar şi să „nu-fie-incă“ etc. De aceea este limpede că 
„nu este“ e de fapt numai un prezent al șirului de „acum“-uri, în care 
„deja-nu-acum“-ul şi „încă-nu-acum“-ul se prezintă tocmai şi 
deopotrivă ca ne-fiind. „Nu este“ e totdeauna prezentul luat în sensul 
de „acum“, numai că în aşa fel, încât ceea ce se „prezintă“ — ca negat — 
în el, acela se prezintă de fiecare dată ori „deja“, ori „încă“ — ne-fiind. 
De aceea, „nu este“ e de fapt — după expresia lui Kant — un nihil 
privativum, ale cărui „obiecte“ se prezintă în golul unui permanent 
„acum“. Indiferent că la modul concret ce este ceea ce „a fost“, „va fi“ 
ori doar „poate fi“, ele se pot manifesta aici numai în golul orizontului 
lui „nu este“. Primul „deja“, iar celălalt „încă“ nu este. 

Ce altceva deschide însă acest orizont, decât însăşi căutarea? Doar 
despre aceia putem „şti“ că el sau ea „nu este“, pe care — ce-i drept 
inutil, dar — l-am căutat şi/sau îl căutăm! De aceea, „nu este“ se 
constituie de fapt — şi de fiecare dată — doar în orizontul modalităţii 
deficiente a căutării, ca fiind — totuşi — tocmai tensiunea „acum“-ului. 

Desigur, noi putem căuta-cerceta şi trecutul, şi viitorul şi aceasta 
nu pare să fie o căutare goală... Fiindcă în trecut noi regăsim 
FOST-ul, iar în viitor ni se promite înfăţişarea a ceea ce VA FI. Între 
timp însă nici nu ne dăm seama că — totuşi — nici unul „nu este“. 
Primul „deja“, iar celălalt „încă“. În ciuda acestui fapt, de fiecare dată 
când în căutările noastre găsim ceva ce „a fost“ sau ceva ce „va fi“, 
noi ne aflăm în fond, şi totuşi, în golul orizontului lui „nu este“: doar 
de aceea căutăm noi trecutul, fiincă el deja-nu-mai-este, şi aceeaşi 
este şi situaţia — inversă — cu viitorul. 


14 În mod efectiv, întreaga meditaţie care urmează se bazează pe acea particularitate a 
limbii maghiare de a exprima negarea verbului „a fi“ printr-un cuvânt aparte: „nincs“, 
Prin urmare, în această iimbă, negarea lui „este“ nu se exprimă prin simpla-i alăturare 
a negativului „nu“ — cum se întâmplă în majoritatea limbilor („nu este“ în română; „ist 
nicht“ în germană; „is not“ în engleză; „n'est pas“ în franceză etc.) — ci printr-un 
cuvânt aparte şi comprimat. Adică într-un fel aparte, care de aceea şi „dă de gândit“ 
într-un mod oarecum aparte, fără însă ca prin aceasta si gândirea lui să fie dusă „la o 


parte“ 

Ce-i drept, de aceea căutăm, însă nu si astfel! Noi căutăm, 


cercetăm şi problematizăm trecutul nu ca ceva ce, de fapt, deja-nu- 
mai-este, ci, dimpotrivă, ca pe ceva ce, deşi trecut fiind, totuşi în 
primul rând, este. Numai că, trecut fiind, el este tocmai FOSTITATE, 
care deci — vrând-nevrând — se aşază şi se află în golul orizontului lui 
„nu este“. Şi chiar de aceea nu înțelegem de regulă ceea ce a fost, 
fiindcă nu realizăm faptul că în constituirea FOSTITĂŢII intră 
inevitabil şi golul orizontului lui „nu este“. 

Să recapitulăm: până acum am văzut că în deja-ne-mai-fiinta care 
constituie FOSTITATEA, sensul propriu-zis al lui DEJA este de fapt 
NU-ui căutător al NICI-ului; ca ne-fiind-DEJA, FOST-ul pare că „nu 
este“ nici Fiinţă, şi nici Nimic. 

Acum însă trebuie să ne întoarcem din drum şi să ne întrebăm şi 
despre sensul temporal al NICI-ului. Deci, cum anume îl specifică de 
fapt NICI-ul pe DEJA? 

Evident, în felul în care DEJA-nu-ul aduce la simultaneitate tripla 
negare tocmai în modul NICI-ului. Însă, dacă funcția negatoare a 
adverbului temporal DEJA devine aici NICI-ul, atunci funcția 
temporală a negativului căutător al NICI-ului va fi NICICAND-ul sau 
NICIODATĂ!!! 

Ca NU activ şi căutător, NICI-ul îl aduce — „din“ timpul prins si 
conectat (deja) de către temporalitatea adverbului — pe NICICAND-ul 
în DEJA, deoarece chiar el va fi „timpul“ ajungerii la simultaneitate al 
triplei negări. Şi tocmai „în“ aceasta este FOSTITATEA ca fiind tripla 
negare adusă la simultaneitate de către energiile NU-ului căutător al 
NICI-ului, şi în care se strâng deci laolaltă, într-un mod particular — şi 
poate chiar privilegiat — Fiinţa, Nimicul şi (deja) şi Timpul. 


15 Credem că este inutil să insistăm asupra faptului că aici nu este deloc vorba de 
reinventarea negativă a augustinismului, ci, dimpotrivă, chiar despre scoaterea ia 
iveală şi despre arătarea lipsei sale de fundament. 

Excurs: 
Despre NICICÂND şi NICIODATĂ 
(Adică: Despre NICI-CÂND-NICI ) 


1) Expunerea temporalitätii „fenomenului culpei“ 
la Heidegger 


Problematica timpului şi, în general, tematizările legate de ea 
străbat întreaga operă a lui Martin Heidegger. Poate înțelegem însă 
mai bine, mai nuanțat şi mai articulat concepţia lui despre timp, dacă 
ne îndreptăm atenţia în primul rând nu pe analizele directe si frontale 
ale timpului, ci pe acelea în care această concepție este pusă să 
funcţioneze în mod efectiv. Astfel, analizele legate de problematica 
morții, de cea a conştiinţei morale (Gewissen), dar şi de fenomenul 
culpei etc. sunt de aşa natură, încât ele pot scoate în evidență multe 
aspecte ale temporalitätii (noastre), care din alte perspective pot 
rămâne invizibile. Aici nu avem spațiu decât pentru examinarea 
sumară a temporalitätii „fenomenului culpei“. 

Cum se ştie, Heidegger vorbeşte despre „culpabilitatea originară“ 
a Dasein-ului, însă fără ca aceasta să aibă vreo legătură cu „păcatul 
originar“ din învăţătura iudeo-creştină. Dar cum este totuşi Dasein-ul 
în mod originar culpabil şi în culpă (Schuldigsein)? 

Dasein-ul există în aşa fel, încât el este aruncat în lumea 
existenţei sale. Aceasta înseamnă în primul rând faptul că el nu se 
aduce pe sine la prezență, mai precis niciodată nu el se aduce pe sine 
la prezenţă. Totuşi, în existenţa lui, el se defineşte ca propria-i putință 
de a fi, ce-i aparţine congenital, dar care nu este aşezat, fundamentat, 
întemeiat — adică adus la viață şi existență — de către el însuşi. 
Existând, el nicicând nu poate astfel ocoli sau depăşi faptul de a fi 

aruncat în lume. El nu poate apoi nici decupa — „elibera“ şi contempla 
— din existența lui, faptul că el este şi că trebuie să fie, pentru a le 
putea conduce ulterior la prezenţă într-un mod oarecum „purificat“. El 
nu poate lăsa faptul de a fi aruncat în lume nici „în urma“ lui, ca pe un 
eveniment care — deşi a avut loc, totuşi — ar putea fi dezlipit de 
desfăşurarea prezenței sale. Dimpotrivă: cât timp există Dasein-ul ca 
grijă, grija lui rămâne grija faptului de a fi. 

Deşi este aruncat în lume, Dasein-ul este totuşi temeiul (Grund) 
putintei de a fi a Sinelui său, care este ea însăși putinţă de a fi temei. 
Dar un temei care, la rândul său, nu a fost nicicând aşezat de către 
Sine însuşi. Deci, intre existarea Dasein-ului ca temeiul propriei sale 
putinte de a fi Sinele şi între temeiul care l-a aruncat (l-a adus) în 
lume, se instituie totdeauna un hiatus. 

Natura existențială a hiatus-ului îl specifică pe acesta ca fiind 
culpă, dar totodată ca fiind ceva originarmente propriu existentialitätii 
Dasein-ului, adică: culpă originară. Este însă foarte important să 
observăm, de la început, că Heidegger circumscrie şi fixează acest 
hiatus în primul rând cu ajutorul unor adverbe de timp („înainte de“, 
„apoi“, „între timp“ etc.). Este la fel de important de remarcat că între 
timp el accentuează necontenit că, în fond, faptul de a fi aruncat în 
lume înseamnă, în primul rând, că nicicând şi niciodată Dasein-ul 
existent nu îşi aşază el însuşi propria sa temelie — adică temelia 
naşterii sale — şi că, la urma urmelor, ex-clusivitatea acestui 
„niciodată“ şi a acestui „nicicând“ este în aceea care îl apasă pe el şi în 
greutatea şi apăsarea dispozițiilor.’ 

Numai că noi totdeauna si de fiecare dată ştim că temeiul sau 
fiintarea-temei (Grund-sein), care aduce la prezență Dasein-ul si care 
de aceea îl şi precede totdeauna, acela este chiar părintele lui. Prin 
temeiul lui există oricare Dasein ca fiintare-temei aruncat în lume. 
Însă, tocmai din acest motiv: „Sinele, care ca atare, trebuie să-şi aşeze 
propriul său temei, nicicând (nie) nu-l poate domina pe acesta; 
existând, el trebuie totuşi să-şi asume ființa lui de a fi temei 
(Grundsein)“." 


1 Vezi: Heidegger, Martin — Sein und Zeit, op. cit., p. 284. 
17 ibidem. 

Dar tocmai acest „nie“, adică tocmai acest „nicicând“ şi 
„niciodată“ este de fapt acela pe care a trebuit să-l numim mai înainte 
„hiatus“ şi despre care am spus că Heidegger îl fixează şi circumscrie 
cu ajutorul adverbelor de timp. Acum însă putem deja vedea mai 
limpede că acest „nicicând“ sălăşluieşte de fapt în de-fazările 
existenţiale fixate cu ajutorul adverbelor de timp. Propriul temei de 
origine precede de fiecare dată Dasein-ul, și încă în felul în care 
precedentul lui este tocmai actualitatea putintei de a fi temei al altor 
Dasein-uri precedente întemeietoare (Grund-sein) (adică: a părinților). 
De-fazarea nu provine doar din faptul că aici este vorba despre 
raporturi dintre Dasein-uri diferite, ci din fixarea unor raporturi 
determinate „temporal“ între Dasein-uri determinate fundamental 
(Grund). Deci că Dasein-ul: „Nicicând (nie) nu este existent înaintea 
temeiului său, ci numai provenind din el şi numai ca fiind (el însuşi) 
atare (adică: temei).“!€ Fiinţa de a fi temei înseamnă totodată si faptul 
că asupra existenței noastre niciodată nu dispunem de puteri depline. 

Acest NU este inclus în sensul existenţial al faptului de a fi 
aruncat în lume, adică în acela că de fiecare dată când Dasein-ul 
incepe să existe propriu-zis ca temei al Sinelui său, atunci el deja este 
şi propria lui nimicnicie. Căci el deja poartă o existare anterioară, care 
nu a fost întemeietă de el însuşi, dar pe care el trebuie totuși s-o 
asume. De aceea, el este originarmente culpabil, iar această 
culpabilitate reprezintă şi nimicnicia temeiurilor Sinelui. 

Numai că această „nimicnicie“ stă tocmai în nicicând-ul cuibărit 
în de-fazările existenţiale ale lui „înainte“ şi „apoi“, despre care acum 
iese la iveală şi faptul că ele nici nu constituie în fond un „hiatus“ care 
ar trebui sau ar putea fi pur şi simplu umplut cu „momente“ şi 
„durate“ temporale. Dimpotrivă, ceea ce sare în ochi este chiar faptul 
că acest nicicând nu este deloc „gol“ din punctul de vedere al 
momentelor şi al duratelor, ci e tocmai ceva pe care noi îl parcurgem 
şi-l trăim în întregime şi „de la început, până la capăt“. 

Altfel spus: „nicicând“ şi „niciodată“ ating din plin existența 
noastră temporală şi temporalitatea noastră. Ele trebuie deci luate cât 
se poate de serios şi analizate ca atare. 


18 ibidem. 

2) Analiza lui „nicicând“ şi „niciodată“ 
(nici-când-nici) 


Ca în cazul cuvintelor Nimicului, şi în cel al lui „nicicând“ şi al 
lui „niciodată“ va trebui să încercăm să pătrundem atât în semnificaţia 
şi sensul existențial al simplei lor regăsiri în limbă, cât şi în 
articulațiile cuvintelor lor din diferitele limbi. Ce caută, ce exprimă şi 
ce semnifică în fond în limbă — în, probabil, toate limbile — cuvinte 
ciudate cum sunt „nicicând“ şi „niciodată“? 

În toate limbile, cuvintele „nicicând“, „niciodată“ etc. exprimă în 
fond ceva ce nu poate avea loc în timp; ceva ce nu-şi găseşte locul în 
timp şi care de aceea este „expulzat“ în afara timpului. El este negat 
de timp, dar în acelaşi timp, şi el neagă timpul. 

În mod straniu, în fiecare dintre aceste negări, timpul însuşi apare 
însă articulat în alt şi alt chip. Când spunem „niciodată“, atunci timpul 
este negat în articulațiile sale „datale“. „Data“ este în „niciodată“ 
aceea care nu este databilă. Spunând însă „nicicând“, noi prindem în 
negatie timpul luat într-un sens categorial. În el timpul ca şi categorie 
se epuizează în negatie. Iar în expresiile „în veci“ sau „nici în veci“, 
timpul este deja chiar părăsit, trimiterea negativă făcându-se la 
„Veşnicie“, adică acolo unde nu mai este timp. 

Pentru a putea articula ceva ce nu-şi găseşte locul în timp, trebuie 
deci să negăm şi timpul, adică trebuie să purtăm o negatie şi asupra 
timpului. Negând timpul, noi ne deschidem însă si negărilor timpului, 
în primul rând gândind că imposibilitätile, care ne presează să ne 
exprimăm în aceste cuvinte „potrivite“, provin de fapt din timpul 
însuşi şi sunt în fond impuse chiar de către „persoana“ lui. 

Probabil că şi din aceste motive, noi nu ştim mai nimic despre 
această negare legată de timp, deşi în ea se exprimă — poate — tocmai 
extrema reflexivitate a raporturilor noastre față de propria noastră 
temporalitate. Or, această reflexivitate extremă în raport cu propria 
noastră temporalitate nu poate fi gândită nici oricând, nici cu oricare 
cuvânt, dar nici „nicicând“. Ci doar atunci și doar acolo unde ea se 
impune ca o experienţă a gândirii culpabile. Ei deja nu-i rămân — 


201 


iarăşi — decât „cuvintele“, pentru a putea apoi încerca şi pătrunderea în 
articulațiile îmbinărilor lor. 

Ce spun însă, acestei gândiri, aceste cuvinte? De exemplu, limba 
franceză spune „niciodată“ î în primul rând prin cuvântul „jamais“. Şi 
etimologic, „jamais“ numește ceva ce nu mai are deja vreun „plus“, 
sau vreo rezervă în timp.” Astfel — adică complet epuizat — cuvântul 
ajunge să poarte sensuri extrem de variate de la „timp determinat“ si 
„veșnicie“, până la „niciodată“. 2 

Spre deosebire de aceasta, cuvântul „nie“ al limbii germane 
înseamnă pe de o parte „nici un timp“ Şi, pe de altă parte, exprimă o 
negare care are loc de fiecare dată?! lar prin cuvântul „never“ — ~ »N0- 
ever“ — limba engleză spune de fapt „veșnic nu“ sau un „nu veşnic“. 

Nici unul dintre aceste cuvinte nu conţine şi nu poartă însă Nu-ul 
căutător al „nici“-ului. Pe acesta îl regăsim doar în numele românesc 
şi/sau în cel unguresc al lui „nicicând“ şi al lui „niciodată“. Despre cel 
românesc deja am vorbit, şi de aceea este cazul ca acum să adâncim — 
de fapt doar să prelungim — analizele noastre în direcţiile pe care ni le 
indică cuvintele lor ungurești. 

Şi numele maghiar al „nicicând“-ului - SOHASEM -— este un 
cuvânt compus, care porneşte şi el de la Nu-ul cäutätor al Nici-ului. El 
nu pomeşte numai, dar si revine la „Nici“. Adică, el se află de la 
început până la capăt — deci la amândouă capetele — în orizontul 
acestui Nu căutător. Pe deasupra, el este şi un cuvânt compus 
multiplu: prima lui parte — SOHA — fiind şi el unul compus, format 
prin contopirea negativului SEM (nici), cu adverbui HA, utilizat în 
sensul de „când“. SOHA spune deci deja el singur „nicicând“ 

Totuşi, SOHA, în sine, nu face decât că — pe baza şi prin energiile 
Nici-ului căutător — îl trimite si îl expulzează pe „când“ în Nimic. 
Sensul său adevărat este SEMMI-KOR, aşadar „când“-ul în Nimic. În 
acest sens spunem, de exemplu, că efectul „nicicând“ nu-şi precede 


1 Vezi: Dauzat, Albert, Dubois, Jean; Mitterand, Henri — Dictionnaire étimologique 
de la langue français., op. cit. , 
% Vezi: Littré, Emile — Dictionnaire de la langue français, Édition integrale, Paris, 
1967. 

/2 Vezi: Wörterbuch der deutschen Gegenwartsprache, Berlin, 1981. 

cauza sau că mărul care se dezlipeşte de creangă nicicând nu-şi ia 
calea către cer. 

Se vede că, de fapt, „când“-ul expulzat în Nimic circumscrie și 
împlineşte de fiecare dată şi un „totdeauna“: totdeauna așa şi aşa, si 
„nicicând“ altfel. Dar SOHASEM - care tradus în oglindă este NICI- 
CÂND-NICI — spune, şi mai ales face, mult mai mult. Căci el nu 
numai că îl aduce, dar îl si fixează pe „când“ în tensiunile 
coordonatelor Nici-ului căutător. El nu spune deci doar „Nici“, şi nici 
doar „Nici Nu“, ci „Nici... Nici“. Adică al doilea „nici“ nu este un Nu 
ulterior care doar întăreşte şi sprijină negarea „când“-ului, ci este chiar 
re-trimiterea (prin Nici) „când“-ului tof la Nici. Dacă primul Nici 
trimite deci „când“-ul în Nimic, atunci celălalt Nici trimite Nimicul în 
Timpul în care se şi articuleză de fapt Nicicând-ul. 

Prin „când“-ul prins în tensiunile Nici-urilor — deci prin „»Ccând“-ul 
ne-re-găsit — Nimicul își face de fapt intrarea în Timp. In felul acesta 
Nimicul devine însă chiar dazabil în timp, spre deosebire de 
„nicicând“-ul simplu, al cărui „când“ are loc de fapt totdeauna, căci el 
se află aşezat doar în Nimic. În „nici-când-nici“, însă, chiar când-ul 
Nimicului are loc. 

Despre el noi nu mai ştim doar că, până când există „când“, el nu 
există niciodată, dar şi că niciodată nu se întâmplă ca „nici-când-nici“- 
ul să nu aibă un „când“. lar acest „când“ este de fiecare dată, şi încă 
într-un mod databil, Nimicnic. 


+++ 


Ce înseamnă însă toate acestea pentru înțelegerea FOSTITĂŢII? 
În primul rând ele înseamnă faptul că de acum înainte trebuie să 
privim cu mult mai multă circumspectie „datele“ (inclusiv pe cele 
cronologice) care se îngrămădesc în faţa şi în jurul FOSTITATII. 
Adică, trebuie să ne întrebăm mai insistent în virtutea cărui drept 
utilizăm noi de fapt aceste date tocmai în scopul înlocuirii 
FOSTITÂATII? Deci: ce spune în fond ontologic „Când a FOST ceea 
ce deja-nu-mai-este.“? şi în ce fel constituie acesta TRECUT? 

Până acum am văzut că FOSTITATEA este o triplă negatie 
strânsă laolaltă de către Deja-nu-ul care în realitate funcționează în 

felul Nu-ului cäutätor al Nici-ului, şi în care se adună si se strâng 
laolaltă într-un mod cu totul particular Fiinţa, Nimicul şi Timpul. De 
aceea — ontologic vorbind — FOST nu înseamnă deloc „cândva“ sau 
„într-un anumit timp anterior“. Căci, în principal şi în primul rând, 
FOSTITATEA nu are un sens interior timpului, şi el nu este nici 
spatiul-timp sau timpul spatializat. Dimpotrivă: ceea ce a FOST 
rămâne pe de o parte nemodificabil şi, totuși, pe de altă parte e ceva ce 
deja-nu-mai-este. De aceea, spuneau grecii că ceea ce a fost, nici Zeii 
nu-l pot nici modifica, dar nici face nepetrecut. 

Dar nu înseamnă, deloc, că ceea ce a FOST, acela este pur şi 
simplu închis, ci dimpotrivă, înseamnă tocmai că el într-un fel „iese“ 
în afara timpului. Eternitatea aparentă a FOSTITĂȚII este însă chiar 
„Dicicând“-ul analizat mai înainte. Iar sensul temporal — nu cel din 
„interiorul“ timpului — al FOSTITATII este tocmai acela cä ea 
evidențiază faptul că „nicicând“-ul aparține temporalitätii noastre ca 
fiind Nimicul care, deşi se găseşte cuibărit în defazările sale, îl scoate 
totuși „în afara“ timpului. 

Prin urmare FOSTITATEA nu constituie, în nici un caz, în mod 
automat şi de la sine TRECUTUL. Căci FOST-ul desprins de timp 
tocmai că nu trece. Doar de aceea poate fabrica conştiinţa care se 
auto-intitulează „istorică“, din ceea ce a „fost“, un canon obligatoriu 
pentru prezent şi pentru viitor, sau îl poate „muta“ în timp, fiindcă 
FOSTITATEA nu este în mod automat fixată în trecut. 

Astfel încât ceea ce a FOST să devină într-adevăr TRECUT, el 
trebuie să fie făcut să treacă. A face ca ceea ce a FOST să treacă, 
aceasta este o sarcină existenţială umană, căreia filosofia trebuie să-i 
deschidă orizonturi. Fiindcă FOSTITATEA, ca mod particular de a fi, 
că expresia „a fost“ (etait) este tranzitivă şi încearcă să ilustreze acest 
lucru prin următorul exemplu: dacă spun că „Paul a fost obosit.“. 
atunci cu aceasta spun şi faptul că Paul cel prezent actualmente este şi 
cel responsabil pentru „fosta“ lui oboseală, adică pentru oboseala lui 
„din trecut“. Adică, fiinţa, fiintarea prezentă este aceea — spune Sartre 
— care este fundamentul trecutului.” 


2 Vezi: Sartre, Jean-Paul — L 'Etre et le Néant, Paris, 1980, pp. 152-153. 


Să examinäm însă mai amănunțit acest exemplu. În primul rând, 
trebuie precizat când anume spunem noi că „Paul a fost obosit.“? 
Evident doar atunci când Paul deja-nu-mai-este obosit, adică atunci 
când oboseala lui „a trecut“. Dar, cum „trece“ în fond oboseala lui 
Paul, adică cum devine ea FOSTĂ oboseală? Trece oare oboseala în 
aşa fel încât pe lângă ea „trece timpul“? Nicidecum! Oboseala trebuie 
să fie trecută cumva pentru ca ea să devină FOSTĂ oboseală. Altfel 
spus: Paul trebuie să se odihnească şi doar astfel oboseala lui poate 
deveni FOSTĂ oboseală. Fără aceasta, inutil trece între timp timpul, 
oboseala lui Paul nu numai că nu va trece, dar, dimpotrivă, ea se va 
adânci, Pentru a face trecută oboseala lui, Paul trebuie deci sau să 
ducă la bun sfârşit sau să întrerupă acel ceva în care el de fapt s-a 
obosit, şi trebuie să se odihnească. Atunci însă oboseala lui devine 
într-adevăr FOSTĂ oboseală. 

Nu este apoi deloc indiferent la ce anume spunem noi atunci că 
„Paul a fost obosit.“ Dacă spunem aceasta în sensul că „Paul a fost 
obosit.“ la capătul unei zile piine de activităţi reuşite şi că el şi-a făcut 
trecută oboseala lui printr-un somn întins şi sănătos, atunci aceasta se 
referă la o stare produsă şi eliminată zi cu zi, pe care Paul o face 
trecută lichidând-o şi nimicind-o. Deci, dacă în genere FOSTITATEA 
este tranzitivă, atunci ea tranzitează aici în „nimic“, căci a doua zi 
dimineaţa Paul nu va mai simți nimic din fosta lui oboseală. 

În alte împrejurări, propoziția „Paul a fost obosit.“ are însă cu 
totul alt sens. Dacă, de exemplu, el a avut o sarcină sau un 
angajament, pe care nu l-a putut îndeplini deoarece „Paul a fost 
obosit.“, atunci FOSTITATEA oboselii lui nu se face trecută doar prin 
somn şi doar prin odihnă. Inutil se odihneşte Paul între timp şi inutil 
trece între timp timpul însuşi, FOSTITATEA oboselii lui va suna ne- 
trecut în continuarea șirului zilelor sale trecătoare. Doar când Paul şi-a 
corectat deficienta, atunci vom putea spune că FOSTA lui oboseală 
aparține deja într-adevăr TRECUTULUI, adică într-adevăr a trecut. 
Deci, dacă în genere FOSTITATEA este tranzitivă, atunci ea acum a 
tranzitat în trecut. 

Numai că din toate acestea reiese chiar faptul că în sine 
FOSTITATEA nu este deloc tranzitivă, ci se află tocmai „în afara“ 
timpului şi că în fond de noi depinde dacă o nimicim, sau o facem 

TRECUT. Însă fără aceasta ea nu trece deşi poate de mult nu-mai- 
este-deja. Căci FOSTITATEA -— adică ceea ce deja-ne-mai-fiind nu 
este totuşi Nimic — ajunge de fapt în temporalitatea lui nici-când-nici, 
adică se desprinde de timp. Aceasta nu înseamnă deloc că ceea ce a 
FOST, acela nu a fost, este sau va fi „nicicând“, ci unicul fapt că el 
este tocmai modul de a fi care este cuibărit în defazările temporale 
înstăpânite de către nici-când-nici. Adică în temporalitatea desprinsă 
de timp. ; 

Dar nu este o enormitate să se afirme că FOSTITATEA este 
desprinsă de timp, din moment ce noi o putem data cronologic si, în 
mare, si ştii ce a fost el atunci, când el „a fost“ prezent? Numai că, 
tocmai agitația agresivă cu care se presează la suprafață datele 
cronologice şi restul informațiilor ne deturnează de fapt de la 
înțelegerea FOSTITĂȚII. Fluturând „când-ul“ şi „ce-ul“, cronologia şi 
restul datelor „istorice“ îngreunează în fond gândirea FOSTITĂŢII, 
căci acoperă tocmai deja-ne-mai-fiinţa lui. 

Dar nici un fel de prezentare sau de prezentificare a „trecutului“ — 
memoria ori cunoaşterea istorică — nu-i poate conferi FOSTITĂŢII 
„altă ființă“, decât deja-ne-mai-ființa!!! Ea rezidă în fond ca atare 
chiar şi în memorie şi în cunoaşterea istorică, deşi tocmai presiunea 
aducerii ei în prezent se străduieşte cel mai insistent să ascundă faptul 
că ceea ce se prezintă în ele, acela deja-nu-mai-este, şi că ea nu este 
tocmai deja-ne-mai-fiind. 

Propriu-zis chiar din acest motiv putem — sau am putea — învăța 
ceva din trecut, şi tocmai de aceea poate fi trecutul într-adevăr sursa 
libertăţii şi autenticității umane, pentru că el — ne-mai-fiind-deja — îşi 
pierde de fapt acea presiune a obligativitäfii pe care datele temporale 
şi informaţionale despre el o cară şi o poartă totuşi la suprafață. insă, 
desigur, nu de la sine. 

Să revenim puţin, căci problema mai are şi un alt aspect, strâns 
legat de analizele anterioare. Ar trebui să putem înţelege: cum anume, 
ceea ce s-a men-tinut din ceea ce a FOST poate deveni simultan cu 
prezentul, dar care, între timp, în privința temeiului său aparține totuşi 
de ceva ce deja-nu-mai-este. Cum este deci posibilă această aparentă 


„alunecare“ în timp, şi pe ce fundamente ontologice se află aşezată ea? 

Esenţa problemei se organizează în jurul esenței „prezentificării“. 
Nu este cumva esența prezentificärii tocmai faptul că ea aduce ceva 
din „trecut“ la simultaneitate cu prezentul, cu scopul de a-l oferi 
înțelegerii şi interpretării? Nu are prea muit sens să intrăm aici în 
discuția — de altfel mai mult metodologică — a problemei 
„documentului“, a „monumentului“, a ,rämäsitei şi a „urmei“. Dar 
trebuie precizat că prezentificarea nu înseamnă nici comprehensiunea 
automată a trecutului, şi nici a face trecutul prezent, ci ea este o 
condiție necesară a comprehensiunii trecutului care se întemeiază pe 
faptul esenţial că, prin ceea ce s-a men-tinut din el, trecutul se prezintă 
de fiecare dată în simultaneitate cu prezentul. Şi adevărata problemă 
constă tocmai în aceea că aici se „arată“ în simultaneitate cu prezentul 
chiar ceva ce  deja-nu-mai-este. Prin urmare, „problema 
prezentificării“ nu numai că nu elimină, ci, dimpotrivă, aprofundează 
importanța problematizării deja-ne-mai-ființei şi — prin urmare — cea a 
FOSTITĂŢII. Căci tocmai aceasta se dovedeşte a fi acea structură 
ontologică care este capabilă să strângă şi să prindă laolaltă pe de o 
parte distanța temporală cronologic fixată şi remontabilă, dar, pe de 
altă parte, şi acea proprietate a FOSTITĂȚII ca ea -— prin 
prezentificare — să se prezinte în simultaneitate cu oricare prezent. 

Este adevărat faptul că istoria şi tradiția influențează deciziile 
prezentului care inevitabil conţin şi trimiteri către viitor. „Trecu 
are deci „o performanță structurantă“ în privința selectiilor care se 
desfăşoară în prezent.” Atât memoria, cunoaşterea istorică, cât şi 
comprehensiunea tradiției sunt totdeauna selective. Adică: imaginea 
despre trecut a nici uneia nu cuprinde de fapt tot ceea ce „a fost“. În 
mod scolastic acest fapt ar putea fi exprimat prin aceea că niciodată 
sfera noțiunilor de „imagine a trecutului“ şi cea a FOSTITĂŢII nu se 
suprapun. Ce s-a întâmplat însă cu acea FOSTITATE, care deşi a avut 
loc, totuşi nu a fost păstrată nici de memorie şi nici de restul 
imaginilor si construcțiilor despre trecut? Evident, această 
FOSTITATE s-a nimicit. 


B Vezi: Bergmann, Werner — Az idô a szociológiában. Szakirodalmi âtiekintés az i 
idâszociologiai elmélet és kutatás helyzetérôl, în Idâban élni. Tôrténeti-szociolôgiai 
tanälmänyok, Budapest, 1990, p. 136. : 

Trebuie să fim conştienţi de faptul că simpla posibilitate a 
nimicirii FOSTITĂŢILOR ridică şi poartă probleme ontologice 
extrem de serioase si importante. Adică probleme care nu pot fi pur si 
simplu diluate şi spălăcite în afirmaţia că: „Istoria sistemului nu este o 
simplă mulţime a faptelor şi datelor pe care sistemul le lasă necontenit 
în urma lui, ci este istoria performanţelor selective care se adeveresc 
în sistemul însuși (sic!) care-i păstrează în propria lui opţiune. De 
aceea, îi aparțin nu numai cele ce au fost selectate, dar și cele care nu 
(sic!) au fost.. «4 Altfel spus, problema celor care nu au fost selectate 
este îngropată în mod definitiv. 

Si aceasta nu se întâmplă altfel nici în cadrul „celei mai moderne 
conştiinţe istorice“, deşi ea „temporalizează (verzeitlich) trecutul“ (N. 
Luhmann) deosebind orizontul propriu de trecut al prezentului, de 
prezentul din trecut, chiar dacă în felul acesta s-ar părea că iese în 
evidență un moment important al conceptului de timp, adică 
„reflexivitatea“ lui care se dezvăluie prin interconectarea 
dimensiunilor sale.” 

Trecutul devine deci iarăşi pe de o parte fost prezent şi, pe de altă 
parte, trecutul prezentului. Nu încape de aceea îndoiala că prin 
„modalizarea reflexivă“ noi de fapt îngropăm mai adânc problematica 
FOSTITĂŢII, căci, definind-o pe de o parte ca fost prezent si pe de 
alta ca vărsându-se în prezent, ea rămâne determinată din perspectiva 
prezentului şi a prezenţei, si nu din cea a FOSTITĂȚII sale. Prezentul 
şi prezența sunt acum ceea ce se înfeudează asupra FOST-ului, şi din 
acest motiv situațiile existențiale, în care lucrurile se întâmplă chiar 
invers, rămân pur şi simplu de negândit şi de neînțeles. 

Aceste situații existențiale sunt caracterizate tocmai prin faptul că, 
în locul trecutului prezentului, apar şi se îngrămădesc la suprafață 
chiar alte foste prezenţe... Că, de exemplu, aici în Europa Centrală, 
1848 (!) este prezent mai viu şi mai articulat în conștiința oamenilor — 
şi încă cu ocazii importante cum sunt cele ale alegerilor — decât 1971, 
de care ne despart totuşi doar 28 de ani. Deci că nu de „modalizare 
reflexivă“ trebuie vorbit aici, ci de schimbare de „loc“ temporal, care 


2 idem, p. 138. 
25 idem, p. 139. 

desigur nu este deloc întâmplătoare, ci poate avea loc de fiecare dată 
în condiţiile în care „conştiinţa despre trecut“ nu mai este structurată 
măcar de vreo tradiție aflată în vigoare, ci de ştiinţa istorică clasică. 
Căci ea ocolește cu predilecție tocmai acest trecut „apropiat“ (adică, 
trecutul prezentului) însă umple cu sârg golurile astfel instituite cu 
datele şi cu informaţiile FOSTELOR prezenţe. (Sunt foarte interesante 
in acest sens constatările Alinei Mungiu, ale cărei cercetări 
psihosociologice aduc la suprafață cât de selectivă este de fapt 
memoria maselor sociale româneşti tocmai în privinţa trecutului 
apropiat, şi că în golurile astfel instituite apar date şi informaţii — 
desigur „neştiinţifice*“ — provenite din trecuturi mai îndepărtate.)”$ 

Adevărata sarcină şi problemă este de a înțelege felui în care este 
posibil ca aceste informaţii — în pofida fixității lor cronologice — să-şi 
poată schimba locul lor în timp? Dacă în genere este oare suficient să 
se vorbească aici doar despre o conştiinţă „falsă“, ne-stiintificä sau 
inautentică a timpului si a „istoriei“? Şi cum ar putea fi „îndreptată“ 
această conştiinţă? Oare pur şi simplu publicând datele corecte si 
ştiinţifice? Contin însă — în şi de la sine — aceste date și faptul că 
lucrurile şi evenimentele despre care ele ne înştiințează, totuşi, deja- 
nu-mai-sunt, sau, dacă nu cumva, tocmai acest „aspect“ este mai 
degrabă acela pe care ele îi acoperă în primul rând? Dar fără acest 
deja-nu-mai-este, este oare posibilă vreo conştiinţă autentică a 
trecutului? Căci fără ea, trecutul nu este decât FOSTITATE oricând 
posibilă! Adică, un FOST care tocmai că nu trece, fiindcă el nici nu 
este atras în TRECUT. 

Este foarte important, de aceea, ca atunci când vorbim despre 
„trecut“, să examinäm şi să înțelegem precis ce anume este acela care 
din el într-adevăr a trecut, şi cum se raportează el la ceea ce în schimb 
nu a trecut, adică durează sau chiar se naşte. Ce înseamnă, de 
exemplu, faptul că la vârsta de 18 ani, cu mine s-au întâmplat cutare 
sau cutare lucruri sau că eu atunci am comis cutare şi cutare fapte? 
Căci, în mod evident, eu nu-mai-sunt-deja de 18 ani şi nici-când-nici 
nu voi mai fi în situaţia de a putea fi de 18 ani. Eu totuşi sunt, iar de 


% Vezi: Mungiu, Alina — Românii după '89. Istoria unei neintelegeri, Bucureşti, 1995, 
pp. 125-131. 


209 


18 ani am fost. Îmi pot aminti deci cele întâmplate sau înfăptuite 
atunci, iar amintirile mele pot fi în principiu întărite de mine prin 
discuţii, lecturi sau informaţii suplimentare de orice fel despre ele. Pot 
deci realiza că toate acestea sunt ale mele şi îmi aparțin, chiar dacă de 
unele dintre ele aş dori de fapt să scap sau să mă eliberez. 

În mod obişnuit la toate acestea se spune că „acesta este trecutul 
meu“, cu care eu sunt si trebuie să fiu împreună. Dar oare acest „sunt“ 
şi „trebuie să fiu“ nu înseamnă totodată şi faptul că de 18 ani am 
FOST şi de acea deja-nu-mai-sunt, dar şi faptul că nici-când-nici nu 
voi mai fi?!? 

Totuşi, cum poate deveni atunci, din FOSTITATEA celui de al 
18-lea an al vieţii mele, TRECUTUL meu? Oare doar aducându-mi 
aminte de el sau „mărturisindu-l“, sau mai degrabă numai şi în primul 
rând atunci când şi dacă precizez şi faptul că deja-nu-mai-sunt de 18 
ani şi că nici-când-nici nu voi mai fi. Din simpla amintire de conținut 
al FOSTITĂȚII, încă nu se constituie ceva cum este trecutul, căci 
pentru constituirea TRECUTULUI este necesară şi deschiderea 
existenţială a „deja-ne-mai-fiinţei“ şi a „nici-când-nici“—ului. Fără ele, 
nu există deloc ceva cum ar fi TRECUTUL. 

Numai atunci ne putem într-adevăr elibera de cele ce au FOST şi 
de cele ce am FOST noi înşine, dacă realizăm şi faptul că ele nici-când 
nu-vom-mai-fi-deja. Altfel spus: men-tinerile, sus-tinerile şi eliberările 
noastre nu se decid în fond atunci când gândim „timpul“ ca fiind 
durabil sau dimpotrivă „trecător“, ci doar atunci când realizăm faptul 
că trecutul nu priveşte pur şi simplu Timpul, ci pe noi înşine, adică 
dacă înțelegem şi fixăm raportul dintre deja-nu-mai-este şi nici-când- 
nici ca pe o sfidare în care — cât timp suntem — ne şi aflăm așezați. 

Aceasta înseamnă în acelaşi timp şi faptul că trecutul Timpului şi 
timpul Trecutului nu sunt deloc chestiuni identice. În şi între ele se 
deschide şi se instituie de fiecare dată acea defazare cu care ne-am 
întâlnit şi cu ocazia analizei lui nici-când-nici. Adică trecutul fixat sub 
forma tuturor lucrurilor întâmplate (res gestae) se articulează nu doar 
în funcţie de diferența lui cu „relatările“ despre ele (historia rerum 
gestarum), ci el este specificat de un şir întreg de elemente şi momente 
extrem de eterogene. 

Deşi din altă direcție, dar mânat de considerente oarecum 
similare, şi Jacques Derrida ajunge să vorbească despre „timp mort“ şi 
despre „trecut absolut“, atunci când face referiri critice la concepția 
husserliană a „conştiinţei timpului“? Dar ce înseamnă acest timp 
mort şi trecut absolut? Cum altfel ar putea „muri“ — adică ex-stinge — 
timpul, dacă în el nu ar putea figura ceva cum este şi 
nici-când-nici-ul? 

De aceea nu este deloc întâmplător că unul dintre temeiurile 
reviziunii psihanalizei a devenit tocmai reconsiderarea concepției sale 
despre trecut. Initial psihanaliza a fost de părere că, pe de o parte, 
întâmplările trecutului (personal) se păstrează reprimate în 
subconştient, și că, pe de altă parte, ele acționează totuşi ca factori 
cauzali şi în condiţiile prezente ale vieţii psihicului. La fel, 
reconstrucția şi reconstituirea trecutului fuseseră echivalate în 
psihanaliză cu examinarea cauzelor dosnice ale (perturbärilor) 
comportamentului actual. # Însă aici doar cu titlu secundar este vorba 
de probleme epistemologice şi metodologice, fiindcă la fundament se 
află ascunsă o tematică propriu-zis ontologică şi existenţială. 

Fiindcă a ieşit la iveală că de fapt este imposibil de stabilit dacă 
într-adevăr există o relaţie veridică între trecutul adus la suprafață, pe 
parcursul analizei, şi ceea ce s-a întâmplat în realitate în acest trecut. 
Apoi s-a conştientizat mult mai profund şi faptul că raportul 
psihanalizei şi al trecutului nu este doar şi în primul rând o chestiune 
teoretică, ci una terapeutică, care trebuie mai degrabă să conducă 
pacientul la o nouă poziţie şi la o nouă atitudine față de trecutul său. 
Or, esența acestor modificări şi reconsiderări constă — ontologic 
vorbind — tocmai în scoaterea la iveală a faptului că, propriu-zis, 
patologia psihanaliticä nu este altceva decât „acţiunile“ FOSTITATII 
ne-trecute ale traumelor anterioare. lar noua poziţie şi atitudine 
dobândită pe parcursul terapiei constă tocmai în faptul că pacientul 
poate deja într-adevăr realiza că trecutul este, pe de o parte, ceva deja 


21 Vezi: Derrida, Jacques — Lingvistică şi grammatologie, în Pentru o teorie a textului, 
Bucureşti, 1980. 
% Vezi: Lamm, Leonard J. -~ Ideea de trecut, op. cit., p. 56. 

încheiat şi stabil, dar care ca atare aparține totuşi, pe de altă parte, 
lumii prezente a experienței sale psihice, adică este tocmai trecutul lui. 

Ce altceva are loc şi se întâmplă în esenţă aici decât că se fac 
trecute FOSTITĂȚILE desprinse — şi de aceea singur ne-trecătoare — 
din timp. Adică: din punct de vedere psihanalitic, evoluția normală se 
caracterizează prin faptul că pentru ea trecutul este chiar TRECUT şi 
nimic altceva, dar în cea patologică tocmai caracterul de trecut al 
acestui FOST devine cumva problematic. Ceea ce este deci sigur, în 
ambele cazuri, acela este FOSTITATEA lui, însă ceea ce devine 
problematic — în patologie - acela este tocmai caracterul de TRECUT 
al acestei FOSTITATI. 

Dar să ne reîntoarcem acum la o problemă care a fost deja 
amintită de mai multe ori, dar care nu a putut fi până acum luminată 
într-un mod satisfăcător. Este vorba de acea posibilitate, pe care orice 
FOSTITATE o poartă, de a se nimici. În principiu, FOSTITATEA 
nimicită este o deja-ne-mai-fiinfä dispărută fără urmă. Despre ea nu 
ştim nici când anume a fost, şi nici măcar că „a fost“ , căci ea nu apare 
ca lipsă nici în orizontul uitării. Posibilitatea  nimicirii 
FOSTITATILOR nu este totuși o posibilitate „abstractă“, ci una 
articulată tocmai existențial în şi de către modurile noastre de 
raportare la ele. Nimic nu demonstrează şi nimic nu întăreşte mai mult 
posibilitatea nimicirii FOSTITĂȚILOR, decât tocmai grija cu care 
omul istoric îşi înconjoară „trecutul“. Îngrijindu-l, ei doreşte de fapt 
să-l salveze de la pericolui si de la posibilitatea nimicirii. 

Este apoi limpede şi faptul că însăși nimicirea se leagă într-un fel 
de „trecerea“ în trecut, şi tocmai din acest motiv vedem noi exact 
trecutul ca fiind cel mai intens expus posibilităţii de a se nimici. De 
aceea gândeşte si Hegel „trecerea“ (dispariția)? ca fiind trecerea de la 
ființă la nimic. Desigur, el înțelege prin aceasta înainte de toate 
„dispariția“ şi „încetarea“, deci ceva mediat, care ajunge la ne-fiinfä 
printr-un fel de rezultat. De aceea se şi leagă la ei dispariția şi 
încetarea — în condițiile unui Aufheben destul de străin timpului — 
totdeauna de devenire. Oricum să legăm însă, dispariția şi încetarea — 
adică trecerea — de devenire, tocmai în raportul ei cu timpul, ea 


% Vezi: Hegel, Georg Wilhelm Friedrich — Știința logicii, Bucureşti, 1966, pp. 87-88. 

„devine“ totuşi definitivă şi chiar din acest motiv ceea ce „a trecut“ nu 
este de fapt ne-fiinta pură, ci exact deja-ne-mai-fiintä. 

Nu este întâmplător că în esență şi Sartre împinge întreaga 
problematică a ,,Neantului“ tocmai în trecut: „Neantul — scrie el — nu 
este; Neantul «este fost», Neantul nu se neantizează; Neantul «este 
neantizab».“ („Le Néant n'est pas; le Néant «est ere»; le Néant ne se 
néantise pas; le Néant «est néantisé».“)"® Amestecând însă în acest fel 
problemele trecutului, ale Nimicului şi ale nimicirii, noi poate 
închidem totuşi posibilitatea de a surprinde în adevărata sa nuantare şi 
greutate problematica existențială a Nimicului, care — după cum am 
văzut — se încheagă încă o dată ca fiind organic legată de cea a 
trecutului. Ă 

Fiindcă „trecutul“ despre care vorbim de obicei — adică trecutul 
fără FOSTITATE -— poartă în mod aproape destinal acea duplicitate, 
că el este necontenit pe de o parte trecutul prezentului şi, pe de altă 
parte, totuşi ceea ce a fost (în sensul a ceea ce „a avut loc“). Numai că, 
din acest unghi de vedere, rămâne neproblematizată atât posibilitatea 
re-găsirii unor chestiuni care au fost uitate de mult timp, dar şi aceea, 
ca din acest trecut unele fapte să fi dispărut şi prin urmare să se fi 
„pierdut“ în mod definitiv. Adică, cele care s-au nimicit. Cu cât ne 
străduim însă mai insistent să umplem golurile astfel instituite cu 
construcții sistemice, cu atât ne putem îndepărta mai mult de 
adevărata problematică a FOSTITATII şi, împreună cu aceasta, de 
reale ale FOSTITĂȚII, de care ea nu ar putea dispune dacă „trecerea“ 
şi — împreună cu ea — temporalitatea noastră nu s-ar afla ea însăşi şi de 
la început — în vreo relație cu Nimicul. Căci Nimicul nu se află doar la 
capătul FOSTITĂȚII, ca fiind una dintre posibilităţile sale efective, ci 
ea poate fi o asemenea posibilitate doar cu condiția de a participa chiar 
şi în constituirea ei. 

Nimicul este o caracteristică şi o componentă a felului de a fi şi 
de a se raporta la şi în lume — şi prin ea la Fiinţă — a omului. El nu 
„este“ nici „în“ om şi nici „în“ lume, dar el (se) crapă şi (se) fisurează 
tocmai în existenfialele prin care omul fiinfeazä, adică este la Fiinţă. 


30 Vezi: Sartre, Jean-Paul — L'Étre el le Néant, idem, p. 57. 

El nu este deci vreo limită marcată prin destin, nici vreun blestem, şi 
nici deficienta vreuneia dintre modalitățile noastre de a fi şi care ar 
solicita astfel corectii adecvate. Ci omul fiinteazä şi este în aşa fel, 
încât în existenţa lui se naşte şi intervine totdeauna şi Nimicul. El — 
Nimicul — nu este deci temeiul „exterior“ al tuturor negativitätilor față 
de care noi am fi complet neputincioşi, şi nici expresia 
imperfectiunilor noastre, faţă de care se cer elaborate programe ample 
de acțiune, ci este una dintre tonalitätile fundamentale şi pline de 
tensiuni ale aflării noastre în lume, care si mobilizează 
comprehensiunea fiintärii tocmai în direcția determinării protejării 
noastre în raport cu „nimicnicirile“ Jui determinate. Nimicul nu se află 
deci — ca un fel de regiune „goală“ — nici „în om“, nici „în ființă“ sau 
„dincolo“ de ființă, dar el apare şi survine de fiecare dată atunci când 
se petrece și se înfăptuieşte existența intra-mundană a omului. În 
aceasta se naşte şi nimicniceşte Nimicul, şi din acest motiv leagă 
Heidegger problematica metafizică, care ne conduce la el, tocmai de 
împrejurarea constituantă ca în întrebarea ei să fie prin şi cel care o 
întreabă. Aşa că, în “Nimic“, nu se află nici un fel de „nihilism“. 

În ciuda acestora, majoritatea meditațiilor despre trecut se 
străduie să elimine din el tocmai negativitatea deja-ne-mai-frintei, 
sacrificând-o pe altarul fetişist al continuității timpului şi al 
întâmplărilor.”! S-ar putea ca filosofia să creadă într-adevăr că astfel 
ea a salvat oarecum trecutul de „trecere“, asigurându-i pentru prezent, 
dar rămâne extrem de problematic dacă prin aceasta ea salvează şi 
prezentul de trecut... Fiindcă nici nu se ridică întrebarea sau problema 
că, poate, trecutul trebuie „salvat“ nu atât de trecere, cât mai degrabă 
de FOSTITATE, şi că, poate, aceasta nu se înfăptuieşte şi nici nu se 
poate înfăptui altfel, decât prin a o face TRECUT. Tot aşa nu se pune 
nici problema că trecutul nu se naşte de fapt pur şi simplu prin 
trecerea timpului, ci în modul în care, în temporalitatea lui, omul 
oarecum produce FOSTITĂŢI, la care apoi se şi raportează într-un fel 
sau altul. De aceea, niciodată nu se întâmplă astfel încât, deşi există 
FOSTITATE, să nu existe „trecut“, în schimb se poate întâmpla foarte 


51 Unul dintre exemplele cele mai elocvente în acest sens este tocmai lucrarea hui 
Hans-Georg Gadamer — Wahrheit und Methode. 

bine să existe un trecut care tocmai că nu trece. Prin aceasta el nu 
devine însă „prezent“, ci doar domină şi inundă prezentul. 

Deşi în alt context am mai vorbit despre această chestiune, poate 
nu este totuşi inutil ca, pentru fixarea ei, să amintim încă două 
exemple relativ recente. Este vorba de două volume editate de 
Facultatea de Istorie a Universităţii din Bucureşti, care, privite 
împreună, luminează extrem de sugestiv problemele pe care le 
examinăm aici. Primul se intitulează Miturile istorice româneşti 
(1995), iar al doilea Miturile comunismului românesc (1995). Un 
studiu din primul volum — care analizează miturile legate de 
Voievodul Mihai Viteazul, examinând manuaiele şcolare de istorie — 
ajunge la concluzia că manualele prezintă persoana acestui domnitor 
ca pe un contemporan permanent al generaţiilor succesive. În schimb, 
analizele şi constatările celuilalt volum scot în evidență tocmai 
golurile, obstacolele și dificultățile cercetărilor dedicate istoriei 
recente ale României comuniste, arătând că una dintre consecințele 
acestora este tocmai memoria găunoasă „despre“ această istorie. Între 
timp însă, domnitorul din secolul al XVI-lea rămâne (permanent) 
contemporan, adică el nu este „trecut“ ca TRECUT, ci este tocmai 
„prezent“ ca un FOST așezat în găurile — defazärile — memoriei vii și 
actuale. 

Or, acest lucru nu este posibil decât cu condiţia — ontologică — ca, 
deşi ne-trecute, FOSTELE evenimente ale unui „trecut“ îndepărtat „i i 
timp“ să fie totuşi în măsură de a se aşeza în găurile memoriei unui 
trecut recent sau apropiat, care va fi şi va rămâne astfel condamnat /a 
defazare, tocmai în raportul său organic cu viul veritabil al procesului 
formării şi conturării sale efective. 

Accentuăm: problema nu este aici de a califica dacă acest 
„procedeu“ sau această mentalitate este sau nu „ştiinţifică“ ori 
autentică. Ceea ce interesează este doar ce anume din „ființa“ 
trecutului şi din raportarea noastră legată de ea întemeiază şi face 
posibilă o atare situare a lui. 

Dacă însă analizăm şi mai atent lucrurile, atunci realizăm şi faptul 
că aici nu se întâmplă doar o alunecare în timp şi doar o schimbare de 
„loc“ temporal, ci are loc şi o modificare de calități ontologice. Adică: 
FOSTITATEA devine de fapt pur şi simplu DE ATUNCI. Numai că, 

spre deosebire de FOSTITATE - al cărei sens ontologic este în 
principal deja-ne-mai-fiinţa — sensul ontologic principal al DE 
ATUNCI-ului, este tocmai deja-fiintà. 

Deja-fiinta — luată în sensul de DE ATUNCI - este totuşi fixată în 
primul rând nu în sens de „prezent“, ci în cel al duratei care ține. 
„Deja” legat de DE ATUNCI, trimite deci şi aici în primul rând la 
precedent şi la anterior, dar îl fixează pe acesta ca fiind ceva care ţine 
durând. Or, aceasta tocmai că nu este FOSTITATE, căci ceea ce 
„trece“ în DE ATUNCI, acela durează ținând. 

Şi acest aspect scoate însă la iveală faptul că ceea ce se numeşte 
de obicei şi pur şi simplu „trecut“, acela este de regulă constituit din 
elemente extrem de eterogene din punct de vedere ontologic: din 
FOSTITATE şi din DE ATUNCI. lar ceea ce este în mod deosebit 
interesant, important şi remarcabil în acest „trecut“, acela este exact 
faptul că FOSTITATEA -— în sine — nu trece, iar DE ATUNCI-ul 
durează... Ce este acest trecut enigmatic, care pe de o parte durează și 
pe de alta nu trece? 

DEJA trimite desigur la trecut chiar şi în deja-fiinta legată de DE 
ATUNCI. Tocmai despre aceasta am spus că — în timpul infätisat ca 
un şir de acum-uri — este chiar deja-nu-mai-acum. Apoi, DE ATUNCI 
nu este pur şi simplu fixarea unui început în prealabilul timpului, şi 
nici „de... şi până“ atunci-ul unei durate, ci durata DE ATUNCI-ului 
ține. | 

De exemplu: clădirea în care scriu astăzi, clädirea Bibliotecii 
Centrale Universitare din Cluj a fost dată în folosință în anul 1906. DE 
ATUNCI în ea funcționează această instituție. Numai că, între timp, i 
s-a demolat gardul; i s-au adăugat noi construcţii şi au decedat si 
câteva generaţii dintre angajaţii şi cititorii ei... Deci, trecutul stării 
actuale a clădirii şi a instituției se „compune“ în acelaşi timp dintr-o 
serie de factori, care — ca DE ATUNCI — deja-sunt, dar şi din altele 
care, ca fiind FOSTE, deja-nu-mai-sunt. Această eterogenitate a 
acestui trecut nu poate fi diluată în formule dialectice alunecoase. 
Dimpotrivă, doar atunci identificăm şi fixăm în mod autentic trecutul 
acestei clădiri şi al acestei instituţii, dacă fixăm elementele sale care 
deja-nu-mai-sunt tocmai ca deja-ne-mai-fiind, iar cele care deja-sunt 
tocmai ca deja-fiind, şi nicicum atunci când ne angajăm în refacerea 

condiţiilor initiale, sau la reînvierea personalului decedat... şi aşa mai 
departe. 

Din punctul nostru de vedere este deci foarte important să 
specificăm, încă o dată, că ceea ce numim de obicei „trecut“, acela 
este — ontologic vorbind — extrem de complex şi eterogen. Şi mai 
importantă este realizarea faptului că trecutul nu se constituie în fond 
niciodată prin simpla „trecere“ a timpului. 

Ceva cum este trecutul se constituie doar în şi prin 
existentialitatea existenţei, adică în şi prin faptul că omul istoric men- 
ţine ori continuă anumite lucruri, iar pe altele le iasă ori le întrerupe; 
pe anumite lucruri le păstrează iar pe altele le lasă pieirii sau chiar le 
nimiceşte; pe altele însă tocmai le face trecute. Altfel omul însuși 
„trece“ doar ca FOST, fără să fie sau să devină el însuși TRECUT. 

Dar tocmai din acest motiv, FOSTITATEA şi FOSTITĂȚILE 
trebuie cunoscute şi cercetate. Numai că cercetarea şi cunoaşterea lor 
trebuie să fie ghidate şi întemeiate chiar de deschiderea ontologică şi 
existenţială a caracterului lor de FOST. Şi doar pe această bază sunt 
posibile şi construcţii şi narative istorice într-adevăr autentice. 

Aceasta desigur nu este o sarcină deloc uşoară, ci dimpotrivă una 
care e de multe ori chiar dureroasă. Dar tocmai din acest motiv este 
necesar şi important să se înțeleagă că a face TRECUT ceva ce a 
FOST nu are nici o legătură cu ceea ce de obicei se cheamă „uitare“, 
„împăcare“ sau „resemnare“, ci esența problemei rămâne în continuare 
de natură ontologică. 

Să iuăm un exemplu într-adevăr îngrozitor cum este holocaustul 
din cel de-al doilea război mondial. Cum poate fi trecută enormitatea 
FOSTITĂȚII lui? Desigur, nu retrăindu-l zi de zi în suflet şi nici 
negând existența lui. Făptaşii trebuie să-şi afle pedeapsa, iar victimele 
„liniştea“ lor. Noi însă nu mai putem fi DE ATUNCI deloc liniștiți! 
Dimpotrivă! 

Numai că astăzi trăiesc, cu precădere, nu făptaşii, ci urmaşii lor. 
Deşi ei nu poartă responsabilitatea „trecutului“, trebuie totuşi să se 
confrunte cu el. Nu atât cu victimele însele, cât mai degrabă cu 
urmaşii victimelor care au supraviețuit încercărilor neomeneşti. 
Aceasta este o sarcină şi o sfidare uriaşă, dar în care noi trebuie să 
întrezărim — printre altele aflate la îndemână — şi posibilitatea de a 

face holocaustul TRECUT. Numai astfel am putea avea şanse de a ne 
asigura ca el să nu se mai întâmple astăzi şi — poate — nici în viitor. 

Ontologic vorbind, oricare altă posibilitate — chiar şi cele mai 
nobile, înălțătoare şi moralizatoare — este o capcană. Un exemplu 
eclatant al unei asemenea capcane este tocmai o frază — de altfel 
extrem de „binevoitoare“ — dintr-un interviu cu Hanno Loewy, 
directorul unui institut din Hamburg, care cercetează fenomenul 
holocaustului: „De împăcat nu se pot împăca — spune directorul — 
decât urmaşii care nu poartă responsabilitatea trecutului. În chestiunea 
holocaustului constituie însă o problemă faptul că nu este egalitate 
(sic!) între urmaşi: urmaşul făptaşului deja nu mai este făptaş, însă 
urmaşul victimelor este si el victimă (Ssic!), căci se intenționa (sic!) şi 
împiedicarea venirii sale pe lume.’ Adică: de această dată 
FOSTITATEA holocaustului nu se lasă TRECUTĂ tocmai din cauza 
caracterului ne-trecător al calității de a fi victima lui. El rămâne de 
aceea ne-trecut, fierbând în continuare în opacitatea deja-ne-mai- 
fiinţei FOSTITATII sale. 

Caracterul enigmatic al trecutului constă în primul rând deci în 
faptul că noi îl surprindem ca pe un dat „natural“ (timpul) şi nu ca pe 
o zonă a posibilităților existenței noastre. Desigur, trecutul nu este o 
posibilitate în sensul că el ar putea să „nu fie“. Se poate însă întâmpla 
foarte bine — cum de altfel se şi întâmplă de regulă — ca pur şi simplu 
să nu vedem posibilitățile care rezidă tocmai în el. 

Cum se întâlneşte şi cum se împleteşte însă FOSTITATEA şi DE 
ATUNCI-ul în acest trecut? Căci, trecutul este — sau pare a fi — în fond 
„unul singur“, numai că nu ştim din ce şi cum este el „compus“. 

Pentru a putea răspunde la această întrebare, trebuie să revenim 
pe scurt la câteva aspecte legate de analiza FOSTITĂȚII. Am văzut că 
în FOSTITATE, adverbul de timp „deja“ strânge de fapt laolaltă — 
aducându-le la simultaneitate — tripla negatie: nici Fiinţă, nici Nimic şi 
nici Timp. Astfel, NICI-ul a devenit de fapt adevărata funcție a lui 
„deja“, iar concretiunea temporală a NICI-ului s-a dovedit în fond a fi 
NICI-CAND-NICI-ul. Despre acest nici-când-nici a reieşit, însă, că 
tocmai prin el intră de fapt Nimicul în timp, des-prinzând de el 


32 În săptămânalul: 268 Ora, (Budapest), nr. din 24 ianuarie, 1995. 

FOSTITATEA. lar odată constituită, FOSTITATEA este atrasă şi 
cuibărită în defazările — la fel de existențiale — ale temporalitätii 
(noastre). Din acest motiv, am susţinut că, până când existenţa omului 
este constituită prin faptul de a fi aruncat în lume, nici-când-nici-ul se 
renaşte mereu. 

Analizele legate de DE ATUNCI ne ajută însă acum să realizăm 
şi faptul că nici-când-nici-ul se instalează şi are „loc“ totdeauna atunci 
când omul (Dasein-ul) se confruntă (prin culpabilitate) tocmai cu 
faptul că el DEJA este, adică, existența lui are totdeauna deja un 
anumit DE ATUNCI, pe care el trebuie să-l asume, dar care Alea: canale 
nici nu provine din ființa lui de a fi temei. 

Aceasta înseamnă însă şi faptul că nici-când-nici-ul desprins de 
timp nu se comportă deloc în mod neutral în defazările temporalitätii, 
ci posedă afinități elective care-l atrag şi-l trimit tocmai către trecut. În 
primul rând prin faptul că însuşi acel a-fi-Deja, care deschide în fond 
defazările, este în esenţă tocmai trecutul în sensul de DE ATUNCI. În 
al doilea rând prin acela că, în interiorul defazărilor, nici-când-nici-ul 
se regăseşte totdeauna dirijat către „prealabil“. 

Prin urmare, nici nu mai este vorba aici doar de afinitatea 
privilegiată a lui nici-când-nici față de trecut, ci tocmai de osmoza 
FOSTITĂȚII cu DE ATUNCI în „trecutul“ astfel constituit. În acest 
trecut FOSTITATEA şi DE ATUNCI se întrepătrund, dar se și 
confundă, căci în el tot ce a FOST poate liniştit dura şi orice ce 
durează DE ATUNCI poate apărea liniştit ca fiind deja depăşit, şi 
invers, în funcţie de nevoile momentane ale unui oricând „acum“, dar 
care — pe nevăzute — rămâne, totuşi, expus dominaţiei „trecutului“. 

Din aceste motive, cred că Sartre nu are deloc dreptate atunci 
când vede diferența dintre trecut şi prezent în faptul că trecutul ar fi 
ceva „în sine“, iar prezentul ceva „pentru sine“. Dimpotrivă, ceea ce 
aici ar putea fi în genere „în sine“, acela nu este deloc trecutul, ci 
tocmai FOSTITATEA desprinsă de timp. În schimb TRECUTUL 
propriu-zis este totdeauna pentru sine, fiindcă el este totdeauna 
trecutul unei fiinţări care ea însăşi este „pentru sine“. sara 

învaţă să facă TRECUT ceea ce a FOST. 

Într-adevăr, una dintre concluziile cele mai importante ale 
meditatiei despre FOSTITATE şi TRECUT este probabil tocmai aceea 
că ea pune într-o nouă lumină faptul, obişnuit şi în aparenţă consumat, 
că TRECUTUL nu este un simplu FOST, în raport cu care noi nu am 
mai avea nimic de făcut. Ea atrage atenţia nu numai asupra faptului că 
noi trebuie să ne raportăm într-un anumit mod determinat la 
FOSTITATE şi că în aceasta filosofia ne poate încă deschide noi 
orizonturi, dar scoate la iveală si faptul că în fond noi totdeauna ne şi 
raportăm la ea — de exemplu, în prea numeroasele noastre „gesturi 
comemorative“ — însă fără a concepe această raportare ca fiind 
TRECEREA FOSTITATII, ci, dimpotrivă, mai degrabă ca fiind 
tocmai prezentificarea ei.” 

Numeroasele rescrieri şi transcrieri ale istoriei — atât de obişnuite 
şi conjuncturale în regiunile noastre; selecția, ascunderea şi chiar 
secretizarea documentelor trecutului etc. — nu sunt în fond nici ele 
altceva, decât diferite moduri de a ne raporta şi de a ne comporta faţă 
de „trecut“, care s-ar putea, ce-i drept dintr-un punct de vedere cu totul 
abstract, să nu „influenţeze“ ceea ce a FOST, totuşi sunt modalități 
prin care FOSTUL este făcut „trecut“. Numai că îndeobşte ele sunt 
modalități prin care — în ciuda oricărei drasticitäti a intervenției — 
FOSTUL tocmai că nu trece. 

Modernitatea şi în special ştiinţa istorică, a cărei naştere se leagă 
de ea, obiectualizează trecutul. Astfel s-a creat o situaţie care este 
complet nouă în raportul umanităţii istorice față de propria sa 
temporalitate. Spre deosebire de temporalitatea constituită pe baza 
continuității fraditiei, de acum se deschide necontenit defazarea 
desfăşurată pe linia sciziunii dintre istorie şi memorie. În fond, 
memoria mea se poate remonta începând cu sfârşitul deceniului şase 
din acest secol. Numai că tocmai despre perioada aceasta şi despre cea 
care o urmează nu sunt sinteze istorice. Altfel spus: memoria nu mai 
este — şi nicicând deja nu mai este — sprijinită, susținută şi integrată în 
posibila organicitate a vreunui „trecut continuu“. Numai că trecutul 
memoriei mele este tocmai trecutul formării şi articulării ființei mele 


33 Vezi: Politique de la mémoire. Commémorer la révolution, (Colectiv), Lyon, 1993, 
pp. 191-199. 

care încă nu a trecut, ci, dimpotrivă, se află şi se găseşte din plin în 
căutările faptului de a fi aruncat în lume. 

Obiectualizat, trecutul a devenit apoi şi singura dimensiune reală 
— şi de aceea privilegiată — a timpului. Dacă la vremea lui, Sfântul 
Augustin putea încă susține cu naturalete că, dacă există trecut, atunci 
el nu poate fi decât în prezent şi că — prin urmare — la vremea aceea, 
tocmai prezentul îi apărea lui ca fiind singura dimensiune „reală“ a 
timpului, atunci de la modernitate încoace, noi trăim de fapt în fisura 
defazării crăpăturii dintre memorie şi istorie.” 

Nu întâmplător, modernităţii i se spune în mai multe limbi: „Timp 
Nou“ (Neuzeit, Temps Nouveaux: Újkor etc.). Căci doar de atunci 
experimentează omul timpul ca fiind ceva ce se înnoieşte mereu, sau 
ca ceva ce trebuie re-innoit necontenit.” Însă experimentarea 
timpului, ca fiind ceva ce se reînnoieste, înseamnă în mod necesar şi o 
anumită experimentare — chiar dacă doar epifenomenală — a 
defazărilor sale. 

Oricât ar fi de adevărat că, în realitate, tradiţia nu se transmite în 
mod nealterat şi nemodificat, şi că în fond permanenta ei este doar 
închipuită, tradiția produce totuşi un statut al continuității existențiale, 
în care ontologic nu se instituie sciziunea dintre istorie şi memorie. 
Dimpotrivă, tocmai defazarea istoriei şi a memoriei este condiţia care 
face de fapt posibil ca tradiția să poate apărea ca fiind ceva, pe de o 
parte, deja problematic, dar, pe de altă parte, şi ca ceva ce este 
dezideratul tainic al revisărilor stărilor paradisiace. Tot din acest motiv 
însă: „Tradiţia nu poate fi — cum spune Kristóf Nyiri — purtătoarea 
unei veritabile conştiinţe iszorice, şi nici purtătoarea unei conștiințe 
autentice a trecutului. (s.n.) °$ l 

Obiectualizând trecutul, stiinta istorică găseşte în el — fericită — 
timpul întreg în totalitatea dimensiunilor sale: trecutul în trecut, 
prezentul în trecut şi viitorul în trecut. Toate fiind în trecut — şi 
într-adevăr nicăieri altundeva „realmente“ — trecutul devine realmente 


# Vezi: Fericitul Augustin — Confessiones. (Mărturisiri), Bucureşti, 1994, p. 344. 
35 Vezi: Kosellek, Reinhard — Vergangene Zukunft. Zur Semantik geschichtlicher 
Zeiten, Frankfurt am Main, 1995, pp. 12; 33; 58. 

Vezi: Nyiri, Kristóf — Hajnal István idôüszerüsége în Ny. K. — A hagyomány 
filozófiája, Budapest, 1994, p. 134. 

singurul „timp real“. De aceea, el va fi si privilegiabil, dar şi prețios. 
Nici nu se pune problema că, totuşi, noi am găsit aici timpul întreg, în 
doar una dintre dimensiunile sale. Cum, de altfel, nu se ridică nici 
dominației trecutului. Deci dacă re-înnoindu-se tot timpul, nu cumva 
lasă nepăsător în urma lui timpul un trecut ne-trecut, ci doar 
,revolut? 

Hermeneutica este desigur una dintre formele conştiinţei - 
organicitatea raportului cu tradiția în timp ce — mai nou — timpul însuşi 
se reînnoieşte trecându-se necontenit? 

Prima străpungere istorică efectuată de către Martin Heidegger — 
care se află de atunci pe calea uitării şi îndepărtării permanente — este 
probabil împletirea hermeneuticii si a fenomenologiei. Prin confluența 
ei cu fenomenologia, hermeneutica a pierdut primatul orientării sale 
către trecutul tradiției, fiind condusă — fenomenologic vorbind — către 
„lucrurile însele“. Tradiţia nu mai este adusă din nou la prezent, ci 
efectiv la un nou prezent, a cărui noutate trebuie şi ea să fie 
determinată prin con-temporaneizarea (Mitzeitigung) sa fenome- 
noiogică cu prezentul. Astfel, în Phânomenologische Interpretationen 
zu Aristoteles „obiectul cercetării filosofice“ devine în mod explicit 
prezența aici a omului (das menschliche Dasein), care nu se 
împlineşte ca un fel de aplicaţie ulterioară, ci ea însăși devine de 
acelaşi timp (mitzeitig) cu viaţa factică.* Ideea revine şi în Sein und 
Zeit, spunându-se că: „fenomenologia Dasein-ului este hermeneutică 

_ în sensul originar al cuvântului“, făcându-se precizarea că înțelegerea 
hermeneuticii, ca fiind metodologia ştiinţelor istorice ale spiritului, nu 
promovează decât sensul ei derivat.” 

Prin aceasta, desigur, hermeneutica se deschidea şi către 
receptarea noutäfii noului, chiar dacă — istoric vorbind — această 
noutate este prefigurată cu precădere ca fiind o avansare în decădere. 
Este — cred — cu totul greşită înţelegerea pozițiilor „critice“ luate de 
către Heidegger față de tehnică, față de problemele umanismului si 


3 Vezi: op. cit, p. 8. 
38 Vezi: op. cit., pp. 37; 38. 


222 


faţă de știința modernă, ca fiind expresia unui „tradiționalism“ desuet. 
Dimpotrivă, în ele tocmai noutatea tehnicii moderne, noutatea ştiinţei 
moderne etc. sunt fixate în mod critic, însă deschiderea către noutatea 
prezentului, a viitorului etc. este păstrată în mod nealterat. 

Or, tocmai această deschidere se pare că s-a pierdut pe drumul 
desfăşurării post-heideggeriene a hermeneuticii, care a redeschis de 
fapt şi locurile re-înfeudării trecutului textelor tradiției şi a tradiției 
textelor. Pe nesimţite, hermeneutica a devenit astfel tocmai un spațiu 
şi un cadru pentru reîntoarcerea dominației trecutului asupra 
prezentului, adică tocmai un cadru de adâncire a defazării şi a fisurării 
istoriei şi memoriei. Ea ajunge nu numai să uite de sarcina 
hermeneutică a prezentului, dar devine şi un for de ideologizare şi de 
legitimare metodologică a renunțării la tematizarea lui. 

Poate la modul cel mai dramatic, această tendinţă este exprimată 
de gândirea târzie a lui Paul Ricoeur care, într-un interviu din 1991, 
afirmă expresis verbis următoarele: „Eu cred că nimic nu este atât de 
opac şi de neclar, cât este tocmai prezentul în care trăim. Doar cei care 
vor veni peste 20 sau 30 de ani după noi vor putea să spună cine şi ce 
suntem noi acum. Dar noi trăim acum în opacitatea epocii prezente şi 
de aceea nu suntem în stare s-o calificăm... (s.n.)“* 

Ce înseamnă însă în esență faptul că doar cei care vor veni la 20- 
30 de ani după noi vor putea să spună cine suntem noi acum? Cei care 
vor veni la 20-30 de ani după noi nu sunt oare chiar progeniturile 
noastre, adică tocmai generația pe care noi o generăm? Dar dacă ei — 
şi numai ei — vor putea înțelege prezentul nostru, neinteligibil pentru 
noi şi neasumat de către noi, aceasta nu înseamnă oare că şi istoria 
devine de fapt articulată ca un şir de generaţii, care nu se înțeleg decât 
post festum? Deci: pentru a putea înţelege „prezentul“ unei generații, 
se declară că ea trebuie să treacă? Dar trecerea unei generații nu 
înseamnă oare tocmai moartea ei? Deci, că viața fiecărei generații 
prezente se desfăşoară între efortul înţelegerii trecutului şi aşteptarea 
morții ei viitoare! Adică tocmai în golul databil al defazării temporale 
între istorie şi memorie. 


# Vezi: Ricoeur, Paul — Az „oltvâny “, az „üledék“ és az „emlékezet“. Két beszelgetes 
Toth Tamással, în: Magyar Filozófiai Szemle, 1997, nr. 5-6. 


Nu este, de aceea, de mirare că — în acelaşi interviu — Ricoeur se 
trezeşte sincer surprins de faptul că în cele trei volume ale cărți: sale, 
Temps et recit, nu figurează deloc problematica memoriei. „Ca si cum 
aş fi sărit peste ea“, spune el uimit. 

Lipsa tematizării memoriei are însă consecințe mult mai grave 
decât cele care ating performanţele şi calitățile unei cărți. Fiindcă în 
cadrul probiematizării ei devine — mai precis, ar putea deveni — pur şi 
simplu de neocolit chestiunea referitoare la cine anume îşi aduce aici 
aminte; cum şi-a dobândit el amintirile şi, în ultimă instanță, devine 
inevitabilă şi constatarea că ea este totuşi şi de fapt memoria unor 
ființe prezente şi aflate încă în viață. Apoi, „Orice memorie este 
pătrunsă de ceva personal — scrie cu profunzime Eva Ancsel — și din 
acest motiv, împreună cu orice moarte, dispare şi un trecut care nu 
mai poate fi recuperat şi pe care coar acel unic muritor îl purtase cu 
sine tocmai în acel fel.“ 

Ruptura dintre memorie şi istorie, adâncită de această dată tocmai 
prin ocolirea problematizării memoriei, nu face decât să legitimeze 
dominaţia trecutului, căreia îi lărgește locul în fisurile defazărilor 
temporalităţii, pe care numai hermeneutica ajunge s-o consacre. Prin 
aceasta, ea devine însă nu doar „culpabilă“ — în sensul originar 
heideggerian expus aici — ci chiar vinovată, căci transferarea — şi încă 
pe cale ne-testamentară — a responsabilitätit efortului înţelegerii 
prezenţei unei generaţii, generației viitoare — care, pe deasupra, mai 
este şi progenitura ei — nu mai poate fi în nici un chip interpretat în 
sensul inocenţei. Iar în aceste condiții, meditaţia hermeneutică despre 
„originea răului“ în lume, efectuată de către acelaşi Paul Ricoeur pe 
baza textelor tradiţiei, devine într-adevăr o intreprindere curioasă... 

„Putem greşi foarte mult în descrierea epocii contemporane...“ se 
explică Ricoeur în acelaşi text, ca şi cum în descrierea trecutului am fi 
cumva scutiți de greşeli... În regiunile noastre şi la vârsta mea, eu am 
citit deja vreo patru sau cinci „istorii“ ale țării mele şi poate şi mai 
multe aie poporului meu. Cele mai serioase dintre ele nu susțin decât 
că aceasta într-adevăr aşa trebuie să se întâmple, şi nu numai pentru 
„corectarea“ greselilor, ci fiindcă fiecare epocă şi generaţie trebuie 


“ Vezi: Ancsel, Eva — Lélek, idö, emlékezés, Budapest, 1992, p. 15. 

acum să asume, ea însăşi şi în mod propriu, trecutul său istoric 
împreună cu asumarea riscurilor „de a greşi“. În fond nimeni nu vede 
de ce anume aceeaşi „relativitate“ nu ar putea fi asumată şi în raportul 
hermeneutic față de prezent. 

În miezul problemei se află însă tocmai destinul tematicii 
aplicaţiei în hermeneutică. Concepând filosofia şi filosofarea ca fiind 
ea însăşi un existențial, adică un mod de a fi factic al Dasein-ului, prin 
care el devine de fapt de același timp cu el însuşi, Heidegger refuză 
expresis verbis orice „ulterioritate“ a aplicatiei.* lar în Sein und Zeit 
el explicitează în mod concret capcanele hermeneutice ale tradiției. 

În urma lui, hermeneutica — la Hans-Georg Gadamer — deși îşi 
pierde tocmai libertatea în raportarea sa la tradiție, totuşi în 
dialogurile ei peste distanțele temporale ale trecutului, ea mai poartă 
grija „lucrului însuşi“ care se prezintă în texte şi în interpretare şi 
momentul ei aplicativ este încă recâştigat, deşi fără capacitatea de a 
rămâne într-adevăr receptivă la noutatea noului. 

Calea pierderii şi, mai târziu, a renunțării exprese a hermeneuticii 
la „prezent“ şi apoi şi la „viitor“ coincide cu degradarea şi cu 
dispariția ulterioară a preocupărilor sale față de problematica aplicaţiei 
ei, împreună cu dezlipirea si cu distanțarea ei de fenomenologie. 
Nimic nu este, de aceea, mai firesc decât să ajungem să citim la 
Gianni Vattimo că: „Viitorul — fie că este un proces, o apariție de 
noutate — este astăzi garantat, în mod paradoxal de automatismele 
sistemului, ceea ce riscă să dispară e trecutul, adică acea continuitate 
(sic!) a experienţei, acea înlănţuire (sic!) a semnificaţiilor.““ Dar ce 
altceva înseamnă a renunța la prezent (şi la viitor) sau de a lăsa 
prezentul pe seama „automatismelor sistemului“, decât de a adânci 
prin consfințire — deci fără nici o resemnare — spărtura istoriei si a 
memoriei, adică tocmai defazarea temporală care se naşte şi renaşte o 
dată cu generaţiile care de fapt nici nu se nasc, ci doar curg, eventual. 

Dar tocmai din acest motiv am devenit, poate, atât de uşor dispuşi 
să ocolim câteva probleme care sunt şi rămân totuși extrem de 


îi Vezi: Heidegger, Martin — Phänomenologische Interpretationen…, op. cit., p. 8. 
“2 Vezi: Gadamer, Hans-Georg — Igazság és módszer, op. cit., p. 201. 
% Vezi: Vattimo, Gianni — Dincolo de subiect, op. cit., p. 13. 


importante. Este vorba în primul rând de realizarea noutätii ontologice 
a situaţiei noastre existențiale în raport cu trecutul. Ce-i drept, pentru 
aceasta a fost într-adevăr necesar să se pună în paranteză marea 
categorie filosofică a timpului, căci numai astfel se promitea să se 
ofere posibilitatea ca — pornind de la caracterul problematic al situației 
noastre existențiale — să putem pătrunde, prin meditaţia culpabilă, 
oarecum separat, în specificul unei singure dimensiuni a lui. Doar 
astfel a putut deveni meditaţia despre FOSTITATE si despre 
TRECUT o cercetare oarecum distinctă şi dezlipită de curentul 
atotputernic şi atotcuprinzător al conceptului absorbant de „timp“. 
Apoi se ridică şi întrebarea dacă nu este cumva o proprietate a 
timpului însuşi — mai precis a acestui concept al său — ca el să se 
„arate“ ca întreg în fiecare dintre dimensiunile şi extazele sale? Numai 
că în alt şi alt fel! 
să se constituie pornind de la diferitele extaze ale timpului. El însuşi 
gândea temporalitatea autentică fiind constituită ca „pornind“ de la 
viitor. Totuşi, nu a pătruns cu gândul în acea capcană a temporalitätii 
şi a timpului, încât el să se prezinte — ca întreg desfăşurat în întreaga 
sa structură orizontală — în fiecare dintre extazele sale „luate separat.“ 
Cum de altfel nici diferențele ontologice şi existențiale ale 
FOSTITĂȚII şi ale lui DE ATUNCI nu i-au reținut de fapt atenția. 


LEE: 


Prin opoziţia sa de principiu cu sfera publică, secretul exclude 
tocmai con-temporaneizarea cu el şi cu sine însuşi a subiectului 
meditatiei publice care-l tematizează. El însuşi ne împinge astfel către 

„fostele secrete“ şi prin ele către trecut. Simtind — bănuitori — forța 
acestei deturnäri, a trebuit să ne întrebăm asupra statutului 
FOSTITĂŢII secretelor şi prin aceasta ne-am şi trezit imediat în 
miezul unei probieme care ni s-a părut complet nelămurită. Cea a 
FOSTITĂȚII în genere şi — prin ea — cea TRECUTULUI. 

Astfel s-a dovedit că problematica secretului conduce mai 
departe, mai bine zis, deschide în continuare tematizarea 
FOSTITATII. Fiindcă aşază FOSTITATEA în mod explicit în fața 

nimicirea. 

Pentru FOSTELE secrete, pentru FOSTITATEA secretelor, 
nimicirea este însă o posibilitate privilegiată, şi chiar „preferată“. Căci 
ea împlineşte în fond secretul însuşi, refuzându-i astfel chiar, şi 
tocmai, statutul de a fi FOST. 

Faptul că FOSTELE secrete nu trec singure — adică: chiar ne-mai- 
fiind-deja, ele pot rămâne secrete — nu înseamnă deci pur şi simplu, 
cum ar fi părut până acum, că ele rămân imuabile într-un fel de 
depozit desprins al FOSTITAÂTILOR. În mod cert, FOSTELE secrete 
nu sunt doar acelea care se prezintă astăzi cercetării, purtând desigur 
şi ele particularități care sfidează şi provoacă în mod special 
comprehensiunea lor. Dimpotrivă, cu cât ne adâncim mai mult în 
realizarea naturii lor secrete, cu atât realizăm mai articulat şi faptul că 
şi ele ni se înfăţişează în fond în haloul într-adevăr obscur şi opac al 
Nimicului si al nimicirii, care poartă şi el orizontul si „atmosfera“ 
pierderii lor definitive. 

Nu întâmplător, istoriile — nu secrete, ci ale — secretului în 
„comunism“ sunt pline de constatäriie şi de  fixärile 
nici-când-nici-ului. Noi înşine, în cercetările şi analizele noastre 
aplicate si aplecate asupra arhivei secrete ale fondurilor secrete de 
bibliotecă, a trebuit să ajungem de mai multe ori la concluzii care 
vizează fapte şi aspecte — deloc neglijabile — care nu vor mai putea fi 
reconstituite şi reconstruite nicicând din „fosta“ lor realitate, dar care 
se prezintă astăzi tocmai prin FOSTITATEA ei. Căci, aparține 
realității secretului lor şi secretului realității lor şi ştergerea urmelor 
lor. 

Desigur, aceasta nu poate însemna deloc renunţarea la avansarea 
în cercetarea FOSTELOR secrete, însă în mod cert ea trebuie să fie şi 
să rămână avertizată cu privire la acest aspect. 

Trebuie deci accentuat că opacitatea şi obscuritatea haloului în 
care se prezintă FOSTELE secrete nu este în primul rând — sau mai 
degrabă, deloc — o incapacitate sau o lipsă de desăvârşire 
metodologică în raport cu ceva „încă necunoscut“, ci face parte tocmai 
din fenomenalitatea secretului însuşi, fără de care el nici nu poate fi 

gândit în manifestarea lui de sine. Prin urmare, secretul nu poate fi 
asumat tematic fără asumarea acestei opacitäfi. 

De aceea nimic mai firesc să citim în Cartea neagră a 
comunismului. Crime, teroare, represiune — şi tocmai în Addenda 
referitoare la România — că „„... estimarea numărului celor anchetați, 
condamnați sau morți în timpul represiunii comuniste a devenit 
imposibilă (s.n.), datorită disparitätii arhivelor, gradului diferit de 
acces la ele şi a bănuielii că unele surse documentare au fost fie 
falsificate din start, fie distruse pe parcurs. (s.n.)“* 

FOSTITATEA secretelor conţine deci — şi încă într-un mod 
articulat — şi orizontul refuzului statutului lor de a fi FOST. De aceea, 
FOSTELE secrete — iarăşi — ne trimit şi ne împing în mod expres la 
gândirea Nimicului, şi în special la gândirea raportului său (nostru) cu 
Timpul, mai precis cu TRECUTUL şi cu „trecerea“ lui. 

Or, tocmai acest aspect face extrem de dubioasă orice raportare 
„abstract sistemică“ la globalitäti în a căror structurare participă şi 
secretul ca un element central. Căci exact peste aceste „goluri“ sare ea, 
fără să le fixeze nici în şi nici pentru meditaţie. 

„Fostele secrete“ nu trec singure! trebuia deci afirmat în repetate 
rânduri. Dar am văzut că nici TRECUTUL însuşi nu „are loc“ chiar de 
la sine şi că temporalitatea noastră implică şi cheamă o 
responsabilitate prezentă faţă de el. Aceasta însă nu poate fi asumată 
fără asumarea caracterului nostru de a fi muritori. Tocmai din acest 
motiv nu avem însă noi timp să lăsăm timpul doar să curgă. 

Secretul ne stăpâneşte prezentul vieţii trimitändu-ne în trecut. El 
domină deci asupra vieţii vii. De unde are el această „putere“ şi 
„forţă“? aceasta va fi întrebarea pe care va trebui să o punem din nou. 


+ Pezi: Cartea neagră a comunismului. Crime, teroare, represiune, Bucureşti, 1998, 
p. 729. A 

CAPITOLUL VI 


IPOSTAZELE SECRETULUI. COMPLOTUL. 
JURĂMÂNT ŞI SECRET 


Prin opacitatea în care trimite, tema complotului dobândeşte o 
fascinatie cu totul deosebită. Teamă şi speranță, resemnare și eroism, 
revoltă şi represiune, incertitudine şi găsirea principiului explicativ 
universal, dezvăluire şi manipulare, trădare şi acte autentic 
purificatoare: toate acestea au fost şi pot fi legate de fenomenul 
complotului. Poate acestea sunt și motivele pentru care așa-numita 
„filosofie politică“ — cu rare excepții, cum ar fi cazul lui Nicolo 
Machiavelli — renunță la tematizarea ei teoretică expresă.! Mai mult 
„politica filosofică“, precaută, suspicioasă, deschisă şi decisă la 
observarea şi transcenderea limitelor transparenţei obişnuite, se ocupă 
de ea. În acest sens îl numeşte Ignác Martinovics, complotardul 
revoluționar maghiar de la sfârşitul secolului al XVIII-lea — despre 
care vom si vorbi mai pe larg — pe Împăratul austriac Leopold, 


! Machiavelli este primul teoretician modem al politicului, la care secretul dobândeşte 
un „loc sistematic“ explicit pentru teoria şi practica guvernării. Astfei, guvernarea se 
bazează, după el, pe trei piloni pe care Principele trebuie să-şi aşeze concomitent 
puterea: legile, forța şi secretul vicleniei. Vezi: Machiavelli, Nicolo — Principele, 
Bucureşti, 1995, Cap.V-VII. Probabil din acest motiv, Machiavelli este şi rămâne 
printre puținii teoreticieni care se ocupă şi de problema complotului în mod frontal şi 
explicit. Adică, el studiază complotul tocmai acolo si în aşa fel în care el „există“, si 
nu ca pe un element al „imaginarului social“ sau al „imaginarului istoric“, aşa cum el 
de fapt s-a consacrat în literatură în special după Revoluţia franceză. Vezi şi: Poulat, 
Emile — L'Esprit du complot în Politica Hermetica, Paris, 1992, nr. 6, dar şi Nicoară, 
Simona; Nicoară, Toader — Mentalităţi colective şi imaginar social, Cluj, 1996, pp. 
179-181. 

Tema politico-morală a secretului revine desigur şi mai târziu, în special la 
gânditorii englezi (de exemplu la Locke şi la Hobbes), dar nu ca un element central şi 
sistematic al politicului, ci, dimpotrivă, ca o sferă a intimitätii extra-statale, dobândind 
apoi — în epoca luminilor — şi o relevanță organizațională, în special prin răspândirea 
Şi teoretizarea francmasoneriei. Vezi: Kosellek, Reinhart — Kritik und Kriese. Ein 
Beitrag zur Pathogenese der Bürgerlichen Welt, Freiburg/München, 1959, p. 29. 


»philosophisc'i gesinnte Monarch“, adică un monarh sensibil la 
contextele şi la orizonturi:e unor detalii ascunse şi abia perceptibile. 

În România, tema complotului are însă o actualitate şi o prezență 
deosebită. De la principiul explicativ cvasi-universal al tuturor 
evenimentelor zguduitoare din preajma lui decembrie 1989 şi a celor 
care au avut loc de atunci încoace, până la prefigurarea lui ca „singura 
soluție“ pentru crearea condiţiilor de depăşire a unei crize generale si a 
unei prăbuşiri totale, tema complotului are o prezență aproape 
cotidiană, degradată, dar şi depradantă în acelaşi timp. 

Prezenţa sa degradată este însă tot atât de simptomatică,.cum este 
de altfel şi „istoria“ acestui capitol, al cărui destin se caracterizează 
printr-o ciudată dar expesivă sincronie cu tematica analizei sale. Prima 
sa variantă a fost scrisă în august-septembrie 1991, fiind textul unei 
comunicări la un colocviu international dedicat temei „Complotului'“, 
care a avut loc la Sorbona în luna noiembrie a aceluiaşi an. Însă, în 
timp ce-mi elaboram lucrarea, Mihail Gorbaciov, prim-secretarul 
reformist al Partidului Comunist al Uniunii Sovietice de atunci, fusese 
capturat şi răpit de către complotiştii conservatori, iar la câteva zile 
după aceea minerii din Valea Jiului au invadat, iarăşi, capitala 
României, iar guvernul — cât de cât reformist — a fost nevoit să 
demisioneze. 

În 1994, tema a fost reluată și regândită, cu scopul ca în noua ei 
variantă lucrarea să fie inserată într-un volum autonom de culegeri de 
studii.? Şi această variantă a fost însă elaborată sub presiunea unei noi 
„mineriade“, care a amenințat, şi ea, serios democraţia şi statul de 
drept românesc. lar acum, când m-am decis — în primul rând din 
aceste motive — s-o dezvolt pentru a fi inclusă si în această lucrare în 
limba română, ne aflăm iarăși la o distanță de doar o singură lună, de 


a 


noile amenințări — tot „minereşti“ în aparenţă — din ianuarie 1999, si 


2 Textul a fost publicat în Volumul nr. 6 al anuarului Politica Hermetica, din anul 
1992. Este poate la fel de edificator faptul că, deşi Colocviul a avut loc doar La câteva 
luni după aceste evenimente, totuşi — si în mod surprinzător — aproape nici una dintre 
lucrările prezentate de către autorii sosiți, în marea lor majoritate din ţările 
occidentale, nu s-a angajat la examinarea frontală și esenţială a fenomenului 
complotului. 

3 Fezi: N. Király, István — Határ — Hallgatăs — Titok, Cluj, 1996, pp. 167-195. 

tocmai în zilele acestea se desfăşoară alte noi acțiuni care vizează, şi 
acum, amenințarea ordinii de drept. 

Formele de actualitate, în care se prezintă şi în care ne presează 
fenomenul complotului, nu pot constitui însă o bază pentru lămurirea 
lui. Dar ne împing şi ne ajută să ridicăm o întrebare mai cuprinzătoare 
şi poate mai adâncă în acelaşi timp. Anume, întrebarea de a afla: de 
unde provine această forță (sau slăbiciune?) a (temei) complotului de a 
putea fi utilizat în fenomene şi în procese — și în comprehensiunea lor 
— a căror diversitate, totuşi decisivă, merge tocmai până la 
incompatibilitate?* Iar contribuţia, ajutorul pe care ni-l dau presiunea 
de neocolit, greutatea si masivitatea proceselor prezente este tocmai 
acel apel şi acea sfidare, care cheamă la elaborarea şi la conturarea 
mai îngrijită atât a modului nostru de a ne întreba, cât şi la cea a 
întrebărilor înseşi. 

Trebuie să ne dăm seama că fie şi dacă am fi tentaţi să acceptăm 
presupozifia că forța tematicii complotului, la care ne-am referit, se 
află în generalitatea ei categorială, care-i asigură atât polivalenta 
utilizărilor, cât şi varietatea viziunilor, tot ar trebui să ne întrebăm 
despre temeiul pe care această generalitate se bazează și care o 
structurează în raport cu principalele ei elemente, dându-i o 
configurație internă cu totul specifică. 

În mod firesc, în acest capitol nu ne vom putea concentra decât 
asupra elementelor care credem că sunt esenţiale şi centrale temei 
complotului, încercând totodată să le schitäm în liniile lor generale. 

Analizând şi sintetizând definițiile şi interpretările date 
termenului şi sinonimelor „complotului“, ies la iveală următoarele 
elemente definitorii comune: Complotul este acțiunea concertată a mai 
multor persoane asociate în mod secret, în vederea realizării unor 
scopuri care sunt privite şi considerate ca fiind culpabile şi punisabile 
din punctul de vedere al ordinii de drept stabilite, şi care — de cele mai 


+ Vezi revoluţia din "89 concepută ca „complot“, dar şi evenimentele de tot felul, 
petrecute de atunci, interpretate în acelaşi „fel“. 

multe ori — se îndreaptă către debordarea si schimbarea formelor: de 
guvernare şi a stărilor de dominație prezente.” 

Două lucruri frapează, prin urmare, de la început, atunci când ne 
apropiem — pe baza acestei sinteze — de fenomenul complotului: 
primul este caracterul său secret, iar celălalt, riscul imens, la care se 
expun cei care se angajează în el. Căci, niciodată nu se complotează la 
lumina zilei, iar pedepsele prevăzute împotriva celor care se 
incumetau a complota au fost şi sunt în mod constant printre cele mai 
grave (moartea, excomunicarea, moartea simbolică, închisoare grea şi 
îndelungată etc.). 

Se pune, de aceea, întrebarea: care este legătura dintre aceste două 
elemente şi trăsături ale complotului şi, prin urmare, care este sursa 
interioară, care alimentează şi face totuşi posibilă angajarea în 
complot — respectiv depăşirea extremă a structurilor normative din- 
totdeauna — în ciuda riscului capital la care se expun participanții şi la 
care ei îi expun şi pe cei pe care-i vizează? Cum anume se naşte deci 
în complot acest raport specific între secret şi debordarea limitelor 
structurilor normative publice comune, cât şi între secret şi raportarea 
conştientă la riscul imanent al morţii, împreună cu posibilitatea 
conturată de a dispune şi de viaţa altora? 

Secretul nu este o „primă“ trăsătură a complotului, pe care-l 
întâlnim doar la primul pas, dar pe care apoi îl si părăsim pătrunzând 
mai în adâncuri. Ci el este însuși atmosfera şi orizontul în care 
existenfialul şi tema complotului prinde viaţă şi trebuie să fie gândit. 
Căci, el pune amprenta asupra tipului şi a modului de asociere a 
persoanelor implicate; el este chemat să asigure transcenderea 
sistemelor de interdicții şi de pedepsire prezente, dar şi la protecţia 
proiectelor. de acțiune şi de schimbare până la sosirea „momentului 
potrivit“; dar tot el permite şi ascunderea complotului ca atare, 
prezentându-l apoi într-o cu totul altă lumină etc. 

Nici un complot nu poate fi țesut însă fără ca participanţii să nu-și 
asigure reciproc confidenta lor prin acte — formale ori nu — de tipul 
jurământului. Jurământul în complot este desigur un jurământ secret! 


$ Vezi: Encyclopedia Americana, 1995: Der Grosse Brockhaus, 1957 şi Littré, Emile 
— Dictionnaire de la langue française, 1967. 

Dar ce înseamnă în fond „jurământ secret“? Pentru a putea afla 
răspunsul la această întrebare este necesar ca, în trecere, să insistăm 
puţin asupra chestiunii jurământului în genere. 


Excurs: 
Despre jurământ 


Ca tentativă şi ca procedeu de clarificare a unor situaţii care — 
chiar şi sub forma unui simplu dubiu, dar — sunt conflictuale ori 
problematice, jurământul se regăseşte în practica popoarelor de 
pretutindeni şi din cele mai vechi timpuri. Cu cele mai diverse ocazii 
şi în împrejurări extrem de variate, oamenii îşi întăresc afirmațiile, 
promisiunile şi legăturile lor, prin jurământ. El însoţeşte actele umane 
dându-le o greutate aparte, care face ca contururile lor să se creioneze 
mai evident şi mai apăsat. Ca invocare solemnă a unei sfere ontologice 
(Zeii, Cerul, Pământul etc.) sau valorice (Biblia, Coranul, Constituția 
etc.) superioare ori cuprinzătoare, jurământul dobândeşte o tensiune, 
un dinamism şi un impuls interior, care îl împinge si îl duce pe cel 
care jură spre depăşirea si transcenderea semnificatiilor aleatoare şi 
imediate ale actelor sale. 

Aceasta îi conferă însă jurământului un caracter intrinsec 
anticipator. „A anticipa“ înseamnă a merge înainte în timp şi a 
configura în avans consecinţele recunoscute şi prevăzute ale actelor 
prezente. Prin aceasta, jurământul solicită, pretinde si conferă actelor 
un plus de conştiinţă, un plus de luciditate calculatorie şi de 
responsabilitate. Promisiv sau nu, orice jurământ este — sub aspectul 
analizei structurii sale existenţiale — anticipator.$ Invocând — ca 


é Din punct de vedere deopotrivă formal şi material, jurämintele se împart de obicei în 
atestatoare sau confirmative — care întăresc adevărul unui fapt sau veridicitatea unei 
afirmaţii — și promisive, care certifică şi garantează sinceritatea si seriozitatea unei 
promisiuni. Vezi: Encyclopedie Larousse, Paris, 1976. Desigur, aceste clasificări — şi 
alteie care derivă din ele sau li se asociază lor — nu vizează structura existențială a 
jurământului, care îi conferă însă în mod necesar un caracter anticipator din simplul 
motiv că el are în vedere în -mod necesar tocmai prefigurarea propriilor sale 
consecințe. 

dovadă sau ca fundament ai sinceritätii sau al adevărului — o realitate 
superioară sau inglobantä, jurământul este şi expresia recunoaşterii 
prealabile — chiar şi în cazul lipsei formulelor exprese de execrare — 
ale consecințelor şi ale pedepselor întrevăzute pentru cazul falsitätii 
sau nerespectării sale, consecinţe care sunt instituite, prevăzute şi luate 
în calcul, întocmai prin acest raport. 

Acesta este motivul şi sensul pentru care, din cele mai vechi 
timpuri, pentru a fi într-adevăr valabile, jurămintele trebuiau să fie 
rostite sau confirmate până la capăt, cu voce tare şi într-un mod clar, 
comprehensibil, adică. 

Din caracterul anticipator al jurământului, se naşte însă şi o altă 
trăsătură a lui: cel de a fi creator, izvor şi sursă de obligaţii şi de 
drepturi. Indiferent de conţinutul lui intern, jurământul este un raport 
şi o legătură a căror structură existenţială comportă următoarele patru 
elemente: 1) cel care prestează jurământul; 2) cel care solicită şi 
primeşte jurământul; 3) ceea ce se jură (adică, conţinutul 
jurământului) şi 4) ceea ce este invocat în jurământ (adică, pe ceea ce 
se jură). Prin jurământ, cel care jură aşază în mod expres, în mâinile 
celui care primeşte ori solicită jurământul, dreptul de a se comporta 
faţă de el în funcție de modul în care apoi se dovedeşte, se verifică sau 
se validează efectiv jurământul ca act de voinţă consimţit. Căci el 
exprimă, pe de o parte, recunoaşterea acelei sfere înglobante care este 
invocată în jurământ, dar exprimă şi împuternicirea pe care cel care 
jură o oferă prin actul său celui care îi „ia“ jurământul. 

Jurământul este deci, pe de o parte, inserarea şi contactarea unei 
sfere ontologice şi/sau valorice superioare, dar, pe de altă parte, şi 
imanentizarea reflexivă şi actualizarea ideatică-anticipatoare nu numai 
a efectelor, dar şi a consecinţelor actelor. În jurământ, actele se găsesc 
deci articulate şi proiectate până la capătul lor. 

Care este însă, în mod originar, acest capăt? În aparenţă, el se 
situează acolo unde jurământul fais sau cel nerespectat îşi obține 
pedeapsa. Pedeapsa însă nu este în realitate decât expresia unei 
pierderi de nivel şi de statut ontologic, adică a unei căderi ce devine 
doar fixată şi stabilită în pedeapsă. 

Desigur, astăzi putem şti foarte putin despre originea 
jurământului. Însă este cert că, încă în credința grecilor şi a hinduşilor 

antici, jurământul fusese o practică la care nu numai oamenii, dar şi 
zeii înşişi erau supuşi. Si Hesiod relatează că atunci când între 
nemuritori se isca vreun conflict sau se ivea vreun dubiu, Zeus o 
trimitea pe Iris să aducă, în cana ei de aur, apă din râul Styx. Cei aflați 
în conflict sau cei bänuiti de minciună prestau jurământ pe această 
apă. Cel care jura fals, pe apa râului morţii, cădea — pentru un an 
întreg — într-un somn inconştient, adică într-un somn a cărui 
profunzime tăcută fusese asemănătoare morții.” 

După Rudolf Hirzel, cele relatate de către Hesiod provin dintr-o 
formă şi mai veche şi originară a jurământului. Aceasta este 
jurământul pe orkhos, adică pe împărăția morţii. Jurământul 
nemuritorilor pe apa Styxului nu este decât o formă în care această 
esenţă originară a jurământului a supravieţuit. 

Fără a intra în discutarea mitologică sau de antropologie juridică a 
rolului jucat de apa Styxului în această ceremonie, trebuie să 
remarcăm totuşi că relatările lui Hesiod şi consideratiile lui Hirzel ne 
relevă faptul că, ia origine, jurământul fusese considerat ca fiind un act 
care implica viaţa actorilor în întregul ei, respectiv, „până la moarte“. 
Moartea nu stă însă la „capătul“ jurământului pur şi simplu ca o 
pedeapsă. Căci ea ar atinge şi ar viza astfel doar jurământul fals. 
Jurământul fals s-ar dovedi în felul acesta a fi de cu totul altă esență 
decât cel veridic. Moartea este de aceea implicată în jurământ în 
calitatea ei originară, de limită imanentizată sub formă de posibilitate 
articulată şi circumscrisă printr-un act anticipator. Jurământul pe 
„împărăţia morţii“ şi pe apa Styxului este oricum un contact cu 
posibilitatea morţii, pe care actul jurământului o face imanentă, 
punând în joc tocmai viaţa ca atare, deci în întregul ei întreruptibil. 
Contactul jurământului cu moartea face ca ea — în calitatea ei de 
posibilitate existențială ultimă — să fie anticipată în el nu in abstracto, 
ci printr-un act existenţial, totalizator şi de proiecție a Dasein-ului. 


7 Vezi: Hesiod — Naşterea Zeilor (Teogonia) în Hesiod — Opere, Bucureşti, 1973, 
. 47-49. 
Vezi: Hirzel, Rudolf — Der Eid. Ein Beitrag zu seiner Geschichte, Leipzig, 1902, 
pp. 152-171. 

La origine, moartea nu stă deci la capătul, la bordura jurământului 
ca simplu sfârşit pentru jurământul fais, ci ca o posibilitate existenţială 
anticipată în însuşi modul de a fi al celui care jură, ca fiind tocmai 
posibilitatea pierderii unui statut ontologic preferențial sau privilegiat, 
adică posibilitatea unei căderi. Zeul mitologic nemuritor care 
prestează un jurământ fals, pe împărăția morții sau pe apa Styxului, 
cade tocmai într-un somn asemănător morţii. El suportă deci o cădere 
ontologică: devine — chiar dacă numai pe durata unui singur an — 
muritor. În această calitate, el va fi şi după revenire recuzat încă nouă 
ani de la masa comună a nemuritorilor. 

Jurământul este, deci, la originea şi în esenţa lui, un act de 
autentificare existenţială, care implică şi atrage în întregul ei ființa 
celui care-l prestează. Falsul jurământ sau sperjurul nu înseamnă în 
consecinţă lipsa acestei autentificäri, ci este eșuarea ei în raport cu şi 
în statutul ontologic şi/sau valoric al acestui întreg, deci căderea ei în 
sfera inautenticului. Această cădere este numai stabilită, şi apoi fixată 
în pedeapsă. 

Dar acest orizont interior care, pe de o parte implică ființa umană 
întreagă şi, pe de altă parte, îi oferă posibilitatea, ocazia şi prilejul de a 
fi întreagă, plasează jurământul în interregnum-ul diferențelor 
ontologice fundamentale. Prin anticiparea existențială implicită a 
morții ca posibilitatea limită, certă, dar nedeterminată a fiinţei umane, 
jurământul se plasează dincolo de nivelul învălmăşirilor, conflictelor 
cotidiene rezolvate de obicei prin resemnare şi amânare, şi dincoace 
de acea sferă înglobantă, puternică şi stabilă, cu care — invocând-o — 
stabileşte totuşi un contact. Acest „locus“ existențial şi ontologic îi 
oferă jurământului, pe de o parte, puterea de a se constitui în sursă şi 
în izvor creator de drepturi, însă, pe de altă parte, tot el ascunde si 
împiedică şi surprinderea esenței sale veritabile, conducând apoi la 
fetisizarea sau la bagatelizarea lui.’ 


? interdicţia evanghelică (Matei 5. 33-37) a jurământului şi solicitarea ca el să fie 
înlocuit prin simpla rostire a lui „da“ sau „nu“ exprimă doar intenția şi idealul 
transparenţei depline a acestor situaţii dubitabile. Dar tot într-un spirit asemănător 
repune şi Kant — în Religia în limitele rațiunii — problema jurământului atunci când 
critică practica — încetățenită în jurisprudența civilă — ca adevărul afirmațiilor şi 
sinceritatea promisiunilor să fie întărite prin referirea la Dumnezeu şi la sacralitate, 

Jurământul în complot este deci — revenind — jurământ secret. În 
contactul său cu secretul, jurământul primeşte însă în mod obligatoriu 
şi un element de conținut specific: cel al räcerii păstrate. De la 
jurământul medical până la jurământul funcționarilor publici, de la 
jurământul societăților secrete până la cel al conspiratorilor, regula 
tăcerii se impune ca un element obligatoriu şi constitutiv în raport cu 
orice jurământ care se leagă de fenomenul secretului. Păstrată, tăcerea 
specifică jurământul în raportul său cu secretul ca fiind un jurământ 
necesarmente promisiv. Nu se poate jura în raport cu secretul în care 
cel care jură se şi implică, decât promițând si păstrarea lui. Prin acest 
jurământ, se pătrunde în — sau tocmai se instituie, de fiecare dată — 
regula tăcerii. 

„A promite“ nu este decât actul prin care se angajează la 
împlinirea, efectuarea şi realizarea obligațiilor cuprinse în conţinutul 
gramatical-logic al „textului“ promisiunii. De aceea, a rosti, a exprima 
promisiunea, prin forța ei ilocutionarä, înseamnă tocmai realizarea 
promisiunii ca acțiune. 

Ce se promite însă atunci când se angajează la tăcere? Căci, la 
prima vedere, tăcerea se prezintă ca fiind chiar abţinere, retragere şi 
neimplicare. Adică: ne-angajare! Tăcerea asumată prin jurământ 
trebuie deci să fie altfel decât aceea pe care o întâlnim în mod curent. 

În ce fel se angajează deci cel care — prin jurământ — se obligă a 
păstra tăcerea? Regula tăcerii este desigur un mod de asigurare a 
secretului, asigurare căreia jurământul îi serveşte drept garanție. Ea 
exprimă faptul că secretul nu trebuie divulgat sau trădat. Altfel spus: 
regula tăcerii interzice comunicarea secretului, fără ca în prealabil să 
fi fost observat şi cântărit dacă sunt sau nu îndeplinite şi condiţiile 
păstrării lui viitoare. De aceea, jurământul cu privire la păstrarea 
tăcerii constituie, pe de o parte, tocmai inserarea „subiectului“ în 


„rebuie de aceea precizat că aici ne interesează în primul rând chestiunea înțelegerii 
esenței jurământului, şi nu problema judecării lui morale, teologice sau juridice. 

1° Vezi: Austin, JL. — Hogyan cselekedjünk a szavakkal?, în Beszédaktus — 
Kommunikäcô — Interakcié, Budapest, 1971 si Hare, RM. - The Promising Game, în 
Revue Internationale de Philosophie, nr. 70, 1964. 

această regulă şi, pe de altă parte, întărirea ei, printr-un aport de 
conştiinţă şi luciditate, semnificând totodată şi un aspect al garantării 
asigurării sale. 

Cum ar putea însă însemna jurământul o inserare în regula tăcerii 
dacă el nu ar însemna în acelaşi timp şi o inserare şi o intrare în însuși 
secretul ca secret? Dar, a intra în secretul ca secret înseamnă în primul 
rând a-l menține şi a-l păstra. Pentru aceasta este însă necesar a-l primi 
ca atare. 

La modul cel mai general — cum am mai spus — procesul obținerii 
secretului ca secret, adică cel al comunicării secretului ca secret, se 
numeşte inițiere. De aceea, jurământul în raportul său cu secretul, deci 
ca angajament la păstrarea tăcerii, face parte sau devine un element al 
inițierii. Tăcerea păstrată, promisă ca regulă de conduită, se 
actualizează atunci şi acolo unde se apreciază că nu sunt întrunite 
condiţiile unui proces de iniţiere. Însă ea însoţeşte şi înconjoară 
întregul proces de inițiere, dar şi toate elementele şi aspectele 
„funcţionării“ secretului. Secretul în întregimea lui apare ca fiind 
învăluit în tăcere. Tăcerea îşi dobândeşte însă completitudinea sa 
reflexivă — propriu-zisă şi specifică — tocmai prin jurământ. Tot prin 
jurământ devine ea şi un element al iniţierii. 

Ca atare, jurământul cu privire la regula tăcerii dislocă tăcerea din 
ordinea actelor şi prescriptilor cotidiene (de exemplu educaţia 
bunului-simt la ,discretie“), ridicând-o la nivelul celor cultivate si 
exersate ca disciplină. Nu întâmplător, multe dintre societăţile secrete 
ale popoarelor primitive retrăgeau în genere pentru o anumită perioadă 
dreptul initiatilor de a rosti vreun cuvânt, iar şcoala şi confreria lui 
Pithagora poate fi considerată ca o adevărată pedagogie a tăcerii. Şi 
vechea biserică creştină pretindea și educa la „disciplina arcani“, dar 
regula disciplinară a tăcerii este prezentă şi cultivată şi la formațiunile 
secrete moderne cum este francmasoneria sau alte societăți initiatice 
contemporane. 

Tăcerea la care se accede deci prin jurământul implicat în inițiere 
pe de o parte, îşi împlineşte caracterul şi statutul ei originarmente 


1! Vezi: Simmel, Georg — Das Geheimnis und die geheime Gesellschaft, în Georg 
Simmel — Soziologie, op. cit. 

exclusiv acustic, comprimând sensurile lui „a asculta“, a lui „a 
înțelege auzind“ si a lui „a rămâne în mutenie“, dar, pe de altă parte — 
ca păstrată — ea şi debordează nivelul pur acustic, tinzând la 
suspendarea — în afara iniţierii — a oricărui fel de comunicare (scrisă, 
gravată, gesticulată, sugerată etc.) a conținutului său. Intrând, cu 
ajutorul jurământului, în sfera şi în orizontul mai larg al iniţierii, 
opusul tăcerii păstrate în secret nu va mai fi pur şi simplu luarea 
cuvântului, şi nici ruperea liniştii prin emiterea de sunete. Cuvântul 
care maschează, cuvântul care deturnează şi cuvântul care protejează 
ascunzând, vor fi desigur permise. Doar cuvântul care trădează şi doar 
cuvântul care divulgă sunt cele care vor fi interzise. 

În cele mai multe dintre ceremoniile initiatice (de exemplu în cele 
eleusine sau în cele masonice etc.) recipiendarul îşi prestează 
jurământul cu privire la păstrarea secretului înainte de a lua contact cu 
conținutul lui propriu-zis. Deci, conținutul jurământului — respectiv 
promisiunea cu privire la păstrarea tăcerii — se referă în avans la un alt 
conţinut, pe care-l prefigurează şi-l anticipează ca pe un orizont care 
se deschide pentru a „intra“ apoi în el „tot“ secretul. De aceea, de fapt, 
jurământul se constituie într-o condiție a posibilității secretului însuşi 
şi a împlinirii lui, respectiv în primul pas al inițierii. Oricâte faze 
pregătitoare (purificări, tatonări, informaţii anterioare oferite în mod 
oarecum sugestiv etc.) ar sta înaintea inițierii, ea propriu-zis începe 
sau se sincronizează cu jurământul. 

Ca început al unui proces de iniţiere, al cărui conţinut şi sens nu 
este încă pe deplin revelat, jurământul cu privire la păstrarea tăcerii 
aparține încă atât sferei profane — şi ca atare intră şi sub incidența 
reglementărilor publice —, cât şi — fiind o deschidere care se angajează 
tocmai la primirea şi la păstrarea secretului ca atare — sferei şi 
domeniului inițiatic şi secret. Jurământul cu privire la păstrarea tăcerii 
este deci pasul, gestul, puntea şi mecanismul trecerii de la profan la 
iniţiat, de la public la secret. Ca o membrană de separare şi de mediere 
dintre cele două „zone“ — prin „locus-ul“ privilegiat pe care-l deţine în 
topografia inițierii — el are deci o dublă valabilitate: ne-initiatä 
(profană) şi inițiată, una profană şi una secretă. Numai că în 
jurământul cu privire la păstrarea tăcerii, valabilitatea lui ne-initiatä, 
profană este recunoscută tocmai la limita ei, adică chiar în actul şi 

momentul transcenderii si părăsirii sferei publice.'? Ea reprezintă o 


aducere la limită şi ca atare o împlinire a jurământului ca act de 
valabilitate publică, dar este totodată şi depăşirea şi transcenderea 
acestei valabilitäti către o zonă unde reglementările publice nu mai 
sunt valabile şi ca atare nici nu se cer neapărat respectate. Sfera 
publică, neinitiatä, este desigur părăsită, depășită, dar nu şi distrusă în 
existența sa, ci este tocmai avută în vedere şi de aceea nu rareori chiar 
dominată. (Recunoaşterea „dreptului la furt“ la unele societăți secrete 
africane, menţinerea unor practici cum este antropofagia la societățile 
secrete din America de Nord, în ciuda faptului că în sfera publică a 
comunității ea este interzisă de mult etc., împreună cu prestigiul 
legisiativ totuşi impunător al acestor societăți stau dovadă pentru 
evidenţierea acestui fapt.) 

Prin iniţiere, se naște un subiect care este nu doar mai mult, dar şi 
altceva decât cel care este sau fusese neinițiatul. Inițierea implică 
întreaga personalitate a subiectului într-un mod special: modificându-i 
statutul spiritual şi ontologic. Ea aduce o re-personalizare în care se 
dobândeşte pe de o parte conştiinţa limitelor şi a relativității normelor 
şi valorilor publice comune şi, pe de altă parte, ea conduce şi la 


12 Această caracteristică a secretului în general şi a jurământului secret, în special, de 
a transborda chiar si jurămintele cu valabilitate publică este exprimată cu o admirabilă 
claritate într-un document francmason, care el însuşi fusese publicat şi in care.se 
spune răspicat: „Nu trebuie făcut imposibil unui om de a se face Mason in secret (s.n.) 
în lumea profană. Este cazul funcționarilor publici, al comercianților, al militarilor şi 
al membrilor unei administrații oarecare, ale căror interese personale depind de faptul 
de a nu fi persecutați pe motivul masoneriei lor. Nu trebuie oare să avem față de ei 
condescendenta de a nu le compromite poziţia, averea şi grija pentru familiile Jor?“ 
Vezi: Conférence Maçonnique Universelle d'Anvers (1894), Bruxelles, p. 79. 

Or, militarii, funcționarii publici etc. sunt tocmai persoane care prestează în 
public jurăminte cu ocazia consacrării pozițiilor lor. lar documentul de mai sus 
exprimă foarte clar posibilitatea ca, prin secretul masonic, ele să fie totuşi 
transbordate, cu precizarea că intrarea în masonerie presupune şi ea un (alt) jurământ, 
însă unul secret. Diferenţa de esenţă a celor două jurăminte este însă faptul că până ce 
jurământul public nu are valabilitate secretă, jurământul secret dispune şi de o 
efectivitate publică. Altfel, în loc de a fi o întărire şi o accentuare a jurământului, 
jurământul secret s-ar transforma într-o simplă relativizare a lui. 

13 Vezi: Simmel, Georg — idem si Eliade, Mircea — /nitiations, rites, sociètés sècretes. 
Naissances mystiques, Paris, 1976. 

instituirea condițiilor posibilității depäsirii lor prin instaurarea unor 
noi raporturi normative. De aceea, inițierea accede de fapt nu numai la 
conținutul secretului care se comunică prin ea, dar şi la conştiinţa 
forței secretului ca secret — adică la conştiinţa forței categoriale a 
secretului — respectiv la acea capacitate imanentă lui de a se propulsa 
dincolo de sfera valabilitätii normative publice. Jurământul cu privire 
la păstrarea tăcerii, fiind un proces în care a priori încape tot secretul, 
reprezintă propriu-zis şi deschiderea către conştiinţa forței categoriale 
a secretului ca secret, conștiință căreia inițierea ce-i urmează îi dă apoi 
conţinutul şi tehnica. 

Or, această forţă este în primul rând tocmai cea a transcenderii 
tuturor normelor şi valorilor care, în orice context, apar ca fiind 
comune. Dar în procesul iniţierii, locul privilegiat la care propriu-zis 
poate fi înfăţişată forța secretului ca secret este chiar cel al promisiunii 
cu privire la păstrarea tăcerii, adică jurământul. In el se înfăţişează 
forța categorială ultimă a secretului ca secret, deci ca fiind tocmai 
forța secretului ca atare, situată înaintea şi deasupra oricărui alt 
conținut concret, care se vizează sau urmează a fi „primit“ în parcursul 
inițierii. 

În actul jurământului cu privire la păstrarea tăcerii se deschide 
deci orizontul — deocamdată gol — ai depăşirii sferei publice către 
totalitatea de conținut şi de tehnici ce vor intra apoi sub incidența 
regulii tăcerii, dar, în acelaşi timp, el este şi locul privilegiat unde se 
iveşte şi posibilitatea realizării forței categoriale a secretului ca atare, 
deci ca forță care poartă în sine condițiile posibilității de transcendere 
a tuturor normelor, valorilor şi conţinuturilor concrete, care, în orice 
context, sunt instituite ca fiind comune. 

Trebuie însă accentuat şi subliniat faptul că atunci când ne referim 
la forța categorialä a secretului ca secret — ca fiind posibilitatea 
depăşirii structurilor normative comune din orice context — noi avem, 
iarăşi, în vedere şi faptul că această forță este în cel mai înalt grad 
reflexivă, adică ea se aplică şi se apleacă şi asupra secretului însuşi. 
Prin urmare, în secret — cum am mai spus în altă parte — pot fi 
transgresate şi structuri normative care sunt la rândul lor ele însele 
secrete. 

Pe baza acestor meditații pot fi deja înțelese si interpretate si 
fenomenele — destul de des întâlnite — care în mod preponderent au 
structura spionajului şi anumite tipuri ale trădării. Ele arată — cum am 
mai spus — faptul că orice conţinut al unui secret determinat poate fi 
transmis în secret unui alt secret. Acest lucru înseamnă, însă, că 
ruperea regulii tăcerii — deşi ea reprezintă intrarea în secret şi încă în- 
tr-un mod în care el trebuie să încapă în întregime — nu este neapărat şi 
o ieșire din categoria secretului. 

Dar, atunci, se ridică inevitabil şi întrebarea: la ce anume şi 
împotriva a ce anume stă de fapt ca protecție şi garanție jurământul, ca 
fiind tocmai promisiunea respectării regulii tăcerii? În mod evident, 
împotriva aducerii şi readucerii existenței şi conţinutului său la sfera 
publică pe care a depäsit-0, dar și împotriva secretului însuşi!!! Însă, 
ce garanţii poate el aduce sau oferi împotriva unui orizont care se 
deschide, chiar prin el, în chiar el însuşi? 
| Studiul acestei probleme in concreto este desigur extrem de 

dificil. Căci — împreună cu faptul că el este supus problemelor şi 
capcanelor legate de FOSTITATEA seczetelor, tratate în capitolui 
anterior — caracterul secret al actelor, al formulelor etc. face ca în 
principiu să dispunem de „informaţii“ şi „documente“ extrem de 
reduse la număr. Câteva exemple, totuşi, trebuie menţionate, căci ele, 
aşezate în contextul analizelor cu privire la esența originară a 
jurământului şi în cel al cercetărilor despre regula tăcerii şi secret, pot 
constitui — credem — temeiuri şi pentru lansarea unor ipoteze 
comprehensive solide. Astfel, cercetările mai recente şi mai 
amănunțite ale raporturilor dintre „ius iurandi“ si „sacramentum 
militiae“ la romani au scos la iveală şi statutul special pe care acest 
„Sacramentum militiae“ l-a avut în rândul jurămintelor obişnuite, dar 
chiar şi în cadrul celorlalte în armata lor. „Sacramentum militiae“ 
apare ca un rit inițiatic secret, în şi prin care recrutul (tiro) devine 
soldat (miles), constituindu-se într-o legătură religioasă — întărită de 
prezentarea de sacrificii şi de promisiunea păstrării tăcerii — între 
militar şi superiorul său. In urma ceremoniei, soldatului i se conferă 
dreptul de a ucide, adică un lucru pe care legea, în alte condiții, îl 
interzice în mod categoric. Deşi — spre deosebire de formulele altor 
tipuri de jurăminte practicate la romani — formulele secrete ale 

sacramentului militar nu s-au men-tinut, se poate totuşi presupune că 
el avea o formulă de execrare, în care — în caz de sperjur — fusese 
prevăzută tocmai moartea trădătorului. Se mai ştie, apoi, că cel care — 
odată intrat în spațiul consacrat al ceremoniilor de inițiere — refuza 
totuşi jurământul cu privire la păstrarea tăcerii asupra celor auzite şi 
văzute acolo, era ucis pe loc, iar trupul lui lăsat să zacă amestecat cu 
cadavrele animalelor sacrificate cu ocazia ceremoniei. 

Se cunoaşte apoi şi faptul că printre motivele cele mai serioase de 
repros față de francmasonerie a fost în permanenţă tocmai jurământul 
cu privire la obligaţia păstrării tăcerii, solicitat pe parcursul initierilor 
secrete, şi în mod special execrările care blestemau sperjurul prin 
invocarea unei morţi înfiorătoare pentru infideti.!? 

În toate aceste cazuri, problema nu este, credem, pur şi simplu 
aceea că în jurămintele secrete încercările, probele şi pedepsele 
prevăzute dobândesc un plus de gravitate şi de cruzime. Mai degrabă 
ele exprimă şi reacţionează la faptul că secretul nu este și o limită 
pentru regula tăcerii în care el „intra“ initial ca şi conţinut, ci îl 
debordează ca şi categorie. De aceea, limita tăcerii, ca promisiune şi 
ca garanție a păstrării unui conţinut secret, nu poate fi, practic, decât 
limita existenţei — adică a vieţii — fiintärii, care a ajuns în preajma 
deţinerii acestui conținut. 

Părăsind sfera de valabilitate a normelor şi valorilor publice, 
jurământul secret cu privire la păstrarea tăcerii transcende însă şi aria 
de valabilitate a jurămintelor prestate în această sferă. De aceea, se 
ridică acum întrebarea: cum se raportează jurământul secret la esența 
originară a jurământului însuşi? 

Am văzut că în jurământ — şi la origine — moartea ca posibilitatea 
existențială ultimă — certă, dar nedeterminată — apare printr-o situare 
contextuală de autentificare a vieții în raport cu întregimea ei. Moartea 
apare deci, aici, ca fiind ceva ce exprimă esența originară a 


14 Vezi: Gáspár, Dorottya — Az eskü a rómaiaknál és a sacramentum militiae, 
Budapest, 1980, pp. 38-43. 

15 Vezi: Chevallier, Pierre — Quelque lumières inédites sur la question du serment 
maçonnique în Politica Hermetica, Paris, 1990, Vol. 4. 

jurământului trimițând tocmai la posibilitatea existenţială a unei 
căderi. 

Dar, în jurământul secret, viața şi moartea celui care îl prestează 
sunt tematizate în mod explicit, ca fiind garanţiile explicite ale 
păstrării lor reciproce. Părăsind sfera neinițiată — profană şi publică — 
jurământul secret reiterează deci esența originară a jurământului, 
dându-i o reprezentare concretă si înfățişând în mod „sensibil“ 
condiţiile în care viaţa celui care-l prestează va avea un anumit sfârşit, 
având caracteristici precise. Ca atare, jurământul secret îi răpeşte 
morții caracterul ei de a fi o posibilitate care dispune doar de 
certitudine nedeterminată. În sens figurat sau nu, cel care prestează 
jurământul secret cu privire la păstrarea tăcerii aduce ca garanţie a 
respectării jurământului său însâşi viața lui, ca pe un ne-intreg 
intreruptibil, dând totodată celui care-i primeşte jurământul şi dreptul 
de a-l judeca — fie şi simbolic — exact sub acest aspect. ® 

Aruncând o privire asupra capitolului despre complot din 
Discuţiile lui Machiavelli despre Primele zece cărți ale lui Titus 
Livius, observăm imediat că el nu se referă la altceva decât la un joc 
extraordinar şi complicat — dar dăinuitor în timp ca structură — al 
secretelor. De la secretul încropirii planurilor până la secretul iniţierii 
tovarăşilor, de la secretul spionării până la cel al trădării, tot ce se 
întâmplă este învăluit în secret. Chiar prințul însuşi este sfătuit de 
Machiavelli să-şi ţină în secret informaţiile sale despre un complot 
deja trădat, pentru a le putea utiliza (în public sau în secret) — la 
momentul potrivit — mai eficient, în vederea realizării propriilor 
scopuri.” 

Este limpede că, la modul cel mai general, miza complotului este 
succesul sau un sfârşit, care este oricum o lovitură esenţială pentru 
participanţi. lar succesul înseamnă, tot la modul general, o dominație 
nu numai asupra, dar şi în sfera publică! Întreaga povară, toată 
dificultatea şi greutatea acestei mize, este însă pusă pe seama 


16 Vezi: Brison, Luc — Usages et fonctions du secret dans le pithagoreisme ancien în 
Le secret, op. cit., pp. 87-103; în special partea referitoare ia cazul lui Hippasos. 

'7 Fezi: Machiavelli, Nicolo — Beszélgetések Tius Livius elsă tiz i be 
Machiavelli Müvei, Budapest, 1978, Vol. |. 

secretului!!! Doar puterea si eficiența secretului pot alimenta speranța 
succesului în pofida riscului esenţial!!! 

Însă, riscul esenţial nu este trecut cu vederea ori neglijat de către 
secretul complotului, ci el este chiar prevăzut, anticipat şi cântărit ca 
fiind o posibilitate şi un pericol care amenință tocmai la capătul 
„actului. Complotul însuşi este un act, la al cărui sfârşit imanent se află 
riscul esenţial ca o posibilitate asumată. De aceea, tot ce se întâmplă 
în „interiorul“ complotului — de la un capăt la celălalt — poartă în mod 
concret amprenta conştiinţei acestei posibilități, a acestui risc şi a 
acestei asumări. 

Complotul nu este totuşi un act sinucigaş! El vizează „succesul“ 
dar la modul altemativelor disjunctive extreme. Acest „sau-sau“ nu 
este însă o alternativă care se deschide pe parcurs, conturându-se mai 
apăsat pe măsură ce se apropie. Ci el se naşte ca un atribut, pe care 
angajarea în complot îl dobândeşte prin însăși declanşarea şi esența 
lui. Apropierea lui îl poate contura doar cu privire la detaliile lui. De 
aceea din momentul intrării în complot, această alternativă se prezintă 
deja ca fiind tocmai la capătul lui. 

Intrarea în complot are însă ca element esenţial tocmai i jurământul 
secret. Prin el se înfățișează deci în formă concretă atât succesul, cât si 
riscul esenţial. „Succes sau moarte“: lucru care stă şi este la capătul 
complotului ca fiind pre-văzut şi aşezat acolo de la începutul lui. 
Indiferent ce anume se înțelege deci prin „succes“ în conținutul său 
incidental, el înseamnă depăşirea unei ameninţări concrete, prefigurate 
şi asumate a morţii. Moartea, ca amenințare concretă, nu poate fi nici 
evitată şi nici ocolită în complot, ca într-un pericol oarecare... Ea 
poate fi doar depăşită!!! De aceea cel care depăşeşte amenințarea 
morții va putea domni nestingherit şi justificat şi asupra vieții... 

Această dominație asupra vieţii se află şi ea prefigurată în 
jurământul secret al complotului sub forma unei chemări întemeiabile 
şi atestabile la depăşirea morţii, fiind tocmai conştiinţa posibilității 
succesului. De aceea, tot ce periclitează complotul, periclitează şi 
posibilitatea succesului său ca depășire a amenințării morții, adică 
periclitează chemarea de a domina asupra vieţii. 

De aceea, a jura — în complot — la păstrarea tăcerii nu înseamnă 
pur şi simplu a actualiza jurământul în puritatea funcției sale de izvor 

si creator de drepturi, ci în cel de izvor şi creator de drepturi asupra 
vieții şi morţii. Posibilitatea acestei deconditionäri rezidă tocmai în 
jurământul secret care îmbrățişează şi primeşte întregul secret al 
complotului însuşi. Până ce, în jurământul comun, esenţa originară a 
jurământului — aceea de a fi un act de autentificare existențială, prin 
raportarea anticipatorie şi conştientă la moarte ca posibilitate umană 
ultimă certă, dar nedeterminată — poate sta ascunsă, ca fiind ceva de 
care, în cotidianul mundaneitätii, fugim de obicei în jurământul secret, 
şi în mod special în jurământul secret al complotului; această esenţă 
survine în mod inevitabil la lumina înțelegerii şi interpretării. 

Jurământul desigur leagă. Dincolo de contacte, el stabileşte 
legături.’ Jurământul din complot leagă persoane în secret şi leagă 
secretul de alternativa „viață sau moarte“ ca fiind un atribut intrinsec 
al complotului ca act. Spiritul de interioritate, „esoterismul“ 
complotului, devine astfel un mediu şi un instrument de contact, de 
influențare si de dispunere asupra vieţii şi morții. 


18 Cel care în ultimele decenii a repus, la modul cel mai acut, problema jurământului 
este Jean-Paul Sartre, care în cartea sa, Critique de la raison dialectique, Tome 1, 
Paris, 1960, tratează jurământul ca pe o formă prin care „libertatea devine praxis-ul 
comun de a fundamenta permanenta grupului care se produce pe sine însuși în 
reciprocitatea mediată a propriei sale inertii.“ (p. 439). Sartre are însă în vedere un fel 
de „jurământ comun“, despre care nu este limpede în ce fel de raport se află cu 
jurămintele colective, dar care totuşi ar cuprinde „şi asumarea implicită a 
jurământului, ca fiind realitatea deja existentă a grupului (de exemplu, de către cei 
care sunt născuţi în grupul respectiv şi care cresc în el )“ (ibidem) şi ar trebui deosebit 
de contractul social.  : 

Deşi, în scrierile sale polemice împotriva concepției sartriene, Raymond Aron 
scoate în evidență foarte corect inconsistența acestei concepții — scriind că „Dacă 
jurământul a fost depus nu de către mine, ci de către cei care mi-au precedat, ce mai 
rămâne din el, dacă nu un echivalent sartrian al contractului rousseauist?* (Vezi: Aron, 
Raymond — Istoria şi dialectica violenței, Bucureşti, 1995, p. 110) critica lui nu atinge 
totuşi fondul şi substanța problemei jurământului. 

Amândoi presupun de fapt posibilitatea ca jurământul să poată fi cumva 
„moştenit“. Dar, spre deosebire de valabilitatea „contractului“, care se transmite pe 
parcursul schimbării agenţilor şi funcţionarilor care se angajează în executarea ei, 
valabilitatea jurământului este şi rămâne netransmisibilă. Şi asta din simplul motiv că 
el vizează ființa umană proiectată până la capătul autenticităţii ei. Deci el nu poate fi 
valabil „dincolo“ de aceasta. Angajamentele asumate prin prestare de jurământ nu 
sunt de aceea nici transmisibile si nici testamentabile! 


Interpretänd complotul prin prisma jurământului secret am înţeles 
însă şi faptul că tocmai prin el se deschide şi posibilitatea 
conştientizării forței categoriale a secretului ca atare. Dar tot prin 
aceasta am înţeles şi faptul că ieşirea din complot (de exemplu, prin 
trădare) însă şi penetrarea lui (de exemplu, prin spionare) aparțin şi ele 
în care complotul îşi găsise întemeierea, orizontul, tehnica şi protecția, 
se dovedeşte de aceea a fi în esența ei autofagă şi ca atare un 
fundament a cărui putere nu poate ascunde în mod definitiv carenta ce 
aparține chiar esenței sale. 

Acest aspect carential al structurii existenţiale a secretului nu se 
relevă însă decât în primul rând meditatiei culpabile care se poartă 
asupra lui. Dimpotrivă, la prima ei pătrundere şi reluare existențială, 
secretul îşi arată tocmai atorputernicia lui. lar aceasta nu este deloc o 
„simplă“ aparenţă, ci una compactă şi extrem de solidă, care invită cu 
precădere nu la depăşirea, ci mai degrabă la consacrarea ei. Dar cu atât 
mai mult aparența atotputerniciei secretului aparţine de fapt 
străfundurilor sale fenomenale, care sunt ca atare rareori aduse la 
suprafața lui. Căci, la suprafața lui, secretul rămâne dominat de 
tăcerea care-l învăluie și-l înconjoară. lar în miezul tăcerii se află 
interdicția asumată în jurămintele din etapele şi în procedurile iniţierii. 

Pe tot acest parcurs însă, secretul se arată mai degrabă 
atotputernic decât fragil! Complotul este o formă eruptivă a 
existentialului secretului. Prin complot, secretul intervine în 
modelarea sferei publice nu prin îndelungate paralelisme 
manipulatoare invizibile şi nici prin măşti — terifiante sau acoperitoare 
— purtate ori chiar arătate în public, ci prin erupții decisive proiectate 
de fiecare dată pentru a surprinde în imprevizibilul apariţiei lor. De 
aceea, secretul lui nici nu poartă de regulă aită „mască“ decât cea a 
tăcerii. 

Mai precis, el nici nu poartă de fapt mască, căci masca — deşi şi ea 
se leagă de secret — este totuşi cu totul altceva decât tăcerea profundă 
şi articulată a complotului. 

Excurs: 
Despre mascä 


Pare un fapt general admis de cätre etnologi, antropologi si de 
către istoricii religiilor că iniţierea ritualică este calea comunicării, 
respectiv a ajungerii la lucrurile „ascunse“. Ei studiază amănunțit 
riturile initiatice, variantele lor, simbolurile legate de ele, încercând să 
descifreze totodată şi sensul, şi semnificaţia lor profundă. 

Dar astfel, ei studiază inițierea tocmai fără secret, adică fără 
conştiinţa faptului că ea a fost, este şi va rămâne tocmai o formă 
specifică de comunicare legată de secret, în şi prin care secretul este 
comunicat chiar ca secret. Ei cercetează deci inițierea fără a avea în 
vedere faptul că în spatele şi pe fundalul întregului „proces“ se află şi 
lucrează de fapt existentialul categorial al secretului. 

Totuși, este probabil ca însăşi naşterea inițierii să fie legată 
tocmai de naşterea secretului şi că — prin urmare — inițierea şi secretul 
sunt de fapt congenitale. 

Chiar initierile tribale şi „riturile de trecere“ — în care devine 
implicată majoritatea membrilor comunităților — se poartă şi se 
organizează de fapt în jurul unor secrete care, sunt însă secretele 
întregii comunități, adică secrete care condensează specificul 
identităţii sale şi a căror divulgare sau trădare — de exemplu, 
comunităților concurente ori duşmănoase — periclitează tocmai această 
identitate, afirmată, de altfel, şi în raporturile cu mediul natural 
înconjurător. De aceea, cei încă neiniţiați şi cei care nu se dovedesc a 
fi apți sau demni de a primi secretul initierilor sunt de fapt excluşi din 
viaţa publică propriu-zisă a comunității.” 

Analizate din punctul de vedere al secretului, faimoasele 
„societăți secrete“ ale triburilor societăților „primitive“ se nasc şi se 
legitimeazä deja pe acest teren fecundat de secretul iniţierilor tribale. 
Ele exprimă tocmai un grad mai ridicat şi mai profund de 
conştientizare în raport cu secretul însuşi. Şi exact în acest context şi 
în acest orizont are loc şi acea schimbare de directionare şi de 


19 Vezi: Van Gennep, Amold — Riturile de trecere, Iaşi, 1996, pp. 26; 28. 

orientare — dar şi acea consolidare — care caracterizează şi 
particularizează aceste societăți. Adică, faptul specificării deosebirii şi 
superiorității lor în cadrul şi interiorul comunităţilor. 

Iniţierea devine astfel nu numai un procedeu de însuşire a unor 
cunoștințe şi aptitudini în posesia cărora initiatul se inserează în 
comunitatea extinsă a tribului ca membru responsabil al lui, ci ajunge 
şi la un statut ontologic particular şi superior, devenind membrul unei 
grupări care tocmai transcende tradiţiile şi tabuurile comune 
ridicându-se la înălțimea legiuitorului, adică la cea a creatorului şi a 
impunătorului legilor.?! 


20 Nu întâmplător remarcă antropologii şi istoricii religiilor asemănarea, continuitatea, 
dar şi aprofundarea care leagă initierile practicate în cadrul societăţilor secrete de cele 
tribale sau de cele „de trecere“. Problema care le rămâne însă inexplicabilă este 
tocmai „naşterea“ secretului lor. Vezi şi Mircea Eliade: „Societăţi de bărbaţi“ şi 
societăţi secrete în E. M. — Eseuri, Bucureşti, 1991, pp. 286-291. : 
2! Noul nivel şi noua calitate a raporturilor societăților secrete faţă de secretul însuşi 
atrag după sine si un nou raport față de tradiţie şi față de modurile sale comune de 
transmitere. Aceasta se reflectă desigur şi în procedurile initierilor lor. În fond, 
inițierea ca transmitere treptată — însoţită de încercări şi de interdicții şi legată de 
conditionäri exciusive — a secretului, care prevede şi pedepsirea oricărei comunicări a 
secretului care ar avea loc în afara iniţierii înseşi, fixează procesul comunicării 
secretului ca secret tocmai ca reprezentând doar propria ei reluare şi repetiție. Ea 
tinde prin aceasta să asigure şi condiţiile cele mai „purificate“ pentru păstrarea şi 
transmiterea nemodificată şi nealterată a unei tradiții. Astfel, iniţierea înseamnă nu 
numai asumarea unei sarcini hermeneutice mai explicite în raport cu tradiția, dar şi 
conştientizarea — prin conştientizarea riscului, imanent secretului, de a fi trădat ori 
divulgat — pericolului denaturărilor care pot avea loc pe căile devenite comune ale 
transmiterii tradițiilor. i 

Cuvintele româneşti „tradiție“ şi „trădare“ mai poartă încă — prin coapartenenta 
etimologiilor — şi acea convergență a lor, care este trecută cu vederea chiar si de către 
cercetători de talia lui Hans-Georg Gadamer (Vezi: Wahrheit und Methode, op. cit., 
Cap. III.) sau Kristóf Nyiri (Vezi: „Tradition“ and Related Terms în Doxa, Budapest, 
1988, nr. 1-2 şi A hagyomány filozófiája, op. cit). Căci, cuvântul latinesc „trado“, de 
unde provine şi „traditio“, înseamnă în acelaşi timp şi transmitere, dar — prin legătura 
lui cu „traho“ — şi trădare. (Vezi: A. Ernout; A. Meillet — Dictionnaire étymologique 
de la langue latine, Paris, 1937). Or, transmiterea secretului în afara iniţierii este sau 
trădarea, sau nimicirea lui prin „degradarea“ divulgării. 

De aceea — în ceea ce ne priveşte — suntem de părerea că procedura ritualurilor 
initiatice este produsă de fapt în primul rând de către secretul însuşi şi nu neapărat de 
către natura „religioasă“ ori „sacrală“ a conţinuturilor transmise. Secretul însuşi, prin 

Însă, pentru a se putea impune şi pentru a putea fi recunoscute si 
legitimate, secretele trebuie să se „manifeste“ cumva. lar această 
manifestare trebuie să fie — cum am mai spus şi în celelalte capitole — 
şi ea particulară. Căci ea nu poate fi nici dezvăluirea secretului, şi nici 
diluarea lui printr-un proces de extindere necontrolată. Dimpotrivă: 
pentru a fi recunoscut şi legitimat, secretul trebuie „arătat“ şi „purtat“ 
în sfera publică tocmai ca secret, adică în lipsa chiar a „conținuturilor“ 
sale determinate. 

Am văzut — într-un alt capitol — că legislaţia publică cu privire la 
secrete îndeplineşte exact un asemenea rol: ea impune în fond secretul 
ca secret — fără a fi de fapt în măsură să şi reglementeze domeniile lui 
de conţinut — dovedindu-se astfel a fi doar forma interdictionalä 
publică (goală) a secretului însuşi. Adică, ele sunt de fapt — şi în mod 
necesar — doar măştile pe care secretul le poartă în sfera publică şi prin 
care el şi penetrează în această sferă. 

Or, la originea lor, tocmai măştile dețin această caracteristică de a 
fi purtătorul în public al secretului ca secret, adică purtătorul în public 
al forţei sale categoriale pe care îl „arată“ în puritatea golului lui, dar 
într-un mod condensat şi senzorial-sensibil. 

În ciuda acestui fapt, de regulă, problema „etnologică“ şi 
„antropologică“ etc. a măştilor este tratată fără tematizarea legăturii 
lor cu secretul, deşi ea — poate — ne-ar putea ajuta şi la traversarea unei 


natura lui de secret, solicită ca — existențial — transmiterea lui să se realizeze în 
condițiile garantärii păstrării sale viitoare, deci pretinde şi observarea graduală şi 
verificarea — prin încercări şi probe — a aptitudinilor şi a calităţilor de demnitate la 
confidentä de către o autoritate născută — şi ea — în mod imanent în el. Adică pretinde 
şi produce un ritual gradat şi impunător. Ca şi în cazul misterelor, probabil că şi aici 
tot secretul este deci acela care conferă inifierilor de diferite feluri şi orizontul 
sacralităţii lor tocmai — şi — prin „arătarea“ imensitätii atotputerniciei lui. Oricum: 
ritualul însuşi nu poate produce, ci doar re-produce secretul! Secretul însă, pentru a 
putea fi comunicat — într-un mod asigurat, şi de aceea treptat si încercat — trebuie să 
producă şi ritualul (iniţierii) propriei sale întăriri. Şi nu este mai puţin adevărat nici 
faptul că iniţierea conduce în acelaşi timp nu doar la însuşirea „conținuturilor“ secrete 
transmise, dar şi la relevarea forţei categoriale a secretului ca atare, pe care o 
înfăţişează tocmai în dimensiunile „sacrale“ ale imensitätii atotputerniciei lui. 

distante hermeneutice, care, între timp — probabil sub influența 
creştinismului —, a şi devenit prăpastie.” 

Însuşi cuvântul „mască“, cu care limbile „culturale“ — de la cele 
latine şi germanice, până la cele slave — numesc fenomenul lui, 
exprimă deja această prăpastie. La originea lui se află un cuvânt arab — 
„mashara“ — care însă înseamnă tocmai „glumă“, „derâdere“ etc.” 
Arabii s-au întâlnit cu fenomenul măştilor probabil în timpul 
cuceririlor lor din Africa de Nord şi Asia Centrală, ca fiind o tradiție 
care la ei deja a dispărut şi pe care de aceea nici nu au mai înţeles-o, 
părându-le ceva caraghios şi demn de derâdere. Cuvântul a pătruns în 
limbile europene cu mijlocire turcească, prin Balcani şi prin oraşele 
comerciale italiene. Aici a găsit însă — în creştinismul care a luptat 
extrem de hotărât împotriva oricăror forme de ritual pre- şi necreştin — 
un teren deosebit de fertil, el răspândindu-și practic peste tot expresia 
lipsei sale de înțelegere. Astfel, „masca“ a devenit un fel de „util“ al 
carnavalelor, al obiceiurilor populare exotice, al balurilor şi al 
cosmeticienilor... 

Pentru secret însă, masca nu este deloc înfăţişarea lui eventuală 
sau pur ocazională, ci — dimpotrivă — tocmai modalitatea necesară a 
arătării de sine. De aceea, între secret şi mască există — iarăşi — 
probabil, o relație de co-originaritate: secretul fără mască nici nu ar fi 
secret, iar masca fără secret ar rămâne — în cel mai bun caz — o pură 
enigmă. 

În şi pentru secret, masca nu este deci doar o „altă faţă“, ci este 
tocmai o față nouă. Ea este rezultatul inițierii: este rezultatul şi 
simbolul naşterii noului statut al noului subiect născut şi forjat pe 
parcursul ei. Nou-născutul, re-născutul şi născutul din nou, are un nou 
nume, un nou statut, un nou comportament etc., dar şi o nouă faţă. 
Noua față se dobândeşte însă în secret, prin secret şi de aceea ea va şi 


?2 Vezi: Frobenius, Leo — Masken und Gehembiinde Afrikas, în Abhandlungen der 
Kaiseri Leopold-Caroi, Deutschen Akademie der Naturforscher, Bd. 74.1, Halle, 
1898; dar şi Levi-Strauss, Claude — La voie des masques, Paris, 1979 şi Antropologie 
structurală, Bucureşti, 1978. 

Vezi: Kluge, Friedrich — Etymologisches Wörterbuch der Deutsches Sprache, 
op. cit. 

rămâne în permanenţă legată de secret. Ea va ascunde, dar — ca față — 
va şi înfățişa — adică va şi arăta — secretul. 

În mască, secretul se arată tocmai înfățişându-se. Ea este 
„publicitatea“ secretului ca secret. „Publicitatea“ ei nu ne poate însă 
duce în eroare: masca aparţine în întregime secretului. Ea îşi „poartă“ 
de fapt întregul proces al confectionärii sale secrete, plutind în 
permanență şi în mod vizibil în jurul ei imaginea, experienţa, 
sentimentul şi puterea secretului. 

Deşi prezentarea lor are loc în condiţii ritualice precise, 
ceremonialul se organizează totuşi propriu-zis în jurul mästilor. 
Muzica, cântecul şi dansurile etc. nu fac altceva decât explică şi 
povestesc tocmai secretul ca secret al măştilor. Din acest motiv, 
prezentarea măştilor nici nu se constituie într-un proces de inițiere, ci 
face doar vizibilă si evidentă putere: secretului lor. Secretul deci nu se 
extinde în acest ritual, ci doar se arată tocmai ca fiind secret. În masca 
purtată public — dar şi în spatele ei — secretul se efectuează si 
„influențează“. 

Masca poartă — şi încă în interiorul ei — şi opunerea la 
accesibilitatea sa. Din ea iradiază interdicția reprezentată şi purtată a 
secretului. Ea nu dorește doar să se ascundă recunoaşterii fetelor 
adevărate, ci vrea tocmai să fie recunoscută în stranietatea puterii sale. 
De aceea, purtarea mästilor nu este un simplu „spectacol de rebusuri“ 
pe care spectatorii ar fi invitaţi să le desluşească și să le „rezolve“... 
Dimpotrivă, ceremonialul purtării măştilor transmite tocmai interdicția 
„&hicirii“ şi cunoaşterii lor. Măştile poartă şi arată deci interdicția ca 
un termen mediu între ascundere şi manifestare. 

De aceea, ele reprezintă şi o disiocare, o defixare şi o dinamizare 
a interdictiilor, prin care acestea sunt aduse tocmai într-o stare de 
plutire. Interdictiile interioare secretului şi cele exterioare se 
concretizează de fapt în mască tocmai printr-o abstracțiune care este 
realizată de către secretul însuşi. Prin secretul lor, măştile — ca 
purtătoare obiectuale ale interdictiilor — poartă de fapt şi interdicțiile 
până la graniţa limitelor lor. Ele propulsează astfel secretul — fiind la 
rândul lor şi ele propulsate de către secret — tocmai deasupra 
interdictiilor. Aici nu este vorba doar de faptul că în secret orice 
interdicție poate fi încălcată, ci despre acela că devine chiar în puterea 

secretului de a putea încălca — si încă în mod public — orice interdicție 
publică. at 

În problema măştilor ne aflăm de fapt în fața unui „model“ în care 
— în ciuda prăpastiei hermeneutice — devine vizibilă atât co- 
apartenența originară a interdicţiilor interne şi a celor publice legate de 
secret, dar şi rădăcina lor comună, originată în secretul însuşi. Faptul 
că ele — istoric vorbind — îşi pierd treptat „sacralitatea“, fără a pierde 
însă „între timp“ şi orizonturile lor categoriale legate de secretul 
însuşi, s-ar putea poate constitui într-o ipoteză — dacă nu chiar dovadă 
— că în fond nu sacralitatea ca atare induce secretul, ci, dimpotrivă, 
secretul este acela care-și confecționează, produce şi poartă „masca 
sacralităţii“ forței sale intrinseci. 


+++ 


Secretul complotului se mascheazä doar reträgându-se în ne- 
auzibilul şi în invizibilul tăcerii. El se ascunde în întregime în 
interioritatea vălului categorial al secretului. Şi compiotului secretul 
îşi va arăta şi îşi va oferi de aceea tocmai imaginea atotputerniciei sale 
(aparente). 

De aceea, acum trebuie examinată mai amănunțit această 
aparenţă, care este — cum am spus — solidă şi închegată. 

Pentru această analiză ni se oferă — aproape. de la sine — cazul 
complotului „jacobin“ al lui Ignác Martinovics. Astăzi ştim despre el 
că fusese concomitent — aproape simultan — agentul „turnător“ al 
poliţiei secrete austriece; tovarăşul spiritual și membrul mai multor 
loje francmasone (pe care de altfel le şi denunța din când în când în 
secret); dar şi inițiatorul şi organizatorul unui complot cuprinzător 
împotriva absolutismului imperial austriac. Toate acestea — deodată şi 
împreună — stârnesc desigur, consternare!!! 

Consternarea a fost de aceea reacția şi atunci când — în 1877 — 
Vilmos Fraknôi îşi publica primele rezultate ale cercetărilor sale 
efectuate în arhivele poliției secrete vieneze despre „personalitatea 


#4 A se vedea şi nota precedentă despre dreptul dobândit în urma iniţierii de a dispune 
de bunurile altora, adică dreptul la furt etc. 

contradictorie“ a lui Martinovics. Atunci, Lajos Kossuth — 
conducătorul revoluţionarilor maghiari pasoptisti, pentru care până 
atunci mişcarea jacobină a lui Martinovics se constituise într-un fel de 
precedent exemplar — a declarat că „este o imposibilitate psihologică, 
ca el să fi fost într-adevăr un asemenea om“.” Între timp o parte din 
arhivele secrete s-au ars, iar altele s-au deschis şi, în urma cercetărilor 
şi a relatărilor istoricilor, astăzi „ştim“ deja aproape tot ce este 
important de ştiut despre cele întâmplate. Ceaţa deci s-a risipit, 
consternarea a rămas însă până astăzi nealterată. 

Căci, inutil îl numim — ca istoricii — pe Martinovics „O 
personalitate contradictorie“ sau „un carierist lipsit de scrupule“; ori — 
ca francmasonii — „un aventurier debordant“, deoarece nu putem încă 
înțelege cum anume sunt toate acestea posibile impreună, constituind 
un caz real şi efectiv? Adică, o acțiune — deci un mod de a fi — pe care 
autorul ei a proiectat-o nu ca pe un simplu act sinucigaş, ci ca fiind 
ceva efectiv realizabil cu succes!?! 

Pentru noi, răspunsul vine deja aproape de la sine. Doar în secret 
şi numai cu ajutorul secretului se poate închipui şi proiecta ca cineva 
efectiv să comploteze în secret împotriva acelei puteri pe care între 
timp o deserveşte tot în secret ca agent „turnător“, valorificându-şi — 
tot între timp şi tot în secret — cunoștințele şi experiențele sale 
dobândite prin participarea lui — tot secretă — în organismele secrete 
ale societăţilor secrete... 

Dacă există ceva care îl caracterizează într-adevăr pe Martinovics, 
acesta este gradul lui ridicat de conştiinţă în raport cu secretul. Ca 
multi alți contemporani ai săi, preocupaţi de problematica teoretică şi 
practică a societăților secrete, şi Martinovics elaborează — în 1787 — o 
lucrare cu titlul Memoires philosophiques, în care tratează despre 
sensurile, rosturile şi dificultățile de organizare a unor asemenea 
societăți. Aici, examinează cu ochi critici sistemul şi practicile de 
organizare şi de admisiune ale societăților secrete ale. Iluminatilor 
bavarezi, dar şi ale Francmasonilor, fiindcă ele nu permit filtrarea 


25 Pezi: Fraknôi, Vilmos — Martinovics élete, Budapest, 1921, p. 4. 


suficientă a candidaţilor, expunând astfel societățile respective la 
pericolul degradărilor şi infilträrilor.* 

Martinovics este deci perfect conştient de faptul că punerea în 
funcțiune a secretului solicită clarviziune maximă cu privire la esenţa 
şi particularitätile lui. Apoi, începând din 1791, el devine agentul şi 
spionul plătit al poliţiei secrete austriece, adresându-şi rapoartele 
direct împăratului şi şefului poliţiei. Secretul i-a permis deci de 
această dată lui Martinovics să se afle în contact direct cu cele mai 
înalte oficialități şi foruri decizionale ale statului, rapoartele lui — 
scrise în limba germană — fiind de altfel pline de consideraţii dar si de 
sugestii personale... Toate acestea nu-i arătau şi nu-i dovedeau altceva 
decât tocmai imensa forță şi putere de penetrare a secretului. 

Pe baza acestor experienţe şi evidențe, el se apucă de organizarea 
complotului său. Este de la început conştient de faptul că scopul lui nu 
poate fi o simplă „revoluţie de palat“, ci punerea în mişcare a unor 
mari mase de oameni. De aceea, de la început, ei proiectează 
organizarea a două societăți secrete: Societatea Reformatorilor și 
Societatea Libertăţii şi Egalităţii, pentru a putea atrage şi oameni cu 
convingeri mai puțin radicale, dar şi pentru a putea asigura între timp 
o conducere şi o orientare mai radicală în realitate. 

Astfel, membrii Societății Reformatorilor nu puteau avea 
cunoștință despre existența celeilalte societăți, în schimb Societatea 
Libertăţii şi Egalităţii fusese inițiată în secretul existenţei celeilalte 
societăți. i 

Ambele societăți au avut un „Katehism“ separat, pe care noii 
membri încorporați prestau un jurământ secret. Cooptarea membrilor 
se desfăşura între patru ochi, însă fiecare nou membru a trebuit să 
copieze cu mâna lui textul „Katehismului“ respectiv, garantând şi 


% Societatea Iluminaţilor a fost înființată în anul 1776 în Bavaria, la Ingolstadt, de 
către profesorul Adam Weisshaupt, devenind prin severitatea şi claritatea construcției 
sale un exemplu influent pentru multe alte societăţi secrete, fiind răspândită în cadrul 
masoneriei prin cooptarea masonului von Knigge. Vezi: Schindler, Norbert — 
Aufklärung und Geheimnis im llluminatenorden în Geheime Gesellschaften, 
Herausgegeben von Peter Christian Ludz, Heidelberg, 1979 şi Lambert, Pierre- 
Arnaud — Les sociétés secrètes de la Compagnie du Saint-Sacrement aux 
conspirations Carbonari, These, Grenoble, 1984. 

certificând astfel faptul că a înțeles în mod clar conținutul si sensul 
asocierii si organizării, cât şi faptul că el — însuşi şi personal — se 
angajează în ea. 

Ambele Katehisme precizează în mod clar si limpede că cel care 
intră în organizaţie se angajează prin jurământul său la acte care-i pun 
în pericol viața. De aceea, formula de încheiere a jurământului suna 
astfel: „Să juräm pe libertate sau pe moarte!“ 

Despre concepţia şi extinderea organizării, Käiman Benda scrie în 
felul următor: „Fiecare membru se obliga la cooptarea a încă doi 
membri noi. Organizarea se extindea în mod celular, fiecare 
cunoscându-i doar pe membrul de care au fost cooptați şi pe cei 
cooptați de el însuşi — iar numele tuturor membrilor a fost cunoscut 
numai de către directori.“ 

Martinovics a fost conştient şi de faptul că o organizare secretă de 
asemenea proporții nu poate rămâne timp îndelungat nedescoperită 
agenţilor poliției secrete. De aceea, el a optat pentru extinderea rapidă 
a organizării, pentru a putea fi apoi declanşate cât mai repede şi 
mişcările populare avute în vedere. De fapt organizarea a şi avansat cu 
repeziciune şi — în mod ciudat — ea nici nu a fost descoperită în urma 
vreunei trădări sau infiltrări secrete, ci pur şi simplu prin întâmplarea 
că Martinovics — fără să fie de fapt bănuit de ceva — a fost arestat cu 
ocazia unei razii de rutină, în urma căreia el — de ia sine însuşi şi fără 
să ştie că nu este nici măcar bănuit — a început să facă dezvăluiri 
într-adevăr miraculoase pentru anchetatorii inocenți si uluiţi... De aici 
începând, firele complotului au fost desfăşurate cu repeziciune — si cu 
ajutorul vinovat al mărturiilor iniţiatorului său, dar care nu l-au salvat 
totuşi de la condamnarea la moarte — fiind executat împreună cu 
directorii lui şi cu mulți alți oameni dintre care unii au fost atraşi fără 
nici o vină în întreprinderea lui. 

Este limpede că Martinovics cunoștea în aşa măsură şi în aşa fel 
fenomenul secretului, încât îl credea şi îl ştia tocmai atotputernic. Cu 
aceasta, şi nu cu referire la trăsăturile sale de caracter, se poate explica 
şi modul în care el utiliza secretul concomitent în direcţii total diferite. 


#7 Vezi: Benda, Kälman — Bevezetés în A magyar jakobinus mozgalom iratai, 
Budapest, 1957, Vol. I, p. LXXIX. 

Căci, tocmai tendinţele categoriale ale structurii secretului sunt acelea 
care fundamentează, oferă şi deschid posibilitatea orientării lui — chiar 
şi concomitent — în direcții extrem de diferite. Fără termenul 
categorial al secretului, „cazul Martinovics“ rămâne tot atât de 
neînțeles, cum rămâne de neînțeles şi fenomenul complotului însuși. 


**+* 


Dar tot legătura intrinsecă dintre secret si complot explică si 
modul degradat în care tematica complotului este astăzi prezentă si în 
mentalitatea unor pături sociale destul de extinse ale societăților din 
Europa Centrală, în general, si din România în particular. 

Este vorba despre mentalitatea pe care Alain de Benoist o 
numeşte nimerit „complotistă“ si care are tendința de a vedea în orice 
deficiență rezultatul unor comploturi ascunse şi extinse.” Trebuie 
totuşi precizat că această mentalitate nu este legată nici explicit si nici 
în mod direct de tematizarea sau măcar de luarea în serios a 
complotului. Căci acestea din urmă scot la iveală tocmai extraordinara 
lui complexitate şi risc. Adică: nu-l prezintă nicicum ca fiind ceva ce 
s-ar afla oricând şi oricui la îndemână... 

Astfel încât complotul să poată intra totuşi în mentalitatea 
cotidianului, este mai degrabă necesar ca însăşi această mentalitate să 
se afle deja — de la început — într-o mai veche şi mai extinsă relație de 
familiaritate şi de obisnuintä nu cu complotul, ci cu secretul însuşi. 
Adică în acea familiaritate în care „fostele“ societăți socialiste 
transformă — prin extinderea şi generalizarea lui — stranietatea 
viscerală a secretului într-o ,obisnuintä“ care, oricât ar fi ea de 
resemnată, rămâne totuşi activă şi participantă... 

De aceea nu trebuie şi — din păcate pentru destinul nostru — nici 
nu putem uita că, pe lângă — şi poate chiar dincolo de — prezenţa 
cotidiană şi familiară a „complotismului“, se pot într-adevăr coagula 
de facto factorii care cunosc la fel de bine — şi la fel de fals — 
fascinația şi atotputernicia secretului, cum l-a cunoscut, la vremea lui, 
şi Ignác Martinovics. 

% Vezi: Benoist, Alain de: „Psychologie du théorie du complot“ în Politica 
Hermetica, 1992, nr. 6. 

APPENDIX: 


FILOSOFIA APLICATĂ SI ÎNTREBAREA 
DESPRE EXISTENȚA ȘI POSIBILITATEA 
FILOSOFIILOR NAȚIONALE 


Cercetările şi analizele filosofico-aplicative tematice ne-au 
solicitat — de fiecare dată şi sub fiecare aspect — şi pătrunderea 
organică în articulațiile şi în posibilitățile meditative şi speculative ale 
„cuvintelor limbii/limbilor noastre, care sunt considerate într-un mod 
aproape destinal ca fiind „regionale“. Şi nu era vorba despre „orice 
fel“ de cuvinte, ci de cuvinte fundamentale, care articulează noţiuni 
esenţiale şi fundamentale pentru filosofie, cum este „Nimicul“ etc. 

Deşi analizele noastre au fost conduse în direcții şi pe căi strict 
organice, adică determinate de însuşi felul de manifestare şi de arătare 
de sine a tematicii asamate, în funcţie de care trebuiau apoi forjate şi 
instrumentele lor conceptuale, totuşi ele s-au trezit — fără voia lor — în 
mijlocul (reînvierii) unor dezbateri viguroase, care se poartă astăzi pe 
marginea problematicii existenței sau a posibilității filosofiilor 
nationale în regiunea noastră. Se pare că după răsturnările din 1989, 
problema „filosofiilor naționale“ şi cea a posibilității si a rosturilor lor 
a revenit în mai toate ţările şi culturile regiunii, stârnind analize şi 
dezbateri mai mult sau mai putin pătimaşe. 

De aceea, trebuie de la început precizat faptul că aceste rânduri nu 
sunt deloc scrise cu intenția de a lua parte la aceste dezbateri, ci, 
dimpotrivă, cu aceea de a ocroti în mijlocul ei o posibilitate care ni se 
pare autentică şi organică pentru filosofarea care se poartă în destinul 
acestor regiuni. 

Indiferent însă de suspecta sau de simptomatica ei extindere, 
problema se află totuşi pe tapetul acestor culturi. Filosofi cehi, croați, 
slovaci, sârbi, polonezi, români, maghiari etc. găsesc acum 
neamânabilă dezbaterea problemei filosofiilor lor naționale împreună 
cu cele ale istoriei, ale specificului, ale chemărilor şi rosturilor 

acestora.! Cert este că, dintr-un motiv sau altul, fiecare popor şi 
fiecare cultură își caută astăzi propria lui filosofie; care şi în care îşi 
problematizează propriul său specific şi propria şansă. 

„Problema“ deci există, nedumerirea este dacă există însă 
într-adevăr şi întrebarea? Dar ce fel de întrebare este în fond — aici si 
acum — problema filosofiilor nationale? Căci ea poate fi — şi chiar este 
— tratată uneori ca fiind o problemă care vizează aspectele istoriei 
culturilor respective. Atunci se cercetează faptul, de exemplu, când 
apar disciplinele filosofice în respectivele unități de învățământ; cum 
au fost ele structurate pe parcursul timpurilor; cine au fost profesorii 
mai importanți şi căror „curente“ au aparținut ei în raport cu sincronia 
universală a filosofiei etc. 

Dar problema mai poate fi — şi chiar este — interpretată ca fiind 
una de bibliometrie. Acum se cercetează frecvența publicațiilor — cărți 
şi periodice — care tratează subiecte şi probleme filosofice; se 
analizează ponderea şi raportul traducerilor şi producţiilor autohtone, 
cât şi frecvența diferitelor problematici care au stat în focarul 
dezbaterilor etc. 

Aceeaşi problemă mai poate deveni însă şi o chestiune etno- 
antropologică. Cu această ocazie trebuie desigur cercetate 
„specificitățile“ diferitelor „spirite“, „suflete“ şi „mentalități“ 
nationale, împreună cu cuprinderea şi relevanta lor filosofică, pentru a 
afla și pentru a arăta acele trăsături — frumoase si nemaiîntâlnite — care 
le fac valoroase şi inestimabile în raport cu sufletele naţionale ale altor 
popoare şi culturi...2 


! Vezi: Bodnár, Jan — A szlovákiai filozófiai gondolkodás története în Magyar 
Filozófiai Szemle (M.F.Sz.), Budapest, 1993, nr. 3-4; Tanalsky, Dionisy — Filozófia 
Lengyelországban a fordulat előtt, idem; Zumr, Josef — A cseh filozófia hatvan éve, 
idem; Kovács, Emö — A horváth filozófia és a Horváth Filozófiai Társaság, idem; 
Havas, Katalin - Eötvős nyomában, idem; Fehér M. István — Nemzet, filozófia, 
Tudomány în Existentia, vol. I, 1992; fanosi, Ion — O istorie a filosofiei româneşti, 
Cluj, 1996; Afloroaei, Stefan — Cum este posibilă filosofia în estul Europei, laşi, 
1997. 

2 „Tăria spirituală a unui neam se măsoară după gradul în care e în stare să impuie 
altora perspectiva lui proprie a existenței, e în stare să dezagrege pe a altora, s-o 
dezarticuleze, să-i pună în evidență lipsurile şi, de voie de nevoie, să facă pe străin să 
încline spre chipul lui de a lua atitudine. Asta înseamnă cucerire spirituală!“ (sn) 

Problema filosofiilor nationale mai poate fi apoi şi una care 
aparţine, totuşi, întrucâtva şi filosofiei. Cu acest prilej ea devine cu 
precădere o problemă pentru „istoria filosofiei“, fiind analizată 
devenirea şi transformarea terminologiei de speciaiitate în limba şi în 
cultura respectivă; opera filosofică a celor mai recunoscuți autori ca 
fiind autoritate în domeniile de interes ale culturilor filosofice 
respective; raportul acestor opere cu celelaite dimensiuni - de 
exemplu cu literatura, cu religia etc. — ale culturii respective; 
stabilindu-se, apoi, pe baza acestora, şi paralelismele diferitelor lor 
deschideri şi raporturi către şi între „naţional şi universal“... 

Toate aceste modalități de a ridica problema filosofiilor naţionale 
se caracterizează însă în primul rând prin faptul că ele sunt lipsite de 
organicitate! Neorganică este întrebarea care nu provine nici din 
natura articulabilă a celui care (se) întreabă şi nici din esenţa aceluia 
asupra a ceea ce ea poartă căutările lui şi care nu poate deveni astfel 
nici sui generis, intrebare cäutätoare. 

De aceea, trebuie precizat de la început faptul că întrebarea despre 
„filosofiile naţionale“ nu este deloc o întrebare „filosofică“ oarecare, 
ci este tocmai întrebarea filosofiei înseşi!!! Filosofia însăși este aceea, 
care, în ea, se întreabă asupra sa înseşi. Numai că, în limbi diferite şi 
în diferite limbi!!! Limba întrebării este un aspect tot atât de esenţial şi 
organic al ei, cum aparține şi esenței filosofiei faptul că ea se întreabă 
mereu şi asupra propriului său sens şi asupra propriei sale instituiri. 
De aceea, întrebarea despre existența şi posibilitatea filosofiilor 
naționale nici nu se poartă de fapt despre „naţiunile“ respective, ci 
despre unicele moduri posibile de a mai fi ale filosofiei însăşi. 

Este vorba despre faptul — banal, dar esenţial, care de obicei este 
trecut totuşi cu vederea în numele unui profesionalism dezarticulat — 
că filosofia şi filosofarea, împreună cu toate utilizările intelectului şi 
ale rațiunii, se desfăşoară şi ea „pe limbi“. Adică, despre faptul că, de 
când filosofia a renunțat şi ca la folosirea limbii latine moarte, nici 
filosofarea nu mai „dispune“ de vreo „limbă universală“ în care 
fiecare gânditor-scriitor să trateze probleme surprinse în puritatea 


Vezi: Vulcănescu, Mircea — Dimensiunea românească a existenței, Bucureşti, 1991, 
p. 92. 

uscată a simplelor lor automatisme imanente. Deci că, deși filosofii 
pot avea limbi alese de către ei înşişi pentru creațiile lor, iar această 
alegere poate avea motive extrem de semnificative, aceste limbi nu 
sunt totuși decât limbi anumite, chiar dacă ele se bucură de circulație 
și de impunere internațională, căci nici acestea nu au fost de fapt 
dobândite fără efort şi nici fără pătrundere meditativă. 

Oricât ar apărea deci ca fiind ab initio universale, temele 
filosofiei şi filosofarea însăşi se poartă totuşi „pe“ limbi determinate. 
Este un lucru imposibil, neorganic şi chiar caraghios să se poarte vreo 
filosofie în şi pe limba esperanto! În limba esperanto se poate 
eventual comunica şi circula, dar în nici un caz nu se poate filosofa în 
mod autentic. 

Nu este deci nimic nefiresc în faptul că — şi dacă — filosofia se 
întreabă asupra propriei sale existente şi asupra propriului său sens în 
limba română, maghiară, sârbă etc. Problema este mai degrabă dacă ea 
se întreabă într-adevăr şi dacă ea înțelege oare într-adevăr propria ei 
întrebare? Deci dacă ea înțelege între timp şi faptul că întrebarea 
filosofiei despre posibilitățile şi sensurile ei aparține ea însăşi — şi încă 
într-un mod cu totul esențial — filosofiei, căci în ea filosofia însăşi se 
întreabă asupra uneia dintre modalităţile sale posibile de a fi, şi pe 
deasupra tocmai în aşa fel, încât — întrebându-se autentic — ea se şi 
instituie şi are loc deja, adică este tocmai adusă prin aceasta la 
existenţă. 

Atunci are loc şi există într-adevăr filosofie maghiară, română 
etc., dacă şi când filosofia se întreabă asupra propriilor sale esențe, 
pătrunzând în limba maghiară, în limba română etc. a întrebării ei. Dar 
nici filosofia germană, nici cea franceză sau engleză nu este în fond 
altfel. Căci doar cu şi prin această întrebare poate ajunge şi atinge 
apoi deschide şi în continuare. insă pentru aceasta, filosofia trebuie 
adusă la şi în prezență, iar aceasta nu poate însemna — autentic — decât 
problematizarea şi reproblematizarea sensurilor ei printr-o întrebare pe 
care ea însăşi o adresează propriei sale esențe — adusă astfel în 
deschidere — şi care implică şi aprofundarea, şi pătrunderea ei — de 

către gânditori — în limba şi în limbile în care ea este formulată si 
desfăşurată. 

Dar, /egătura dintre filosofie şi limbă este cu totul altceva decât 
problema „raportului“ dintre filosofie şi limbaj sau decât problemele 
filosofiei limbajului. Ci ea este tocmai problema modului şi a felului 
în care gânditorii înşişi se apropie de limbă; în care ei tratează şi 
forjează cuvintele ei şi în care ei pătrund cu gândul în descoperirea 
articulaţiilor lor. Şi probabil că nu înțelegem mai nimic din această 
legătură atunci când tratăm limba filosofiei şi limbajul filosofic ca pe 
un depozit sau ca pe un inventar al termenilor săi tehnici 
instrumentalizati, şi judecăm gradul de cultivare filosofică a diferitelor 
limbi exclusiv din acest punct de vedere. Căci nu este deloc 
întâmplător faptul că şi Heidegger — care, asumându-și până la capăt 
lupta lui filosofică cu limba, a aflat multe despre aceste chestiuni — 
leagă esenţa limbii chiar de vorbire, cum la vremea lui şi Platon s-a 
ridicat împotriva înfeudării exprimării în scris, fiind de părere că ea 
periclitează tocmai această esenţă. 

În orice caz, legătura limbii vorbite cu limbajul tehnic al filosofiei 
nu poate fi suspendată fără consecinţe grave care ating şi esenţa, şi 
calitatea filosofiei... Desigur aceasta nu are nimic de a face cu ceea ce 
s-ar putea numi „popularizarea filosofiei“ şi nici cu practicarea ei „pe 
înţelesul tuturor“. Dimpotrivă, filosofia începe de obicei tocmai acolo 
unde aceste înțelesuri comune devin problematizate. Căci tocmai 
atunci se deschide şi posibilitatea prin care cuvintele vii ale limbii 
vorbite să fie într-adevăr aduse la conceptul lor sau ca, pe baza esenței 
şi sensului limbii, în ea să se creeze sau să se introducă noi cuvinte. 

Multe evenimente decisive s-au întâmplat în filosofie tocmai în 
acest mod, deşi s-ar putea ca ele să nu fi fost înțelese tocmai în 
privinţa esenței lor. În Capitolul H al acestei lucrări am analizat deja 
exemplul aristotelic al termenului de „categorii“, încercând să arătăm 
că el şi-a dobândit relevanta ei filosofică esențială tocmai pe baza 
pătrunderii cu gândul în sensul lui existenţial iniţial şi „cotidian“. 

Acelaşi lucru s-a întâmplat însă şi la Hegel şi tot în legătură cu o 
expresie fundamentală. Respectiv cu termenul Aufheben. In acest 
cuvânt Hegel nu a găsit doar posibilități speculative îmbucurătoare, 
dar şi o însărcinare potrivită cu care „înţelesul (lui) trebuie prins în 

chip precis“. Altfel, cuvântul care se află în vocabularul obișnuit al 
limbii germane „are... un dublu înţeles“ însemnând în același timp „a 
păstra, a conserva“, dar şi „a pune capăt şi a înceta“. Numai că tocmai 
acest fapt este „îmbucurător pentru gândirea speculativă“, adică „să 
găsească în limbă cuvinte ce au în ele însele semnificație speculativă“, 
iar „limba germană are mai multe asemenea cuvinte“. Altfel spus, 
filosof este tocmai acela care se lasă surprins de faptul că „Ar fi trebuit 
să surprindă faptul că o limbă a ajuns să facă uz de acelaşi cuvânt 
pentru a exprima două determinatii opuse.” 

Dar — continuând exemplele mai importante — nici Heidegger nu 
face altceva decât pătrunde cu gândul în naturaletea cuvintelor limbii 
în care el s-a născut în chipul cel mai natural posibil. Câţi s-ar, fi 
gândit înaintea lui cu seriozitate că anumite cuvinte cum sunt 
„mânuibiluF“* (Zuhandene), „cel aflat la îndemână“ (Vorhandene) sau 
„grija“ ori „îngrijirea“ (Sorge und besorgen) ar putea dispune de 
relevanţă filosofică fundamentală? 

Deci, filosofia — şi tocmai la vârfurile ei — menține o legătură vie 
şi firească cu mediul viu şi natural al limbii şi al limbilor ei. Ea nu este 
niciodată doar măcinarea în gol si la nesfârşit a propriilor ei termeni 
tehnici, ci se lasă surprinsă tocmai de ceea ce, de altfel, ar şi trebui să 
surprindă în limbă. Aceasta are loc însă de fiecare dată atunci şi acolo, 
când şi unde ea se întreabă problematizând propria ei ființă şi propriile 
expresă între întrebare, limba ei şi cel care se întreabă. 

Repetăm: aici nu este deloc vorba despre problema raportului 
dintre filosofie şi limbă, ci doar despre încercarea de a vedea ce anume 
se întâmplă cu filosofia şi cu limba atunci când filosoful într-adevăr 
gândeşte ceva? Adică despre faptul că trebuie să ne menţinem în 
continuare în problematizarea originaritätii acestei întrebări, scoțând 
în evidenţă faptul că avem de a face aici cu o întrebare a cărei ridicare 
şi formulare (punere) instituie şi instaurează deja filosofia, aşezând-o 
limbă determinată). Căci filosofia trebuie să ia de fiecare dată ființă 
pentru a putea examina, aprofunda şi deschide ființa de care s-a 


- 


? Pezi: Hegel, G.W Fr. — Ştiinţa logicii, op. cit., p. 89. 


împărtăşit. Adică, pentru a putea deschide şi vedea în ce fel de ființă 
s-a împărtășit şi împărtăşeşte ea în deplinul firesc al desfăşurării sale? 

Însă „felul“ filosofiei este în primul rând tocmai limba (ei). De 
această ființă se împărtășește ea şi aceasta este şi modul în care ea — 
limba — împărtăşeşte filosofia de fiinţa pe care ea trebuie apoi să şi-o 
asume problematic. 

Ce ar fi ca, pe lângă faptul de a repeta la nesfârșit „idealul“ că 
filosofia tratează în fond despre oameni „în came şi oase“, să se aibă 
în vedere şi faptul că gânditorii înşişi sunt şi ei oameni în came şi 
oase. Adică, se nasc într-o lume, într-o limbă, într-o cultură, într-o 
naţiune, într-o regiune și într-o epocă. Numai că ei sunt oamenii 
pentru care tocmai acest lucru este extrem de problematic. 

Limbile sunt mediul în şi prin care popoarele îşi exprimă şi îşi 
rostesc ființa. Nu exprimă şi nu rustesc însă doar ființa lor, ci întreg 
modul în care ele se împărtăşesc de ființă şi iau parte în ființă. 
Filosofie (naţională sau particulară) se naşte şi este doar atunci când 
gânditorii (lor) pătrund cu gândul în acea experiență a ființei care, deşi 
este rostită, nu este totuși gânditä — încă — în limba ei. 

Aceasta nu este vreo sarcină sau vreun rol pentru filosofie. 
Dimpotrivă: altfel nici nu prea este filosofie, inutil să se disece 
„tematicile“ filosofice cu gramaticile şi cu obiectele-cuvinte ale 
diferitelor limbi şi să se expedieze diferitele „specificuri naţionale“ pe 
scenele exotice ale festivalurilor etnografice ale culturilor. Altfel nici 
nu s-a prea născut filosofie, oricâti meseriaşi s-ar fi agitat sârguincioşi 
în atelierele universalizante ale instrumentelor ei conceptuale. 
Cultivarea şi perfecţionarea filosofică a unei limbi şi acele încercări la 
care supun traducerile o limbă nu pot fi în esenţă decât preparatii si 
proiegomene pentru ca apoi cu ajutorul lor să se întrezărească şi 
viziunea esenței propriu-zise a filosofării. Adică preliminarii pentru 
ca, apoi, cu ajutorul lor să se ridice într-un mod expres-articulat şi 
organic şi întrebarea despre existența şi modalităţile efective ale 
posibilităților filosofiei, ca fiind tocmai întrebarea prin care ea de fapt 
se înființează aşezându-ne chiar în orizontul posibilităţilor noastre de 
a fi. 

Căci altfel — însă din păcate şi aşa — întrebarea despre existența şi 
posibilitatea filosofiilor nationale este expusă pericolelor de a fi 

denaturatä. Primul pericol, căci el se află cel mai la îndemână, este 
acela că întrebarea este transformată într-o problemă de identitate. Or, 
problemele de identitate sunt — de regulă şi cu precădere — problemele 
presante şi agresive ale „vremurilor sărace“. Dacă au trecut, 
problemele lor — din păcate — nici nu mai sunt întrebate. De aceea, 
când revin, problemele vremurilor sărace vor fi de fapt doar reluate şi 
tocmai de acolo, unde ele au fost, pe vremuri, abandonate. 

„Vremurile sărace“ ne fac desigur să ne şi lamentăm, dar şi să ne 
întrebăm. Este păcat de aceea să se rateze şansa lor. Însă, întrebarea 
despre existența şi posibilitatea filosofiilor nationale nu este 
problematică pe motivul că națiunile regiunii noastre îşi trăiesc 
problemele ființei lor ca fiind probleme de identitate, ci fiindcă fără ea 
nici un om şi nici un neam nu poate exista în mod autentic, căci nici 
nu poate vedea posibilitățile neagitate ale autenticității sale. Nu este 
vorba despre nici un fel de „chemare istorică“ a naţiunilor, ci despre 
unicul fapt esenţial că fiecare popor se împărtăşeşte în destinul său 
istoric de o „intrare“ particulară către ființa (universală), care este 
concomitent prinsă, exprimată, înțeleasă şi realizată în propria lui 
limbă. De aceea, pentru noi, Turnul Babel nu este deloc simbolul 
confuziei şi al neînţelegerii, ci, dimpotrivă, cel al multitudinii 
aceea putem noi totuşi traduce şi comunica, fiindcă existența noastră 
are rădăcini comune în sensurile noastre cu ființa şi doar de aceea 
avem noi totuși probleme şi dificultăți de traducere şi de comunicare, 
fiindcă îl experimentăm, îl exprimăm şi îl asumäm — şi prin gândire — 
în alt şi alt destin, şi în alte şi alte limbi. 

De altfel rostul principal al traducerilor nici nu este „transmiterea 
de informaţii“. Ele tind în fond nu la înştiinţare, ci către comunicare. 
Or, comunicarea nu trebuie înţeleasă aici în sensul „teoriei 
comunicării“, ci în cel al comuniunii în expresivitatea efectivă a 
trimiterilor la originar. Aceasta întâmpină însă dificultăţi şi fără 
greutăţile traducerilor! 

Din acest punct de vedere, tocmai exemplul lui Heidegger ni se 
pare cel mai elocvent. În jurul nostru — atât în cultura română, cât şi în 
cea maghiară — a curs deja multă cerneală pe seama problemei 
„traductibilității“ lui. Între timp însă se uită aproape complet faptul că, 

de exemplu, nici în cultura franceză — unde educaţia filosofică este 
totuşi de la început „presupusă“ ca fiind la un nivel mai înalt — nu s-a 
reuşit dintr-o singură încercare traducerea lui Sein und Zeit şi că însăşi 
traducerea englezească a cărţii s-a născut destul de târziu şi doar în 
urma unor chinuri apreciabile. Mai grav este însă faptul că în spatele 
acestui gen de problematizare stă presupozitia — complet falsă şi ea — 
că operele lui Heidegger ar fi pentru germani la îndemână şi lipsite de 
dificultăți. În realitate, însă, şi germanii trebuie să se confrunte şi să 
lupte pentru gândirea şi limba lui ca oricine altcineva care se apropie 
de filosofie şi de existența lui proprie, printr-o tentativă de dialog cu 
Martin Heidegger. Cuvintele lui fundamentale sună şi răsună de aceea 
cu aceeaşi stranietate şi profunzime şi pentru germani ca pentru 
oricare altă cultură, limbă şi mentalitate care s-a educat şi s-a format 
pe tradiţiile milenare ale metafizicii. 

Deci, experiența fundamentală a traducerii se constituie într-o 
problemă de limbă şi de terminologie tehnică doar în măsura în care 
confruntarea cu ea fixează totuşi în primul rând tocmai caracterul 
universal al orientării, stabilirii şi aşezării în limbă a experimentării 
fiinţei. Doar atunci înțelegem deci în mod propriu-zis mesajul 
traducerilor, dacă prin ele şi în urma lor se nasc — cu privire la noi 
înşine — nu pur şi simplu judecăţi, ci întrevederi efective: adică, nu 
preluăm o tehnică sau un instrumentar conceptual, ci pătrundem 
tocmai în esenţa legăturilor — „mediate“ si ele de limbă — filosofiei şi 
fiinţei, realizate de către textele în cauză. Or, aceasta este o condiție 
existenţială şi nu o sarcină pe care ne-ar putea-o trasa vreun text străin 
sau vreo tradiție autohtonă. 

Al doilea pericol care pândeşte cauza , filosofiilor nationale“ 
sălăşiuieşte însă tocmai în spiritul acestei epoci, care se autodefineste 
prin termenul de „postmodernă“. Căci ea a proclamat tocmai 
autosuficienta universalitätii incomensurabile a culturilor! Însă, nici 
aceasta nu este decât reacţie şi nu reflexie. 

Ea reacționează — prin refuz — la spiritul modernității care 
concepea raporturile dintre culturi nu numai ca fiind sub- ori 
supraordonate, dar şi ca dominație si impunere. Prin aceasta, 
postmodernul defixează şi deconstruieşte ce-i drept ierarhiile culturale 
împietrite sau doar închipuite, dar consfinteste în acelaşi timp şi non- 

comunicabilitatea lor. Culturile, şi limbile care le poartă, nu mai sunt 
formaţiuni secundare care se organizează subordonat în jurul centrelor 
culturale şi a limbilor de circulație internațională, ci completitudini 
universale de sine stătătoare, care îşi pot proclama propria lor 
universalitate în paralel cu restul universalelor la fel de sine stătătoare. 
Pentru a putea comunica, culturile trebuie deci să se rupă în două: nu 
sinele propriu-zis al unei culturi este acela care-l mobilizează către 
comunicarea cu altele, ci se naşte un fel de spațiu general — şi în fond 
indiferent — în care apoi se desfăşoară si raporturile şi relațiile lor 
comunicative, care — evident — vor fi astfel în mod preponderent 
„obiectuale““. 

Prin aceasta, postmodernul ajunge însă ca — în pofida rezultatelor 
sale practice şi „eliberatoare“ — să nu se mai deosebească totuşi în 
esenţă de ceea ce el refuză şi depăşeşte doar în aparenţă, căci nu face 
în fond altceva decât provincializează tocmai falsa pretenţie de şi ia 
universalitate a modernităţii. În realitate, „centrele“ culturale nu s-au 
desfiinţat deloc, ci doar s-au înmulțit si s-au „specializat“. 

Altceva însă s-a modificat. S-au deschis noi căi şi noi posibilități 
pentru comunicare, făcând ca „măsura“ filosofării să fie astăzi deja 
internațională. Or, aceasta tocmai că nu mai înseamnă ceva supra- 
national, ci o nouă modalitate — fundamentată deja si tehnologic — a 
deschiderilor comunicative reciproce. Astăzi creşte deschiderea şi 
interesul culturilor față de celelalte culturi şi, prin urmare, şi față de 
culturile noastre. 

Tocmai în această nouă situație şi în contextul acestei noi 
filosofilor nationale ca fiind o întrebare a filosofiei înseși, dar care 
este de fiecare dată formulată în şi prin limbi determinate. Accentul 
cade deci — iarăşi — pe chestiunea caracterului determinat al limbilor şi 
de aceea trebuie examinat acum dacă ea vizează doar un anumit limbaj 
(să-i zicem de „specialitate“) sau dacă de fapt ea atinge problematica 
hermeneutică mai cuprinzătoare a lingualitäfii? 

Or, în această direcție, hermeneutica a obținut deja de mult timp 
rezultate remarcabile, care pe deasupra şi coincid sau se află în 
consonantä cu relatările care provin de la filosofii înşişi şi care se 
referă la legătura lor cu limba. Când, de exemplu, Gadamer scrie: 

„„Conceptualizările realizate de către limbă sunt nu numai preluate, dar 
şi duse mai departe în direcții determinate de către gândirea 
filosofică.“, el nu face decât să fixeze naturaletea şi firescul esențial al 
raportului limbajului filosofic cu anumitul limbaj, determinat în 
genere. Adică tocmai faptul că, în limbajul filosofic, limba în primul 
rând nu se îngustează terminologic, ci dimpotrivă, tocmai în această 
legătură poate deveni cu precădere limpede şi faptui că „despre orice 
fe! de tradiţie ar fi vorba, în ea se manifestă totdeauna o lume umană, 
care are deci şi un caracter lingual (sprachlich). Iar având caracter 
lingual, oricare lume de acest gen este de la sine deschisă către 
fiecare întrevedere posibilă, şi prin urmare şi către oricare lărgire 
posibilă a imaginii sale proprii despre lume, deci este accesibilă şi 
celorlalte lumi.“ (s.n. 

Or, tocmai această deschidere, proprie lumilor lingual-umane, cât 
şi accesibilitatea lor reciprocă, asigură şi fundamentează şi relevanta 
filosofică a oricărei şi a fiecărei limbi. Este însă cu totul altă problemă, 
dacă această relevanţă este într-adevăr realizată sau dacă realizarea ei 
este într-adevăr propriu-zis filosofică. Dar ce altceva înseamnă — în 
decât de a pune şi de a ridica întrebarea despre existența şi 
posibilitatea filosofiei tocmai în acea limbă? 

De aceea — şi propriu-zis — întrebările determinate despre 
posibilitatea unor anumite filosofii nici nu caută şi nici nu tintesc de 
fapt ceva ce ar putea fi simultan si filosofie, dar care în acelaşi timp ar 
aparține şi limbii şi culturii nationale respective şi determinate. Si cu 
atât mai putin tematizează ele cu precădere „fiinţa națională“ 
respectivă. Căci nu este vorba în esenţă aici despre nici un fel de 
conjunctie, ci despre o întâlnire şi o regăsire firească. Filosofia creşte 
în şi din limba care rosteşte firesc şi problematic experimentarea 
existențială a fiinţei în destinul ei istoric particular, tocmai pătrunzând 
cu gândul în sensurile cuvintelor ei deschizându-i noi sensuri şi 
oferindu-i noi cuvinte. Căci: „Există şi o altă dialectică a cuvântului, 
care alătură fiecărui cuvânt şi dinamica internă a multiplicării: fiecare 


+ Vezi: Gadamer, Hans-Georg, op. cit. p. 300. 
Š idem, p. 311. 

cuvânt, ca şi cum ar tâsni dintr-un centru, vizează de fapt intregul; 
doar astfel este el cuvânt. Fiecare cuvânt dă glas întregului limbii 
căreia aparţine şi face manifestă întreaga viziune a lumii pe care ea se 
fundamentează. (s.n.)* 

Dar prin faptul că pătrundem filosofic cu gândul în sensurile şi în 
articulațiile cuvintelor limbii, nu limba — în înţelesul ei lingvistic — se 
conştientizează mai adânc, ci tocmai „lucrul însuşi“ este acela care ni 
se va înfățişa astfel mai articulat şi mai conturat. Însă chestiunea 
referitoare la ce anume este acest „lucru însuși“ — adică tocmai 
tematica tematizărilor exprese — nu ne poate indica nici tradiția 
înțeleasă în sens tematic, și nici spiritul dominant al epocii, ci doar 
organicitatea asumării sfidärilor prezenței — împreună cu dobândirea 
sensului filosofării — poate decide asupra lui. 

Desigur, aici se ridică de la sine problema „valabilității“ şi cea a 
„comunicabilităţii“ unor asemenea filosofii. Deci, dacă nu cumva ceva 
cum ar fi filosofia „românească“ sau cea „maghiară“ etc. nu ar avea 
sens, înțeles şi comunicabilitate decât doar pentru români, maghiari 
etc.? Nu trebuie oare separate limbile gândirii şi cele ale comunicării? 
Dar dacă prin filosofie nu mai înțelegem purul formalism al 
construcțiilor sistematizatoare, ci tematizarea expresă a ființărilor — ce 
au caracter de lume — tocmai cu privire la ființa (lor) atunci articulările 
acestor lumi în şi din diferitele cuvinte ale diferitelor limbi nici nu mai 
converg către vreun general în care cuvintele respective şi-ar afla 
fundamentul traductibilitätii lor, ci se deschid chiar către un întreg al 
trimiterilor tematicilor înseşi, în orizontul căruia cercetările respective 
efective pot deja comunica — cu certitudine — în mod autentic. Adică, 
gândindu-ne în limba noastră tematic, dar împreună cu alte limbi, 
cuvintelor ei. Atunci vom descoperi poate și faptul că în — fiecare 
dintre — limbile noastre există şansa de a putea dezvălui şi gândi în 


5 idem, p. 318. 

sensurile cuvintelor lor si aspecte care vor trebui apoi incluse si în alte 
limbi în gândirea filosofică a tematicilor si întelesurilor lor.” 

Or, acest lucru devine valabil cu privire la fiecare limbă în care 
filosofia se întreabă într-adevăr şi în mod explicit despre existența si 
posibilitatea ei. În ultima vreme, de exemplu, în spaţiul filosofic 
internaţional sunt din ce în ce mai prezente gândul şi gândirea de 
origine japoneză. Se mai cunoaşte şi faptul că în aceasta, gândirea lui 
Heidegger şi receptarea ei japoneză joacă un rol foarte important. 
Deci, că în fond aici a avut loc o întâlnire. Ar fi însă cu totul absurd să 
se afirme că gânditorii japonezi au pătruns cu vocea lor particulară pe 
arena internațională a filosofiei în aşa fel încât deodată ei au început să 
gândească nemteste şi — pe deasupra — să publice englezeşte! 
Dimpotrivă, munca filosofică a gânditorilor japonezi este şi rămâne 
esențialmente japoneză şi tot ce gândesc ei se realizează tocmai prin 
aprofundarea posibilităților meditative ale limbii lor, numai că 
relevanta tematică, nivelul şi adâncimea cercetărilor lor le conectează, 
în modul cel mai firesc, la circulația dialogului filosofic internaţional. 
Aceasta însă nu se realizează decât pe baza faptului că ei deschid şi 
dezvăluie asemenea aspecte ale tematicilor lor, care — deşi aparțin 
întregului trimiterilor destinaţiei sensurilor lor — nu se manifestă totuşi 
în mod privilegiat decât în modalităţile şi în datele lor respective 
regionale de a fi. | 

Comunicarea devine posibilă şi are loc deci nu la nivelui 
generalitätilor şi al universalitätilor pur conceptuale şi formale, ci prin 
actualizarea tematizatoare expresă a manifestărilor privilegiate ale 
fenomenelor care conduc analizele lor către şi în direcţia fiinţei (lor). 
Cu cât înţelegem deci mai autentic natura deopotrivă filosofică şi 
linguală a cercetărilor, cu atât mai putin devine „problema lingvistică“ 
obstacolul interior al comunicării. Căci în fond obstacolul se rezumă 
aici la „dificultatea“ obținerii competenţei comunicative. Limbajul 
acestei comunicări nu este însă, autentic, limbajul tehnic al purelor 
concepte, ci tocmai limbajul meta-national al parafrazelor care sunt 


y Desigur, se poate foarte bine întâmpla ca noi să nu vedem sau să nu „folosim“ aceste 
şanse şi posibilități, însă existența lor trebuie totuşi fixată, iar valoarea lor trebuie 
totuşi arătată. 

totdeauna pline de continut tematic, reflexiv si adresat. Însă, ceea ce 
este comunicat în limbajul parafrazelor în atelierele internaționale 
formate şi constituite, de exemplu, prin Internet sau prin Poşta 
electronică, se poate valida şi autentifica doar cu condiţia ca ceea ce 
este „transmis“ să se şi dovedească într-adevăr rezultatul unor 
tematizări genuine, asumate în mod autonom şi responsabil. 

Strict vorbind, nici lucrarea noastră de față nu comunică acum în 
limba în care temele ei au fost gândite în mod principal. Dar ea nu este 
totuşi o simplă „traducere“. Dimpotrivă, pe parcursul tematizării, 
limba — care este acum cea a comunicării — română, a participat — 
chiar a şi ajutat — deja în — şi la desfăşurarea ei. Posibila reuşită şi 
eventualui beneficiu al acestor cercetări si al acestei comunicări nu 
sunt de aceea decât încă o dovadă pentru faptul că, în ceea ce noi am 
schițat aici ca fiind „filosofie aplicată“, rezidă într-adevăr posibilități 
filosofice reale şi — poate — chiar valoroase... 

RESUMÉ 


Le phénomène du secret n'a eu jamais et nulle part dans l’histoire 
un rôle tellement essentiel et focalisateur dans la structure d’une 
globalité épocale-concrète, que dans les „anciennes sociétés 
socialistes“. C’est pourquoi, l’assumer et l’analiser est devenu un défi 
existentiel pour l’intellect et la culture. 

Les recherches de cet ouvrage s’enracinent en assumer cette 
provocation. C’est pourquoi il n'est pas une „monographie“ du secret, 
mais une tentative philosophique d’en pénétrer l’essence. Certes, cette 
chose ouvre également les horizons de la „monographibilisation“ du 
phénomène, mais justement à cause de son caractère extrêmement 
ramifié, il ne prétend pas en premier lieu des investigations 
multidisciplinaires développées ad hoc, mais une recherche 
concernant ses articulations essentielles, qui peut ensuite servir aussi 
comme guidage aux investigations qui — eventuellement — vont la 
suivre. 

En essence, l’ouvrage est pénétré de deux questions qui, au-delà 
de leur orientation intrinsèque, se questionnent réciproquement en 
cours de route. La première en est: comment peut-on analyser et 
comprendre un phénomène, qui — en tant que secret — se caractérise 
justement par être caché, fermé et enveloppé? Et la deuxième: dans 
quelle manière, la philosophie est, ou peut être faite capable de 
récepter une problématique qui, cependant, ne fait partie de son 
inventaire traditionnel? 

D'une manière ou d’autre, toutes les deux questions sont liées au 
problème de „/'application de la philosophie. 

C'est pourquoi le premier Chapitre de l’ouvrage a comme . 
theme le problème du „Secret, comme thème d’une analyse de 
Philosophie appliquée“. Et la première partie du chapitre s’efforce 
justement d’esquisser ,/’Idée d'application de la philosophie et d'une 
philosophie appliquée”. 

A la différence de son acception récemment répandue par 
linstauration d’un courant d'“applied philosophy“, qui signifie en 
première lieu de restreindre la philosophie à la philosophie pratique 

et, secondement, de prolonger ses préoccupations jusqu'aux questions 
„trouvées à l’ordre de jour“ et qui, par la suite, se caractérise par une 
degré réduit de théorisation refléxive; mais aussi, à la différence du 
sens que „l'application“ i'a acquis — spécialement par l’oeuvre de 
Hans-Georg Gadamer — dans lherméneutique, comme étant „la 
concrétion des sens de la tradition“, ici prend contour l’idée d’une 
„philosophie appliquée“ qui mise en premier lieu sur son 
compréhension comme étant actualisation. 

Mais, l’actualisation est justement la modalité articulée de se 
rapporter aux possibilités, et c’est pour cela que l’application 
„Correcte“ est toujours un rapport aux possibilités essentielles. Dans 
son rapport d'actualisation avec les possibilités essentielles, la 
philosophie appliquée transgresse donc justement l’essence comme 
„categorie“, car par la nature thématique-articulée de sa recherche, elle 
s’ouvre également vers la réception de la nouvaute du nouveau. Par 
conséquent, l’application est un possible contact — d’actualisation — 
avec tout ce qui est originalement essentiel à la philosophie, en 
l’apportant, en même temps, dans une hypostase où elle s’ouvre aussi 
à la réception des thèmes du défi, avec lesquels notre éxistence nous 
confronte, mais qui cependant ne font partie nécessairement de ses 
préoccupations „traditionnelles“. Au cours de ces thématisations, la 
„philosophie appliquée“ ramène donc la philosophie à son statut 
originaire d’être elle-même un existentiel — donc un mode d’être de 
l’homme‘ — la faisant, par ça, capable aussi d’analyses existentielles 
thématiques véritables. „La phénoménologie existentielle du secret“ 
ne signifie au fond autre chose que d’exercer un certain existentiel (de 
philosopher) justement sur l’existentiel du secret. C'est le sens 
proprement-dit dans lequel l’ouvrage utilise le terme de „thematiser“, 
auquel on dédie en ce chapitre aussi un Excours. 

Mais, c’est toujours à cause de cela qu'aux thèmes de la 
philosophie appliquée appartiennent tant la rélatation de , l’encontre“ 
des thèmes soumis aux analyses, que la description de la manière dans 
laquelle elles nous atteignent et nous défient. Et cette description se 
trouve dans la deuxième partie du premier chapitre. 

C'est pour cela que ie Chapitre IE. pénètre dans la thématique du 
secret en essayant d'esquisser son analyse catégorielle. Son titre est: 

„L” analyse catégorielle et le secret.“ Pour la déployer on a eu besoin 
pourtant et nécessairement que, du commencement, on examine le 
rôle de l'analyse catégorielle en général pour la „philosophie 
appliquée“. Car les „categories“ appartiennent à l'essence de la 
philosophie, et donc les analyses catégorielles ne peuvent être 
négligées ni dans la philosophie appliquée. Mais, le point de vue de la 
philosophie appliquée se constitue, ici aussi, dans une occasion de re- 
problématiser le „problème et le rôle“ des categories en philosophie, 
des analyses en résultant aussi, qu’au fond les intentions applicatives 
de la philosophie se trouvent en parfaite concordance avec 
l'orientation intrinsèque des catégories-mêmes , et même avec le sens 
dans lequel elles ont été pensées justement aux „sommets“ de la 
philosophie (chez Aristote, Kant, Husserl etc.). Chez tous ces penseurs 
on peut observer une double orientation des catégories: d’une part 
chez le „vif“ en chair et en os de l’expérience, et, d’autre part, vers 
l’universalité de leurs sens. 

Mais la philosophie appliquée ne „fabrique“ pas des categories. 
Elle ouvre et poursuit la signification catégorielle des horizons de ses 
thèmes. Mais, ses thèmes ne proviennent purement et simplement des 
légités internes de la science: elles sont des problématisations de 
(notre) destin historique. Donc ce que Heidegger nomme en fait 
„existentiels“. 

Sur cette base, la deuxième partie du Chapitre élabore un „terme 
categoriei“ de l’existentiel du secret, essayant de dépister justement 
les orientations des tendances vectoriales de sa structure. En général, 
le chapitre tente à démontrer que l’analyse catégorielle ne peut pas 
être chassée de l’analyse existentielle, de la simple raison que les 
existentiels-mêmes disposent tant de la possibilité de l’authenticité, 
mais — sourtout — de celle de leur non-authenticité et dénaturation. 

C’est pour cela que, le terme catégoriel du secret a en vue 
premièrement les tendances vectoriales de sa structure catégorielle, 
qui porte donc aussi la possibilité de l’authenticité, mais — surtout — 
celle de sa non-authenticité et dénaturation. Son sens sera donc fixé 
comme étant: ce qui est retiré par recouvrement assuré!!! Mais, pour 
thématiser le secret en tant que „secret“, ce „ce qui“ doit être maintenu 

dans son non-détermination originaire, donc justement dans son 
abstraction. : 

Ensuite, toujours par les tendances de sa structure — plus 
précisement, par le voile necessaire pour l’assurer — le secret acquiert 
aussi un dynamisme généralisateur, par lequel le concret de 
l’opposition de sa naissance, devient P opposition du secret avec la 
sphère publique en général. | 

Le processus du developpement en secret est nécessairement 
totalisant. Son fond initial peut être retiré et recouvert seulement à la 
condition qu'avec lui soient retirés également ceux éléments et aspects 
qui se trouvent en relation directe et indirecte avec lui. 

Cela signifie en même temps, qu’à son intérieur, le secret 
s'organise pluri-nivelé et hiérarchique, en fonction de la 
différentiation des rapports de ses éléments à son noyau initial. 

Le maintien du secret suppose, quand même, l'assurance 
identique et non-différenciée de tous ses éléments. C’est pour cela — 
en parlant d'une manière catégorielle — l’assurance du recouvrement 
transforme les hiérarchies en atomisations homogénéisées. 

Toutes ces choses confèrent au secret un caractère extensif et 
proliférant, qui particularise aussi justement ses rapports à la sphère 
publique. 

Un Excours dédié au problème du rapport entre „Secret — Privat 
— Publique“ tente à clarifier les questions confuses provenant 
spécialement du domaine juridique, et qui tendent faire opaque 
justement la nature catégorielle de l’opposition entre le secret et 
l’espace publique: ce n’est pas le rapport de l’espace privé et de celui 
publique qui spécifie la liaison du secret avec la sphère publique, mais 
cette liaison s’articule par une opposition sui generis. 

En conclusion: le secret n’est pas quelque chose qui dispose 
purement et simplement d’obstacles épistémologiques, mais justement 
quelque chose qui s’organise contre sa compréhension et sa 
connaissance. Il n'est pas né donc que d’être secrétisation, c’est-à-dire 
étant un existentiel, donc, une caracteristique d’être du Dasein. 

C’est pour cela que le Chapitre III. de l’ouvrage examine — sur 
la base du guidage acquis par l’obtention de son terme catégoriel — 

justement la manière dans laquelle l’existentiel du secret „se 

développe“ en socialisme. Son titre est par conséquant: , Le secret et 
le socialisme“. 

Les premières rencontres du mouvement communiste avec la 
force et les possibilités catégorielles du secret ont eu lieu dans la 
période d'illégalité traversée par la grande majorité des partis 
communistes qui, plus tard, sont arrivés au pouvoir dans les anciens 
pays socialistes. En arrivant, ultérieurement, au pouvoir, ces partis ont 
valorisé l’expérience de leurs rapports au secret, le transformant dans 
une catégorie centrale des sociétés qu'ils ont dominées. 

En étroite liaison avec cela, les analyses historiques et juridiques 
du chapitre révèlent la fait qu’il y a aussi une tendance systémique de 
ces sociétés pour qu’en elles la forme dominante du secret devienne le 
secret d'État (secrets d’État proprement-dits; secrets de service [des 
fonctions de travail]; données et inivrmations qui ne sont pas destinées 
à la publicité). Mais, par cela, la catégorie du secret parvient à 
intéresser, même à renfermer, la majorité des sphères de la vie sociale: 
en socialisme, pratiquement toute chose pouvant devenir un secret 
(d’État) de rang différent. 

L’Excours dédié à l’histoire et au concept des „Fonds secretes 
des bibliothèques de Roumanie“, vient illustrer analytiquement ce fait, 
montrant qu'ici le secret a couvert même de tels domaines restreintes 
et, peut être marginaux de la vie, comme c’est celui des collections 
des bibliothèques. 

En général, du point de vue philosophique-applicatif, ce chapitre 
approfondit en fait la compréhension de ce „terrain régional“ dont le 
destin a provoqué au fond aussi l’inclinaison philosophique vers la 
thématisation du secret. 

Sur ce terrain, le Chapitre IV. de l’ouvrage démarre déja vers 
l'analyse phénoménologique proprement-dite de l’existentiel du 
secret. Il porte le titre: „La phénoménologie existentielle du secret. 
Tentatives de dialogue avec Martin Heidegger.“ 

Mais, l’existentiel du secret se constitue „en“ phénomène, se 
manifestant justement comme enfermé, comme recouvert, et comme 
caché. C’est même pour cette raison que le phénomène du secret peut 
constituer à son tour quelque chose par laquelle le „cachement“, la 
„fermeture“, et le „recouvrement“ peuvent être étudiés et analysés 

comme tels et d’une manière explicite. Donc, il peut être constitué 
dans une base de problématisation privilégiée, d’une part pour 
problématiser la phénoménologie existentielle, mais d’autre part, 
toujours dans une tentative de dialogue avec Heidegger. Car, le 
„cachement“, la „fermeture“ et le „recouvrement“ sont au fond des 
thémes inséparables de son entière pensée. 

Pourtant, leur analyse n’a trouvé — ni chez lui, ni chez les autres — 
un sol phénoménal explicite. Le phénomène du secret c’est justement 
quelque chose de pareil. Son analyse offre et sollicite donc en même 
temps, tant une compréhension phénoménologique effective du 
„cachement“, du „recouvrement“ et de la „fermeture“, que de leurs 
liaisons — articulées — avec les modalités-mêmes de la manifestation et 
du „phénomène“ comme tel. Donc, à la différence des interprétations 
purement exégétiques, le dialogue applicatif avec les textes 
heideggeriens, rend évident la liaison intrinsèque — du point de vue du 
„travail“ phénoménologique effective — qui existe, en dépit des 
differences de nature purement conceptuelle, entre la „montration de 
soi“, „manifestation“, „phénomène“, mais aussi „apparition“, 
„apparence“, „cachement“, „recouvrement“, et „fermeture“. 

Mais, c’est justement par cette voie que Heidegger est arrivé dans 
son language au mot du secret: Geheimnis. Et le sens proprement-dit 
du „Geheimnis“ (secret) chez Heidegger c’est la fermeture-même dans 
la manière dont elle se rapporte à la découverte, donc dans laquelle le 
secret détermine, définit et articule le découvrement du recouvert en 
tant qu’égarement. 

Mais, le secret ne peut pas être thématisé — et moins d’une 
manière phenomenologique — que partant de sa rencontre...Or, nous 
rencontrons le secret, en premier lieu, justement dans les eniisements 
et les pressions de l’errance. Sur la voie où nous nous rencontrons en 
général avec quelque chose comme c’est le secret, nous nous heurtons 
en premier lieu contre les obstacles. Et en insistant plus loin dans la 
détermination et le dépassement des obstacles, on nous sera présentée 
justement l'opposition resistante. Essayant, ensuite, de déterminer la 
nature de la résistance de l’opposition, nous allons réaliser justement 
le fait que ce qui s’oppose en elle, cela manque. Mais, ce qui nous fait 
obstruction s’opposant avec résistance en son absence, cela se cache. 

L'absence, le manque, n'est pas purement et simplement quelque 
chose qui „n'est pas“. Le manque c'est la non-présence dans les 
attentes du Dasein (de l'âtre-lă) problématique. Autrement dit, le 
manque amasse ies modalités déficientes de l’itinéraire du Dasein 
(l’être-là) problématique. Et  l’entier des destinations 
(Bewandtnisganzheit) du Dasein problématique des modalités 
déficientes en absence, sera justement le cachement. 

Le manque est ensuite — conforme à son essence — steresis, c'est 
à-dire, privation. Donc, un „non“ privatif. Mais le secret n’est pas 
seulement le refus, mais aussi l'exclusion de la présence de ce qui 
manque en se cachant. Or, elle se réalise justement par assurant son 
enveloppement. C’est exactement par ça, que le cachement contient — 
comme un envoi, lui même caché — aussi Je projet de son 
interconnexion. Donc, en elle, le Dasein enlisé peut entrevoir même 
l'AUTRE comme étant l’auteur du projet. 

C'est-à-dire, le secret se dévoile au fond comme étant un certain 
rapport existentiel entre les Daseins positionnés „contre“. C'est 
pourquoi, afin de décrire l’entier de son phénomène, on a besoin aussi 
de la description de „lautre“ voie, SENS de la voie proprement 
dite de la „secretisation“. 

À la difference de celui qui, en achat, rencontre le secret, 
pour le Dasein (être-là) secrétisant, l’Autre s’ouvre déjà du 
commencement du parcours. C’est pourquoi, sa „situation“ par rapport 
à l’unité du phénomène du secret paraît être privilégié du début. Cela 
ne signifie pas que lui aussi, en se comprenant soi-même comme étant 
secrétisant, a déjà compris et a déjà interprété l’ Autre comme étant un 
opposant possible et polarisé, dont les recherches doivent et peuvent 
être dirigées à l’horizon des connexions des modalités déficientes, 
c’est-à-dire, en l’absence. 

Mais, comme la secrétisation est un existentiel, c’est-à-dire un 
mode possible d’être, dont dispose, d’une manière égale, tant le 
secrétisant initial que celui qui se confronte avec le secret en le 
cherchant, nul secrétisant ne dispose en fait jamais, dans son entier, du 
phénomène unitaire du secret!!! Le secret peut être trahi et peut être 
aussi épié toujours en secret!!! Et cela n'est pas une simple déficience 

du secret, mais elle provient justement des traits de sa structure 
catégorielle. 

C'est pourquoi le phénomène du secret — en son entier unitaire — 
ne se montre pas que dans — et pour — la méditation du Dasein qui se 
prend soi-même, non seulement par destin mais aussi par décision et 
effort, dans sa propre question. 

En méditant sur une thématique comme celle du secret, ia 
méditation est portée necessairement aussi sur les ,négativités“ et sur 
les „déficiences“. Et dans son dialogue avec Heidegger, cette 
méditation est conduite — par „Geheimnis“ — jusqu’à l’étant en tant 
qu’entier, qui apparaît en elle justement comme le „gouverneur“ de 
l’errance. Autrement dit: en poursuivant son theme, la méditation est 
conduite exactement à la question du Rien (du Néant). 

C’est pourquoi, un Excours de ce chapitre est dédié à la question 
sur la liaison entre „Rien, Secret et Mystère“. Mais, tenant compte du 
fait que la méditation sur le Rien (Néant) est réalisé ici comme un 
prolongement naturel de certaines analyses phénoménologiques 
explicites, sa problématique peut être conturée d’une manière plus 
articulée. Mais elle est aussi beaucoup assistée par les possibilités 
méditatives dont disposent les mots à l’aide desquels la langue 
hongroise et la langue roumaine „expriment“ le Rien. Car ces mots 
contiennent une négateur (SEM, respectivement NICI) — c’est- à-dire 
„NI“ — qui ne se trouve en d’autres langues au nom du Rien (Néant). 
L’Excours mise justement sur les possibilités méditatives de ce NON 
Chercheur“. 

C'est seulement pour cela que la pensée du secret conduit 
justement à la penseée du Rien, car lui — le secret — se manifeste 
exactement comme l’obstacle qui s'oppose d'une manière résistante, 
en se cachant dans l’absence (c’est-à-dire dans le manque). Or, le 
Rien ne peut être pensé autrement que l’opposition et l’opposé absolu. 
Par cela, la méditation philosophique applicative portée sur la 
thématique du secret, conduit et reconduit — de nouveau — vers les 
thèmes centraux et essentiels pour la philosophie en général. 

Le secret est donc un existentiel, c’est-à-dire un mode d’être du 
Dasein, mais qu’il ne domine jamais dans son entiere unitaire. Au 


contraire, le Dasein devient dominé par les tendances vectoriales de sa 
propre modalité d’éxister. 

Le Chapitre V. ayant le titre: „Les anciens secrets. ETAITE et 
PASSÉ „ pose au fond de nouveau la question sur la manière dont 
peut être connu et analysé un phénomène comme c'est le secret. Car 
aussi de ce point de vue, le secret institue une rupture en temps: 
justement qu’étant secrets, les secrets présents ne peuvent être 
„étudiés“ dans nul présent, par nul „sujet“ publique de la méditation. 
L'étude du secret se porte donc — en principe — à l’égard de/ou sur les 
bases des „anciens secrets“, 

Le secret-même favorise donc — tant méthodologiquement 
qu'existentiellement — la dimension passée du temps. Or, poursuivant 
cette direction des envois temporels du secret, nous nous heurtons ~ de 
nouveau — vis à vis d’une question qui est, d’une part extrêmement 
actuelle dans notre région, mais, d’autre part, également essentielle 
pour la philosophie-même . 

Les „anciens secrets“ sont, certes, des secrets passés: ceux qui 
„ont été“ secrets, aujourd’hui ils n’en sont plus. Mais, les secrets 
deviennent passés justement par leur extinction anterieure à leur 
passsage. Jusqu’à ce qu’ils ne s’éteignent pas (dans la sphère 
publique) les secrets ne peuvent ni passer et ni être „encorpores“ dans 
le „passé“. Mais, qu’est-ce-que signifie en fait „les anciens secrets“? — 
voici une question qui nous incite à la problématisation ontologique 
du passé, car elle nous met à poser le problème de l’ ÉTAITÉ des 
secrets, de pair avec celui de l’ ETAITE et du PASSÉ en général. Car, 
dans les „anciens secrets“ il semble qu’ait passé justement ce qu’ils 
ont été en tant que secrets, en échange, ce qui est resté d’eux, celui-ci 
n’est-déjà-plus secret. C’est-à-dire, en réalité c'est justement leur 
secret qui „est resté“, donc il n’est pas passé. Quel genre de passé 
c'est ce passé non-passé, mais qui se présente justement dans les 
„anciens“ secrets? 

Ce chapitre essaie à repondre à ces questions par une méditation 
assez complexe sur l’ ETAITE et sur le PASSÉ. Mais, comme la 
méditation est centrée et focalisée phénoménologiquement et 
ontologiquement, elle ne se porte directement sur la grande catégorie 
philosophique du temps, mais justement sur l'être du passé. Le passé 

est au fond ce qui a ÉTÉ, et ce qui a été, cela dejă-n'est-plus. L’être du 
passé c'est donc justement le déjä-non-être, et pas du tout l'être 
„dans“ ou „au“ ‘ temps du passé ou passé du temps. 

De toute manière, tout ce qui a ÉTÉ, ne se présente que dans le 
horizon du déja-non-être. Donc, même en cette forme, notre 
thématique ne dirige que vers celle du RIEN. Mais, ce qui a ÉTÉ, cela 
n’est NI l’Être et NI le Rien. Pourtant, ces deux négateurs chercheurs 
s’assemblent ici justement dans le négatif DÉJÀ -non, le „NI“ acquiert 
donc une signification temporelle. Et la signification temporelle du 
„NI“ sera, certes, le JAMAIS! 

C'est pour cela que ce chapitre dédie un Excours spécial à ce 
problème, qui, dans sa première partie, s'occupe — en marge de 
l'analyse de la temporalité du phénomène de la culpabilité dans Sein 
und Zeit — justement de leur signification existentielle. Et dans la 
deuxième partie de l’Excours, on analyse — sur la base des mots 
hongrois et roumains — le sens temporel du NON chercheur du 
„NICI“( en roumain) et du SEM (en hongrois), c’est-à-dire du NI. Par 
le „quand“ pris dans les tensions des Ni, le Rien fait en fait son entrée 
dans le Temps, y devenant même datable. 

Par conséquant, les données qui s'amassent d'habitude autour des 
ETAITEs, doivent être regardées avec plus de circumspection, car 
elles cachent avant tout justement le caractère désaccroché du temps 
de ce qui a ÉTÉ. Le PASSÉ ne se constitue donc par le simple 
„passage“ du temps, mais justement par une tâche et une décision 
existentielle. Cette „tâche“ n’est pas cependant établie de l'extérieur, 
mais elle est explicitée ici partant même de la problématique de 
l'ÉTAITÉ du secret et de l’insistance avec laquelle le secret même 
dirige sa compréhension en premier lieu et avant tout justement vers le 
passé. 

Le dernier Chapitre VI. est dédié aux Hypostases du secret, sans 
en faire un inventaire. En conformité avec l’intention applicative de 
l’entier ouvrage, le chapitre analyse en premier lieu le phénomène du 
complot et partant d'ici, celui du serment secret, de l'initiation et du 
masque. 

Le complot est un acte secret par excellence: il implique le 
serment qui — lui aussi étant secret — sera spécifié par un élément de 

contenu caractéristique: garder le silence. Mais, le serment fait partie 
justement du processus de l'initiation, qui est justement la 
communication du secret en tant que secret. Mais, l'initiation 
communique avec l’éspace publique en taisant ou en se masquant. 

Le masque est lié, lui aussi, par son essence, au secret. Enveloppé 
et masqué en silence, le complot tend au succès, c’est-à-dire à la 
domination sur la sphère publique. L'enticre force du complot, par 
laquelle il tend au pouvoir, se trouve cependant justement dans son 
secret. C’est pourquoi dans le complot, le secret se montre comme 
étant tout-puissant. 

La dernière partie du chapitre examine exactement cet aspect du 
secret par l’exemple du complot des „jacobins“ hongrois de 1795, 
organisé et conduit par Ignác Martinovics. 


+++ 


Puisque l’ouvrage entier tente à articuler et à ouvrir — par son 
intention applicative — les hypostases et les chances de philosopher en 
confrontation avec des défis, dont ia manifestation dans un destin 
régional leur confère un caractère privilégié, il a été nécessaire qu'il 
soit terminé justement avec la fixation et l’articulation de cette 
„chance“. C'est pourquoi il finit par un Appendix: Philosophie 
appliquée et la question Sur l'existence et la possibilité des 
philosophies nationales. 

Méditant sur sa thématique, l’ouvrage a pleinement bénéficié, à 
mon avis, des „possibilités meditatives“ de beaucoup de mots du 
hongrois, mais aussi du roumain. Mais, s'agissant des mots qui 
s’associent à certains problèmes qui sont essentiels à la philosophie, 
leur pensée ne peut pas rester en dehors de ces significations 
proprement dites philosophiques. 

Par la suite, le point de vue et l’idée d’une philosophie appliquée 
peuvent se prouver fertiles également sous cet aspect, dont les 
nouvelles possibilités et chances de communication globales, enlèvent 
et emportent la signification purement locale, interne-nationale ou 
régionale. 

(Traduit par Stela Popa) 


282 


Mo cata 772 


khp 


au tar 


Cuprins 


INTRODUCERE EXCURSIVĂ. nasii pt i n nine S 
CAPITOLUL I 


SECRETUL CA TEMĂ A UNEI ANALIZE DE FILOSOFIE APLICATĂ ...9 
Preliminarii seci socata ct ară pa aaa se a dia KE noa iS id aicea gest 9 

L Schița ideii de „aplicare“ a filosofiei şi a unei „filosofii aplicate" ....... 10 
IL: Tematica secretului ese cois inaite da a ca aa a ion aa danone aa aan 2 
Excurs: Despre tematizare 

AD 

CAPITOLUL, nee 
ANALIZA CATEGORIALĂ SI SECRETUL... nenea nenea 40 
i. Filosofia aplicată şi analiza categorială 
l. Secretul şi structura lui categorială .......... nau atacata 
Excurs: Secret — Privat — Public... usines 


CAPITOLUL HI di 
SECRETUL ŞI SOCIALISMUL... ÎN NORII TE PERII PR A RUN eo. 
Excurs: Fonduri secrete sau fonduri interzise? ROE EENAA EEE 90 
CAPITOLUL IV 
FENOMENOLOGIA EXISTENTIALÀ A SECRETULUI - 
TENTATIVE DE DIALOG CU MARTIN HEIDEGGER ...seseserrrrereerseres nenns 113 
Excurs: Nimicul, Secretul şi Misterul….... ss .158 
CAPITOLUL V 
„FOSTELE“ SECRETE -— „FOSTITATE“ ŞI TRECUT „neon ueeeeereraanreennea nenea 179 
Excurs: Despre NICICAND şi NICIODATA 
1) Expunerea temporalităţii „fenomenului culpei“ la Heidegger ............. 198 
2} Analiza lui „nicicând” şi „niciodată“ {nici-când-nici).…............. 201 


CAPITOLUL VI 
IPOSTAZELE SECRETULUI. COMPLOTUL. JURĂMÂNT ŞI SECRET ..229* 


Excurs: Despre jurämaänt sens 233 
Excurs: Despre MASCĂ is inserer 248 
APPENDIX: 
FILOSOFIA APLICATĂ SI ÎNTREBAREA DESPRE EXISTENȚA ȘI 
POSIBILITATEA FILOSOFIILOR NATIONALE... 258 


Istvän Kiräly V. predă la Catedra de filosofie 
contemporană a Facultăţii de Istorie şi Filosofie, 
Universitatea "Babeş-Bolyai" din Cluj-Napoca. 
Pornind de la o sfidare existenţială, lansată de către 
ineditul existentei noastre, cartea sa îşi propune să 
analizeze posibilitatea şi felul în care filosofia este - 
ori devine - capabilă de asumarea ei tematică 
expusă. Autorul numeşte acest tip de cercetare 
filosofie aplicată. Prin şi în ea, însăşi filosofarea se 
transformă, de fapt, într-o întâlnire existenţială. Prima 
secţiune a cărții se orientează către analiza ideii de 
aplicare a filosofiei, schitând totodată şi ideea unei 
filosofii aplicate. Într-un strâns dialog cu aceasta, a 
doua parte a lucrării se înscrie în surprinderea şi 
articularea primară a confruntării istorico-existentiale 
- privilegiate - cu fenomenul secretului. 


Deosebit de incitante pentru cititor sunt titlurile 
câtorva dintre capitole: Secretul şi socialismul; 
Fenomenologia existenţială a secretului - 
Tentative de dialog cu Martin Heidegger; 
"Fosteie” secrete; lpostazele secretului; 
Complotul; Jurământ şi secret. 


Cartea acestui imaginativ autor clujean va 
4a trece cu uşurinţă testul unei lecturi repetate. 


ISBN 973-593-376-5 


